
FORORD. 

I  det  gamle  Rom  levede  paa  den  store  Kej- 
ser Augustus'  Tid  en  Digter  ved  Navn  Ovidius 
Nas  o,  der  skrev  et  Digt  om  Kærligheden,  ti  an 
kaldte  dette  Digt  „ars  amandi" ,  d.  v.  s.  „Kun- 
sten at  elske" ,  fordi  hans  Hensigt  med  det  var 
at  belære  Menneskene  om  den  Kunst,  at  vinde 
og  fastholde  Kærlighed.  Digtet  var  altsaa  et 
Læredigt.  Det  vakte  en  umaadelig  Opsigt,  da 
det  udkom,  hvad  jo  alene  den  mærkelige  Titel 
gøt  forstaaelig;  det  læstes  af  alle  og  enhver, 
og  det  havde  ikke  blot  Indflydelse  paa  Sam- 
tidens Mennesker,  men  studeredes  ogsaa  med 
stor  Iver  i  senere  Tider.  Det  et  blevet  bevaret 
lige  til  vore  Dage  og  kan  endnu  læses  med  For- 
nøjelse og  Udbytte:  thi  det  er  virkelig  meget 
vittigt  vg  skarpsindigt  og  røber  saaledes,  at 
dets  Forfatter  maa  have  været  baade  et  vittigt 
Hovede  og  en  Aand,  der  var  rig  paa  Menneske- 
kundskab og  Livsklogskab.  Han  maatte  ganske 
vist  betale  en  haard  Bod  for  at  have  skrevet 
dette  Digt;  thi  han  blev  beskyldt  for  at  lære 
Menneskene  Usædelighed,  og  Kejseren,  der  ikke 
vilde  taale  noget  saadant,  forviste  ham  fra  Rom 
til  en  afsides  Egn,  hvor  han  maatte  tilbringe 
Resten  af  sine  Dage  i  Græmmelse. 


Vi  skal  ikke  gaa  nærmere  ind  paa  at  for- 
tælle, hvad  Ovidiiis'  Digt  handler  om,  ikke  heller 
paa  at  skildre  den  gamle  latinske  Digters  Ka- 
rakter og  Skæbne.  Vi  vil  her  blot  fremhæve,  at 
der  i  vore  Dage  uden  Tvivl  er  mange,  der  kande 
trænge  til  et  saadant  Kursus  i  at  elske  —  om 
vi  tør  kalde  det  saaledes  —  som  Ovidius  gen- 
nem sit  berømte  Digt  vilde  give  Menneskene. 
„Saa  kande  de  læse  dette  Digt",  vilde  De 
maaske  sige,  „det  er  jo,  efter  hvad  der  er  sagt 
ovenfor,  endnu  værdt  at  læse".  Hertil  maa  imid- 
lertid svares,  for  det  første,  at  Ovidius  ikke  er 
til  at  læse  for  andre  end  dem,  der  forstaar 
Latin,  idet  det  Jo  var  dette  Sprog,  han  skrev 
paa,  og  en  moderne  Oversættelse  af  Digtet  eksi- 
sterer vistnok  ikke,  og  for  det  andet,  at  Dig- 
tet naturligvis  ogsaa  paa  mange  Punkter  er 
uforstaaeligt  og  utilgængeligt  for  andre  end 
lærde  Folk,  saasom  Digteren  levede  ca.  2000 
Aar  før  vor  Tid  og  derfor  skrev  under  Hensyn- 
tagen til  Forhold,  der  var  ganske  anderledes 
end  de,  hvorunder  Nutidens  Mennesker  lever. 
Det  berømmelige  Digterværk  er  jo  unægteligt 
noget  gammeldags,  skønt  der  er  mange  Punkter, 
paa  hvilke  den  latinske  Digter  virkelig  har  sagt 
noget,  der  staar  fast  for  Tid  og  Evighed. 

Da  Ovidius  saaledes  ikke  kan  afhjælpe  Tran- 
gen til  Kundskab  om  Kæt  ligheden  og  alt,  hvad 
der  vedrører  den,  vilde   det  vel   ikke   være   af 


Vejen,  om  andre  forsøgte  derpaa.  Det  er  hævet 
over  al  Tvivl,  at  dette  Æmne  Interesserer  alle 
og  har  Bud  til  alle,  og  naar  det  behandles  om- 
hyggeligt, underholdende  og  samvittighedsfuldt, 
vil  det  sikkert  give  enhver  et  højst  værdifuldt 
Udbytte. 

Vi  vil  derfor  i  denne  lille  Bog  tage  den 
gamle  latinske  Digters  Æmne  op  og  søge  at 
behandle  det  saaledes,  at  ingen,  der  har  læst 
Bogen  igennem,  kan  sige,  at  den  intet  værdifuldt 
Udbytte  har  givet  ham.  Vi  vil  ikhe  fordriste  os 
til  at  paastaa,  at  vi  kan  maale  os  med  Ovidius 
Naso,  denne  Kærlighedens  første  store  Apostel; 
men  vi  vil  dog  hævde,  at  vi  i  een  Henseende 
frembyder  et  Fortrin  fremfor  ham,  nemlig  deri, 
at  vi  kan  tale  om  Kærligheden,  som  et  moderne 
Menneske  maa  tale  om  den.  Det  er  ganske 
sandt,  at  Kærligheden  engentlig  talt  evig  er  een 
og  den  samme,  at  den  under  alle  Forhold  bliver 
sig  selv  lig,  og  at  den  derfor  ikke  paa  Ovidius' 
Tid  var  noget  andet  end,  hvad  den  er  nu;  men 
paa  den  anden  Side  spiller  de  forskellige  For- 
hold, i  hvilke  Kærligheden  gør  sig  gældende, 
alligevel  en  betydelig  Rolle;  de  forandrer  vel 
ikke  dens  egentlige  Væsen;  men  de  bevirker,  at 
den  giver  sig  forskelligt  Udslag,  og  det  er 
netop  disse  forskellige  Udslag,  og  gennem  dem 
Kærlighedens  egentlige  blivende  Væsen,  som  det 
er  os  magtpaaliggende  at  lære  at  kende.  Det  er 


derfor,  hævder  vi  stadigt,  et  Fortrin,  vi  har 
fremfor  Ovidius,  at  vi  har  Kendskab  til  Forhold, 
han  ikke  kendte  noget  til,  nemlig  til  moderne 
Forhold  og  til  alle  saadanne  historiske  Forhold, 
der  har  gjort  sig  gældende  siden  hans  Tid,  og 
at  vi  saaledes  kan  forsøge  at  skildre  Kærlig- 
heden i  dens  Sammenhæng  med  disse  Forhold. 

Vi  vil  altsaa  tale  om  Kærligheden  og  om 
det,  som  Ovidius  kaldte  „Kunsten  at  elske"  ud 
fra  et  moderne  Menneskes  Synspunkter  og  saa- 
ledes, at  vi  belyser  dens  Natur  ved  at  kaste 
et  Blik  tilbage  paa  Historien,  særligt  paa  histo- 
riske Perioder,  der  falder  senere  end  Ovidius' 
Tid.  Vi  vil  se,  hvorledes  Kærlighed  og  Elskovs- 
kunst  virker  saavel  i  det  moderne  civiliserede 
Samfund  som  hos  Naturfolkene  og  i  Naturen 
i  det  hele,  og  vi  vil  betragte  deres  Virkemaade 
i  tidligere  Tider. 


FØRSTE  KAPITEL 


Kærlighed  'ivet  i  Naturen. 

Næsten  overalt  i  Naturen  vil  vi  finde,  at 
der  indenfor  de  forskellige  Arter  af  levende 
Væsener  gives  to  Køn,  det  mandlige  og  det 
kvindelige,  Hanner  og  Hunner,  som  er  bestem- 
te til  i  Fællesskab  at  forplante  Arten.  For  at 
Forplantning  kan  ske^  maa  der  finde  en  For- 
bindelse Sted  mellem  Hanner  og  Hunner  par- 
vis; men  denne  Forbindelse  vilde  rimeligvis 
slet  ikke  finde  Sted,  hvis  Naturen  ikke  havde 
skabt  et  Middel  til  dens  hyppige  Forekomst. 
Dette  Middel  er  en  Drift,  den  saakaldle  Køns- 
drift eller  seksuelle  Drift,  der  yttrer  sig  som 
en  Tiltrækning  mellem  Hanner  og  Hunner;  den 
gør  sig  gældende  med  overordentlig  Styrke, 
ja  den  er  i  Virkeligheden  næst  efter  eller  ret- 
tere ved  Siden  af  Selvopholdelsesdriften  den 
stærkeste  Drift  i  Væsenernes  Liv;  sammen  med 
den  sidstnævnte  Drift  udgør  den  det,  der  ud- 
fylder og  bærer  saa  godt  som  alle  levende 
Væseners  Tilværelse. 


Den  seksuelle  Drift  er  Grundlaget  for  det, 
vi  kalder  Kærlighed,  saavel  som  for  det,  vi 
kalder  Skinsyge.  Kærligheden  er  den  seksu- 
elle Drifts  Omsætning  til  Ømhed,  og  til  Beskyt- 
telses-og Hjælpsomhedstrang;  Skinsygen  opstaar 
ogsaa  af  den  seksuelle  Drift,  men  ved  en  Kon- 
trastvirkning, idet  den  former  sig  som  en  Fjendt- 
lighedsfølelse  overfor  enhver,  der  vil  lægge  Indi- 
videt Hindringer  i  Vejen  i  dets  Kærhghedsstræ- 
ben  imod  et  Individ  af  det  andet  Køn;  denne 
Fjendtlighedsfølelse  fører  Individet  til  at  bort- 
jage  de  Individer,  der  stiller  sig  hindrende  i 
Vejen,  eller,  hvis  dette  ikke,  straks  er  muligt, 
saa  til  at  kæmpe  med  dem  og  søge  at  over- 
vinde dem  gennem  denne  Kamp.  Saaledes  op- 
staar i  Naturen  den  Kamp,  man  kalder  Par- 
ringskampen,  og  som  man  med  hgesaa  stor  Ret 
ofte  kunde  kalde  Kcerlighedskampen;  thi  den  er 
ofte  en  Kamp  ikke  blot  om  Adgangen  til  Par- 
ring, men  overhovedet  om  Adgangen  til  uhin- 
dret at  lægge  sin  Kærlighed  for  Dagen. 

Kærlighed  og  Skinsyge  er  to  Fænomener, 
som  vi  kan  iagttage,  hvorhen  vi  end  vender  os 
blandt  Dyrene,  dog  med  Undtagelse  af  de  la- 
vere Dyr;  thi  hos  disse  er  Intelligensen  uden 
Tvivl  saa  ringe,  at  de  ikke  formaar  at  omsæt- 
te den  seksuelle  Drift  til  Ømhed,  til  Beskyttel- 
ses- og  Hjælpsomhedstrang,  og  Skinsygen  rører 
sig  sikkert  heller  ikke  hos  saadanne  Dyr  i  no- 


gen  paafaldende  Grad.  Blandt  de  højere  og 
højest  staaende  Dyr  derimod  (og  deruader  og- 
saa  Mennesket)  er  Kærhghed  —  om  end  i  Reglen 
ikke  Kærlighed  i  dens  højere  Former  —  og 
Skinsyge  to  Magter,  der  griber  bestemmende 
ind  paa  hele  Livets  Gang. 

Men  der  gør  sig  overalt  store  Forskellighe- 
der gældende  i  de  Maader,  hvorpaa  Kærlighe- 
den og  Skinsygen  giver  sig  Udslag.  Mange 
forskellige  Forh<Jd  virker  hen  til  dette,  indivi- 
duelle, artslige,  klimatiske,  stedlige,  historiske 
o.  s.  V.  Vi  kan  gerne  sige,  at  hvert  Individ 
har  sin  Maade  at  vise  sin  Kærlighed  og  Skin- 
syge paa,  om  end  Kærligheden  jo  nok  altid 
frembyder  det  ensartede  Træk,  at  lægge  sig 
for  Dagen  som  en  Stræben  efter  at  forenes  i 
Ømhed  med  et  andet  Individ,  eventuelt  at  be- 
skytte eller  hjælpe  dette,  og  om  end  Skinsy- 
gen paa  sin  Side  ogsaa  altid  frembyder  de  ensar- 
tet Træk,  nemlig  Fjendtlighed  og  deraf  udsprin- 
gende fjendtlige  Handlinger  mod  en  anden.  Hver 
Art  af  Væsener  har  dernæst  sine  Maader  at  vise 
Kærlighed  og  Skinsyge  paa,  og  disse  Maader 
kan  veksle  med  Tid  og  Sted  saaledes,  at  hvad 
der  er  Skik  og  Brug  i  Kærlighedssager  til  een 
Tid  eller  paa  eet  Sted  ikke  bliver  det  til  en  an- 
den Tid  eller  paa  et  andet  Sted.  Dette,  vil  vi 
se,  er  noget,  der  i  høj  Grad  gør  sig  gældende 
for     Menneskers     Vedkommende;     Kærligheds- 

skikke  har  vekslet  og  veksler  stadig  med  Tid 
og  Sted;  navnlig  de  til  Kærligheden  knyttede 
Hovedceremonier,  Frieri,  Forlovelse  ag  Ægte- 
skab, er  i  høj  Grad  foranderlige ;  hvert  Folke- 
slag har  sine  Frierskikke,  sine  Forlovelses-  og 
Ægteskabsceremonier,  hver  Periode  i  Histori- 
en har  sine  o.  s.  v.  I  næste  Kapitel  skal  vi 
se  Eksempler  paa  dette;  foreløbig  vil  vi  nøjes 
med  at  kaste  et  Biik  paa  Naturen  i  al  Almm- 
delighed,  særlig  paa  de  højere  Dyrs  Liv,  for 
derved  at  faa  et  første  Vidnesbyrd  om  Sand- 
heden af  den  Erkendelse,  vi  ovenfor  har  anty- 
det, og  som  Studiet  af  Naturen  og  Historien  altid 
synes  at  føre  til,  nemlig,  at  Livet  overalt  er  en 
paa  mangfoldige  Maader  vekslende  Proces,  i 
hvilken  Kærlighed  og  Skinsyge  ved  Siden  af 
Selvopholdelsesdriften  ofte  spiller  en  mægtig 
Rolle,  og  i  hvilken  disse  Fænomener  i  deres 
Udslag  selv  varieres  paa  mangfoldige  Maader 
ligesom  alt  andet,  der  henhører  til  Livet. 

Man  vurderer  i  Almindelighed  Dyrenes  sjæ- 
lelige Evner  noget  lavt  og  troer,  at  hvad  vi 
kalder  Kærlighed,  ikke  er  noget,  der  kan  røre 
sig  og  give  sig  Udslag  hos  dem.  Naar  Talen 
er  om  de  laveste  Dyr,  har  denne  Antagelse 
unægtelig  sin  Berettigelse ;  thi  disse  Dyrs  sjæ- 
lelige Evner  er  kun  ringe;  men  saasnart  vi 
kommer  lidt  højere  op  i  Dyreriget,  blot  op  til 
Bløddyrene,  finder  vi  straks  Momenter  af  et  vir- 

keligt  Kærlighedsliv,  af  hvad  man  kan  kalde  „den 
højere  Erotik".  Et  Dyr  som  f.  Eks.  Skovsneg- 
len anser  man  maaske  for  et  Dyr,  der  ikke  ken- 
der til  Kærlighed;  men  man  tager  storlig  F'ejl. 
En  Iagttager  fortæller,  at  han  satte  et  Par  af 
disse  Dyr,  hvoraf  det  ene  var  lidt  svageligt, 
ind  i  en  lille  Have,  hvor  der  kun  var  meget 
idt  Grønt;  efter  nogen  Tids  Forløb  gik  den 
stærkeste  Snegl  sin  Ve],  over  en  Mur  og  ind  i 
en  tilstødende,  meget  frodig  Have;  efter  at 
have  været  borte  i  24  Timer  kom  den  tilbage 
til  den  svagelige,  og  den  maa  saa  paa  en  eller 
anden  Maade  have  gjort  det  forstaaehgt  for 
denne,  at  den  havde  fundet  et  bedre  Opholds- 
sted; thi  de  begav  sig  øjeblikkeligt  af  Sted  og 
forsvandt  over  Havemuren.  Dette  viser  jo  ty- 
deligt nok,  at  Sko^'sneglen-  har  et  vist  Begreb 
om  Kærlighed.  Men  hvad  siger  man  om,  at 
dette  endogsaa  kan  iagttages  bos  et  Dyr  som 
Tangloppen?  Dette  Dyr  skal  etter  Videnskabs- 
mænds Udtalelser  være  i  Besiddelse  af  Gen- 
kendelsesevne  og  kan  efter  længere  Tids  Fra- 
værelse finde  sin  Viv  mellem  en  hel  Skare  af  , 
fremmede  Hunner. 

Mange  Dyr  kæmper  en  meget  voldsom  Kamp 
for  Kærlighedens  Skyld,  en  Kærlighedskamp, 
som  vi  før  kaldte  det.  Det  er  særlig  Hanner- 
ne, der  udkæmper  denne  Kamp,  sjældnere  Hun- 
nerne;  Hannerne  er  da  ogsaa  i  Reglen  større, 

stærkere  og  mere  stridbare  end  Hunnerne,  de- 
res Angrebs-  og  Forsvarsvaaben  er  bedre  ud- 
viklede end  Hunnernes,  og  de  har  ofie  rigere 
Farver  og  stærkere  Toner  end  Hunnerne.  Man 
maa  nu  ikke  tro,  at  Kampen  overalt  foregaar 
paa  samme  Maade  som  mellem  Hjortene  eller 
de  iltre  Brushaner,  hvis  voldsomme  Sammen- 
stød jo  er  velkendt.  Nej,  Dyrerigets  Hanner 
har  ogsaa  langt  blidere  Maader  at  slaas  paa. 
Der  kæmpes  ikke  blot  med  Horn  og  Tænder, 
men  ogsaa  med  Toner  og  Skønhed,  og  denne 
Kamp  er  ganske  som  alle  andre;  den,  der 
kæmper  under  de  gunstigste  Vilkaar,  gaar  af 
med  Sejren,  d.  v.  s.,  han  vinder  sin  Hun. 

Lad  os  lørst  betragte  Insekterne !  Disse 
vidunderlige  Smaavæsener  udgør  en  Verden, 
hvor  der  kan  høstes  i  Tusindvis  af  Iagttagelser 
med  Hensyn  til  Kærlighedens  Foreteelser. 

En  berømt  Videnskabsmand  beskriver  et 
mærkeligt  Insekts  Forhold,  naar  det,  om  man 
saa  maa  sige,  bliver  forelsket.  »Det  er  meget 
underholdende«,  siger  han.  »at  se  disse  Smaa- 
skabninger  kokettere  med  hinanden.  Først  lø- 
ber Hannen  som  er  noget  mindre  end  Hunnen, 
rundt  omkring  hende,  derefter  staar  de  begge 
med  Snuderne  mod  hinanden  og  bevæger  sig 
frem  og  tilbage  ligesom  et  Par  kaade  Lam. 
Saa  lader  Hunnen,  som  om  hun  vil  løbe  sin 
Vej.     Hannen  løber  efter  hende  med  et  Udtryk, 

som  om  han  var  meget  forbitret,  —  endelig 
naaer  han  hende,  og  de  staar  igen  Ansigt  til 
Ansigt.  Hunnen  vender  sig  imidlertid  om; 
hurtigt  kommer  den  vimse  Han  efter  hende  og 
lader,  som  om  han  slaar  hende  ganske  frygte- 
ligt med  sine  F"ølehorn,  derpaa  staar  de  igen 
en  Stund  lige  overfor  hinanden  og  leger  med 
deres  Følehorn  og  synes  at  være  to  Sjæle  og 
een  Tanke,  to  Hjerter  og  eet  Slagc. 

Cikader  og  Græshopper  fører  efter  alle  Iagt- 
tageres Bekræftelser  et  meget  interessant  Kær- 
lighedsliv. Om  Cikaderiie  har  en  græsk  Dig- 
ter sagt:  »Lykkelige  er  Cikaderne;  thi  de  har 
alle  stumme  Koner«.  Det  forholder  sig  ogsaa  saa- 
ledes ;  thi  kun  Hannerne  kan  synge ;  men  Hun- 
nerne forstaar  meget  vel  at  vurdere  Hannernes 
Sang,  og  den  Han,  hvis  Toner  falder  mest  i 
Hunnernes  Smag,  bliver  deres  Mage.  Noget 
lignende  siges  ogsaa  om  Græshopperne;  der 
findes  en  mærkelig  Græshoppe,  der,  naar  Mør- 
ket falder  paa,  sætter  sig  foran  Indgangen  til 
sin  Hule  og  der  begynder  sin  Sang;  alle  Hun- 
ner, der  er  i  Nærheden,  lytter,  og  en  eller  an- 
den af  dem  lader  sig  lokke  helt  hen  til  Hulen- 
staks derpaa  bliver  Sangen  mere  dæmpet,  San- 
geren synger  nu  kun  sagte,  medens  han  med 
sine  Følehorn  kærtegner  sin  unge  Hustru.  Det 
gaar  dog  ikke  altid  saa  fredeligt  til  blandt 
Græshopperne;     mange    af  dem  slaas  paa  Liv 

Og  Død,  Kineserne  har  en  ejendommelig  Græs- 
hoppeart, som  de  holder  fanget  i  smaa  Bam- 
busbure, og  som  de  slipper  løs  paa  hinanden 
som  Kamphaner;  der  siges,  at  de  ligner  smaa 
Husarer  med  Sabler  i  Hænderne,  naar  de  tum- 
ler med  hinanden  og  stritter  ud  med  deres 
lange,  sværdligncjide  Forlemmer.  Ogsaa  an- 
dre Insekter  kæmper;  saaledes  er  det  ikke 
sjældent  at  se  et  Par  Vepsehanner  kæmpe  om 
en  Hun,  der  sidder  ganske  ligegyldig  og  ser 
paa  Kampen,  indtil  den  er  forbi,  hvorpaa  hun 
flyver  bort  med  Sejr.^.erren.  Billerne  er  ligele- 
des meget  stridbare  Herrer.  Der  fortælles  om 
to,  som  sloges  om  en  Hun,  som  ganske  rolig 
stod  og  reparerede  sin  Hule;  Hannerne  busede 
løs  paa  hinanden,  bed  og  puffede  hinanden,  saa 
det  var  forfærdeligt,  indtil  endelig  den  mindste 
af  dem  opgav  Striden  og  løb  sin  Vej. 

Fiskene  fører  ligeledes  et  meget  interessant 
Kærlighedsliv.  Hannerne  er  mere  prydede  end 
Hunnerne,  udmærker  sig  ved  at  have  Torne- 
knipper paa  Hovedet,  stærke  Farver  og  for- 
længede Rygfinner.  Disse  Prydelser  skal 
aabenbait  til  for  at  gøre  Hannetne  særlig  til- 
trækkende i  Hunnernes  Øjne.  Man  skulde  gan- 
ske viit  tro,  at  dette  var  unødvendigt,  saasom 
de  fleste  Fiske-Hanner  først  befrugter  Æggene, 
efter  at  disse  er  lagte.  Men  det  er  alligevel 
ikke  unødvendigt.  Sagen  er  nemlig,  at  Hunnen 

ikke  kaster  sin  Rogn  uden  i  en  Hans  umiddel- 
bare Nærhed,  og  at  Hannen  ligesaa  lidt  befrug- 
ter Rognen,  uden  at  der  er  en  Hun  til  Stede. 
En  udmærket  Iagttager  beskriver  Rognkast- 
ningen hos  en  Art  af  Karpeslægtcn  saaledes . 
»Naar  en  Hun  kom  ind  mellem  Hannerne,  løb 
de  straks  efter  hende,  og  dersom  hun  i!  ke  var 
fremmelig  nok  til  at  kaste  Rognen,  trak  hun 
sig  meget  hurtigt  tilbage;  men  naar  hun  var 
rede,  strøg  hun  meget  dristigt  ind  imellem  dem 
og  havde  straks  en  Han  paa  hver  Side.  Disse 
Hanner  skubbedes  imidlertid  temmelig  hurtigt 
bort  af  andre,  der  klemte  sig  ind  mellem  dem 
og  Hunnen«.  I  denne  Situation  har  Hunnerne 
saa  maattet  vælge  mellem  de  forskellige  Hanner. 
Hos  Fiskene  kan  vi  tit  iagttage,  hvorledes 
Kærligheden  giver  sig  Udslag  i  Beskyttelses- 
og  Hjælpsomhedshandlinger.  Hannerne  søger 
nemlig  paa  den  ømmeste  Maade  at  beskytte 
Hunnerne  og  Afkommet.  Dette  er  f.  Eks.  Til- 
fældet hos  de  smaa  Hundestejler,  Hannen  byg- 
ger en  lille  Rede  til  Hunnen.  Dens  Kurmageri, 
naar  Hunnen  kommer  for  at  tage  Reden  i  Øje- 
syn, er  meget  fint;  den  stryger  rundt  i  alle 
mulige  Retninger,  ind  i  Reden  og  ud  igen,  og 
hvis  Hunnen  ikke  følger  efter,  puffer  den  til 
hende  med  Snuden  eller  søger  at  trække  hende 
ind  ved  Halen  eller  ved  Sidetornene.  Samtidig  er 
den  meget  skinsyg  paa  andre  Hanner,  farer  ind 

paa    dem    og    søger    at    flænge  dem  med  sine 
Sidetorne. 

Krybdyr  og  Padder  opfører  heftige  Kampe, 
naar  Kærligheden  vaagner ;  men  mest  beun- 
dringsværdigt er  dog  Fuglenes  Kærlighedsliv. 

Intet  Steds  i  Dyreriget  finder  det  erotiske 
et  saa  mangfoldigt  Udtryk,  og  intet  Steds  frem- 
træder det  med  en  saadan  Styrke  som  mellem 
»Luftens  vingede  Skabninger«.  Hannerne  blån  dt 
Fuglene  udmærker  sig  fremfor  Hunnerne  ved 
Kampdygtighed,  Evne  til  at  frembringe  Lyd, 
Skønhed  og  Dansefærdighed.  Kampdygtighe- 
den beroer  hovedsageligt  paa  Legemsstyrken, 
men  dog  ogsaa  undertiden  paa  særhge  Legems- 
dannelser som  f.  Eks.  tornagtige  Udvækster 
paa  Løbet  og  paa  Vingernes  forreste  Rand. 
Egentlige  Forsvarsvaaben  findes  næppe  hos 
Fuglene,  Kampen  imellem  dem  er  en  Kamp 
om  Fortrinet  i  Sangdygtighed,  PMerpragt  m.  m. 
Den  Heftighed  hvormed  der  kæmpes  i  Fugle- 
verdenen, er  overordentlig.  Man  tænker  blot 
paa  den  allermindste  af  alle  Fugle,  den  lille 
bitte  Kolibri!  Disse  Fugle  tager  fat  i  hinan- 
dens Næb  og  hvirvler  rundt  i  Luften,  indtil  de 
er  nærved  at  falde  til  Jorden  af  Mathed,  og 
visse  Moskusænder  kæmper  saa  voldsomt,  at 
de  Smaasøer,  hvor  Kampen  staar,  bliver  et 
vuggende  Fjerhav.  Selv  Pelikanerne,  der  ellers 
ikke    synes    at    være  særligt  anlagt  paa  Slags- 

maal,  banker  vældigt  løs  paa  hinanden  med 
Næbbet  02:  Vingerne.  Mange  Mennesker  gør 
sig  en  Fornøjelse  af  at  se  Fuglekampe  og  la- 
der til  denne  Ende  nogle  dygtige  Kamphanner 
tørne  løs  paa  hinanden.  Saaledes  stiller  Ben- 
galeserne  tre  Smaabure  op  ved  Siden  af  hin- 
anden; i  det  midterste  er  der  en  Hun,  i  de  to 
andre  Hanner;  efter  kort  Tids  Forløb  lukkes 
Hannerne  ud,  og  nu  opstaar  der  en  rasende 
Kamp.  Hvad  K'imphaner  kan  drive  det  til,  sy- 
nes næsten  uhyggeligt ;  det  viser  følgende  Ek- 
sempel tydeligt :  En  Kamphane  havde  bræk- 
ket begge  Benene.  Dens  Ejer  slog  til  Væds 
om,  at  den  vilde  optage  en  Kamp,  hvis  man 
kunde  faa  dens  Ben  splidsede  saaledes  sam- 
men, at  den  kunde  staa  oprejst.  Dette  skete, 
og  Hanen  kæmpede  nu  med  utæmmet  Mod, 
indtil  den  modtog  Dødsstødet. 

Mange  Fugle  holder  hele  Turneringen  Ur- 
hanen danser  endog  en  Slags  Krigsdans  før 
Kampen;  den  løfter  Halen  og  spreder  den  ud 
som  en  Vifte,  strækker  Vingerne  ud  til  .Siden, 
løfter  Hovedet  og  Halen  med  de  struttende  Fjer, 
saa  hopper  den  lidt  omkring  i  alle  Retninger, 
idet  den  skurer  Næbbets  Underside  hen  ad 
Jorden,  saa  Fjerene  ryger  af  Struben,  saa  slaar 
den  med  Vingerne  og  snurrer  sig  rundt,  —  jo 
længere  det  staar  paa,  desto  livligere  bliver  den, 
og  til  sidst  synes  den  at  være  ganske  forrykt. 

2 

Efter  Dansen  begynder  Kampen,  og  det  kan 
hænde,  at  en  mer  end  almindelig  kampdygtig 
Hane  i  Løbet  af  en  Morgenstund  optræder  kæm- 
pende paa  flere  Turneringspladser. 

Fuglenes  Sang  spiller  en  overordentlig"  Rolle 
i  deres  Kærlighedsliv.  Det  er  en  Kendsger- 
ning, at  f.  Eks.  Kanariefuglehunnen  altid  væl- 
ger den  bedste  Sanghan.  Man  skulde  ikke  tro, 
at  Dyr  kunde  have  denne  Interesse  for  Musik; 
men  det  er  alligevel  en  Kendsgerning.  En 
Dompap  havde  lært  at  fløjte  en  Vals  saa  godt, 
at  den  paa  Grund  af  denne  Færdighed  stod  i 
en  Pris  af  10  Guineer;  da  denne  Fugl  første 
Gang  sang  inde  i  en  Stue,  hvor  der  var  for- 
samlet en  Snes  Sidskener  og  Kanariefugle, 
salte  disse  sig  alle  paa  den  Væg  af  deres  Bure, 
som  vendte  mod  Kunstneren,  og  hørte  til  med 
stor  Interesse. 

Ogsaa  andre  Lyde  end  just  Sanglyde  frem- 
bringer Fugle  undertiden  tor  Kærlighedens 
Skyld.  Saaledes  er  det  jo  bekendt,  at  Kalku- 
nerne frembringer  en  prustende  Lyd  ved  at 
skrabe  de  stive  Svingfjer  imod  Jorden. 

Skønheden  hos  Fuglene  spiller  en  stor  Rolle 
i  Kærlighedssager.  Den  viser  sig  i  Hudkamme, 
Fjerkroner,  Kraver  og  Næbud  vækst  er,  Øreduske 
og  lange  Fjer  i  Halen,  paa  Vingerne  og  andre 
Steder  paa  Legemet.  En  Paradisfugl  f.  Eks. 
har    Halefjer,    der  er  34  Tommer  lange.     Hvor 

forfængelige  Fuglene  er  af  deres  Pragt,  er  der 
Tusinder  af  Eksempler  paa.  En  Paafugl  er  saa 
behagesyg,  at  man  kan  gribe  den  i  at  anstrænge 
sig  for  at  udfolde  al  sin  Pragt  for  en  Flok  Grise, 
idet  den  løfter  sin  dejlige  Hale,  spreder  den 
ud  og  stiller  sig  lige  for  Tilskuerne. 

Er  det  nu  virkelig  saaledes,  at  der  foregaar 
en  Udvælgelse  af  de  dygtigste  eller  pragtful- 
deste Hanner?  Ja,  den  berømte  engelske  Na- 
turforsker Charles  Darwin  har  bevist  dette  gen- 
nem utallige  Eksperimenter,  som  han  har  fore- 
taget. Han  siger,  at  F>iertiden  hos  Fuglene  er 
meget  lang,  og  at  der  altid  af  en  Flok  bliver 
baade  Hanner  og  Hunner  tilbage,  som  ikke  har 
kunnet  faa  den,  de  vil  have,  men  som  ikke  vil 
have  hinanden.  Der  bliver  rimeligvis  altid  en 
hel  Del  Pebersvende  og  Pebermøer,  ganske  lige- 
som mellem  Menneskene.  Vanskeligheden  ved 
at  antage,  at  Hunnerne  vælger,  ligger  deri,  at 
man  nødes  til  at  antage  en  meget  udviklet 
Skelneevne,  ja  selv  Skønhedssans,  hos  F^uglene. 
Men  disse  Egenskaber  findts  i  Virkeligheden. 
Man  har  Eksempler  paa,  at  Hun-Duer  forlader 
deres  Han,  saasnart  han  paa  en  eller  anden 
Maade  har  tabt  sit  kønne  Ydre.  Der  er  Hun- 
ner, der  forlader  deres  Hanner  for  en  fremmed 
Arts  Hanner,  alene  fordi  de  sidste  ser  noget 
bedre  ud. 

Vender  vi  os  sluttelig  fra  Fuglene  til  Patte- 

dyrene,  vil  vi  finde,  at  disses  erotiske  Liv  paa 
ingen  Maade  staar  højere  end  hines,  naar  blot 
Menneskene  undtages. 

Hos  Pattedyrene  er  Hannerne  i  Almindelig- 
hed ogsaa  større  og  stærkere  end  Hunnerne ; 
undertiden  er  de  forsynede  med  særlige  Vaa- 
ben  eller  Prydelser,  Horn,  stærkt  udviklede 
Hjørnetænder,  Manke  o.  lign.  Heftige  Kampe 
finder  ofte  Sted,  saaledes  hos  Hingste  og  Hjorte. 
Ofte  finder  vi  ogsaa  Eksempler  paa  rørende 
Troskab  og  Opofrelse  i  Kærlighed.  En  Han- 
Abe  havde  mistet  sin  Mage  og  satte  sig  fra 
dette  Øjeblik  i  en  ganske  bestemt  Stilling,  som 
den  ikke  lod  sig  rokke  fra;  den  vilde  ingen 
Føde  tage  til  sig  og  sultede  saaledes  ihjel  af 
Sorg.  Det  er  endda  saaledes,  at  der  er  Patte- 
dyr, der  med  Hensyn  til  ægteskabelig  Kærlig- 
hed og  Troskab  staar  over  Menneskene.  Det 
gælder  f.  Eks.  visse  Aber.  Det  findes  for  øv- 
rigt ogsaa  blandt  andre  Dyr  end  Pattedyrene — *) 

Ved  dette  lille  Indblik  i  de  hojere  Dyrs  Kær- 
hghedsliv,  vi  her  har  gjort,  har  vi  da  set,  hvor- 
ledes blandt  disse  Dyr  Kærligheden  er  en  Livs- 
magt,  hvorledes  den  giver  sig  Udslag  paa  man- 
ge Maader^  og  hvorledes  den  af  Kærligheden 
opstaaende  Skinsyge  overalt  fører  til   Rivalise- 


*)  En  De)  af  de  her  fremførte  Eksempler  er  meddelte 
efter  J.  P.  Jacobsen  og  Wilh.  Møller:  Darwin,  hans  Liv  og 
Lære.    København  1893.    S.  170—198  ind. 

ring,  der  imidlertid  ogsaa  former  sig  paa  me- 
get forskellig  Maade. 

Hvis  vi  vilde  betragte  Planternes  Liv,  kunde 
vi  muligt  ogsaa  blandt  disse  finde  Eksempler 
paa  Kærlighed  og  Rivalisering,  skønt  det  jo 
lyder  besynderligt  at  tale  om  disse  Fænomener 
i  Sammenhæng  med  Planterne.  Under  alle 
Omstændigheder  kan  vi  paastaa  med  Rette,  at 
Grundlaget  for  Kærlighed  og  Rivalisering,  nem- 
lig den  seksuelle  Drift,  findes  hos  Planterne 
som  hos  andre  levende  Væsener. 

Vi  vil  imidlidlertid  nu  vende  os  fra  Dyre- 
og  Planteverdenen  og  se,  hvorledes  det  forhol- 
der sig  med  Menneskenes  Kærlighedsliv. 


ANDET  KAPITEL. 


Kcerlighedssæder  og  -skikke  hos  hiaturfolkene. 

Hos  Naturfolkene  finder  vi  stadig  saadanne 
Kærlighedsskikke,  som  rimeligvis  ogsaa  har 
været  til  Stede  hos  de  civiliserede  Folk,  da 
disse  stod  paa  et  uciviliseret  Trin.  Dette  gæl- 
der særligt  saadanne  Ceremonier  og  Indret- 
ninger som  Frieri,  Forlovelse  og  Ægteskab. 

Der  gives  vilde  Folk,  der  overhovedet  ikke 
kender  til  Ægteskab,  hverken  i  den  ene  eller 
anden  Form,  hos  disse  Folk  er  Mændene  fælles 
om  Kvinderne  og  Børnene.  Man  har  al  Grund 
til  at  tro,  at  det  oprindeligt  har  været  saaledes 
overalt.  Lidt  efter  lidt  har  der  imidlertid,  selv 
hos  de  vildeste  Folk,  udviklet  sig  en  vis  be- 
stemt Form  for  ægteskabelige  Ceremonier  og 
Indretninger.  Familien  er  for  det  første  blevet 
anerkendt  som  en  højst  betydningsfuld  Insti- 
tution, hvad  enten  Ægteskabet  nu  har  været 
Monogami,  d.  v.  s.  et  Ægteskab,  hvor  Manden 
kun  har  den  samme  Hustru,  og  Hustruen  kun 
den  samme  Mand,  eller  det  har  været  Polygami, 
d.  V.  s.  et  Ægteskab,  hvor  enten  Mand  eller 
Hustru  har  haft  fiere  Ægtefæller.  Det  er  blevet 
almindeligt  at  betragte  Kvindens  Opgave  som 
den,  at  drage  Omsorg  for  Børnene,  og  Mandens 
som  den,  at  være  Familiens  Beskytter,  Ganske 
vist  har  Manden  ofte  ikke  bekymret  sig  syn- 
derligt om  Konens  og  Børnenes  Vel;  han  har 
snarere  søgt  at  tilfredsstille  sit  seksuelle  Begær 
og  sin  Stolthed;  men  han  har  alligevel  gjort 
Nytte  ved  at  bygge  Hus,  skaffe  Føde,  gaa  i 
Krig  m.  m.  Hos  alle  vilde  Folk  eksisterer  der" 
og  har  der  altid  eksisteret  en  Pligt  for  Manden 
til  at  underholde  sin  Familie.  Selv  om  Poly- 
gamiet (Flerkoneriet)  er  tilladt,  maa  Manden 
dog  ikke  have  flere  Koner,  end  han  kan  under- 

holde;  han  maa  endogsaa  mange  Steder  ved 
bestemte  Heltebedrifter  og  Færdighedsprøver 
aflægge  Bevis  for,  at  han  har  Evner  i  denne 
Retnmg,  og  han  beholder  ofte,  selv  efter  at 
der  er  indtraadt  Skilsmisse,  Underholdnings- 
pligten,  ja  denne  kan  udstrækkes  til  hans  Ar- 
vinger, saaledes  kan  Svogeren  blive  forpligtet 
til  at  ægte  Enken  efter  sin  afdøde  Broder.- 

Ægteskabet  kom  oprindeligt  hos  vilde  Folk 
i  Stand  ved  Bruderov  eller  Brudekøb,  og  disse 
Skikke  har  ganske  sikkert  ogsaa  været  almin- 
delige hos  de  nuværende  civiliserede  Folkeslag, 
da  disses  Civilisation  endnu  ikke  var  paabe- 
gyndt. Bruderovet  er  imidlertid  nu  forsvundet; 
hos  vilde  Folk  er  det  kun  bevaret  som  en  Spøg, 
der  fremkommer  i  den  mærkelige  Skik,  man 
finder  mange  Steder;  nemlig  den,  at  Ægte- 
manden ved  G  ftermaalet  skal  bære  Bruden 
over  Dørtærskelen.  Brudekøb  er  meget  almin- 
deligt mellem  vilde  Folk.  De  unge  Piger  sælges, 
naar  de  har  naaet  Modenhedsalderen,  som 
andre  Varer,  —  ofte  til  meget  lave  Priser, 
maaske  for  en  Bøsse,  nogle  Ørenringe,  et  Par 
Pund  Salt  el.  a.  Dog  kommer  det  naiui  ligvis 
meget  an  paa  Rangen;  jo  højere  Rang,  jo  højere 
Pris;  derfor  er  der  en  meget  høj  Pris  paa 
Døttre  af  Høvdinger. 

Hos  de  lavest  staaende  vilde  P^olkeslag  er 
Kærlighed  i  højere  Forstand  en  meget  sjælden 

Ting;  saadanne  Folk  staar  med  Hensyn  til 
Kærlighed  under  mange  Dyr;  vi  har  i  fore- 
gaaende  Ktipitel  set,  at  Kærlighed,  ikke  blot 
ren  seksuel  Drift,  ofte  glimter  hos  højere  Dyr 
og  faar  en  stor  Indflydelse  paa  deres  Liv,  selv 
hos  saadanne  Smaaskabninger  som  Insekterne. 
De  lavest  staaende  Mennesker  kan  ikke  engang 
maale  sig  med  Dyr;  hos  dem  er  Ægteskabet 
slet  ikke  noget  Kærlighedsanliggende,  men  væ- 
sentligt et  Forhold  mellem  Herre  og  Slavinde. 
Ægteskabet  hos  Naturfolkene  indgaaes  altid 
i  de  unge  Aar.  Jo  højere  Kulturen  hos  et  Folk 
staar,  des  højere  bliver  ogsaa  Ægteskabsal- 
deren;  Kulturen  er  nemhg  ikke  gunstig  for 
Ægteskabet,  særlig  ikke  i  Byerne;  dette  hæn- 
ger sammen  med  Pengemangel  og  usikre  Er- 
hvervsforhold. Blandt  de  vilde  er  Kvinder  og 
Børn  en  Kilde  til  Velstand,  fordi  de  baade  er 
arbejdssomme  og  nøjsomme;  det  samme  er  til 
en  vis  Grad  Tilfældet  blandt  Bønderne,  medens 
det  derimod  blandt  Borgerne  er  saaledes,  at 
Konen  er  en  Udgift  og  Børneopdragelsen  dyr. 
Endvidere  bliver  Mandens  Giftermaalsalder  paa 
Grund  af  Længden  for  hans  aandelige  eller 
materielle  Uddannelse  i  Forbindelse  med  hans 
Militærtjeneste  skudt  saa  langt  ud  i  Fremtiden, 
at  han  netop  i  den  Periode,  i  hvilken  hans 
seksuelle  Drift  er  stærkest,  tvinges  til  at  leve 
i  Cølibat  (ugift  Stand). 

Det  er  endog  saaledes  hos  mange  vilde 
Folk,  at  Pigerne  bliver  bortgiftede  allerede  i 
Barnealderen;  dette  er  f.  Eks.  Tilfældet  blandt 
Ildlændere,  Australnegere  o.  a. ;  det  betragtes 
som  en  Skam  for  en  Pige  mange  Steder, 
hvis  hun  ikke  allerede  tidligt  er  blevet  gift  og 
har  faaet  et  Barn. 

Dansen  spiller  hos  en  stor  Mængde  Natur- 
folk en  stor  Rolle  i  Kærlighedssager.  De  unge 
Mænd  danser  for  sig,  Pigerne  for  sig.  Disse 
Danse  er  ofte  ledsagede  af  underlige  Bevæ- 
gelser og  Fagter,  der  udtrykker  erotiske  Sinds- 
stemninger. Tilskuerne  følger  opmærksomt  Dan- 
sens Foregang  og  træffer  deres  Valg. 

Forfængeligheden  liar  altid  været  knyttet 
til  Erotikken.  Dette  finder  vi  da  ogsaa  hos  de 
vilde,  selv  hos  de  allerlavest  staaende  Folk. 
Men  der  er  det  pudsige  ved  det,  at  meders 
det  hos  de  civiliserede  Folk  mest  er  Kvinderne, 
der  lægger  Vægt  paa  at  smykke  og  pynte  sig, 
saa  er  det  blandt  de  vilde  Mændene ;  disse  er 
langt  mere  kokette  end  Kvinderne.  Dette  hæn- 
ger sammen  dermed,  at  det  hos  vilde  Folk 
kun  er  Mændene,  der  løber  den  Risiko,  at  for- 
blive ugifte,  hvorfor  de  maa  ofre  mere  paa 
deres  Pynt.  Blandt  de  vilde  lægger  Kvinderne 
i  det  hele  taget  mindre  Vægt  paa  deres  egen 
end    paa    deres    Mænds   Pynt,  og  Forfængehg- 

heden  hos  disse  retter  sig  1  første   Linie   efter 
deres  Kvinders  Smag. 

Det  er  Masser  af  forskelHge  Midler,  For- 
fængeligheden tager  i  sin  Tjeneste.  Almindeligt 
er  Ringe  i  Læber,  Næse,  Øren,  omkring  Ar- 
mene eller  Anklerne,  dernæst  Tatovering  eller 
Bemaling  over  hele  Kroppen  o.  s.  v.  De  mær- 
keligste, for  os  mest  ubegribelige  Midler  benyt- 
tes ofte;  dette  hænger  sammen  dermed,  at  de 
vildes  Skønhedsbegreber  ofte  er  saa  vidt  for- 
skellige fra  vore  som  vel  muligt.  Hvad  vi  kal- 
der smukt,  vil  vilde  Folk  muligt  finde  hæsligt, 
og  omvendt.  I  Afrika  er  der  nogle  Egne,  hvor 
man  finder  det  kønt  at  farve  sine  Øjenlaag  sorte 
og  sine  Negle  gule,  og  andre  Steder  er  det 
kønt  at  have  sorte  Tænder.  Rædselsfuldt  fore- 
kommer os  den  Skik,  visse  Folk  har,  at  klemme 
Hovedskallen  paa  det  nyfødte  Barn  flad  og  ved 
i  lang  Tid  at  lade  den  være  spændt  imellem 
to  Bræddestykker  at  sørge  for,  at  den  beholder 
denne  Form;  et  fladtrykt  Hoved  er  nemlig 
deres  Ideal  af  en  skøn  Hovedform,  og  den  Form, 
Naturen  giver  et  Menneskehoved,  synes  dem 
uskøn.  Naturligvis  eksisterer  der  højst  forskel- 
lige Meninger  om,  hvorledes  Haaret  skal  be- ' 
handles,  dette  er  jo  imidlertid  noget,  vi  ogsaa 
kan  finde  vekslende  mellem  de  enkelte  Indivi- 
der indenfor  de  civiliserede  Folk,  saa  det  fore- 
kommer   os   ikke    saa    mærkeligt;    men    det  er 

rigtignok  de  underligste  Maader  at  behandle 
Haaret  paa,  man  træffer;  nogle  binder  Haaret 
op  i  en  Top,  andre  bærer  det  saa  langt  som 
ned  til  Jorden,  atter  andre  rager  det  helt  af 
o.  s.  V.  Saa  er  der  Næsen  og  Ørene.  I  mange 
Egne  finder  man  det  kønt  at  gaa  med  en  Ring 
eller  en  Stok  stukket  gennem  Næsen,  i  andre 
Egne  er  det  smukt  at  have  en  DobbeltUnap 
sat  ind  i  Øreflippen,  og  hos  store  Skønheder 
er  Knappen  saa  stor,  at  Øret  naaer  til  Skuld- 
rene. Ogsaa  Læberne  kan  forskønnes,  visse 
Steder  i  Afrika  sættes  en  stor  Bambusring, 
kaldet  „Pelelé" ,  ind  i  Overlæben  paa  Kvinderne. 
Hvis  man  overfor  saadanne  Folk  vilde  paastaa, 
at  alt  dette  ikke  er  smukt,  og  prøve  paa  at 
bibringe  dem  vore  Skønhedsbegreber,  vilde 
man  blot  blive  udlet.  Hvert  Folk  synes  i  Al- 
mindelighed, at  de  Begreber  om  Skønhed,  det 
har,  er  de  rigtige,  og  ler  ad  andre.  De  afri- 
kanske Negere  ynder  ikke  vor  hvide  Hud, 
Kineserne  er  stolte  af  deres  skæve  Øjne  og 
afskyr  vore ;  Folk,  der  ikke  er  haarrige,  kan 
ikke  fordrage  Haar  og  Skæg;  nogle  Japaneser- 
inder  raadede  f.  Eks.  nogle  Englændere  til  at 
tage  deres  Kindskæg  af,  saa  at  de  kunde  komme 
til  at  ligne  Japanesere.  Man  vil  overalt  finde, 
at  det.  Folk  finder  smukt,  er  de  Ejendomme- 
ligheder, Naturen  har  udrustet  dem  med;  deres 
Skønhedsidealer    bliver    da    disse    Ejendomme- 

ligheder  i  deres  mest  udprægede  Former,  derfor 
søger  de  altid  at  gøre  dem  mere  fremtrædende, 
end  de  er;  Folk,  der  har  el  noget  fiadtr3'kt 
Hoved,  trykker  det  helt  fladt,  Folk,  der  har 
lidt  Haar,  rykker  det  ud,  de  har  o    s.  v. 

Forfængeligheden,  sagde  vi,  er  altid  knyttet 
til  Erotikken.  Ja,  dette  er  en  ubestridelig  Sand- 
hed. At  smykke  og  pynte  sig,  at  ændre  sit 
Legeme  i  Overensstemmelse  med  ens  ejendom- 
melige Skønhedsideal,  det,  vil  vi  finde,  er  et 
af  de  almindeligste  Midler  til  at  vække  og  fast- 
holde Elskov, 

Men  foruden  disse  Midler  er  der  ogsaa 
andre,  der  spiller  en  stor  Rolle  saavel  blandt 
de  vilde  som  blandt  civiliserede  Folk.  I  første 
Række  maa  her  nævnes  Gaver,  hjælpsomme 
Handlinger,  Bedrifter  m.  m.,  navnlig  det  sidste 
har  alle  Dage  spillet  en  meget  stor  Rolle, 
naar  det  for  Manden  gjaldt  at  vinde  og  fast- 
holde Kvindens  Kærlighed.  Dernæst  maa  ogsaa 
nævnes  saadanne  Midler,  som  Overtroen  har 
skabt,  som  f.  Eks.  Trylledrikke,  Elskovsamu- 
letter  m.  m, .  Hvad  disse  Midler  angaar,  ja  i 
det  hele  hvad  alt  det  angaar,  der  kan  henføres 
under  Begrebet  „Elskovskunst",  da  skal  vi  se-' 
nere  behandle  det  mere  udførligt. 

Endnu  maa  her  blot  bemærkes,  at  saadanne 
psykiske  Fænomener  som  Skamfølelse  og  Sner- 
peri^ der  jo  iblandt  civiliserede  Folk  er  ret   al- 

mindelige  og  særlig  optræder  i  Tilknytning  til 
det  erotiske,  ogsaa  findes  blandt  vilde;  men 
det  sidste  af  dem,  Snerperiet,  dog  kun  sjældent. 
Skamfølelsen  har  ogsaa  ofte  hos  vilde  Folk  en 
ganske  anden  Karakter  end  hos  civiliserede; 
hvad  de  sidste  skammer  sig  ved,  vækker  aldeles 
ingen  Skamfølelse  hos  de  første ;  dette  gælder 
saaledes  „det  nøgne".  Mange  vilde  P'olk  skam- 
mer sig  ikke  over  at  gaa  nøgne.  Tvært  imod! 
De  vil  netop  skamme  sig  ved  at  bære  Klæder. 
Missionærer  har  forsøgt  at  fremelske  Skam- 
følelse hos  Naturfolk  ved  Hjælp  af  Klæde- 
dragten; men  de  kom  fuldstændig  til  kort.  En 
Missionær  forærede  saaledes  en  ung  vild  Pige 
en  Kjole;  men  det  viste  sig,  at  hun  skammede 
sig  over  at  bære  den,  ganske  som  en  Kvinde 
hos  os  skammer  sig  ved  at  klæde  sig  nøgen 
blandt  fremmede. 

Skamfølelsen  giver  sig  iblandt  vilde  Folk 
ofte  Udflag,  der  forekommer  os  besynderlige, 
og  Snerperiet  er  hovedsagelig  et  for  Civilisa- 
tionen ejendommeligt  psykisk  Fænomen.  Begge 
disse  Fænomener  vil  vi  faa  Lejlighed  til  at  be 
tragte  nærmere  under  Omtalen  af  de  civilise- 
rede Folks  Kærlighedsliv,  som  vi  nu  gaar  over  til. 

TREDIE   KAPITEL 


Kcerlighedssæder  og  -skikke  hos  civiliserede  Folk. 

Hos  civiliserede  Folk  har  der,  som  vi  alle- 
rede har  antydet,  aabenbart  hersket  lignende 
Sæder  og  Skikke  med  Hensyn  til  de  til  Kær- 
ligheden knyttede  Ceremonier  som  de,  der 
forekommer  og  tidligere  er  forekommet  hos 
uciviliserede  Folk.  Dette  var  Tilfældet,  dengang 
de  civiliserede  Folk  endnu  stod  paa  et  ucivili- 
seret Trin. 

Efterhaanden  som  nu  Civilisationen  udvik- 
lede sig,  skete  der  imidlertid  store  Forandringer 
med  disse  Sæder  og  Skikke,  og  de  vedblev  at 
ændres  og  veksle  lige  til  vore  Dage.  Vi  kan 
paa  en  Maade  sige,  at  hver  Tidsalder  har  sine 
ejendommelige  Kærlighedsskikke  og  -sæder. 

Noget  af  det,  vi  fornemmelig  maa  lægge 
Mærke  til  paa  dette  Punkt,  er  Kvindens  Stilling 
i  Historiens  Løb. 

I  Oldtiden  var  Kvinden  ofte   spaledes,   som 
hun  saa    at    sige    altid    er    paa    et    uciviliseret 
Trin,  en  Slavinde.  Til  Dels  var  dette  Tilfældet, 
hos  de  gamle  Romere  og  Grækere. 

I  Middelalderen  var  det  for  en  stor  Del 
ogsaa  Tilfældet.  Der  var  i  denne  Tid  megen 
Frihed  og  tillige  megen    Raahed    i    Omgangen 

mellem  de  to  Køn.  Man  havde  mange  eiendovr.- 
meli.s:e  Skikke,  som  f.  Eks.  det,  man  kaldte 
,Prøvenætter" ,  en  Skik,  som  bestod  deri,  at 
unge  Mænd  aflagde  Kærlighedsbesøg  hos  unge 
Kvinder,  for  at  Parterne  kunde  komme  paa 
det  rene  med,  om  de  passede  for  hinanden 
eller  ikke;  først  naar  dette  var  afgjort,  frem- 
satte den  unge  Mand  sit  egentlige  Frieri,  og 
derpaa  fulgte  Forlovelse  og  Bryllup.  En  tysk 
Forfatter  hævder,  at  disse  Pi  øvenætter  var  en 
ganske  almindelig  Skik  paa  Landet  i  Tyskland, 
de  holdtes  hvert  Døgn.  Otte  hændte  det,  at 
den  unge  Mand  og  den  unge  Kvinde  forlod  hin- 
anden efter  den  første  eller  anden  Prøvenat. 
Dette  havde  ikke  noget  at  sige  for  Pigens  Ved- 
kommende; thi  snart  kom  der  en  anden,  som 
saa  begyndte  Prøvenat  med  hende.  Men  havde 
hun  flere  Gange  haft  Prøvenat  uden  Held,  saa 
led  hendes  Rygte  derunder. 

Men  netop  den  megen  Frihed  og  Raahed, 
der  i  Middelalderen  herskede  i  Omgangen  mel- 
lem de  to  Køn,  bevirkede  i  Forbindelse  med 
Oprettelsen  af  den  Institution,  der  kaldtes  det 
kristne  Riddervæsen,  at  der  udviklede  sig  en 
hel  ny  Betragtning  af  Kvinden,  ja  en  hel  ny 
Kærlighedsdyrkelse,  Naar  Sædvaner  opnaar  en 
stor  Almindelighed  og  Styrke,  fremkommer  der 
en  Tendens  til  at  slaa  over  i  deres  Modsæt- 
ninger.   Saaledes  gik  det  her.    De  frie   og   raa 

Vaner  i  Kærlighedslivet  affødte  en  Reaktion, 
idet  de  uvilkaarligt  vakte  Trangen  til  en  anden 
Slags  Kærlighedsliv.  Og  om  end  Riddervæsenet 
stedse  bag  Overfladen  skjulte  megen  Raahed 
og  Udskejelse,  lagdes  der  dog  uden  Tvivl  gen- 
nem denne  Institution  Spirerne  til  bedre  Sæder. 

Man  begyridte  at  betragte  Kvinden  som 
noget  ganske  andet  end  en  Slavinde.  Trouba- 
dourerne og  Ridderdigterne  fejrede  i  deres 
Sange  Kvinden  som  Elskovens  Dronning.  Den 
elskede  Kvinde  blev  en  Herskerinde,  Elskeren 
hendes  ydmyge  Vasal,  der  maatte  udføre 
heltemodige  Bedrifter  for  at  vinde  blot  et  Smil 
hos  sin  elskede  eller  Retten  til  et  Kj'^s  paa  hen- 
des Haand.  Det  havde  ikke  noget  at  sige,  om 
Elskeren  eller  Damen  allerede  var  gift. 

Hele  denne  Kvindedvrkelse  blev  imidlertid 
i  den  Grad  overdrevet,  at  den  for  et  naturligt 
Menneske  synes  ganske  latterlig  og  urimelig. 
Det  gik  endda  saa  vidt,  at  der  var  Riddere, 
der  lod  sig  binde  med  Lænker  og  trække  rundt 
ved  Lænkerne  af  deres  Damer  som  Tegn  paa 
ydmyg  Underkastelse  under  Kvindens  Herre- 
dømme i  Elskovens  Rige. 

Der  dannede  sig  hele  Kcerlighedsdomstole) 
(cours  d'amour),  i  hvilke  fornemme  Damer  havde 
Sæde  som  Dommere,  og  som  dømte  i  alle  Kær- 
lighedsspørgsmaal.  Der  fandtes  en  Kcerligheds- 
lovbog  med  bestemte  Love  for  den  sande  Kær- 

lighed  og  for,  hvorledes  den  unge  Mand  og 
den  unge  Kvinde  skulde  optræde  overfor  hin- 
anden. I  denne  Bog  stod  der  bl.  a. :  »Ingen 
elsker  oprigtigt,  hvis  han  ikke  lyder  Kærlig- 
hedens uimodstaaelige  Tilskyndelse«,  »Ægte- 
skabet er  ikke  en  Hindring  for  Kærligheden«, 
»Kærligheden  maa  ikke  afslaa  Kærligheden 
noget«,  »Elskeren  og  Elskerinden  skal  altid 
optræde  mildt,  behageligt  og  høvisk  overfor 
hinanden,  og  de  maa  være  oprigtige  og  tro- 
faste i  deres  Kærlighed«.  Af  disse  Lovbud  ses 
det,  at  man  ikke  saa  noget  upassende  i,  al  en 
Kvinde  eller  en  Mand,  som  allerede  var  gift, 
nærede  Kærlighed  til  en  anden  og  fulgte  denne 
Tilbøjelighed.  Det  var  ikke  saa  underligt,  at 
en  saadan  Anskuelse  fremkom.  Ægteskaberne 
i  Middelalderen  var  nemlig  meget  ofte  slet  ikke 
Kærlighedsægteskaber,  og  kunde  helller  ikke 
være  det,  fordi  en  Fader,  en  Formynder  eller 
en  Lensherre  havde  Ret  til  at  bortgive  den 
unge  Pige  i  Ægteskab  til  hvem,  de  fandt  for 
godt,  ligegyldigt  om  vedkommende  var  hendes 
Hjertes  Valg  ellei  ikke.  Bestemmelsen  om,  at 
de  elskende  skulde  optræde  mildt,  behageligt 
og  høvisk  overfor  hinanden,  blev  kun  tilsyne- 
ladende og  i  særlige  Tilfælde  overholdt;  i  Al- 
mindelighed skjulte  der  sig  som  før  bemærket 
under  al  Kvindedyrkelsen  trods  alle  Kærlig- 
hedsdomstole  og    —    lovbøger   megen    Raahed 

ogUdskjelse.  Dog  havde  Kærlighedsdomstolene 
vitterligt  megen  Indflydelse,  idet  de  forsvarede 
den  virkelige,  den  sande  Kærlighed  overfor 
alt  Løgn  og  Hykleri;  de  stillede  det  frie  Valg 
mod  det  beregnede  og  hævdede,  at  Hjertets 
Tilbøjelighed  var  den  eneste  Rettesnor. 

Men  i  mange  Tilfælde  optraadte  de  gejst- 
lige med  Had  og  Forfølgelse  overfor  disse 
Domstole,  og  da  de  store  Krige  i  det  14,  15. 
og  16.  Aarhundrede  udbrød,  den  engelsk-franske 
Hundredaarskrig,  Religionskrigene  og  Tredive- 
aarskrigen,  forsvandt  de  af  Kvinder  ledede  Kær- 
lighedsdomstole.  Det  var  nu  Kirkens  Mænd, 
hvem  det  blev  overdraget  at  dømme  i  Kær- 
lighedssager  saavel  som.  i  saa  meget  andet,  og 
de  Herrer  dømte  paa  en  ganske  anden  Maade 
og  paa  Grundlag  af  ganske  andre  Synspunkter, 
end  Kvinderne  havde  gjort.  I  Stedet  for  fint- 
følende Kvinders  Domme  fik  vi  nu  Domme  for 

„Kødets"  Synder. 

Med  Kvinde-Kærlighedsdomstolenes  Forsvin- 
den forsvinder  ogsaa  alt  det,  der  mildnede  Rid- 
derUvets  Sæder.  I  det  14.,  15.  og  16.  Aar- 
hundrede blev  Kvinden  væsentligt  igen  en 
Slavinde.  Krigene  medførte  de  frygteligste  Ud- 
skejelser, og  under  Trediveaarskrigen  gik  alt 
højere  Kærlighedsliv  til  Grunde. 

Det  er  først  i  det  17.  og  18.  Aarhundrede, 
at  en  ny  Kærlighedskultur  spirer  frem,  og  med 

det  mægtige  Opsving,  Civilisationen  tog  i  det 
19.  Aarhundrede  fremkom  nye  og  mildere  Kær- 
lighedssæder.  De  gamle  frie  og  raa  Sæder  for- 
svandt saa  godt  som  ganske  i  de  civiliserede 
Lande. 

Men  i  Stedet  gik  man  nu  mange  Steder  til 
den  modsatte  Yderlighed;  thi  der  indtraadte 
ofte  hist  og  her  i  Omgangen  mr^llem  de  to  Køn 
en  Ufrihed  og  et  Snerperi,  der  paa  mange 
Maader  var  ligesaa  uheldige  som  den  i  Mid- 
delalderen vidt  drevne  Frihed  og  Raahed. 

I  en  gammel  Vise  synges  der  om  vore  Bed- 
steforældres Dage  saaledes: 

I  gamle  Dage,  da  var  man  saa  ærbar, 

o,  saa  ærbar, 

og  Pigerne  især  bar 

sig  ikke  ad  som  nu. 
I  hine  Dage  vogtedes  den  unge  Pige  om- 
hyggehgt,  at  ikke  frække  Røvere  skulde  nærme 
sig  hendes  Uskyld.  Kom  hun  sammen  med 
unge  Mænd,  var  hun  altid  under  Bevogtning 
af  Forældre  eller  af  en  Formynder,  og  faldt 
Talen  paa  Kærlighed,  saa  rødmede  hun  let  og 
slog  Øjnene  ned.  En  ung  Pige  skulde  blot  sidde 
hjemme  i  sit  »Jomfrubur«  og  vente,  til  »Prin- 
sen« kom;  det  ansaas  for  upassende  for  hende 
at  lære  noget,  end  sige  at  søge  selvstændigt 
Erhverv. 

I  den  nyeste  Tid    har    Forholdene    jo   med- 

ført  en  Udvikling  bort  fra  dette.  Efterhaanden 
har  Kvinden  faaet  en  ganske  anderledes  fri 
Stilling  i  Samfundet  end  hidtil,  hvad  der  na- 
turligvis hænger  sammen  med  den  Omstæn- 
dighed, at  det  nu  ikke  længere  er  den  unge 
Pige  forment  at  søge  selvstændigt  Erhverv. 
Kvindebevægelsen  virker  stadig  hen  til,  at  Kvin- 
den paa  alle  Omraader  faar  Ligeberettigelse 
med  Manden,  og  dette  medfører  atter,  at  Kvin- 
den føler  sin  Værdighed,  ikke  længere  betragter 
sig  som  en  Tingest,  som  Forældre  eller  Værger 
hensynsløst  kan  sjakkre  med  og  afsætte  til 
hvem  som  helst.  Kvinderne  begynder  nu  at 
føle  sig  som  selvstændige  Væsener,  begynder 
at  tænke,  tro,  handle  og  tale  paa  egen  Haand 
og  paa  eget  Ansvar.  Tidligere  Tiders  kunstige 
og  opskruede  Tilbageholdenhed  og  Skyhed  for- 
svmder  mere  og  mere;  thi  Følelsen  af  Selv- 
stændighed medfører  større  Dristighed  og  Fri- 
hed- i  alle  Forhold,  ogsaa  i  Forholdet  mellem 
de  to  Køn. 

Snerperiet,  der  blot  er  en  falsk  Undseelse, 
beroende  paa  Mangelen  af  Mod  til  at  sætte  sig 
ud  over  Hensynet  til  overleverede  Fordomme, 
er  netop  den  egentlige  Aarsag  til  al  kunstige 
Tilbageholdenhed  og  Sk5'hed  og  forsvinder  med 
disse.  Det  passer  ikke  for  vor  Tid.  Vor  Tid 
er    Individualiteternes    Tid.      Den    stræber    at 

danne  hvert  Individ  i  Overensstemmelse  med 
dets  egen  selvstændige  Tanke  og  Følelse. 

I  alt  dette  er  der  uden  Tvivl  meget  godt. 
Der  er  ganske  vjst  dem,  der  mener,  at  den 
Frihed,  der  i  vore  Dage  hersker  i  Forholdet 
mellem  de  to  Køn,  er  uheldig,  de  priser  vore 
Bedsteforældres  Tid  som  langt  skønnere  og 
lykkeligere.  »Kvinden«,  siger  de, »mister  nutildags 
mere  og  mere  sin  naturlige  Blidhed  og  Elsk- 
værdighed; Interessen  for  Hjemmet  og  Børnene 
gaar  tabt«,  —  kort  sagt,  Nutidens  frie  Liv,  Kvin- 
dens Indtrædelse  i  Virksomheder,  der  før  kun 
har  været  forbeholdt  Mændene,  skal  efter  Si- 
gende undergrave  al  Kvindelighed.  Men  den 
Slags  Paastande  fremføres  i  Reglen  kun  af 
gamle  gnavne  Pebersvende  med  forbenede 
Hjerner,  saadanne  Folk  bliver  jo  altid  stik- 
kende i  deres  egne  fikse  Ideer  og  ser  ikke 
noget  godt  i  det  nye,  simpelt  hen,  fordi  de 
ikke  gider  se  sig  om,  eller  fordi  det  n3^e  nu 
ikke  har  noget  videre  at  byde  dem. 

Alle  Kendsgerninger  viser  ubestrideligt,  at 
netop  Kvindens  frie  Stilling,  hendes  Ligebe- 
rettigelse med  Manden,  hendes  anerkendelses- 
værdige Iver  for  at  gøre  sig  bekendt  med  Kunst 
og  Videnskab  højner  hele  hendes  aandelige 
og  legemlige  Niveau  og  giver  hende  en  langt 
større  Værdi  ior  Manden,  end  hun  tidligere  har 
haft.  Saa  langt  fra,  at  hendes  Stilling  nutildags 

virker  undergravende  paa  Hjemmet,  Børnene 
og  hendes  egen  Kvindelighed,  er  der  alle  Tegn 
paa,  at  den  netop  vil  skabe  et  langt  bedre 
Grundlag  for  alt  dette. 

Men  paa  den  anden  Side  maa  vor  Tid  na- 
turligvis ogsaa  vogte  sig  for  at  komme  for 
langt  ud  med  Hensyn  til  Frihed  i  Omgangen 
mellem  de  to  Køn,  at  ikke  Nutiden  skal  blive 
ligesom  Middelalderen,  i  hvilken  Periode,  som 
vi  har  paavist,  Friheden  mellem  de  to  Køn 
saare  ofte  var  ensbetydende  med  Raahed  og 
Usædelighed.  Vi  maa  huske,  at  medens  ganske 
vist  Snerperiet  og  den  deraf  følgende  hykleriske 
Tilbageholdenhed  og  noget  latterligt,  saa  gives 
der  dog  ogsaa  en  sand  Undseelse  og  Ærbarhed, 
der  sætter  Friheden  visse  Grænser;  hvis  disse 
forsvandt  vilde  det  rigtignok  være  højt  bekla- 
gelsesværdigt. Det  gælder  i  Omgangen  mellem 
de  to  Køn,  at  der  er  en  Grænse  saavel  for  Fri- 
heden som  forTilbageholdenheden;  denne  Grænse 
gælder  det  om  at  finde. 

Vi  vil  nu  se,  om  det  er  os  muligt  teoretisk 
at  bestemme  denne  Grænse,  og  i  det  hele  prøve, 
om  vi  kan  løse  dette  Spørgsmaal:  Hvorledes 
kan  og  bør  Omgangen  mellem  de  to  Køn  være 
i  vore  Dage? 

Den  sande  og  den  falske  Kcet lighed. 

Eet  er  der,  som  med  Rette  kan  siges  at 
være  absolut  nødvendigt  i  Omgangen  mellem 
Mennesker  i  det  hele  taget,  hvis  det  skal  være 
muligt  for  Mennesker  at  leve  fredeligt  sammen, 
det  er  med  eet  Ord  „Oprigtigheden" . 

Der  er  mange,  der  vil  ryste  paa  Hovedet 
ad  denne  Paastand  og  sige,  at  den  er  urimelig: 
»Er  det  rimeligt«,  vil  man  sige,  *at  man  altid 
skal  vise  sine  sande  Følelser  og  Meninger  ? 
Nej,  det  er  urimeligt,  det  er,  simpelt  hen,  umu- 
ligt^-. 

De,  der  paastaar  dette,  har  .ganske  vist  Ret. 
Naturligvis  er  det  urigtigt,  ja  rent  ud  umuligt 
under  alle  Omstændigheder  og  i  ethvert  For- 
hold at  vise  sine  sande  Følelser  og  Meninger. 
Det  siger  sig  selv.  Og  dog  hævder  vi,  at  Op- 
rigtighed er  nødvendig. 

Sagen  er  nemlig  den,  at  selv  om  der  er 
mange  Omstændigheder  og  Forhold,  under  hvilke 
man  skal  vogte  sig  for  at  give  sine  sande  Me- 
ninger og  Følelser  til  Kende,  saa  er  der  dog  andre, 
hvor  netop  dette  er  det  rigtige.  Særlig  gælder  dette 
Forholdet  mellem  en  ung  Mand  og  en  ung  Kvinde. 
Næsten  enhver  ung  Mand  og  Kvinde  vil  i  Livet 

paa  et  eller  andet  Tidspunkt  komme  i  et  Forhold 
til  en  Person  af  det  andet  Køn,  i  hvilket  det  netop 
gælder  for  ham  og  hende  at  lade  sine  egne  P'ølel- 
ser  og  Meninger  blive  aabenbaret,  kort  sagt,  at 
lade  sin  egen  sande  Personlighed  skinne  igen- 
nem. Hvis  ikke  den  unge  Mand  eller  Kvinde 
tilstræber  dette,  vil  det  paagældende  Forhold 
blive  ødelagt. 

Det  gælder  derfor  i  et  saadant  Forhold  om 
ikke  at  være  for  sky,  ikke  at  være  for  genert 
for  at  lade  sig  Mærke  med  sine  virkel  ge  Fø- 
lelser og  Meninger.  Dette  fører  ikke  til  noget. 
Vær  kun  dristig  1 

Naturligvis  er  det  ikke  enhver  Maade  at 
lægge  sine  Følelser  for  Dagen  paa,  der  er  hel- 
dig. Der  er  en  Vej  her,  som  bestemmes  af  de 
særlige  Omstændigheder,  ens  egen  og  den  an- 
dens Karakter  og  private  Forhold;  denne  gæl- 
der det  om  at  være  taktfuld  nok  til  at  finde.  Der 
kan  være  noget,  der  gælder,  naar  unge  Men- 
nesker kommer  sammen  paa  Baller,  i  Selska- 
ber, ved  Koncerter,  paa  Udflugter  o.  lign.,  og 
noget  andet,  naar  de  kommer  sammen  under 
fire  Øjne.     Dette  skal  vi  omtale  senere. 

Ligesom  det  nu  er  af  Vigtighed  for  det  en-, 
kelte  Menneske  at  være  beredt  til  at  give  sine 
virkelige  P"ølelser  og  Meninger  til  Kende,  saa- 
ledes  er  det  ogsaa  af  Vigtighed  for  det  at  kende 
Forskel    paa    Oprigtighed  og  Uoprigtighed  hos 

andre.  Navnlig  maa  man  kunne  skelne  imel- 
lem sand  og  falsk  Kærlighed;  thi  der  gives  i 
Samfundet  saavel  det  ene  som  det  andet.  Der 
gives  noget,  som  smykker  sig  med  Navnet 
»Kærlighed«,  men  som  i  Virkeligheden  kun  er 
et  Skalkeskjul,  under  hvilket  der  gemmer  sig 
Kulde,  ja  maaske  Ringeagt  og  Rænkespil. 

Men  med  Hensyn  til  dette  Punkt  maa  det 
fremhæves,  at  den,  der  selv  er  oprigtig,"  meget 
hurtigt  vil  lære  at  skelne  ret.  Ganske  vist  gi- 
ves der  højst  godtroende  Mennesker;  men  det 
gaar  i  Reglen  saaledes,  at  Livets  Skole  hurtigt 
lærer  Menneskene  ikke  at  være  for  godtroende 
overfor  hverandre;  de,  der  aldrig  lærer  det.  er 
og  bliver  nogle  Narre,  der  ikke  bruger  deres 
Omtanke,  men  gaar  sovende  omkring  eller  be- 
tragter, hvad  der  foregaar  ornkring  dem,  med 
halvt  tillukkede  Øjne,  som  f.  Eks  den  forblin- 
dede Tøffelhelt,  der,  skønt  hans  Kone  har  gjort 
ham  til  Hanrej  Masser  af  Gange,  dog  tror,  at 
hun  kun  elsker  liam.  Saadanne  naragtige  Men- 
nesker er  dog  heldigvis  ikke  saa  almindelige, 
som  man  tror.  Mennesekt  er  i  Virkeligheden 
almindehgvis  et  meget  fint  konstrueret  Væsen, 
saaledes  indrettet,  at  det  i  et  Sekund  er  i  Stand 
til  at  mærke  den  mindste  Gnist  af  Uoprigtig- 
hed. 

Vi  hører  undertiden  Tale  om  Mennesker, 
der  skal  være  i  Stand  til  at  tage  selv  den  skarp- 

sindigste  og  klogeste  ved  Næsen,  og  det  er  jo 
ogsaa  utvivlsomt,  at  der  har  eksisteret  Bedra- 
gere, der  var  saa  drevne,  at  de  kunde  drive 
deres  Spil  i  lang  Tid  uden  at  blive  opdaget. 
Men  naar  Talen  er  om  Kærlighed,  er  det  et 
Spørgsmaal,  om  der  forekommer  saa  meget  Be- 
drageri, som  vi  ofte  hører.  Man  slutter  vist 
ofte  ganske  forkert  paa  dette  Punkt.  Sandt 
nok!  Ganske  godtroende  Narre  bliver  altid 
taget  ved  Næsen,  —  og  fortjener  det  forøvrigt 
vistnok  ogsaa.  Men  ellers  er  det  vist  hoved- 
sageligt kun  i  Romanerne,  at  disse  Mænd  og 
Kvinder,  særlig  Kvinder,  optræder,  der  er  i  Be- 
siddelse af  saa  glimrende  et  Skuespillertalent,  at 
de  formaar  at  føre  selv  den  klogeste  og  mest 
mistroiske  bag  Lyset  med  Hensyn  til  Kærhg- 
hed,  i  alt  Fald  er  saadanne  Mennesker  vistnok 
kun  Undtagelser  i  Virkeligheden.  Det  er  jo 
tydeligt,  at  det  Menneske,  der  formaaede  at 
fremhykle  Kærlighed  paa  en  saadan  Maade,  at 
dette  Hykleri  ikke  før  eller  senere  røbede  sig, 
i  Sandhed  maatte  være  overnaturhgt.  Sand  Kær- 
lighed lader  sig  nu  ikke  fremhykle,  og  Forsøg 
derpaa  røber  sig  ret  hurtigt  blot  gennem  et 
Øjekast,  en  Bevægelse,  en  ren  ubetydelig  Hand- 
ling, der  undgaar  Hyklerens  eller  Hyklerskens 
Opmærksomhed,  men  bliver  den  bedragne  paa- 
faldende,  hvis  han  ikke  er  en  godtroende  Nar, 
og  vækker  hans  Mistro. 

»Hvorledes  er  det  da  muligt«.,  vil  man  sige, 
»for  en  dygtig  Skuespiller  eller  Skuespillerinde 
at  hykle  Kærlighed  paa  Scenen?« 

Dette  Spørgsmaal  kan  synes  ret  rimeligt. 
Men  det  kan  besvares  tilfredssttillende.  Sagen 
er,  at  Skuespilkunst  i  Virkeligheden  aldeles  ikke 
er  Hykleri.  Skuespilleren  giver  sig  virkelig  hen 
i  sin  Rolle  og  ei  langt  fra  at  hykle,  og  for  at 
dette  skal  være  muligt  maa  han  netop  i  de  Rol- 
ler, han  skal  paatage  sig,  finde  noget,  der  væk- 
ker hans  oprigtige  Sympati:  ellers  kan  han  ikke 
spille  dem.  Derfor  er  det  ogsaa,  at  enhver 
Rolle  ikke  passer  for  en  bestemt  Skuespiller; 
hans  Omraade  kan  være  større  eller  mindre; 
men  der  vil  altid  være  noget,  der  passer  godt 
for  ham,  noget,  der  passer  daarligt,  og  noget, 
der  slet  ikke  passer.  Man  kunde  spørge:  »Naar 
nu  Skuespilleren  skal  fremstille  en  Skurk,  maa 
han  da  ogsaa  være  bevæget  af  oprigtig  Sym- 
pati for  Rollen?«  Hertil  er  at  sige,  at  som 
Skurk  skal  han  jo  som  oftest  netop  lægge  Vægt 
paa  Hykleriet,  og  der  behøves  da  ingen  oprig- 
tig Sympati,  eller  ogsaa  findes  der  virkehg  hos 
Skurken  noget,  der  vækker  Skuespillerens  op- 
rigtige Sympati,  og  som  Digteren  ogsaa  har  til- 
lagt Skurtcen  netop,  for  at  der  skal  kunne  væk- 
kes en  vis  Sympati  med  ham.  Digtere  frem- 
stiller tit  Skurke  netop  med  det  Formaal  at 
vise,  at  der  er  noget  hos  dem,  som  maa  væk- 

ke  vor  Sympati.  Dette  er  f.  Eks.  Tilfældet  hos 
den  berømte  engelske  Digter,  WiUiam  Shake- 
speare. 

Men  man  taler  ganske  vist  ofte  om  Kærlig- 
hedsbedrag.  iNu  er  det  den  Kvinde,  nu  den 
Mand,  der  formaar  at  fremhykle  Kærlighed  saa 
godt,  at  en  eller  anden  Stakkel  bider  paa  Kro- 
gen i  den  Tro,  at  det  drejer  sig  om  sand  Kær- 
lighed. Ja,  man  hører  derom  saa  tit,  at  man 
ofte  fristes  til  at  tro,  at  Livet  er  lutter  Løgn 
og  Hykleri,  og  at  sand  Kærlighed  overhovedet 
kun  er  et  Fantasifoster. 

I  Virkeligheden  er  det  saaledes  at  Menne- 
sker ikke  nær  saa  ofte  tages  ved  Næsen  med 
Hensyn  til  selve  Kærligheden  som  med  Hensyn 
til  Troskaben  i  denne.  I  et  Forhold  mellem  to 
Mennesker,  en  Mand  og  en  Kvinde,  gaar  det 
saa  ofte  saaledes,  at  den  ene  af  dem,  enten 
Manden  eller  Kvinden,  efter  en  Tids.  maaske 
en  ganske  kort  Tids.  Forlob  bliver  ked  af  den 
anden,  fordi  andre  Interesser  pludselig  har  lagt 
Beslag  paa  vedkommende,  eller  fordi  en  ny  og 
større  Kærhghed  pludselig  har  taget  den  anden 
Kærligheds  Plads,  medens  den  anden  Part  sta- 
dig hænger  fast  ved  sin  gamle  Kærlighed.  Det 
er  altsaa  i  Virkeligheden  Troskaben  hos  den 
ene,  der  brister;  men  man  kan  ikke  derfor,  paa- 
staa,  at  der  ikke,  inden  dette  skete,  var  Kær- 
lighed hos  vedkommende  til  den  anden.     Tvært 

imod!  Det  har  der  uden  Tvivl  været,  naar 
den  anden  ikke  er  en  ren  Nar,  som  kunde  ta- 
ges ved  Næsen. 

At  Troskaben  brister  kan  være  en  Ulykke 
for  den,  der  vedbliver  at  hænge  fast  ved  sin 
Kærlighed  til  den  troløse;  men  det  maa  huskes, 
at  det  her  i  høj  Grad  kommer  an  paa,  om 
denne  har  givet  den  anden  noget  Løfte,  og  i 
saa  P'ald,  af  hvad  Beskaffenhed  da  dette  Løfte 
var,  '  Er  der  slet  ikke  afgivet  noget  Løfte,  kan 
man  jo  heller  ikke  sikkert  gaa  ud  fra,  at  Tro- 
skaben vil  holde,  og  man  maa  da  ikke  blive 
skuffet,  hvis  det  viser  sig  ikke  at  være  Til- 
fældet. 

Ofte  er  det  heller  ikke  den  bristede  Troskab, 
som  den  af  Parterne,  der  ikke  har  brudt  For- 
holdet, tager  sig  nær;  hvad  der  indvirker  mis- 
stemmende er  som  oftest  langt  mere  den  Tan- 
ke, at  den  Kærlighed,  der  udvistes  af  den  tro- 
løse Part,  før  han  brod  Forholdet,  ikke  var  sand. 

Men  vi  har  set,  at  saaledes  er  det  sjældent 
rimeligt  at  tænke.  Naar  man  alligevel  tænker 
det,  hænger  det  sammen  med  et  Onde,  der  fore- 
kommer meget  ofte,  nemlig  den  altfor  over- 
drevne Mistro,  der  ganske  ligesom  den  altfor 
overdrevne  Godtroenhed  hindrer  en  i  at  skelne 
ret  fra  vrangt.  Om  Godtroenhed  og  Mistro 
kan  det  i  det  hele  siges;     »Den,  som    tror    alt 

muligt,  er  en  Nar;  men  den,  der  slet  intet  tror, 
er  ogsaa  en  Nar«. 

Overdreven  Mistro  er  i  Virkeligheden  et 
langt  hyppigere  Fænomen  end  overdreven  God- 
troenhed, og  det  er  forfærdeligt,  hvilke  Ulyk- 
ker den  giver  Anledning  til.  Godtroenheden 
er  sjældent  nogen  Aarsag  til  slige  Ulykker. 

Det  Menneske,  hvis  Mistro  først  er  vakt, 
har  vanskeligt  ved  oftere  at  fatte  nogen  Tillid 
til  andre.  I  hver  ubetydelig  Omstændighed  tror 
han  at  se  en  Grund  til  Mistro,  i  hver  Bagatel 
søger  han  paa  den  naragtigste  Maade  Næring 
for  den.  De  frygteligste  Følger  opstaar  deraf, 
Følger  af  mange  forskellige  Slags.  Mistro  næ- 
rer Skinsygen,  og  denne  kan  føre  til  Udskejel- 
ser, Raahed,  Mord,  Selvmord,  ja  den  kan  gøre 
et  Menneske  ganske  forrykt. 

Næsten  daglig  hører  vi  om  de  skrækkelig- 
ste Handlinger,  hvortil  en  ofte  ganske  ubegrun- 
det Mistro  har  været  Aarsag,  særlig  gælder 
det  i  Kærlighedssager. 

Men  det  hænger  sammen  dermed,  at  unge 
Mænd  og  Kvinder  saa  ofte  hverken  forstaar 
sig  selv  eller  hinanden.  Den  unge  Mand,  der 
er  blevet  forelsket  i  en  Kvinde,  mener  ofte,  at 
det  er  umuligt,  at  han  kan  blive  afvist,  og  naar 
det  desuagtet  sker,  synes  han,  at  Livet  ikke  er 
værdt  at  leve,  troer,  at  han  selv  er  et  ringe- 
agtet,   ugleset   Udskud    af   Menneskeheden,  og 

det  er  ofte  ligesaa  med  den  unge  Kvinde  i  For- 
holdet til  en  Mand. 

Der  er  virkelig  mange,  det  gaar  paa  den 
Maade.  Hvis  ikke  denne  rent  ud  naragtige  Til- 
stand i  et  Menneskes  Sjæl  saa  ofte  havde  saa 
sørgelige  Følger,  maatte  man  le  ad  den.  Det 
er  Ulykken,  at  saa  mange  Mennesker  i  Kærlig- 
hed taber  ethvert  sundt  og  fornuftigt  Omdøm- 
me og  ikke  er  i  Stand  til  at  tilegne  sig  et  vidt 
og  overlegent  Syn  paa  Livet.  Der  er  jo  dog 
intet  latterligere  end  at  mene,  at  man,  fordi 
man  i  Kærlighed  afvises  af  en  eller  anden,  der- 
for nødvendigvis  er  et  Udskud,  der  vil  blive 
afvist  af  alle  og  enhver,  og  snæversynet  er  det, 
naar  man  mener,  at  vedkommende  Menneske  er 
det  eneste,  der  kan  være  Genstand  for  ens 
Kærlighed,  selv  om  denne  sidste  Antagelse  kan 
være  mere  forstaaehg.  Det  er  tvært  imod  sand- 
synligt, at  der  i  Verden  findes  mange,  der  ikke 
vil  afvise  en,  og  som  hver  for  sig  kan  være 
meget  mere  passende  Genstande  for  ens  Kær- 
lighed. Det  gælder  om  at  se  Tiden  an,  at 
vente,  til  »den  rette  kommer«,  som  man  siger, 
og  det  er  en  Mangel  paa  Udholdenhed  og  Ener- 
gi, naar  man  giver  efter  for  den  Skuffelse  og 
triste  Stemning,  som  en  Afbrydelse  af  Forhol- 
det til  en,  paa  hvem  man  har  kastet  sin  Kær- 
lighed, volder  en.  Der  gives  næsten  altid  en 
Udvej  til  at  komme  ud  af  denne   Sorg;    denne 

Udvej  er  Arbejdet;  dette  i  Forbindelse  med  Ti- 
den, der  skaber  nye  Indtryk  og  nye  Forhold, 
vil  læge  alle  Saar, 


FEMTE  KAPITEL. 


Ulykkelig  Kærlighed. 

Vi  kommer  derved  til  den  Slutning,  at  det, 
man  kalder  »ulykkelig  Kærlighed«,  ikke  altid 
er  en  Tilstand,  der  behøver  at  være  varig  og 
at  faa  Indflydelse  paa  hele  et  Individs  Liv  lige 
fra  det  Øjeblik,  da  den  er  opstaaet.  Arbejde, 
Indlevelse  i  nye  Forhold,  Rejse,  nye  Indtryk, 
nye  Bekendtskaber,  —  alt  dette  i  Forbindelse 
med  en  god  Villie  til  at  glemme  og  til  at  und- 
lade at  ruge  over  en  Stemning  og  en  Følelse 
saaledes,  at  de  netop  fastholdes,  skal  snart 
gøre  det  af  med  de  fleste  Tilfælde  af  »ulykke- 
lig Kærlighed«. 

Det  er  sandt,  at  der  er  forekommet  Tilfæl- 
de, hvor  denne  ulyksalige  Tilstand  har  ødelagt 
Menneskers  Liv  fuldstændigt,  og  hvor  det  des- 
værre  paa   Grund  af  disse  Menneskers  Natur, 

Karakter  og  hele  sjælelige  Habitus  næsten /w^rf 
Nødvendighed  maatte  gaa  saaledes. 

Goethe  hat  i  „Den  unge  Werthers  Lidelser" 
skildret  et  Tilfælde,  hvor  den  ulykkehge  Kær- 
lighed havde  en  gennemgribende  Virkning  paa 
et  Menneskes  Liv,  og  hvor  dette  vanskeligt 
kunde  være  undgaaet. 

Den  unge  Werther  bliver  dybt  forelsket  i 
en  ung,  smuk  Pige;  men  Omstændighederne 
vil,  at  hun  ikke  kan  bhve  hans.  Hun  staar  al- 
lerede i  et  officielt  Kærlighedsforhold  til  en  an- 
den, idet  hun  er  forlovet  med  Werthers  bedste 
Ven,  der  ligeledes  er  dybt  forelsket  i  hende. 
Werther  er  en  sværmerisk,  romantisk  Natur, 
sygehgt  følsom  overfor  alt,  opfyldt  af  Medliden- 
hed med  al  Nød  og  Elendighed  og  med  Hang 
til  revolutionære  Anskuelser.  Med  alt  dette 
støder  han  an  overalt,  hvor  han  kommer  i  sin 
realistiske  Tid.  Han  kan  tilsidst  ingen  Mening 
finde  i  det  hele,  og  dette  i  Forbindelse  med  det 
Dilemma,  hvori  han  er  kommet,  nemhg  Umu- 
ligheden for  ham  af  at  løsrive  sig  fra  Lotte, 
den  unge  Pige,  han  elsker,  og  dog  paa  den  an- 
den Side  ogsaa  Umuligheden  for  ham  af  at  for- 
styrre Forholdet  mellem  hende  og  hans  Ven, 
bevirker,  at  han  tager  Livet  af  sig. 

»Den  unge  Werthers  Lidelser«  er  og  bliver 
den  ulykkelige  Kærligheds  klassiske  Novelle. 
Den  skildrer,  hvilke  frygtelige  F'ølger  ulykkehg 

Kærlighed  har,  naar  den  slaar  Rod  i  et  syge- 
ligt, romantisk  Sind.  Werther  er  den  klassiske 
Type  paa  den  romantiske  Yngling,  dette  uhel- 
dige Individ,  der  var  en  temmelig  almindelig 
Type  i  Slutningen  af  det  attende  og  Begyndel- 
sen af  det  nittende  Aarhundrede,  men  som  for 
øvrigt  kan  findes  til  alle  Tider. 

Med  Werther  kunde  det  vanskeligt  gaa  an- 
derledes, end  det  gik.  Hans  Sind,  hans  Væsen, 
hans  Karakter,  hans  romantiske,  overspændte 
Tankeliv,  —  alt  dette  i  Forbindelse  med  de 
særlige  Forhold,  hvori  han  befandt  sig,  maatte 
medføre  den  sørgelige  Udgang. 

Men  saadanne  Tilfælde,  i  hvilke  den  ulyk- 
kelige Kærlighed  ikke  kan  overvindes,  er  sjældne. 
I  Almindelighed  er  det  meget  vel  muligt  at  ar- 
bejde sig  bort  fra  en  saadan  Tilstand.  Ja,  selv 
en  Yngling  som  Werther  kunde  have  undgaaet 
den,  hvis  han  ikke  havde  været  fuld  af  det, 
man  med  eet  Ord  kunde  kalde  „Romantik" ,  og 
i  Tide  havde  taget  sig  i  Agt  derfor. 

Romantik,  det  er  netop  mange  unge  Men- 
neskers Ulykke.  Romantik  er  Indbildning,  Drøm, 
Fantasteri  i  Stedet  for  Virkelighedssans  og  nøg- 
tern Tankegang,  der  bygger  paa  Fakta,  ikke 
paa  løse  Ideer.  Romantik  fremelsker  Sygelig- 
hed, Hanget  til  Grubleri  og  Ensomhed,  Pirre- 
lighed, bizarre  Anskuelser,  Mistro,  Skinsyge  og 

Livslede,  —  derfor  gør  Ungdommen  nok  bedst 
i  at  vogte  sig  for  Romantik. 


SJETTE  KAPITEL 


Kærligheden  og  det  selskabelige  Liv. 

For  megen  Ensomhed  er  utvivlsomt  af  det 
onde  for  Mennesker,  særligt  for  unge  Menne 
sker.  De  skal  have  Lejlighed  til  at  komme 
sammen  i  Selskaber,  paa  Udflugter,  paa  Baller, 
i  Teatret  og  paa  anden  Maade.  Det  selskabe- 
lige Liv  har  en  overordentlig  stor  Indflydelse 
paa  Ungdommen  —  i  Retning  af  at  danne  dens 
Følelser  og  Fantasi,  give  den  Impulser  til  Virk- 
somhed og  vække  dens  Trang  til  at  høste  Kund- 
skaber. Vel  er  der  Perioder  i  enhver  ung  Mands 
Liv  —  og  muligvis  ogsaa  i  enhver  ung  Kvin- 
des —  da  Ensomheden  er  et  Gode,  fordi  den 
giver  Mennesket  Muhghed  for  at  samle  og  sam- 
menarbejde alle  de  spredte  Indtryk,  hele  det 
Virvar  af  Tanker  og  Følelser,  som  dets  Sind 
netop  gennem  den  selskabelige  Omgang  med 
andre  er  blevet  fuldt  af.  Men  disse  Perioder 
bør,    hvis  de  virkelig    skal  være  et  Gode,  ikke 

vare  ret  læn^e,  og  man  maa  derfor  vogte  sig 
for  saa  at  sige  »at  forfalde  til  Ensomhed«. 

Som  Regel  bliver  Mennesket  gennem  Ensom- 
hed ført  til  lunefuld  Udartning  eller  henfalder 
til  Melankoli.  El  Menneske,  der  er  Eneboer  fra 
Ungdommen  af,  vender  tilbage  til  Urtilstanden, 
bliver  menneskesky  og  gaar  aandeligt  til  Grunde. 
Det  voksne  Menneske,  som  uden  at  besidde 
nogen  aandelig  Kapital,  drager  bort  og  bliver 
Farmer  i  ensomme  Egne,  viser  senere  hen  Til- 
bøjelighed til  Sindssygedom,  hvad  man  hyppigt 
kan  iagttage  i  Nordamerika.  Det  helt  ensom- 
me eller  kun  i  Omgang  med  de  nærmeste  Fa- 
miliemedlemmer levende  Menneske  viser  des- 
uden meget  ofte  Tilbøjelighed  til  alskens  Per- 
versitet, som  af  Forholdene  føres  ham  nær  ind 
paa  Livet. 

Ensomheden,  duer  altsaa  ikke  for  Menne- 
skene, undtagen  i  korte  Perioder,  i  hvilke  det 
gælder  at  samle  alle  de  spredte,  forvirrede  Ind- 
tryk, som  Livet  fører  med  sig,  for  derved  at 
opnaa  Klarhed  og  Sikkerhed  til  Udførelsen  af  et 
aandeligt  værdifuldt  Arbejde;  paa  denne  Maade 
søges  Ensomheden  jo  blot  som  et  Middel  til  at 
kunne  virke  med  større  Værdi  i  Omgangen  med 
andre,  og  for  saa  vidt  kan  den  altsaa  kaldes 
et  Gode.  Det  gælder  da  hvad  et  Mundheld 
siger:  »Det  er  i  Ensomhed,  at  Manden  dannes 
til  Mand«. 

Men  i  øvrigt  er  Mennesket  »et  selskabeligt 
Dyr«.  Derfor  skal  man  ikke  hindre  unge  Men- 
nesker af  begge  Køn  i  at  komme  sammen.  Lad 
dem  blot  mødes  paa  Bal,  til  Koncert,  i  Teatret, 
paa  Udflugt  o.  s.  v. ! 

Hvis  man  nu  vil  spørge:  »Gælder  der  no- 
get særligt  med  Hensyn  til  den  unge  Mands 
og  den  unge  Piges  Optræden  overfor  hinanden 
i  Selskabslivet,  da  maa  det  svares,  at  det  er 
vanskeligt  at  opstille  Regler. 

Dog  kan  vi  sige  saa  meget: 

I  al  Almindelighed  er  der  en  Grænse  saa- 
vel  for  den  Beskedenhed  som  for  den  Ubeske- 
denhed, hvormed  en  ung  Mand  eller  en  ung 
Pige  skal  optræde  i  selskabeligt  Lag.  For  stor 
Beskedenhed  giver  Indtrykket  af  Dumhed  og 
Uduelighed;  men  for  stor  Ubeskedenhed  er  paa 
den  anden  Side  det  samme  som  Anmasselse  og 
Tilsidesættelse  af  Hensynet  til  andre.  Der  er 
en  gylden  Middelvej.  Skal  man  i  en  selskabelig 
Kreds  betyde  noget,  maa  man  kunne  give  sit 
Besyv  med  i  Laget  og  derfor  forstaa  sig  paa 
noget  af  det,  dette  Lag  sætter  Pris  paa,  saa 
at  man  ikke  befinder  sig  som  et  rent  Mæ-hæ. 
Men  dette  maa  man  kunne  gøre  med  en  vis 
Værdighed,  om  end  uden  Anmasselse,  og  uden 
at  man  derfor  gør  sig  selv  til  Nummer  eet 
i  Selskabet. 

Da   man    skal    kunne  give  sit  Besyv  med  i 

Laget,  er  det  desuden  klart,  at  i  et  saadant 
Lag,  hvor  man  ikke  kan  give  sit  Besyv  med, 
hvor  man  ikke  egner  sig  til  og  forstaar  sig  paa 
noget  af  det,  dette  Lag  sætter  Pris  paa,  dér 
er  man  en  Umulighed,  og  fra  en  saadan  Kreds 
gør  man  derfor  bedst  i  skyndsomst  at  trække 
sig  tilbage. 

Men  det  gælder  netop  for  en  ung  Mand  og 
en  ung  Kvinde,  særlig  for  den  første,  at  kunne 
gøre  sig  gældende  i  forskellige  Lag,  i  alt  Fald 
i  en  Del  forskellige  Lag,  og  da  hverken  to  Men- 
nesker eller  to  Selskaber  af  Mennesker  er  ens 
i  deres  Tilbøjeligheder,  maa  man  forstaa  at  til- 
egne sig  forskellige  Færdigheder  for  at  kunne 
betyde  noget  i  de  Lag,  hvori  man  kommer.  At 
kunne  synge  lidt,  spille  lidt,  danse  hdt,  kon- 
versere lidt,  deltage  lidr  i  Kort-  eller  Skakspil, 
fortælle  en  eller  anden  morsom  eller  interes- 
sant Historie,  —  det  er  alt  sammen  Færdighe- 
der, der  spiller  en  stor  Rolle,  og  som  en  ung 
Mand  og  en  ung  Pige  helst  maa  have  tilegnet 
sig  lidt  af  i  vore  Dage. 

Men  her  er  talt  om  den  almindehge  Maade, 
hvorpaa  et  Menneske  bør  optræde  i  selskabe- 
ligt Lag,  ikke  om  den  Maade,  hvorpaa  den 
unge  Mand  og  den  unge  Kvinde  bør  forholde 
sig  til  hinanden,  naar  de  taler  fortroligt  sam- 
men i  selskabeligt  Lag.     Dette  er  jo    saa   ofte 

Tilfældet.  Og  her  viser  det  sig,  at  vi  ikke  kan 
bruge  samme  Maalestok  som  før. 

Kvinderne  er  iaa  højst  forskellige  indbyrdes, 
og  Mændene  ligeledes,  at  det,  den  ene  i  et  be- 
stemt Øjeblik  vil  synes  om,  aldeles  ikke  vil 
finde  Naade  for  den  andens  Øjne. 

Hvad  nu  for  det  første  Mandens  Optræden 
overfor  Kvinden  angaar,  naar  han  fortroligt  om- 
gaas  hende  i  Selskab,  da  kan  vi  ikke  saa  af- 
gjort paastaa,  at  Kunsten  at  træffe  det  rette  her 
bestaar  i  at  finde  Grænsen  mellem  Beskeden- 
hed og  Ubeskedenhed.  Ganske  vist  gælder  det 
altid,  at  der  maa  være  en  vis  —  i  alt  Fald  til- 
syneladende —  Værdighed  hos  Manden,  hvis 
han  med  Held  skal  kunne  omgaas  en  Kvinde, 
og  dette  gælder  saav^el  i  Selskab  som  under  fire 
Øjne.  Men  der  er  meget  stor  Forskel  paa  den 
Maade,  paa  hvilken  denne  Værdighed  skal  læg- 
ges for  Dagen  overfor  forskellige  Kvinder. 
Nogle  Kvinder  tiltales  af  den  blufærdige  Beske- 
denhed, der  ikke  forsætligt  lader  Værdigheden 
skinne  igennem,  men  som  dog  tillader  den  at 
lægge  sig  for  Dagen  uvilkaarligt  i  en  medfødt 
eller  tilegnet  Dannelse;  det  er  de  mest  intelligente 
Kvinder,  de,  der  formaar  at  se  en  Mands  sande 
Værd,  selv  om  han  aldeles  ikke  gør  sig  nogen 
Umage  for  at  vise  det,  ja,  maaske  endog  gør 
sig  Umage  for  at  skjule  det.  Men  mange  Kvin- 
der   er    af    den    Art,  at  de  beundrer  den  mest 

anmassende  Mand,  den  mest  paagaaende,  den, 
der  mener,  at  han  selv  er  Tilværelsens  Midt- 
punkt, og  fejer  alle  andre  til  Side,  ja  der  er 
dem,  for  hvem  selv  mandlig  Raahed,  Praleri, 
og  Storsnudethed  er  herlige  Egenskaber.  Ofte 
finder  Amor  for  godt  at  opflamme  en  Skønheds 
Hjerte  for  en  mandlig  Person,  naar  denne  blot 
synger,  spiller  eller  danser  smukt  eller  ogsaa 
er  i  Besiddelse  af  Vid,  undertiden  lader  han 
hende  endog  fatte  Ringeagt  for  en  smuk,  elsk- 
værdig, aandfuld  ung  Mand. 

Amor  er  som  bekendt  en  lunefuld  Gud,  og 
ikke  uden  Grund  lader  Shakespeare  i  Skærsom- 
mernatsdrømmen en  af  Personerne  sige,  at 
»Kærlighed  og  Fornuft  ikke  har  noget  med 
hinanden  at  gøre«. 

I  det  hele  kan  der  ikke  siges  andet  end,  at 
naar  en  ung  Mand  i  Selskab  træffer  Kvinder, 
saa  gør  han  bedst  i  i  al  Stilhed  at  søge  at  af- 
lure dem,  hvorledes  de  nu  vil  synes  om  at  blive 
taget,  hvis  han  da  i  det  hele  taget  vil  have 
noget  med  dem  at  gøre.  Han  kan  sikkert  ikke  vide 
noget  om,  hvad  de  vil  synes  om,  lige  straks  ; 
men  det  vil  snart  vise  sig,  naar  han  har  ind- 
ladt sig  med  dem.  Viser  det  sig  da,  at  han 
saa  at  sige  stadig  løber  Panden  mod  en  Mur, 
at  vedkommende  skønne  aldeles  ikke  finder  Be- 
hag i  ham  og  hans  Konversation,  da  vil  det 
maaske    være   rigtigt  af  ham  at  trække  sig  til- 


57 

bage  fra  hende  for  bestandigt,  om  end,  som  vi 
skal  se,  ikke  altid.  Selv  om  han  nu  er  meget 
forelsket,  saa  kan  han  dog,  naar  han  har  en 
Smule  Energi,  trække  sig  tilbage  uden  megen 
Græmmelse;  den  Tanke  vil  trøste  ham,  at  han 
og  den  paagældende  skønne  aldeles  ikke  pas- 
ser for  hinanden,  og  at  der  et  eller  andet  Sted 
i  Verden  nok  sidder  en  eller  anden  lille  Skøn- 
hed, som  vil  vise  sig  at  være  »den  rette«. 

En  særlig  Rolle  spiller  „Koketteriet^. 

En  ung  Mand  begaar  en  meget  stor  Fejlta- 
gelse, hvis  han  deraf,  at  en  Kvinde  er  koket, 
lader  sig  forlede  til  at  tro,  at  hun  er  forelsket 
i  ham.  Det  behøver  ingenlunde  være  Tilfældet. 
Koketteriet  stammer  fra  Tilbøjeligheden  til  at 
behage  og  Angsten  for  ikke  at  behage.  For  at 
behage  maa  man  kunne  vise  andre,  at  man 
finder  noget,  man  synes  om  hos  dem,  og  dette 
kan  ske  alene  gennem  et  Smil  eller  et  Øjekast, 
der  netop  er  de  to  Midler,  hvorved  Koketteriet 
gør  sig  gældende.  Koketteriet  kan  derfor  være 
en  Anledning  for  Manden  til  at  indlade  sig  med 
en  Kvinde;  men  han  maa  ikke  tro,  at  hun,  fordi 
hun  nu  rent  tilfældig  har  sendt  ham  et  smig- 
rende Øjekast,  behøver  at  sætte  saa  megen 
Pris  paa  ham,  end  sige  elske  ham,  i  samme 
Øjebhk,  hun  ser  ham.  De  smigrende  Øjekast 
sender  hun  jo  ogsaa  mange  andre.  Og  hvad 
mere    er,  hun   sender  dem  til  mange,  som  hun 

slet  ikke  kender,  ja  aldrig  før  har  set  for  sine 
Øjne.  De  smigrende  Øjekast  og  Smil  angaar 
i  Reglen  heller  ikke  andet  end  et  eller  andet  i 
Mandens  ydre  Fremtoning,  som  hun  finder  be- 
hageligt, eller  de  angaar  slet  ikke  noget;  de  er 
blot  Udslag  af  Tilbøjeligheden  til  at  øve  sig  i 
at  behage,  en  Tilbøjelighed,  som  mange  Men- 
nesker, særlig  Kvinder,  finder  det  nødvendigt 
at  følge. 

For  øvrigt  kan  Mænd  være  ligesaa  kokette 
som  Kvinder,  —  bevidst  eller  ubevidst.  Og  hvad 
her  er  sagt  om  Mænds  Forhold  overfor  Kvin- 
ders Koketteri,  gælder  ikke  mindre  om  Kvin- 
ders Forhold  overfor  Mænds  ditto. 

I  det  hele  taget  gælder  ganske  det  samme 
for  Kvinders  Optræden  overfor  Mænd  i  Sel- 
skabslivet som  for  disses  Optræden  overfor 
Kvinder.  Kvinden  maa  ogsaa  føle  sig  for.  Paa 
Forhaand  kan  hun  sjældent  vide  noget  sikkert. 
Mændene  er  ligesaa  forskellige  indbyrdes,  ja 
maaske  meget  mere  forskellige,  end  Kvinderne, 
og  hvad  der  passer  overfor  en,  passer  derfor 
ikke  overfor  en  anden. 

Unge  Mænd  og  unge  Kvinder  skal  ikke  tage 
sig  de  Skuffelser  altfor  nær,  der  kan  ramme 
dem  i  den  selskabelige  Omgang  med  hveran- 
dre. Selskabslivet  kan  for  unge  Mænd  og 
Kvinder  opfattes  som  den  Verden,  hvori 
de  skal  tumle  sig,  søge  og  prøve,  indtil  de  fin- 

der  det  Forhold,  der  passer  for  dem,  og  i  hvil- 
ket de  passer. 

Er  man  ikke  elsket  af  den,  af  hvem  man 
gerne  vilde  være  det,  fordi  man  selv  elsker  ved- 
kommende, nu,  da  maa  man,  som  vi  har  vist, 
samle  sin  Energi  og  hente  Trøst  i  den  Tanke, 
at  man  baade  kan  give  og  finde  Kærlighed 
andet  Steds. 

Desuden  maa  man  ikke  være  saa  let  til  at 
slutte,  at  man  ikke  er  elsket  eller  kan  blive  el- 
sket af  en  eller  anden,  selv  om  det  til  at  be- 
gynde med  ser  saaledes  ud.  Skønt  det,  som 
vi  bemærkede,  undertiden  kan  være  rimeligt  at 
opgive  Ævret  overfor  en  eller  anden,  fordi  man 
har  ganske  utvetydige  Beviser  for,  at  Forhol- 
det til  denne  anden  er  umuligt,  saa  er  det  dog 
ofte  saaledes,  at  man  ikke  behøver  at  opgive, 
naar  man  har  >alvorlige  Hensigter«,  det  er  kun 
en  kort  Tid,  det  ser  noget  haabløst  ud.  Som 
vi  skal  se,  er  netop  det,  ikke  at  opgive  for  hur- 
tigt, altsaa  at  være  udholdende  i  sin  Kærlig- 
hedsstræben  ovenfor  en  anden,  et  af  Midlerne 
til  at  vinde  og  fastholde  den  andens  Kærhghed. 
Ved  dette  Middels  Anvendelse  viser  det  sig  ofte, 
at  et  Forhold,  der  fra  først  af  syntes  ganske 
umuligt,  netop  bhver  udmærket. 

Men  til  at  gøre  et  Forhold  dertil,  altsaa  til 
at  vinde  og  fastholde  en  andens  Kærlighed, 
hører  naturligvis  mere  end  denne  Udholdenhed, 

først  og  fremmest  hører  der  som  sagt  »alvor- 
lige Hensigter«  til,  det  vil  sige,  at  man  er  op- 
rigtig i  sin  Kærlighed ;  dette  har  vi  jo  allerede 
tidligere  paavist  at  være  en  Hoved-  Fordring 
til  den,  der  vil  vinde  og  fastholde  Kærlighed, 
som  Oprigtighed  jo  i  det  hele  taget  er  en  For- 
dring til  Menneskene,  hvis  de  vil  leve  fredeligt 
sammen. 

Vi  skal  nu  se,  hvad  der  i  det  hele  taget  hø- 
rer til  for  at  vinde  og  fastholde  Kærlighed  saa- 
vel  i  Almindelighed  for  begge  Køns  Vedkom- 
mende som  specielt  for  Mandens  og  specielt  for 
Kvindens  Vedkommende. 


SYVENDE  KAPITEL 


Den  første  Betingelse  for  at  vinde  og  fastholde 
Kærlighed. 

Til  at  have  Lykke  med  sig  i  Kærlighed 
hører  der  visse  indvortes  og  udvortes  Egen- 
skaber, der  kan  variere  noget  alt  efter  Indi- 
vidualiteten af  Genstanden  for  ens  Kærlighed, 
men  som  dog  kan  karakteriseres  ved  noget 
ensartet. 

Men  foruden  disse  Egenskaber  er  den  første 
Betingelse  den,  at  man  selv  elsker,  og  elsker 
oprigtigt;  Vigtigheden  af  Oprigtighed  har  vi  jo 
paavist. 

Det  er  først  og  fremmest  nødvendigt  at  give 
Kærlighed  for  at  vinde  Kærlighed;  derfor  kræ- 
ver Kærlighed  altid  Genkærlighed. 

Det  er  altsaa  en  Regel:  Vil  du  elskes,  saa 
elsk  selv.  Kærligheden  er  det  halve  af  det,  der 
behøves  til  at  vinde  Kærlighed. 

Kærligheden  er  intet  andet  end  en  Fornæg- 
telse af  sin  egen  Personlighed  for  med  Begej- 
string at  gaa  over  i  den  elskede  Genstands, 
blive  til  eet  med  samme,  dele  Tilbøjeligheder, 
Tænkemaade  og  Følelser  med  den,  kort  sagt, 
ikke  mere  tilstede  nogen  Forskel  mellem  sit 
eget  og  den  elskede  Genstands  Liv.  Hver  den, 
som  er  i  Stand  til  denne  Selvfornægtelse  og 
altsaa  elsker  i  Sandhed,  han  vil  og  maa,  naar 
han  iøvrigt  ejer  de  for  den  elskede  attraavær- 
dige  Egenskaber,  finde  ubetinget  Genkærlighed. 
Det  kan  ikke  være  andet. 

Naar  vi  fornægter  os  selv  i  Kærligheden, 
ved  at  underordne  vor  Personlighed  under  den 
elskedes,  og  ved  ganske  at  gøre  vort  eget  Jeg 
afhængigt  af  hendes,  frembringer  vi  nødven- 
digvis en  vis  Lighed  mellem  os  og  den  skønne, 
i  Tænke-  og  Handlemaade  og  i  Følelser.  Men 
nu  er  det  dybt  grundet  i  den  menneskelige  Na- 

tur,  at  alt  det,  som  i  nogen  Maade  stemmer 
med  og  harmonisk  berører  en  beslægtet  Stræng 
i  vort  indre,  det  behager  os,  tiltrækker  os, 
synes  os  elskværdigt  og  prisværdigt.  Hvis  en 
Kunst  glæder  os,  da  føler  vi  os  tiltrukne  til 
den,  som  føler  den  samme  Glæde,  har  vi  er- 
kendt en  eller  anden  Sætning  for  rigtig,  da 
giver  vi  den  vor  Tilslutning,  som  er  kommet 
til  den  samme  Erkendelse.  Tænker,  føler  eller 
udfører  vi  eet  eller  andet,  da  føler  vi  os  til- 
trukne af  den,  der  tænker,  føler  og  er  i  Stand 
til  at  udføre  det  samme. 

Man  kan  kort  sagt  sige,  at  der  er  en  i  Na- 
turen dybt  grundet  Lov,  der  gaar  ud  paa,  at 
ligeartede  Genstande  tiltrækker  hverandre,  me- 
dens uligeartede  frastøder  hverandre.  Denne 
Lov  gør  sig  gældende  i  alt  Kærlighedsliv. 

Den,  som  altsaa  i  Sandhed  elsker,  til  ham 
føler  den  elskede  sig  alkrede  paa  Grund  af  en 
Naturlov  tiltrukket.  Men  den  elskende,  som 
vil  bevirke  dette  fuldkomment,  maa  da  ogsaa 
træde  ud  af  sin  egen  Personlighed  og  saa 
meget  som  muligt  gøre  sig  ligeartet  med  den 
elskede  Genstands  Personlighed.  Derfor  maa 
man  stille  de  Spørgsmaal  til  sig  selv  :  »Hvor- 
ledes tænker  og  føler,  hvad  ønsker,  haaber  og 
frygter  den,  som  du  elsker?  Hvilket  Ideal  af 
en  Mand  eller  en   Kvinde    foresvæver    den    el- 

skede  ?  Hvilke  Egenskaber  elsker  hun  eller  han 
hos  en  anden?« 

Svaret  paa  det  sidste  Spørgsmaal  bliver  af- 
gørende. Thi  hvis  disse  Egenskaber,  naar  man 
har  faaet  oplyst,  hvilke  de  er,  synes  en  selv 
at  være  fortræffelige  Egenskaber,  saa  udvikler 
man  dem  hos  sig  selv,  om  man  kan;  synes  de 
derimod  en  slette,  eller  slaar  ens  Evner  ikke 
til,  ja  saa  maa  der  ske  eet  af  to:  Enten  maa 
Forholdet  opløses,  eller  den  elskede  maa  refor- 
mere sine  Anskuelser  om,  hvad  der  er  for- 
træffelige Egenskaber,  saa  at  de  kommer  til 
at  harmonere  med  ens  egne. 

Der  er  mange  Mennesker,  som  ikke  lægger 
Mærke  til,  at  Kærlighed  er  det  halve  af  alt, 
hvad  der  hører  til  for  at  vinde  Kærlighed.  De 
er  maaske  stolte  af  sig  selv  og  mener,  at  de 
er  saa  fortræffeligt  udstyrede  fra  Naturens 
Haand,  at  de  ubetinget  maa  vinde  Kærlighed. 
Derfor  ser  de  sig  om  og  venter  uvilkaarligt 
hvert  Øjeblik  at  møde  forelskede,  beundrende 
Øjekast. 

Selv  om  nu  saadanne  Mennesker  virkeligt, 
som  de  selv  mener,  er  fortræffeligt  udstyrede 
fra  Naturens  Haand,  saa  opnaar  de  dog  slet 
ikke  det,  de  venter,  simpelt  hen,  fordi  de  glem- 
mer den  første  Læresætning  i  Kærlighedens 
ABC,  nemlig:  Vil  du  elskes,  saa  elsk!  De 
bliver  meget  forundrede  ved  at  opdage,   at   de 

i  Stedet  for  beundrende  Øjekast,  henrykte  Smil 
og  hjertebevæget  Tale  møder  Kulde,  Foragt, 
o*g  Ligegyldighed ;  men  de  fleste  gaar  det  dog 
saaledes,  at  de  indser,  at  de  har  overset  noget, 
hvorefter  de  beflitter  sig  paa  Kærlighed.  Straks 
tager  Bladet  en  anden  Vending;  de  opdager, 
at  det,  de  før  ventede  at  blive  beundret  og 
elsket  for,  det  bliver  de  nu  virkelig  ogsaa  be- 
undret og  elsket  for,  og  beundrende  Øjekast, 
elskværdige  Smil  og  hjertelig  Tale  møder  dem 
nu  alle  Vegne.  Hele  Verden  faar  nu  et  andet 
Udseende  for  dem. 

At  oprigtig  Kærlighed  er  den  første  Betin- 
gelse for  at  vinde  og  fastholde  Kærlighed,  er 
jo  ikke  saa  mærkeligt.  Thi  ved  den  aflægger 
vi  vor  egoistiske,  selviske  Ham,  giver  os  hen 
til  sand  Glæde  over  andre  og  begynder  et  Liv 
i  Ømhed,  Interesse,  Hengivenhed,  Hjælpsomhed, 
ja  maaske  Opofrelse  for  andres  Skyld,  selv  om 
det  naturligvis  ikke  er  Meningen,  at  vibehøver 
fuldstændig  og  til  enhver  Tid  at  glemme  vort 
eget  Selv. 

OTTENDE  KAPITEL 

Hvorledes  Manden  i  Almindelighed  kan  vinde 
og  fastholde  Kvindens  Kærlighed. 

Hvis  vi  skal  løse  Spørgsmaalet,  hvorledes 
Manden  i  al  Almindelighed  kan  vinde  og  fast- 
holde Kvindens  Kærlighed,  maa  vi  prøve,  om 
vi  kan  finde  ud  af,  hvad  det  er,  Kvinden  elsker 
hos  Manden.  Det  er  jo  imidlertid  ikke  særlig 
vanskeligt  at  se,  hvad  dette  er.  Thi  hvorfor 
har  Naturen  skabt  to  Køn?  Mon  ikke  for  at 
de  skal  supplere  hinanden  paa  Livets  Bane, 
og  mon  det  da  ikke  er  saaledes,  at  Mandkønnet 
er  det  til  større  Energiudfoldelse,  større  Akti- 
vitet bestemte  Køn?  Jo,  derpaa  tyder  |o  alle 
Kendsgerninger.  Mandkønnet  er  det  stærke, 
Kvindekønnet  det  svage  Køn,  det  er  en  æld- 
gammel Distinktion,  som,  hvormeget  man  end 
vil  gøre  Nar  ad  den,  synes  at  passe.  Ved  sin 
større  Energi  er  Manden  bestemt  til  at  være 
en  Støtte  for  Kvinden  i  alle  Livets  Tilskik- 
kelser, saaledes  supplerer  han  hende;  og  Kvin- 
den paa  sin  Side  er  bestemt  til  at  slutte  sig 
til  Manden  med  Kærlighed,  være  ham  en  Med- 

hjælp  i  hans  Arbejde,  sekundere  ham  i  hans 
aandelige  og  legemlige  Stræben  samt  —  last, 
but  not  least  —  være  Moder  for  hans  Børn, 
saaledes  supplerer  Kvinden  Manden. 

Det  er  navnlig  den  Omstændighed,  at  Kvin- 
den er  bestemt  til  at  bliveModer,  der  nødven- 
diggør, at  hun  maa  være  det  svage  Køn.  Hen- 
des Natur  er  hovedsageligt  rettet  mod  dette 
Maal,  og  der  kunde  derfor  ikke  i  hende  uden 
Skade  være  saa  megen  Energi  til  andre  Ting 
som  hos  Manden. 

Da  nu  Naturen  har  indrettet  det  saaledes,  mon 
den  da  ikke  ogsaa  har  dannet  Kvindens  Væsen 
saaledes,  at  det,  hun  elsker  hos  Manden,  netop 
er  den  større  Energi?  Jo,  vi  kan  være  tem- 
mehg  overbevist  om,  at  det  er  saaledes.  Alt 
i  Livet  viser  det.  Naar  en  Mand  ikke  finder 
Naade  for  en  Kvindes  Øjne,  ligger  det  netop 
ofte  deri,  at  han  ikke  har  udviklet  denne  større 
Energi,  som  er  hans  Bestemmelse;  den  skal 
nemlig  oparbejdes;  den  kommer  ikke  saadan 
uden  videre  af  sig  selv.  Og  naar  en  Kvinde 
elsker  en  Mand,  ser  man  tydeligt,  at  hvad  hun 
elsker  hos  ham,  er  alt  det,  der  forkynder  en 
vis  Kraft.  Foragtelig  vil  hun  finde  en  Mand, 
naar  han  i  nogen  Maade  bliver  kvindagtig, 
svag,  frygtsom  og  ængstelig". 

Da  nu  en  vis  Kraft  er  en  Betingelse  for  at 
blive   elsket    af   Kvinder,    maa   Manden    ogsaa 

Optræde  saaledes,  at  denne  Kraft  kommer  til 
Syne ;  delte  sker  gennem  en  selvtillidsfuld, 
noget  værdig  —  men  ikke  altfor  værdig  — 
Optræden.  Selvtillid  og  en  vis  beskeden  Vær- 
dighed (Stolthed)  er  nemlig  Tegn  paa  Energi, 
og  naar  Elskeren  lægger  disse  Egenskaber 
for  Dagen,  slutter  Kvinden  sig  fra  disse  til  en 
i  Baggrunden  liggende  Mandskraft  i  Sjælen, 
som  altid  behager  hende,  og  det  ofte,  selv  om 
denne  Kraft  har  faaet  en  Retning,  som  er  mange 
imod,  ja  selv  om  den  har  faaet,  hvad  man  vil 
kalde,  en  forbryderisk  Retning. 

En  glimrende  paa  historiske  Fakta  grundet 
Skildring  af  dette  Forhold,  har  Shakespaare 
givet  os  i  sin  berømte  Tragedie  „Richard  den 
Tre  die". 

Richard,  Hertug  af  Gloster,  er  en  pukkel- 
rygget, grim  Mand;  men  netop  paa  Grund  af 
den  Forsømmelse,  Naturen  har  ladet  ham  blive 
til  Del,  er  han  lumsk,  hyklerisk,  hævngerrig  og 
grusom  af  Karakter,  dog  ogsaa  i  Besiddelse  af 
en  vis  Energi  og  Dristighed;  derved  lykkes 
til  Trods  for  hans  Ondskab  de  utroHgste  Ting 
for  ham.  Han  er  Broder  til  Kong  Edvard  d. 
Fjerde  af  England,  og  for  nu  at  komme  i  Be- 
siddelse af  Tronen  efter  denne  udfører  han 
den  ene  Forbrydelse  efter  den  anden.  Blandt 
andet  lader  han  den  tidhgere  Konge,  Henrik 
den  Sjettes  Søn,    Prins  Edvard    af  Wales,    dtr 

spærrer  Adgangen  til  Tronen  for  ham,  myrde. 
Bagefter  har  han  nu  oven  i  Købet  'den  Fræk- 
hed at  optræde  som  Frier  til  Prins  Edvards 
Enke,  Anna,  der  meget  godt  ved,  at  Richard 
har  myrdet  hendes  Husbond.  Og  hvor  forun- 
derligt! Hvor  meget  end  Anna  til  at  begynde 
med  foragter,  haaner  og  hader  Richard,  hun 
bliver  dog  overvundet  af  hans  Smigerord,  ja, 
hun  er  ikke  langtfra  at  fatte  Kærlighed  til  og 
Beundring  for  sin  Mands  Morder.  Hvorpaa 
beroer  nu  dette?  Det  beroer  dels  paa  det  glim- 
rende Talent,  hvormed  Richard  forstaar  at  op- 
træde som  Elsker,  dels  paa  den  Energi  og 
Frækhed,  der  lægger  sig  for  Dagen  midt  i 
hans  P'orbryderiskhed.  Netop  Selvtillidsfuldhe- 
den i  Forbindelse  med  den  Elvskovsfuldhed, 
Richard  formaar  at  lægge  over  hele  sit  Væsen, 
er  det,  der  gør  Indtryk  paa  Anna,  og  det  i  den 
Grad,  at  Richard  endog  i  Enrum  forundrer  sig 
over  Resultatet. 

Man  lægge  blot  Mærke  til  de  berømte  Re- 
plikker: Anna  spytter  paa  Richard.  Richard 
siger:  >Hvi  spytter  du  paa  mig?«  Anna:  »Gid 
det  var  Gift,  der  kunde  dræbe  dig!«  Richard: 
»Aldrig  kom  Gift  fra  sligt  et  yndigt  Sted«. 
Anna:  »Og  aldrig  klæbed  Gift  paa  værre  Tudse; 
bort  fra  mit  Aasyn!  smit  ej  mer  mit  Øje!« 
Richard:   »Dit  Øje,  Skønneste,  har  smittet  mit«. 

Richard  vedbliver  at  optræde  som  den  kælne 

Elsker;  han  lader  endog,  som  om  han  gerne 
vil  lade  sig  dræbe  af  Anna  hellere  end  at  und- 
være hendes  Kærliehed.  Han  rækker  hende  sit 
Sværd  og  beder  hende  dræbe  ham.  Men  Anna 
kan  ikke  støde  til.  Og  da  Richard  siger  til 
hende,  at  hun  skal  byde  ham  at  dræbe  sig 
selv,  kan  hun  det  ikke.  »O,  kendte  jeg  dit 
Hjerte!«  siger  hun.  Richard  svarer :  »Det  tolkes 
af  min  Tunge«.  Anna:  »Jeg  frygter,  begge  lyve«. 
Richard:  »Saa  er  der  ingen  sanddru«.  Anna: 
»Stik  Sværdet  da  i  Skeden«.  Richard:  »Sig,  er 
du  da  forsonet?«  Anna:  »Det  vil  jo  Tiden  vise«. 
Richard:  »Tør  jeg  i  Haabet  leve?«  Anna:  »Det 
haaber  jeg,  gør  alle«.  Richard:  »Tag  denne 
Ring  og  bær  den!«  Anna:  »Den  giver  ej,  der 
tager«   (hun  sætter  Ringen  paa  Fingeren). 

Vi  ser,  at  Anna  er  godt  paa  Vej  til  at  give 
Richard,  denne  lumske,  forbryderiske,  hæslige 
Person,  sin  Kærlighed.  Da  Richard  er  alene 
med  sig  selv,  siger  han  forundret: 

»Ha!  Har  hun  alt  forglemt  sin  Husbond, 

Edvard, 
den  tapre  Prins,  som  for  tre  Maaneder 
jeg  fælded  i  min  Harm  —  — 
En  mere  elskelig,  livsalig  Herre,  — 
skabt  af  Naturen  i  dens  ødsle  Lune, 
ung,  tapper,  klog  og  sikkert  kongebaaren, 
kan  ej  den  vide  Verden  stille  frem; 
og  dog  nedlader  hun  sit  Blik  til  mig. 

der  brød  den  favre  Fyrstes  Ungdomsblomst 
og  skaffed  hende  Sorg  i  Enkeseng?*) 
Det  er  saaledes  Energien,  som  den  ytrer 
sig  gennem  Selvtillid  og  Værdighed,  hvorved 
Manden  vinder  Kvinden,  og  andre  Egenskaber 
kommer  først  i  anden  Række,  selv  om  de  ogsaa 
kan  spille  en  Rolle. 

Mandhg  Skønhed  kan  spille  en  Rolle;  men 
er  den  ikke  forenet  med  Energi,  duer  den  ikke. 
Man  ser  tit,  at  de  skønneste  Mænd  har  ondt 
ved  at  vinde  Kvinders  Kærlighed,  og  omvendt, 
at  de  grimmeste  Mænd  elskes  af  de  skønneste 
Kvinder.  Hvorfor?  Simpelt  hen,  fordi  de  skøn- 
neste Mænd  kan  være  nogle  Svæklinge,  nogle 
energiløse  Personer,  medens  de  grimme  Mænd 
ofte  er  Mænd  af  Kraft.  For  at  tage  et  Par 
Eksempler  fra  Historien.  Grev  Mirabeau  var 
en  meget  grim  Mand,  koparret,  med  grove  An- 
sigtstræk, uformelig,  og  dog  berettes  det,  kunde 
ingen  Kvinde  modstaa  ham  paa  Grund  af  den 
Ild  og  Begejstring,  den  Selvtillid  og  urokkelige 
Villie,  der  lagde  sig  for  Dagen  i  hans  Væsen. 
Napoleon  Bonaparte  var  egentlig  ikke  skøn  af 
Legem;  men  han  var  en  Mand,  som  besad  Til- 
lid til  sig  selv  og  en  umaadelig  kraftig  Villie, 
og  som  derfor  behagede  de  fieste  Damer  over- 
ordentlig vel. 


*)   Shakespeare:    Kong   Richard    d.    Tredie,    Lembckes 
Overs.  Akt.  I.  Se.  II. 

Hver  den,  som  vil  behage  Kvinderne,  maa 
altsaa  gaa  til  Værks  med  Selvtillid  og  lade 
dem  mærke  sin  Villies  og  sin  Karakters  Kraft. 
Derfor  skal  man  heller  ikke  henflyde  i  Smæg- 
ten  og  Længsel;  dette  forekommer  Kvinderne 
umandigt,  blødagtigt  Kvindens  første  naturlige 
Ønske  er  ikke  at  staa  over  Manden  og  beher- 
ske ham,  men  langt  snarere  at  kunne  betragte 
ham  som  en  Støtte  og  Fører  i  Livet, 


NIENDE   KAPITEL 


Hvorledes  Kvinden  i  Almindelighed  kan  vinde 
og  fastholde  Alandens  Kærlighed. 

Hvad  skal  vi  nu  sige  om  Kvinden  i  hendes 
Forhold  til  Manden?  Hvorledes  kan  hun  vinde 
og  bevare  den  Mands  Kærlighed,  til  hvem  hun 
har  sat  sin  Hu? 

For  at  besvare  dette  Spørgsmaal,  maa  vi 
gaa  frem  paa  en  Maade,  der  svarer  til  d^n,  vi 
anvendte  i  det  nylig  afsluttede  Kapitel,  vi  maa 
undersøge,  hvad  det  er.  Manden  elsker  hos 
Kvinden. 

Hvad  Manden  elsker  hos  Kvinden,  kan  ud- 

trykkes  med  det  ene  Ord:  „Kvindelighed" ,  det 
vil  sige  alt  det,  der  staar  i  Modsætning  til 
hans  eget  Køns  karakteristiske  Egenskaber, 
men  dog  danner  et  attraaværdigt  Supplement 
til  disse.  De  Hovedegenskaber,  der  tilsammen 
udgør  den  væsentligste  Bestanddel  af  Kvinde- 
ligheden, er  Blidhed  og  Mildhed.  En  raa,  mand- 
folkeagtig, trættekær  og  skamløs  Kvinde  virker 
afskyeligt  paa  Mændene  og  vækker  i  det  høje- 
ste den  dannede  Mands  Nysgerrighed. 

Forfængelighed  er  en  Egenskab,  der  er  uad- 
skilleligt knyttet  til  den  menneskehge  Natur. 
Vi  har  allerede  omtalt  dens  mange  mærkelige 
Udslag.  I  Virkeligheden  er  det  en  ren  Fejl  at 
bedømme  det  kvindelige  Køn  som  mere  forfæn- 
gehgt  end  det  mandlige.  I  det  civiHserede  Sam- 
fund lægger  den  kvindelige  Forfængelighed 
sig  blot  mere  for  Dagen  med  Hensyn  til  Klæ- 
dedragten, Ydret  i  det  hele,  end  den  mandlige. 
Mændene  er  forfængelige  af  andre  Ting;  en 
er  umaadelig  stolt  af  sine  Kundskaber,  en 
anden  af  sin  sportslige  Dj^gtighed,  en  tredie 
af  sit  Forretningstalent  o.  s.  v.  Og  dog  bebrej- 
der mange  Mænd  Kvinderne  deres  Forfænge- 
hghed.  De  kommer  derved  i  en  idiotisk  Mod- 
sigelse mf^d  sig  selv:  de  dadler  hos  andre, 
hvad  de  lægger  Vægt  paa  hos  sig  selv,  om 
end  ofte  paa  en  ubevidst  Maade. 

løvrigt  er    Forfængelighed,    naar    den    ikke 

overdrives,  aldeles  ikke  af  det  onde,  men  tvært- 
imod en  priselig  Egenskab.  Den  Kvinde,  som 
slet  ikke  er  forfængelig,  er  saa  at  sige  ingen 
Kvinde;  hun  forsynder  sig  imod  sin  egen  Natur, 
bliver  efterladende  i  Manerer  og  Paaklædning, 
og  det  maalte  være  en  sjælden  Mandsperson, 
hvis  Kærlighed  hun  skulde  kunne  vinde  og 
fastholde. 

Dette  er  i  Hovedsagen  de  for  Kvinden  nød- 
vendige Egenskaber,  Egenskaber,  hun  er  i  Stand 
til  at  lægge  Vægt  paa  at  udvikle  i  sin  Person. 

Naturligvis  er  Ungdom  og  Skønhed  i  det 
hele  Guldnøgler,  hvormed  alle  Hjerter  kan  op- 
lukkes, men  om  disse  Egenskaber  gælder  det, 
at  har  man  dem  ikke,  saa  har  man  dem  ikke, 
derved  er  intet  at  gøre;  men  der  lader  sig 
meget  udrette  uden  disse  Egenskaber,  for  saa- 
vidt  man  sørger  for  at  fremelske  hos  sig  selv 
de  nødvendige,  ovenfor  omtalte  Egenskaber, 
der  kan  fremelskes. 


TIENDE   KAPITEL 


Kysset. 


Fra  Arilds  Tid  har  Kærligheden,  af  hvilken 
Art  den  saa  er,  lagt  sig  for  Dagen    i    alt    det, 


74 


vi  sammenfatter  under  Betegnelsen  „Kcertegn" 
eller  „Ømhedsbeviser" ,  Det  vigtigste  af  disse 
er  Kysset. 

Et  gammelt  Sagn  fortæller,  at  Menneskene 
har  lært  Kysset  af  Duerne.  Men  det  vilde 
rigtignok  falde  lidt  vanskeligt,  om  man  skulde 
bevise  denne  Paastand.  Og  det  behøves  jo 
heller  ikke.  Nok  er  det  at  vide,  at  Kysset  er 
Kærlighedens  Tegn,  de  inderlige  Følelsers  stærke 
Udtryk,  den  Gnist,  der  vækker  og  meddeler 
Kærlighed,  og  at  Kærlighed  og  Kys  ikke  kan 
tænkes  adskilte. 

Men  Kysset  er  i  Tidernes  Løb  blevet  mere 
end  et  Kærlighedens  Tegn.  Det  har  ogsaa 
maattet  tjene  som  Udtryk  for  Følelser,  der  er 
forskellige  fra  Kærligheden,  ja  kan  være  helt 
modsatte  den. 

Som  Følge  heraf  har  man  allerede  temmelig 
tidligt  søgt  at  finde  en  Inddeling  for  de  for- 
skellige Slags  Kys,  en  Klassificering,  ganske 
ligesom  man  klassificerer  Dyr  i  Zoologien,  Plan- 
ter i  Botanikken,  Mineraler  i  Mineralogien  o.s.v. 
I  denne  Henseende  er  det  vel  nok  lidt  urime- 
ligt at  gaa  saa  vidt  som  Tyskerne,  der  har 
inddelt  Kyssene  i  en  30 — 40  forskellige  Klasser. 
De  taler  om  Afskedskys,  Æresk3'-s,  Takkekys, 
Broderkys,  Venskabskys,  Fredskys,  Haandkys, 
Honningkys,  Judaskys,  Lenskys,  Pigekys,  El- 
skovskys, Kærljghedskys,  Morgenkys,  Uskylds- 

kys,  Forsoningskys,  Formælingskys  o.  s.  v.  Vi 
kan  dog  sikkert  nøjes  med  nogle  færre  Klasser, 
idet  alle  de  andre  Klasser  falder  ind  under  den 
ene  eller  den  anden  af  disse;  den  almindelige, 
af  Filologer  foretagne  Inddeling  er  i  følgende 
Klasser:  Elskovskys,  Kærlighedskys,  Fredskys, 
Venskabskys,  Ærbødighedskys. 

Af  disse  Klasser  er  det  naturligvis  de  to 
første,  som  interesserer  os  her.  Vi  vil  under- 
søge Kyssets  Ejendommelighed  som  Elskovs- 
og  Kærlighedskys  og  prøve,  om  vi  kan  finde 
nogen  Regel  for,  hvorledes  det  bør  gives  og 
tages. 

Hos  alle  Nationer,  der  overhovedet  kender 
Kysset,  faar  det  først  og  fremmest  Anvendelse 
som  Udtryk  for  Elskov.  Føst  gennem  Kysset, 
hedder  det,  mærker  man  Livet  og  Lykken. 
Runeberg  siger,  at  Englene  jubler  over  det  før- 
ste Kys,  to  elskende  veksler.  Og  efter  alle  Dig- 
teres og  Elskeres  Mening  er  der  intet  i  Verden, 
der  kan  sammenlignes  med  et  Elskovskys  af 
en  elsket  Kvinde.  I  Spanien  ønsker  Elskeren 
at  være  den  kølende  Vandbeholder  for  at  kunne 
Kysse  den  elskedes  Læber,  naar  hun  drikker. 
Grækerne  paastaar,  at  Kysset  er  »Nøglen  til 
Paradiset«.  Andre  er  af  den  Mening,  at  det 
beskytter  mod  alt  ondt,  at  det  giver  Sundhed 
og  Kraft,  at  det  bærer  selve  Livet  i  sig  o.s.v.*) 


*)    Se    iøvrigt   Kr.   Nyrop:     Kysset   og   dets    Historie, 
Kbhvn.  1897.  S.  30—40  incl. 

Elskende  plejer  i  Reglen  ikke  at  spare   paa 
deres  Kys.    Medens  de  maaske  er  uhyre  spar- 
sommelige   med    alt    andet,    saa    gælder    dette 
ikke  Kysset.     De  kysses  rask  væk    i    det   uen- 
delige, og  de  bliver  aldrig   ked    af    det;    tvært 
imod,  jo    mere    de    kysses,   jo    stærkere    bliver 
deres  Attraa  derefter,    og    dog    er  Elskovskys- 
sene ofte  blevet    sammenlignet    med    en    flam- 
mende Ild,  der  brænder  og  smerter  paa  samme 
Tid,    som    de    kvæger    og    vækker   ny   Attraa. 
Margrete  sidder  ved  Rokken  og  mindes  Fausts 
Kys,  ved  hvilke  hendes  Ro  forsvandt,  saa  hede 
var    de.     Heinrich   Heine   taler    ogsaa    om    de 
brændende  Elskovskys,  naar  han  siger: 
Alverden  er  dum,  Alverden  er  blind, 
og  dig  vil  den  stedse  miskende. 
Den  ved  ej,  hvor  din  Arm  er  blød  og  trind, 
og  hvor  dine  Kys  kan  brænde. 

Hvori  bestaar  nu  Kyssets  Kunst?  Thi  at 
der  til  Kysset  er  knyttet  en  Kunst,  er  aaben- 
bart,  nemlig  Kunsten,  hvorledes  et  Kys  skal 
gives  eller  tages. 

I  Almindelighed  kan  man  sige,  at  Kysset 
maa  gives  i  frivillig,  uskrømtet,  oprigtig  Hen- 
givelse. Et  Kys,  der  tages  med  Vold,  er  som 
Regel  en  Fornærmelse  mod  den,  hvem  det 
røves  fra.  Derfor  skal  en  ung  Mand  ikke  kysse 
en  Kvinde,  naai  han  mærker,  at  hun  nærer 
Uvillie  derimod. 


77 


Men  el  andet  Spørgsmaal  er  det  rigtignok, 
om  hun  virkelig  nærer  Uvillie  derimod ;  det 
kan  være,  at  hendes  Uvilhe  kun  er  fremhN'klet. 
Kvinderne  er  tit  meget  snedige  i  det  Kapitel. 
Det  er  en  almindelig  bekendt  Sag,  at  det  ofte 
ikke  maa  tages  altfor  alvorligt,  naar  en  Kvinde 
sige  »Nej«.  »Pigens  Nej  er  Ungersvendens  Ja«, 
siger  et  gammelt  Ordsprog,  og  sandt  er  det 
nu  ogsaa,  at  hvis  den  unge  Mand  tager  Pigens 
Nej  for  Alvor  og  beskedent  trækker  sig  tilbage 
fra  hende  uden  at  have  kysset  hende,  —  da 
hænder  tit  det  mærkelige,  at  hun  ler  af  ham. 
Sagen  er,  at  netop  her  kommer  det  frem,  som 
vi  tidligere  har  omtalt  som  nødvendigt  for 
Manden  til  at  vinde  og  fastholde  Kvindens 
Kærlighed,  nemlig  en  vis  Selvtillid  og  Dristig- 
hed. Man  skal  ikke  saadan  uden  videre  lade 
sig  slaa  af  Marken,  »Hun  giver  sig  nok«,  som 
det  hedder.  Ja,  det  er  virkelig  saaledes,  at  hun 
giver  sig,  —  i  de  allerfleste  Tilfælde;  Mod- 
standen og  Uvillien  var  kun  tilsyneladende, 
kun  et  Skalkeskjul,  hvorunder  den  samme  Attraa 
laa  gemt,  som  forekommer  hos  Manden.  Thi 
»Kys  elsker  hver  en  Pige«,  som  Runeberg  si- 
ger. En  fransk  Folkevise  fortæller  om  en  Jæ- 
ger, der  træffer  en  ung  Pige  ude  i  Skoven. 
Betaget  af  hendes  Skønhed  vil  han  kysse  hende; 
men  hun  begynder  at  græde,  og  rørt  over 
hendes  Taarer  lader  han  hende  gaa.  Dog  næppe 

er  hun  kommet  ud  af  Skoven,  før  hun  giver  sig 
til  at  le  ad  ham  af  fuld  Hals,  og  spottende 
raaber  hun  efter  ham: 

»Naar  man  har  faaet  fat  i  Pigen, 
bør  man  ogsaa  kysse  hende«.  *) 

Det  sande  Elskovskys  har  een  Ejendomme- 
lighed. Det  taaler  ikke  at  aabenbares;  det  maa 
gives  og  tages  /  Hemmelighed;  kun  de  to  el- 
skende maa  kende  denne  Hemmelighed.  Thi 
Kysset  taber  al  sin  Sødme,  Friskhed  og  Beru- 
selse ved  at  blive  givet  og  taget  i  profane 
Øjnes  Paasyn. 

Dette  er  ogsaa  noget,  som  alle  fintfølende 
Mennesker  uvilkaarligt  vil  sympatisere  med. 
Uden  at  vide  hvorfor,  har  de  Aversion  mod  at 
kysse  eller  lade  sig  kysse  i  en  tredies  og  i 
fieres  Nærværelse.  Men  der  gives  ganske  vist 
mange  ikke  fintfølende,  taktløse  og  grove  Per- 
soner, som  ikke  generer  sig  for  at  give  og 
tage  Kys  i  uvedkommendes  Nærværelse,  og 
hvis  Optræden  støder  an  mod  den  simpleste 
Sømmelighedsfølefse.  Der  er  noget  modbydeligt 
ved  Mennesker,  der  saaledes  har  for  Vane  at 
kysse  og  slikke  offiicielt.  Det  conventionelle 
Kys,  hvormed  Ægtemanden  i  Reglen  regalerer 
sin  Koner  efter  endt  Maaltid,  falder  som  oftest 
ind  under  den  Kategori  af  Kys,  vi  her  taler 
om,  og  er  derfor  ikke  skønt. 


*)  Meddelt  efter  Kr.  Nyrop:  Kysset  og  dets  Historie.  S,  70. 

Et  gammelt  Vers  siger,  at 

den,  der  kysser  Pigerne, 
han  har  en  hæshg  Vane. 
Derom  kunde  der  vel  disputeres.  Det  vil  jo 
komme  an  paa,  hvor  meget  man  kysser,  hvor- 
ledes man  kysser,  og  under  hvilke  Omstæn- 
digheder man  kysser,  —  samt  endelig  ogsaa 
naturligvis,  hvem  man  kysser.  Et  Kys  maa, 
som  vi  har  set,  i  Reglen  ikke  gives  med  Vold, 
om  der  end  paa  Grund  af  mange  Kvinders 
Knibskhed  kan  være  Undtagelser  fra  denne 
Regel,  det  maa  gives  i  Løndom,  det  maa  gives 
og  tages  i  glad,  frivillig  Hengivelse.  Særligt 
kan  der  blive  Spørgsmaal  om,  hvorvidt  en  ung 
Pige  eller  en  ung  Mand  har  Lov  til  at  kysse 
andre  end  sin  Forlovede,  eller  nvorvidt  en 
Hustru  har  Lov  at  kysse  andre  Mænd  end  sin 
Ægtefælle,  en  Mand  andre  Kvinder  end  sin 
Hustru. 

Den  hellige  Augustinus  siger,  at  de  Kys, 
som  en  Mand  giver  en  fremmed  Kvinde,  skulde 
straffes  med  haarde  Slag,  og  de  ældre  kristne 
Teologer  regnede  i  det  hele  taget  den  Slags 
Kys  til  den  onde  Lyst  og  betragtede  dem  som 
Forbud  paa  Ægteskassbrud.  »Thi«,  sagde  man, 
»en  Kvinde,  der  ikke  afslaar  Kys,  plejer  sjæl- 
dent at  afslaa  det  øvrige«.  Jurister  har  endog 
paastaaet.  at  en  Kvinde,  der  lader  sig  kysse 
af  nogen  anden  end  sin   Mand,    hgesaavel   bør 

have  forbrudt  sin  Morgengave,  som  om  hun 
havde  begaaet  Ægteskasbrud.  Hvor  strengt 
man  har  dømt  om  den  Kvinde,  der  kysser 
andre  end  sin  Forlovede  eller  Ægtemand,  af- 
giver den  berømte  Dronning  Krimhilds  Skækne 
et  Eksempel  paa. 

Der  fortælles,  at  Kong  Diderik  under  Kejser 
Justinus  lod  afhode  en  Turnering  i  Rosengaar- 
den  i  Worms,  ved  hvilken  Munken  Ilsanes  fra 
Klosteret  Eisenburg  gik  af  med  Prisen,  idet 
han  ikke  blot  fældede  den  stolteste  Ridder, 
men  ogsaa  kæmpede  med  52  stærke  Mænd,  af 
hvilke  de  tolv  maatte  bide  i  Græsset,  medens 
de  øvrige  fik  fiere  eller  færre  Skrammer.  Dron- 
ning Krimhild,  der  var  den  egentlige  Anled- 
ning til  dette  Blodbad,  skal  have  bundet  52 
Rosenkrandse,  som  hun  skænkede  Ilsanes  som 
Sejersgave.  Til  Gengæld  gav  han  hende  derfor 
52  Kys;  men  under  dette  Kysseri  ødelagde 
han  med  sit  stærke  Skæg  hendes  skønne  Læber 
i  den  Grad,  at  Blodet  strømmede  ud;  samtidig 
sagde  han  disse  Ord:  »Saaledes  bør  man  kysse 
den  utro  Kvinde,  for  at  hun  maa  kunne  føle, 
hvad  hun  har  gjort.« 

Saa  strenge  er  vi  nu  ikke.  Dog  maa  vi 
indrømme,  at  der  ei  noget  farligt  ved  de  Kys, 
en  Mand  eller  en  Kvinde  giver  andre  end  sin 
Forlovede  eller  sin  Ægtemage,  Saa  uskyldig 
en  Ting,  som  mange  vil    gøre    et    Kys    til,    er 

det  jo  nemlig  ingenlunde.  Nej,  det  rummer  den 
Fare,  at  man  bliver  hængende  ved  de  Læber, 
man  har  kysset;  det  tænder  og  styrker  El- 
skoven, og  det  er  derfor  unægtelig  ofte  en 
Fare  for  Troskaben,  om  end  ikke  saa  ofte,  som 
man  tidligere  har  ment. 

Det  følger  deraf,  at  man  maa  være  meget 
varsom  med  saadanne  Kys,  og  det  gælder 
baade  Mænd  og  Kvinder,  i  alt  Fald  maa  man 
ikke  lægge  for  meget  i  dem. 

Men  iøvrigt  hævder  vi,  at  Elskov  og  Kys 
er  ligesaa  uadskillelige  som  Sjæl  og  Legeme. 
Smukke  Kvinder  og  Kys  hører  sammen,  det 
er  en  gammel  Erkendelse.  Selv  Odin  skal  ifølge 
Edda  have  udtali: 

„Skib  skal  bruges  til  Fart 
og  Skjold  til  Værn, 
Klinge  til  Hug 
og  Mø  til  at  kysse«. 
Og    selv    i    de    mest  moralske  Lande,  hvor 
man    mener,    at  Kys  i  det  hele  taget  er  Synd, 
mener  man  dog  ogsaa,  at  det  i  alt  Fald  er  en 
Synd,  der  er  Tilgivelse  for.  Selv  Paven  i  Italien 
nægter    ikke    sin    Absolution    for    Kys.      I    en 
italiensk    Folkevise    hedder    det:      »Kys    mig! 
Paven  tilgiver  dig.  Kys  mig!  saa  skal  jeg  kysse 
dig,  og  Paven  tilgiver  os  begge«. 

Hvorledes  Kysset  egentlig  er  opstaaet,  vides 
der  intet  sikkert  om.  Vi  har  allerede  omtalt  et 

gammelt  Sagn,  der  siger,  at  Menneskene  har 
lært  det  af  Duerne.  Dette  er  vel  nok  usand- 
synligt. Rimeligt  er  det  at  antage,  at  Kysset 
ganske  uvilkaarligt  er  opstaaet  af  Trangen  til 
at  berøre  den  elskedes  Legeme,  altsaa  af  den 
rent  sanselige  Trang  overfor  den  elskede.  El- 
skeren elsker  jo  alt,  hvad  der  er  ejendommeligt 
for  det  Menneske,  han  elsker,  ikke  blot  hvad 
der  henhører  til  og  ikke  kan  skilles  fra  dets 
Legeme  og  Sjæl,  men  ogsaa  alt,  hvad  der  paa 
nogen  Maade  har  været  i  Berøring  med  det 
og  bagefter  er  blevet  skilt  fra  det;  derfor  kys- 
ser Elskeren  den  elskedes  Breve,  Billeder  af 
den  elskede,  Genstande,  hun  har  haft  paa  sig 
o.  v.  s.  F'ornemmelig  elsker  han  den  til  den 
elskedes  Legeme  knyttede  ejendommelige  Lugt 
og  Smag  saavel  som  selve  Erindringen  om 
disse. 

Nu  spiller  aabenbart  Lugten  og  Smagen 
en  Rolle  i  al  Elskov.  Dette  kan  rrian  tydeligt 
iagttage  hos  mange  vilde  Folkeslag,  hos  hvilke 
iøvrigt  ikke  blot  Elskov,  men  al  Venskab  og 
Kærlighed  hænger  sammen  med  Lugtesansen. 
Mange  Folkeslag  hilser  paa  hinanden  ved  at 
lugte  til  hinanden,  og  paa  der^s  Sprog  siger 
Elskeren  ikke:  »Kysniig!«,  men  »Lugt  til  mig!«. 
Lugten  er  uden  Tvivl  ogsaa  Oprindelsen  til  det 
ejendommelige  Næsekys,  der  findes  hos  visse 
vilde  Folk,  f.  Eks.  hos  Malajerne;    det  bestaar 

deri,  at  man  gnider  eller  trykker  sin  Næse  mod 
et  andet  Menneskes  Næse. 

Disse  Folk  kender  ikke  Mundkysset.  Men 
der  er  al  mulig  Grund  til  at  tro,  at  dette  ogsaa 
har  noget  at  gøre  med  Lugten  fra  den  elskedes 
Legeme,  om  end  kun  til  Dels,  idet  ogsaa  Sma- 
gen her  spiller  en  Rolle.  Mundkysset  opstaar 
rimeligvis  først  paa  et  noget  mere  civiliseret 
Trin,  og  i  de  mere  raffinerede  Former  aaben- 
bart  først  paa  højt  civiliserede  Stadier. 

I  civiliserede  Egne  kysses  der  jo  for  øvrigt 
ofte  ogsaa  paa  andre  Steder  end  just  paa 
Munden.  Digterne  er  enige  om,  at  hver  Plet 
paa  den  elskedes  Legeme  bør  kysses.  Den 
danske  Digter  Aarestrup  fremsætter  atter  og  atter 
denne  Tanke  i  sine  henrivende  Smaadigte,  som 
f.  Eks.  i  følgende  Vers  af  en  af  hans  Ritor- 
neller: 

Naar  Munden  næppe  Kysset  mere  føler, 
fordi  for  hidsigt  dine  Læber  brænde, 
tryk  dem  i  Barmens  Alpesne,  det  køler! 

Til  Kys  indbyder  Armen,  hvid  og  kælen, 
en  dejlig  Tumleplads  den  runde  Skulder, 
men  Kys  paa  Barmen  gaa  ret  ind  i  Sjælen 
o.  s   V. 
Han  slutter  med  følgende  Lignelse: 
Omkring  min  Dejlighed  i  Kreds  jeg  summer, 
som  Bremsen  om  det  store  Lilliebæger, 

Og  først  i  Nektarkalken  jeg  forstummer. 

Vi  har  sagt,  at  man  skal  være  noget  for- 
sigtig med  at  kysse  andre  end  sin  Forlovede 
eller  sin  Ægtefælle.  Men  een  Slags  Kys  er  der, 
som  man  absolut,  nnder  alle  Omstændigheder 
skal  vogte  sig  for,  det  er  de  saakaldte  Falsk- 
hedskys. 

»Gives  der  virkelig  saadanne  Kys?  vil  De 
spørge.  Ja,  det  maa  indrømmes,  der  gives  Falsk- 
hedskys. Verdens  Gang  er  nu  een  Gang  saa- 
ledeS;  at  ingen  Brug  findes  uden  Misbrug, 
ingen  Art  unden  Afart.  Hvad  Masken  er  for 
Ansigtet,  er  Falskheden  for  Hjertet,  skøn  at  se 
til,  dækker  den  Grimhed  og  Galde,  uden  at  man 
skulde  formode  det. 

Falskhedskysset  kan  inddeles  i  tre  Slags : 
Smigerkysset,  det  forstilte  og  det  forræderiske 
Kys. 

Saaledes  kyssede  Absalon  paa  smigrende 
Maade  alle  og  enhver  Israelit,  der  kom  for  at 
hylde  ham,  saa  at  han  lettere  kunde  naa  sit 
Maal  og  vente  engang  at  blive  kaaret  til  Konge. 
Men  forstilt  kyssede  Jacob  den  troskyldige 
Amasa,  idet  han  ønskede  ham  Fred  og  kaldte 
ham  sin  Broder  og  efter  at  have  indbildt  ham 
at  være  hans  bedste  Ven  gennemborede  ham 
med  sit  Sværd. 

Og  dette  sker  endnu  den  Dag  i  Dag;  det  er 
en  gammel  Historie,  der  dog  bestandig  bliver 

ny.  Der  er  bestandig  Folk,  som  hilser  os  of- 
fentligt og  for  Verdens  Øjne,  og  som  dog  i 
Hjertet  tænker  paa  idel  Lumskeri.  Der  er 
mange,  der  gør  den  Erfaring. 

Forrædderisk  kyssede  Judas  sin  Herre  og 
Mester,  da  han  for  30  Sølvpenge  havde  solgt 
ham  til  Ypperstepræsterne  og  de  skriftkloge. 
Det  var  et  forfærdeligt  Kys,  og  de  fleste,  der 
læser  om  det,  gyser  uvilkaarhgt.  Og  dog  er 
der  maaske  mange,  der  i  Virkeligheden  kunde 
gøre  noget  lignende,  hvor  meget  de  end  gruer 
ved  at  høre  Fortællingen  derom. 

Falskhedskys  kan  ogsaa  forekomme  i  Elskov. 
Dog  1  Der  opdages  dets  sande  Karakter  hurtigt. 
Thi  i  Reglen  gaar  det  saaledes,  at  i  samme 
Øjeblik,  som  et  Falskhedskys  er  givet,  saa  ved 
ogsaa  den,  der  har  modtaget  det,  at  det  er 
falsk.  Hvis  det  i  det  hele  kommer  dertil,  at 
den  falske  faar  Lov  at  kysse.  Vi  har  jo  set,  at 
den,  der  er  uoprigtig,  hurtigt  afslører  sig  selv 
overfor  den,  der  er  oprigtig,  saafremt  denne  ikke 
er  en  æreløs  Nar,  der  intet  har  lært  i  Livets 
Skole.  Det  vil  da  ogsaa  sjældent  ske,  at  den 
falske  kommer  til  at  kysse  den  oprigtige;  han 
er  opdaget,  før  det  kommer  saa  vidt. 

Af  alt,  hvad  vi  har  sagt  om  Kysset,  lærer 
vi  altsaa,  at  Kys  er  et  af  Livets,  af  Elskovens 
uundværligste  Krydderier;  det  hører  med  til 
Ungdomslivet;  det  er  Livets  Sødme.  Kysset  er 

Pigens  bedste  Tryllemiddel  i  Elskov.  Men  hun 
ved  ogsaa,  hvilken  Magt  hendes  Kys  ejer.  Ved 
et  Kys  tæmmer  Kvinden  den  vildeste  Mand; 
ved  et  Kys  bliver  Mandens  Villie  blød  som 
Voks.  Et  glimrende  Billede  derpaa  giver  et 
Sagn  om  den  norske  Konge  Harald  Haarfager: 

Ifølge  dette  Sagn  sidder  Kong  Harald  Haar- 
fager paa  Havets  Bund,  fanget  af  en  Havfrue. 
Kongens  Hoved  hviler  i  hendes  Skød;  men 
pludselig  gaar  der  en  Gysen  igennem  ham, 
han  hører  Vikingeraab  fra  oven,  han  farer  op 
af  sin  Kærlighedsdrøm  og  stønner  og  sukker; 
dette  sker  hvert  Øjeblik;  men  hver  Gang  bøjer 
Havfruen  sig  ned  og  kysser  ham  leende,  saa 
falder  han  atter  hen  i  sin  Kærlighedsdrøm.  *) 

Men  forsigtig  skal  vi  være  med  det  Kysseri, 
at  ikke  vi  skal  brænde  os  saaledes,  at  det 
svier  til  os  i  lange  Tider;  navnlig  skal  vi  tage 
os  i  Agt  for  de  falske  Kys;  thi  de  er  en  Op- 
findelse af  selve  Hans  Majestæt  »Djævelen«. 


*)    Se  Nyrop.  S.  40. 

ELLEVTE  KAPITEL 


Udholdenhed  og  Kækhed  i  Kærlighed. 

Naar  vi  nu  samler,  hvad  vi  har  sagt  om, 
hvad  der  henhører  til  at  vinde  og-  fastholde 
Kærlighed,  bliver  det  følgende:  Først  og  frem- 
mest og  i  al  Almindelighed  for  begge  Køns 
Vedkommende  er  der  den  Betingelse,  at  man 
selv  elsker.  Dernæst  gælder  for  Mandens  Ved- 
kommende en  vis  Kraft  og  en  dertil  svarende 
Selvtillidsfuldhed  og  Værdighed  i  Væsen  og 
Adfærd,  for  Kvindens  Vedkommende  Mildhed 
og  Blidhed  af  Væsen. 

For  begge  Køn  gælder  endvidere  en  vis 
Grad  af  Forfængelighed,  at  man  ikke  skal  gøre 
Indtryk  af  en  Dumrian,  en  Sjuske  el.  lignende. 
Dernæst  følger  det  af  vort  nylig  afsluttede  Ka- 
pitel, at  baade  Elskeren  og  Elskerinden  bør 
forstaa  det  rette  Tidspunkt  og  den  rette  Lejlig- 
hed til  at  give  og  modtage  Kærtegn,  navnlig 
Kys. 

Men  foruden  alt  dette  er  der  endnu  et  Mid- 
del, som  vi  har  anset  det  for  rigtigst  først  at 
omtale  nu.  Det  er  et  Middel,  der  kommer  i 
Betragtning  for  begge  Køns  Vedkommende, 
mest  dog  for  Mandens.  Dette  Middel  er  Ud- 
holdenhed. 

Det  er  nemlig  ubestrideligt,  at  den,  der  el- 
sker, og  som  gør  dette  med  fast  Beslutning  om 
at  vinde  den  elskedes  Genkærlighed,  han  maa 
ikke  vakle  i  denne  Beslutning,  men  med  jern- 
stærk Standhaftighed  maa  han  sætte  den  i  Værk 
og  fremture  deri.  Kun  hvis  han  faar  ganske 
utvetydige  Beviser  for,  at  hans  Stræben  er 
haabløs,  som  f.  Eks.  Visheden  om,  at  vedkom- 
mende, hvem  han  søger  at  vinde,  elsker  en 
anden,  kun  da  er  der  Mening  i,  at  han  træk- 
ker sig  tilbage.  Ved  ethvert  Maal,  man  forføl- 
ger, er  jo  Udholdenhed  nødvendig.  Den  største 
Aand,  den  med  de  mest  glimrende  Egenskaber 
udrustede  Elsker,  udretter  intet,  naar  han  ikke 
er  udholdende ;  den  mindste  Aand  og  den  fat- 
tigste Elsker  kan  udrette  meget,  naar  han  ikke 
taber  sit  Maal  af  Syne.  Erfaringen  viser,  hvad 
Udholdenhed  i  Menneskelivets  andre  Forhold 
kan  bevirke,  og  skønt  den  i  Kærlighed  ikke  er 
alt,  saa  er  den  dog  af  vidtrækkende  Betjalning. 

Ovidius  foreskriver  netop  i  »ars  amandi«, 
det  berømte  Digt,  som  vi  omtalte  i  Forordet, 
Reglen  om  Udholdenhed  som  en  af  de  vigtigste 
i  Kærlighed.  Han  siger:  »Det  raader  jeg  dig 
(hvis  du  til  min  Kunst  vil  fæste  Tillid,  og  et 
heftigt  Vindstød  ej  mit  Ord  udover  Havet  dri- 
ver): Eet  af  to:  Begynd  ikke,  eller  hvis  du  har 
begyndt,  fuldend  da  Værket«.*) 

*)     Ovid. :  Ars  amandi:  Lib.  Lib  I.  v.  387. 

Man  skal  da  ikke  lade  sig  afskrække  af  de 
første  uheldige  Følger  af  ens  Forsøg  paa  at 
vinde  Genkærlighed.  Derfor  gælder  det  for 
Manden:  Selv  om  der  vil  indtræffe  Tilfælde,  i 
hvilke  den  skønne  viser  ham  Modbydelighed, 
flygter  ved  Synet  af  ham.  ja  yttrer  Afsky  ved 
Tanken  om  en  Forbindelse  med  ham,  saa  skal 
han  bare  gaa  paa  alligevel.  Der  er  ingenting 
at  betænke  sig  paa.  En  Fæstning  erobres  kun 
gennem  et  vel  tilrettelagt,  vedholdende  Angreb 
samt  paafølgende  Storm.  Ligesaa  skal  man 
heller  ikke  lade  sig  genere  af  den  skønnes  Fa- 
milie, der  maaske  i  hø]  Grad  er  imod  ens  Kær- 
lighed. Mange  vil  sige:  »Hold  dog  op  med  de 
Narrestreger,  opgiv  det!«  Sligt  skal  man  i 
Reglen  ikke  rette  sig  efter,  P'^ølg  blot  dit  eget 
Hoved,  unge  Ven,  men  først  af  alt  dit  eget 
Hjerte,  og  er  dit  Hjerte  knyttet  til  en  Kvinde, 
er  du  sikker  paa  at  elske  hende,  saa  helm  ikke, 
før  du  har  prøvet  alt!  Ingen  Møje,  intet  Savn, 
ingen  Smerte,  ingen  øjeblikkelig  Krænkelse  raaa 
du  sky.  Du  maa  lorestille  dig,  at  du  er  i  Fel- 
ten og  som  Soldat  har  at  kæmpe  med  tusind 
Hindringer.  Du  kan  og  maa  trøste  dig  med, 
at  hele  Grækenland  opbød  alle  sine  Kræfter 
og  i  10  Aar  belejrede  Troja  for  igen  at  til- 
kæmpe sig  en  eneste  Skønheds  Besiddelse,  den 
skønne  Helena. 

Mange  vil  maaske  paastaa,  at  denne  Vedhol- 

denhed  i  Forsøget  paa  at  vinde  en  andens  Kær* 
lighed  vil  vække  denne  andens  Modbydelighed 
og  fornærme  vedkommende  dybt.  Hertil  er  at 
sige,  at  dette  sjældent  er  Tilfældet.  Det  Skyts, 
hvormed  man  angriber,  er  jo  den  sande  Kær- 
lighed ;  men  dette  Skyts  er  meget  farligt  for 
Modstanderen ;  thi  det  har  den  mærkelige  Egen- 
skab, at  det  tilintetgør  Modstanderens  Fjendskab 
ifølge  selve  sin  Natur. 

Den.  der  saaledes  bhver  sit  Forsæt  om  at 
vinde  en  anden  Persons  Genkærlighed  tro,  ham 
kan  intet  skade.  Om  saa  hundrede  Fædre, 
Mødre,  Brødre,  Søstre,  Onkeler  eller  Tanter  var 
ham  imod,  —  hvad  havde  det  vel  at  sige? 
Alle  ser,  hvorledes  han,  skønt  han  er  omringet 
af  tusinde  Farer,  bhver  sin  Kærlighed  og  sit 
Forsæt  tro;  en  saadan  Standhaftighed  indgyder. 
Agtelse,  og  det  ender  med,  at  de,  som  spottede 
og  dadlede  ham,  gaar  med  ham.  Til  sidst  vil 
det  hedde:  »Han  elsker  som  en  ægte  Ridder«. 
Det  ser,  hører  og  føler  den  skønne.  Hun  er 
den  Genstand,  for  hvis  Skyld  alt  dette  bliver 
gjort.  Hun  hører  Folk  ymte  om,  at  den  Pige 
maa  være  skøn  og  elskværdig,  for  hvis  Skyld 
en  Mand  kan  vove  saa  meget,  og  man  roser 
hende  for  denne  Kærligheds  Skyld.  Da  be- 
gynder Fæstningen  saa  smaat  at  vakle  i  sin 
Grundvold;  thi  intet  har  saa  stor  Indvirkning 
paa    det    kvindelige    Sind  som  Smiger  og  Ros. 

Hun  vil  føle  sig  forpligtet  til  Taknemmelighed 
mod  den,  der  sætter  hende  saa  højt  i  Ære,  og 
hun  vil  nære  Ønske  om  paa  en  eller  anden 
Maade  at  kunne  give  sin  Taknemmelighed  til 
Kende.  Men  hvorledes  kan  hun  dette  bedre  end 
ved  at  skænke  Genkærlighed?  Om  nu  end  hen- 
des tidligere  Adfærd  og  først  ny\ig  fremspirede 
Tilbøjelighed  maatte  hindre  hende  i  at  belønne 
Elskeren  med  hge  saa  stærk  Elskov  som  den, 
han  nærer,  saa  vil  hun  dog  i  det  mindste  se  sig 
sig  sat  i  den  Nødvendighed  at  maatte  skænke 
en  vis  Grad  af  Kærhghed.  For  flammende  El- 
skov maa  hun  i  det  mindste  give  et  lille  Blus. 
Dette  Blus  gælder  det  at  holde  fast  ved.  Man 
skal  lægge  Spaaner  til,  puste  Luen  godt  i  Vej- 
ret, først  langsomt,  derpaa  efterhaanden  stær- 
kere og  stærkere,  og  naar  saa  den  lyse  Flamme 
luer,  saa  har  man  Lov  at  tænke,  at  det  var 
Urokkeligheden  i  ens  Kærlighed,  som  man  har 
at  takke  for  denne  skønne  Virkning. 

Men  man  maa  ikke  blot  være  standhaftig 
paa  den  Maade,  at  man  ingen  mødende  Hin- 
dring skyer,  men  ogsaa  saaledes,  at  man  over- 
hovedet ikke  bryder  af  midt  paa  Vejen  og  ven- 
der sig  til  Siden  hver  Gang,  man  faar  Øje  paa 
en  ny  Blomst.  Man  maa  være  sin  Kærlighed 
tro  til  den  ene  skønne,  af  hvem  man  een  Gang 
er  blevet  fængslet.  Man  maa  ikke  lade  sig  for- 
lokke   af    de    Sirener,   som  paa  begge  Sider  af 


92 


Vejen  til  Maalet  lyder  en  i  Møde,  om  end  nok 
saa  skønt  tonende  og  fristende.  En  god  Rid- 
der laaner  aldrig  Øre  til  saadanne,  men  gaar 
dem  stedse  forbi  med  koldt  Hjerte.  Han  tænker, 
at  høj  og  sand  Glæde  kun  kan  føles  i  den  først 
og  ene  elskedes  Atme,  og  at  Vankelmod  i  Kær- 
lighed og  Troløshed  imod  den  første  elskede 
aldrig  vækker  god  Fordom  hos  den  anden.  Hvem 
kan  vel  ogsaa  skænke  et  saadant  for  Vinden 
vajende  Siv  sin  Tillid? 

Men  naturligvis  gælder  det  for  Mandens  Ved- 
kommende, at  Udholdenheden  ingenting  bety- 
der, hvis  den  blot  er  passiv.  Det  nytter  ikke 
noget,  at  Manden  uafbrudt  gaar  rundt  i  Stil- 
hed og  sukker.  Nej,  den  Udholdenhed  er  blot 
latterlig.  Der  hører  Handling  til,  maalbevidst, 
kæk  Handling.  Mandsmod  og  -hjerte  har  alle 
Dage  aftvunget  Kvinden  den  dybeste  Beun- 
dring. Vis  derfor  lidt  af  dette  i  din  Stræben 
for  at  vinde  en  Kvinde! 

»Hvo  intet  vover,  intet  vinder«, 
siger  et  gammelt  Ordsprog.  Ligeledes  hedder 
del  »Dristige  vovet,  halvt  er  vundet«.  Kort  at 
sige:  Kærlighed  og  Kujoneri  er  for  Mandens 
Vedkommende  aldeles  uforenelige.  I  hvad  Ret- 
ning man  skal  lægge  Dristighed  for  Dagen,  vil 
naturligvis  afhænge  af  de  speciellelle  Omstæn- 
digheder, og  det  maa  en  Elsker  derfor  selv  i 
det  konkrete  Tilfælde  skønne  over.     Med  Hen- 

syn  til  Kærtegn  gælder  det,  at  man  ofte  ogsaa 
kan  være  lidt  dristig  med  disse  Om  man  ved 
en  eller  anden  Lejlighed  ser  sit  Snit  til  at  nappe 
el  lille  uskyldigt  Kys  fra  den  skønnes  Kinder,  — 
hvad  har  det  at  sige?  Ovidius  har  ganske  Ret, 
naar  han  siger: 

»Hvo  er  klog  og  stjæler  ikke 
under  Smiger  uformærket 
sig  et  Kj^s?     Og  giver  Pigen 
det  ej  villig,  tag  det  da  mod 
hendes  Villie.     Modstand  vil  hun 
vistnok  gøre,  fæl  dig  kalde. 
Men  hun  ønsker  midt  i  Kampens 
Hede  dog  at  overvindes«.*) 
Det  er  jo  klart,  at  mandlig  Dristighed  maa 
gøre    saa    dybt  et  Indtryk  paa  Kvindens  Sind ; 
thi   Dristighed  røber  Kraft,  og  dette,  har  vi  jo 
set,  er  den  fornemste  Egenskab  hos  Manden  til 
at  erobre  Kvinden.     Desuden   har    den    kække 
Mand  det  Fortrin,  at  han  besidder  en  fri,  over 
smaalige    Hindringer    ophøjet   Aand.     Dette  er 
ikke    blot  noget,  der  kan  formodes,  det  forhol- 
der sig  virkelig  saaledes;     thi    Kækhed    forud- 
sætter  en  vis  Åndsfrihed.     Ligesaa  er  et  snæ- 
vert Hjerte  den  kække   fremmed;     derfor    hol- 
der man  sædvanligvis  ogsaa  en  kæk  Mand  for 
klog,   især  naar  hans  Kækhed  har  haft  et  lyk- 


*)    Ovid. :  Ars  amandi  Lib  I,  v  663. 

keligt  Udfald.  Undertiden  formoder  man  endog, 
at  der  i  den  kække  lever  en  stor  Aand.  Der- 
til kommer  desuden  den  Tanke,  at  en  saadan 
kan  udrette  ualmindelige,  ophøjede  Ting.  Ind- 
bildningskraften har  i  denne  Henseende  et  stort 
Spillerum,  den  udmaler  sig  alle  Slags  Mulighe- 
der, som  kunde  i  Værk  sættes.  Mulighederne 
bliver  snart  til  Sandsynligheder,  disse  stem- 
ples efterhaanden  til  Virkeligheder,  og  saaledes 
gaar  det  til,  at  den  kække  næsten  altid  kom- 
mer til  at  staa  i  et  vist  straaiende  Lys. 

Den  kække,  udholdende  Mand  har  alle  For- 
trin overfor  Kvinden.  Han  beskæftiger  uafla- 
delig hendes  Fantasi,  sætter  til  sidst  ogsaa 
hendes  Følelser  i  Bevægelse,  faar  reformerende 
Indflydelse  paa  hele  hendes  Liv  og  ender  med 
at  blive  hendes  Ledestjerne,  hendes  Skæbne. 

En  glim.rende  londonsk  Skønhed  sagde  om  den 
berømte  Digter  Lord  Byron,  da  hun  første  Gang 
havde  set  ham:  »Dette  blege  Ansigt  er  min 
Skæbne«.  Det,  der  fortrjilede  Kvinderne  i 
Lord  Byrons  Ansigt,  var  først  og  fremmest  det 
Mod  og  den  Aandsfrihed,  der  laa  over  hans 
Træk;  dette  vilde  have  virket  fortryllende  paa 
dem,  selv  om  Byrons  Ansigt  havde  været  min- 
dre smukt.  At  han  var  smuk  og  en  genial 
Digternatur,  desuden  rig  og  adelig,  var  selv- 
følgelig   altsammen    noget,    der  ogsaa  virkede; 

men  først  og  fremmest  var  det  dog  aabenbart 
ikke  dette. 

Det  er  heller  ikke  med  Urette,  at  den  kække 
aandsfrie  og  udholdende  Mand  gør  saa  dybt  et 
Indtryk  og  har  saa  store  Fortrin,  naar  det  gæl- 
der at  vinde  Kvinden.  Thi  alt  godt,  der  sker 
i  Samfundet,  alle  Fremskridt  i  Menneskeslægten 
skyldes  jo  i  Grunden  Aandsfrihed  og  Kækhed 
i  Forbindelse  med  Udholdenhed.  Kun  gennem 
disse  Egenskaber  er  store  Opfindelser  og  Opda- 
gelser blevet  virkeliggjorte.  Man  tænke  blot 
som  et  Eksempel  paa  Robert  Fultons  Opfindelse 
af  Dampskibet. 

Søg  altsaa  at  være  tilbørlig  kæk  af  Væsen 
og  fri  af  Aand  samt  udholdende  i  hele  din 
Fremfærd.  Men  vær  det  ogsaa  i  Sandhed! 
Det  forstilte  nytter  ikke  noget.  Hæng  dig  ikke 
for  meget  i  gamle,  overleverede  Fordomme  eller 
i  de  Anskuelser,  de  dig  omgivende  Mennesker 
nærer,  men  følg  din  egen  Hjerne  og  dit  eget 
Hjerte : 

Kærligheden  og  det  overnaturlige. 

Mellem  Kærligheden  og  det  overnaturlige 
har  der  næsten  hos  alle  Folkeslag,  civiliserede 
som  uciviliserede,  altid  eksisteret  en  hemmelig- 
hedsfuld Forbindelse.  Dette  hænger  aabenbart 
sammen  dermed,  at  Kærligheden  i  sig  selv  er 
en  hemmelighedsfuld  Magt,  der  hæver  os  op 
over  det  dagligdags  og  fører  os  ind  i  Drøm- 
menes Verden.  Elskeren  er,  som  Shakespeare 
siger,  hgesom  Digteren  en  Drømmer.  Derved 
ledes  hans  P'olelses-  og  Forestillingsliv  let  til 
at  beskæftige  sig  med  det  overnaturlige;  idet 
hans  Fantasi  gennem  El.skovens  stærke  'Impul- 
ser faar  et  højere,  hidtil  uanet  Sving,  aabnes 
der  for  den  en  Verden  af  mærkelige  Væsener, 
Alfer,  Gnomer,  Sylfer,  Feer,  Trolde,  Aander  o. 
s.  V.  Hvor  ofte  har  vi  ikke  hørt,  at  det  er  El- 
skeren, Søndagsbarnet  og  Digteren,  hvem  det 
er  forundt  at  se  ind  i  Alfeverdenen ! 

Det  er  en  Kendsgerning,  at  selv  om  et  Men- 
neske ellers  er  meget  prosaisk,  saa  bliver  det 
dog  poetisk,  naar  Kærligheaen  griber  det.  En 
ung  Mand,  der  ellers  ikke  har  røbet  Spor  af 
Digtertalent,  begynder  at  skrive  Elskovsdigte, 
naar  Kærligheden  vaagner  i  ham;  det  ser  man 

tit.  Og  med  det  poetiske  følger  det  romantiske, 
alle  Slags  hemmelighedsfulde,  fantastiske  Læng- 
seler, Interesse  for  det  fjerne,  det  eventyrlige 
og  det  overnaturlige,  og  samtidig  Afsky  for  det 
materielle;  for  Elskeren  er  Mad  og  Drikke  og 
alle  saadanne  N3'delser,  som  hører  denne  Ver- 
den til,  intet  værd;  han  søger  ud  i  det  fjerne 
mod  Drømmenes,  Aandernes  og  andre  overjor- 
diske Væseners,  Verden.  Men  i  aar  Elskoven 
forsvinder,  plejer  ogsaa  Poesien  og  Romantiken 
hos  Elskeren  at  forsvinde,  og  Interessen  for  det 
materielle  vender  tilbage.  Paa  en  meget  humo- 
ristisk Maade  har  Goethe  givei  os  et  Billede 
deraf  i  sit  lille  Digt  »Der  Schaier«  (Hyrden), 
der  skildrer  en  Hyrde,  en  rigiig  Syvs6ver,  der 
har  gode  Dage  og  ikke  bekymrer  sig  stort  om 
andet  end  Mad,  Drikke  og  Søvn;  Faarene  la- 
der han  skytte  sig  selv.  Da  bliver  han  forel- 
sket, og  nu  er  det  galt;  Trangen  til  Mad, 
Drikke  og  Søvn  forsvinder  aldeles,  og  han  gaar 
om  Natten  og  tæller  Stjernerne,  idet  han  ud- 
støder forelskede  Suk.  Men  da  Pigen  senere 
har  taget  ham,  og  Forelskelsens  Stadium  er 
overvundet,  da  kommer  alt  tilbage,  Tørst,  Ap- 
petit og  Søvn. 

1  en  gammel  Oversættelse  af  »Nostradamus« 
hedder  det  saaledes: 

»Aander  omsvæver  os,  hvor  vi  ligger,  staar 
eller  gaar.     De  kan  ikke  komme  ned  til  os,  for- 

di  der  hefter  en  altfor  stærk  Jordlugt  ved  os, 
saa  at  vi  vilde  støde  dem  bort,  hvis  de  nedlod 
sig  til  os.  Men  naar  en  ren  Yndling  brænder 
af  Kærlighed  til  en  Jomfru,  og  de  bliver  eet  og 
kun  tænker  paa  sig  selv  og  deres  Kærlighed, 
saa  at  Jordens  Urenhed  og  Svig  viger  fra  deres 
Hjerter,  er  deres  Sjæle  ligesom  straalende  Kær- 
ter, saa  at  Aanderne  lig  Nattens  Dyr  kan  flok- 
kes omkring  Flammen«. 

Hos  det  Menneske,  der  ikke  er  overtroisk, 
tages  naturligvis  ikke  hele  den  Drømmeverden, 
som  Elskoven  vækker  i  Fantasien,  for  Virke- 
lighed. Kun,  naar  Menneskene  har  let  til  Over- 
tro, sker  det,  at  de  overjordiske  Forestillinger, 
der  udklækkes  i  deres  Hjerner,  bliver  antaget 
for  noget,  der  har  sit  Sidestykke  i  den  virkelige 
Verden. 

I  vore  Dage  forsvinder  Overtroen  mere  og 
mere  hos  de  højt  civiliserede  Folk.  Men  i  gamle 
Dage,  ja  saa  langt,  som  vi  kan  følge  Historien 
tilbage,  herskede  overtroiske  Forestillinger  mel- 
lem Mennesker  i  Almindelighed.  I  Middelal- 
deren f.  Eks.  drømte  man  ikke  blot  om  Alfer, 
Gnomer,  Trolde,  Sylfer,  Luft-,  Jord-,  Ild-  og 
Vandaander,  nej,  man  troede  ogsaa  paa  dem, 
og  der  var  utallige  Beretninger  om  de  overjordi- 
ske Væseners  Indgriben  i  Menneskelivet;  saale- 
des  var  der  Masser  af  Historier  om  overna- 
turiige,    højst   hemmelighedsfulde   Tildragelser, 

der  skulde  v^ære  passeret  i  unge  elskendes  Liv. 
Og  alle  saadanne  Beretninger  blev  tagei  for 
gode  Varer;  man  troede  fuldt  og  fast  paa  dem. 

I  vore  Dage  er  vi  som  sagt  mindre  overtro- 
iske ;  vi  er  derfor  ogsaa  mere  skeptiske  over- 
for saadanne  Beretninger  om  overnaturlige  Til- 
dragelser, idet  vi  mener,  at  de  vel  som  oftest 
ved  nøjere  Undersøgelse  lader  sig  forklare  ad 
ganske  naturlig  Vej.  Vi  maa  ganske  vist 
erindre  det  gamle  Ord,  som  siger,  at  ^der  er 
mere  mellem  Himmel  og  Jord  end  vor  Skole- 
visdom  drømmer  om«,  vi  k.Æ  selvfølgelig  ikke 
bestemt  benægte,  at  der  kan  passere  Ting,  som 
ligger  udenfor  vor  Erkendelses  Sfære,  Ting, 
som  ikke  kan  forklares  paa  nogen  af  de  af  vor 
Fornuft  eller  af  de  almindelige,  os  bekendte 
Naturlove  fastsatte  Maader.  Men  før  det  be- 
vises at  være  saaiedes,  kan  vi  ikke  antage  det; 
Sandsynligheden  er  altid  paa  Fornuftens  og 
Naturlovenes  Side. 

Fra  gamle  Dage  er  der  opbeveret  Masser 
af  Trolddomsbøger,  Spaabøger,  Tryllebøger, 
Lærebøger  i  den  sorte  Kunsts  Hemmeligheder 
o.  s.  V.,  Bøger,  der  alle  beretter  om  de  vidun- 
derlige Ting,  der  kan  hænde  elskende  samt  om 
de  mange  hemmelighedsfulde  Midler,  hvormed 
Kærlighed  kan  vindes,  vedligeholdes  og  dræbes. 

Det  er  de  forunderligste  Ting,  der  berettes 
om,    og    disse    Ting    har    Mennesker  virkelig  i 

7* 


100 


gamle  Dage  taget  for  fuldt  Alvor.  Der  beret- 
tes blandt  andet  om  en  hemmelighedsfuld  Ring, 
hvori  der  findes  en  mærkelig  Sten,  som  bar 
den  Egenskab,  at  den  kan  antage  forskellig 
Farve,  alt  eftersom  den  elskede  er  tro  eller 
utro,  og  om  et  hemmelighedsfuldt  Spejl,  som 
den  unge  Ridder,  inden  han  drog  ud  i  Kamp, 
gav  sin  unge  Brud  med  disse  Ord:  »Hvis  dette 
Spejl  er  klart,  er  jeg  rask ;  hvis  det  er  dugget, 
er  jeg  i  Fare;  hvis  det  er  blodrødt,  er  jeg  død«. 
Ligeledes  berettes  om  mangfoldige  højest  mærk- 
værdige Kærlighedsdrikke,  hvormed  det  skulde 
være  muligt  at  fremkalde  Kærlighed,  men  hvis 
Tillavning  rigtignok  frembød  betydelige  Vanske- 
ligheder; dette  gjaldt  f.  Eks.  den  berømte 
„gyldne  Drik" ,  som  var  saa  vidunderlig,  at  naar 
man  blot  blandede  5  Draaber  af  den  i  en  Mands 
Mad  eller  Drikke,  optændtes  han  af  en  rasen- 
de Kærlighed  til  en,  og  gjaldt  det  at  vække 
en  Kvindes  Kærlighed,  behøvedes  kun  tre  Draa-« 
ber.  Saa  var  der  Amuletter,  Tryllesten,  Kær- 
lighedsæbler,  Troldespejle  og  meget  andet,  som 
vi  ikke  her  kan  indlade  os  paa  at  beskrive. 
Læseren  kan  jo  selv,  hvis  han  har  nogen  In- 
teresse for  disse  gamle  Sager,  se  at  faa  fat  i 
nogle  af  de  gamle  Troldomsbøger. 

Vi  vil  nu  gaa  over  til  at  tage  følgende 
Spørgsmaal,  som  synes  os  at  frembyde  større 
Interesse,  under  Overvejelse,  nemlig  dette:    Er 

der  nogen  Mening  i  at  give  sig  af  med  Trold- 
dom i  Kærlighedssager? 

For  at  kunne  besvare  dette  Spørgsmaal 
maa  vi  holde  os  følgende  Betragtninger  klart 
for  Øje: 

Uden  Tvivl  maa  det  staa  meget  ilde  til  med 
et  Menneske,  naar  det  griber  til  overnaturlige 
Midler  i  Kærlighedssager.  Det  maa  være  en 
ligefrem  Fortvivlelse,  der  fører  det  saa  vidt; 
men  en  dyb,  ulykkelig  Kærlighed,  en  rasende 
Skinsyge  eller  stærk  Modvillie  mod  et  andet 
Menneskes  Kærlighed  til  en  selv  kan  ganske  vist 
ogsaa  volde  Fortvivlelse ;  disse  Følelser  kan  der- 
for drive  et  Menneske  til  at  indlade  sig  paa  Trold- 
dom, og  dette  gælder,  som  Kendsgerningerne 
viser,  selv  den,  der  hidtil  har  staaet  skeptisk 
og  vantro  overfor  alt  overnaturligt. 

Gamle  Krøniker  og  Eventyr  vrimler  af  Be- 
retninger om  Mennesker,  der  i  Elskovsaffærer 
er  kommet  i  Pagt  med  den  overnaturlige  Ver- 
den. Snart  er  det  et  Menneske,  der  for  at 
vække  eller  vedligeholde  en  andens  Kærlighed 
gaar  til  Hekse,  Troldmænd,  Feer  eller  andre 
hemmelighedsfulde  Væsener,  snart  drejer  det 
sig  om  en,  der  vil  gøre  det  af  med  en  muligt 
begunstiget  Rival,  snart  om  en,  der  undllyer  en 
andens  Kærlighed. 

Vi  har  bemærket,  at  Overtroen  i  vore  Dage 
ikke  er  saa  stærk  som  i  gamle  Dage.     Og  dog 

maa  vi  tilstaa,  at  det  selv  i  vore  Dage  er  be- 
synderligt, hvilke  Forestillinger  Mennesker  — 
endog  sunde  og  fornuftige  Mennesker  —  kan 
gaa  rundt  med.  Der  er  saavel  i  vor  Tid  som 
i  tidligere  Tid  trods  al  Oplysning  og  Civilisation 
hos  mange  Mennesker  en  Tilbøjelighed  for  det 
overnaturlige,  et  Hang  til  det  mystiske,  der  vel 
i  øvrigt  bunder  dybt  i  Menneskenaturen  og  ikke 
lader  sig  ganske  udrydde.  Der  er  de  Menne- 
sker, der  vel  ud  ad  lil  skammer  sig  ved  at  lade 
sig  mærke  med,  at  de  nærer  et  saadani  Hang, 
og  derfor  synes  prosaiske,  utomantiske  og  blot- 
tede for  al  Overtro,  men  som  dog  i  al  Hemme- 
lighed nærer  de  mest  fantastiske  Begreber  og 
netop  tiltales  af,  hvad  der  har  noget  mystisk, 
overjordisk  ved  sig.  Saaledes  øver  selv  i  vore 
Dage  Spiritismen  Indflydelse  paa  mange  Men- 
nesker, som  ikke  vil  være  denne  Indflydelse 
bekendt. 

Man  kan  undertiden  støde  paa  de  latterlig- 
ste Ting.  For  at  nævne  et  Eksempel:  Jeg 
havde  en  god  Ven;  det  var  en  Mand  af  bety- 
delig Dannelse,  en  studeret  Mand,  elskværdig, 
talentfuld  og  virkelysten.  Om  denne  Mand,  der 
i  sin  Konversation  altid  røbede,  at  han  var 
kendt  med,  hvilken  overordentlig  Udvikling, 
Videnskaben  —  saavel  Aands-  som  Naturvi- 
denskaben —  havde  gennemgaaet  i  den  nyere 
Tid,  og  at  han  var  fortrolig  med  de  Resultater, 

hvortil  den  var  rtaaet,  maatte  man  tænke,  at 
alt,  hvad  der  blot  smagte  af  Overtro,  af  Mystik, 
Romantik,  Overjordiskhed,  Unatur  o.  s.  v.,  vilde 
vække  hans  Afsky;  dette  blev  ogsaa  klart,  naar 
man  samtalede  med  ham  om  det  religiøse;  han 
var,  hvad  man  har  kaldt  »F'rirænker«,  troede 
ikke  engang  paa  en  Gud.  men  mente,  at  alt 
lod  sig  forklare  ud  fra  Naturens  evige,  strænge 
Love.  Hvad  kan  da  skildre  mm  Forbavselse, 
da  jeg  en  Dag  erfarede,  at  denne  Mand  for 
ramme  Alvor  havde  aflagt  Besøg  hos  en  Spaa- 
kone  for  at  faa  Oplysninger  af  hende  i  en  Kær- 
lighedshistorie, hvorpaa  han  havde  indladt  sig. 
At  Besøget  var  alvorligt  ment.  kan  jeg  ingen 
Tvivl  nære  om;  han  omtalte  selv  bagefter  for 
mig  som  hans  bedste  og  fortroligste  Ven  dette 
Besøg,  fortalte,  hvad  Spaakvinden  havde  sagt, 
stillede  sig  ingenlunde  ganske  mistroisk  overfor 
hendes  Udtalelser  og  lagde  i  det  hele  taget  til 
min  Overraskelse  de  mærkeligste  Begreber  om 
Spaadomskunst  o.  lign  for  Dagen,  Begreber, 
som  jeg  aldeles  ikke  havde  tiltroet  ham. 

Det  er  altsaa  klart,  at  Overtro  ingenlunde 
ganske  er  forsvundet,  og  den  vil  næppe  nogen 
Sinde  ganske  dø  ud  i  Menneskeslægten. 

Men  hvad  enten  man  nu  er  overtroisk  eller 
ikke,  saa  mener  vi,  at  det  i  al  Almindelighed 
er  urigtigt  af  et  Menneske  at  indlade  sig  paa 
Trolddom.     Det  er  ikke  noget  for  et  sundt,  for- 

nuftigt,  sandhedskærligt  og  alvorligt  stræbende 
Menneske.  Det  vil  kun  tjene  til  at  gøre  det 
end  mere  ulykkeligt,  end  det  i  Forvejen  er;  det 
vil  muligt  gøre  det  latterligt  i  Omgivelsernes 
Øjne,  det  vil  spilde  dets  Tid  og  ødelægge  den 
alvorlige  Stræben,  det  fornuftige  Arbejde,  hvor- 
til det  som  ethvert  Menneske  af  Naturen  er 
bestemt. 

Derfor  1     Indlad  dig  ikke  paa  Trolddom! 

Hvis  en  vilde  sige:  »Naar  jeg  nu  tror,  at 
Trolddom  kan  hjælpe  mig  ud  af  en  Forlegen- 
hed, er  det  da  ikke  forsvarligt  af  mig  at  ind- 
lade mig  derpaa«,  da  maa  dertil  svares:  „Du 
skal  netop  ikke  tro  paa  Trolddom  og  overna- 
turlige Ting,  naar  du  ingen  utvetydige  Beviser 
har  for,  at  saadanne  Ting  gives«. 

Vær  desuden  sikker  paa  een  Ting:  De  na~ 
turlige  Midler,  vi  allerede  een  Gang  har  angi- 
vet at  være  de  rette  Midler,  hvorved  Kærlig- 
hed vindes  og  fastholdes,  de  er  altid  de  bedste. 
Hvis  de  i  eet  Tilfælde  ikke  synes  at  hjælpe, 
saa  hjælper  de  nok.  i  et  andet.  Derfor  skal 
man  holde  sig  til  dem,  selv  om  man  een  eller 
nogle  Gange  skuffes;  thi  der  kommer  uden  Tvivl 
for  enhver  de  Forhold,  hvor  man  ikke  skuffes, 
naar  man  benytter  disse  Midler.  Det  gælder 
blot  at  holde  ud  i  Livets  Gang. 

Overhovedet  er  Udholdenhed  og  Energi  i 
Kærlighed  saavel  som  i  alt  andet  uundværlige 

Egenskaber,  naar  noget  skal  naaes.  Og  der 
kan  altid  naaes  noget  med  disse  Egenskaber  i 
Forbindelse  med  den  Betingelse,  vi  angav  som 
den  første  Betingelse  for  at  vinde  og  fastholde 
Kærlighed,  nemlig  den,  at  man  selv  elsker. 
Tro  derfor  paa  Udholdenheden  og  Energien,  og 
du  vil  naa  noget,  maaske  mere,  end  du  nogen 
Sinde  har  drømt  om;  du  vil  desuden  derved 
ganske  let  formaa  ai  holde  uit  Humør  og  din 
Livsglæde  vedlige ;  møder  der  d-g  Skuffelser, 
vil  disse  kun  rent  forbigaaende  have  en  nedstem- 
mende Indflydelse  paa  dit  Sind. 

Det  er  altid  afskyeligt,  naar  et  Menneske 
af  Skinsyge  vil  tihntetgøre  to  andre  Menneskers 
Lykke.  Men  det  er  jo  ikke  saa  underligt,  at 
denne  Stræben  meget  ofte  opstaar.  Det  er  da 
ogsaa  hvert  Øjeblik,  vi  i  gamle  saavel  som  nye 
Fortællinger  og  historiske  Beretninger  kan  læse 
onh  Forsøg  paa  at  sætte  ondt  for  en  heldig 
Rival. 

Det  er  naturligvis  ikke  mindst  i  saadanne 
Tilfælde,  at  det  overnaturlige  søges;  men  dét 
gælder  ogsaa  her,  at  man  vist  gør  klogest  i  at 
holde  sig  fra  del,  saa  meget  mere,  som  man 
særlig  i  disse  Tilfælde  udsætter  sig  for  at  gøre 
sig  i  højeste  Grad  latterlig  og  foragtelig  i  andres 
Øjne.  Desuden  maa  man  være  klar  over,  at 
de  gamle  Trolddomsbøger  udtrykkeligt  forbyder 
Brugen  af  Trolddomsmidler  i  nogen   ond    Hen- 

sigt;  i  saa  Tilfælde  mister,  efter  hvad  Bøgerne 
siger,  ogsaa  Midlerne  deres  Kiaft.  »Den  onde 
Villie  er  som  en  snigende  Gift,  der  forhindrer 
den  hemmelige  Kunsts  Virkning«.  Saaledes 
staar  der  skrevet. 


TRETTENDE  KAPITEL 


Frieri. 


Hvis  een  vilde  spørge:  »Er  det  Manden  eller 
Kvinden,  der  skal  fri?«,  saa  vilde  de  fleste  vel 
ryste  betænkeligt  paa  Hovedet  og  tro,  at  det 
var  galt  fat  med  Spørgerens  Forstand ;  thi  det 
synes  jo  indlysende,  at  af  de  to  Køn  er  Mari- 
den det,  der  er  bestemt  til  at  gaa  paa  Frier- 
fødder. 

Men  man  maa,  naar  man  skal  være  sanddru, 
være  lidt  varsom  med  at  opstille  disse  almen- 
gyldige Regler,  der  skærer  alle  Forhold,  Ting 
og  Personer  over  een  Kam.  Sandheden  er  ikke 
altid  saa  lige  til. 

Det  maa  indrømmes,  at  det  er  rigtigt,  at 
Manden  ifølge  sin  Natur  i  Almindelighed  er  den, 
der  skal  foretage   PYieriet;     det    er   jo    nemlig 

ham,  der  i  Kærligheden  er  den  angribende,  den 
handlende;  netop  dette  særtegner  ham,  som  vi 
saa,  da  vi  paaviste,  at  Energi  er  hans  fornem- 
ste Egenskab,  og  den,  for  hvis  Skvld  Kvinden 
elsker  ham.  Men  det  maa  ogsaa  indrømmes, 
at  der  i  Menneskelivet  forekommer  saa  mang- 
foldige Forskelle  mellem  Mænds  og  Kvinders 
Individualitet  og  dels  som  Følge  deraf,  dels  som 
Følge  af  omgivende  Omstændigheder,  saa  mang- 
foldige forskellige  Forhold  mellem  Mand  og 
Kvinde,  at  man  ikke  afgjort  kan  sige,  at  det 
aldrig  vilde  være  rigtigt  af  en  Kvinde  at  gaa 
paa  Frierfødder.  Hvornaar  det  er  rigtigt,  er 
det  imidlertid  saare  vanskeligt  at  afgøre;  thi 
dette  afhænger  jo  ganske  af  specielle  Omstæn- 
digheder. Det  er  ingenlunde  utænkeligt,  at  en 
ung,  modig,  handled3'gtig  Pige  —  der  gives  jo 
nemlig  modige  og  handledygtige  Piger  saavel 
som  modige  og  handledygtige  Mænd  —  gør 
klogt  i  at  indlade  sig  paa  Frieri.  Lad  os  f.  Eks. 
tænke  os,  at  en  saadan  Pige  tillige  er  rig  og 
smuk,  .  g  at  hun  elsker  en  ung,  brav  og  dygtig 
Mand,  der  imidlertid  er  fattig  og  derfor  ikke 
tør  gøre  sig  noget  Haab  om  at  vinde  vedkom- 
mende Piges  Haand,  kan  det  da  ikke  være 
klogt  af  den  unge  Pige,  naar  hun  virkelig  ^/^A?^/- 
den  unge  Mand  og  paa  ingen  Maade  vil  miste 
ham,  at  hjælpe  ham  over  de  Vanskeligheder, 
dette    Forhold   frembyder,  ved  selv  at  sige  det 

første  Ord,  altsaa  selv  komme  ham  i  Møde  med 
et  Frieri?  Jo,  dette  er  utvivlsomt.  Den  unge 
Mand  vil  meget  let,  særlig  paa  Giund  af  Slægt- 
ninges eller  andres  Modvilie  mod  Forholdet,  tro, 
at  han  bør  opgive  Pigen  ;  men  viser  denne  ham, 
at  hun  trods  hans  ringe  Stilling,  trods  Slægt- 
ninges og  Raadgiveres  Formaninger,  vil  have 
ham,  da  ved  han  med  Sikkerhed,  at  hun  elsker 
ham,  og  da  vil  han  gøre  alt  ikke  alene  for,  at 
Forholdet  kan  bevares,  men  ogsaa  for  at  det 
kan  faa  en  selv  i  Slægtninges  og  Raadgiveres 
Øjne  værdig  Karakter  saavel  i  pekuniær  som 
i  andre  Henseender,  —  at  sige  da,  hvis  han 
virkelig  elsker  den  unge  Pige  og  paa  ingen 
Maade  vil  miste  hende.  Det  er  ganske  vist 
ingenlunde  altid  nødvendigt  i  et  saadant  For- 
hold, at  den  unge  Pige  ligefrem  frier  til  den 
unge  Mand,  det  er  maaske  nok,  at  hun  opmun- 
trer ham  gennem  Blik  og  Væsen;  men  man 
kan  jo  godt  tænke  sig,  at  det  kunde  komme 
saa  vidt,  at  den  unge  Pige  maatte  fri,  hvis  For- 
holdet skulde  kunne  bevares. 

Der  findes  i  Litteraturen  en  berømt  Skil- 
dring af  et  Forhold  af  en  saadan  eller  i  alt 
Fald  af  en  lignende  Art.  Det  er  i  den  berømte 
tyske  Digter  Lessings  Lystspil  Minna  von  Barn- 
helm. 

Den  unge  adelige  Dame  Minna  von  Barn- 
helm    elsker    den  ridderlige,  men  fattige  Major 

von  Tellheim.  Denne  elsker  ogsaa  Minna,  men 
søger  alligevel  ai  undgaa  hende,  fordi  han  anser 
sig  for  ganske  uværdig  til  at  blive  hendes  Mand. 
Men  Minna  opsøger  Tellheim  og  søger  paa  den 
fiffigste  Maade  at  gøre  ham  begribeligt,  at  han 
netop  ikke  holder  synderlig  paa  sin  Værdighed, 
naar  han  saaledes  uden  videre  lader  hende  i 
Stikken.  Hun  erklærer  ham  sin  Kærlighed,  og 
alt  ender  i  Fryd  og  Gammen. 

Vi  maa  altsaa  sige,  at  det,  at  Kvinden  op- 
træder som  Frier,  ikke  just  altid  er  utænkeligt 
eller  urimeligt,  og  saavel  i  Litteraturen  som  i 
Historien  er  der  da  ogsaa  berettet  adskillige  af 
den  Slags  Tilfælde.  Ja,  det  forekommer  i  Vir- 
keligheden slet  ikke  saa  sjældent,  som  man 
troer. 

Men  naturligvis !  I  al  Almindelighed  er  det 
Manden,  der  skal  gaa  paa  Frierfødder,  —  det 
vil  sige,  det  er  Manden,  der  i  Ord  og  Hand- 
ling i  Reglen  skal  være  den,  der  paabegynder 
et  Kærlighedsforhold.  Tænker  vi  derimod  paa 
det,  som  vi  kunde  kalde  „det  stumme  Frieri", 
saa  kan  man  ikke  sige,  at  det  i  Almindelighed 
skal  være  Manden,  der  foretager  Frieriet,  heller 
ikke,  at  det  vitterligt  i  Almindelighed  er  ham  ;  thi 
det  bør  være,  og  det  er  ligesaavel  Kvinden  som 
Manden. 

Det  stumme  Frieri  foregaar  overalt,  hvorhen 
i  Sammenfundet  vi  saa  vender  os.   Det  bestaar 

i  Blikke,  Smil  og  Bevægelser.  Dette  Frieri  er 
i  Virkeligheden  ofte  langt  ubedrageligere  Tegn 
paa  sand  Elskov  end  Masser  af  Ord  og  Hand- 
linger, og  det  maa  siges,  at  det  i  Reglen  er  saa- 
ledes,  at  hvor  ikke  et  stumt  Frieri  Hgger  bag- 
ved et  andet  Frieri,  der  er  det  sidste  noget, 
der  ikke  er  dikteret  af  virkelig  Kærlighed. 

Det  stumme  Frieri  er  ligesaavel  Kvindens 
Sag  som  Mandens.  Det  kan  komme  fra  den 
ene  eller  den  anden  af  Parterne ;  det  er  ganske 
ligegyldigt,  hvem  af  dem  det  kommer  fra,  naar 
b^ot  det  besvares  hos  den  anden;  thi  besvares 
maa  det,  og  det  besvares  med  ganske  det  sam- 
me som  det,  hvori  det  selv  bestaar,  nemlig  med 
Blikke,  Smil  og  Bevægelser.  Er  et  stumt  Fri- 
eri, først  besvaret,  saa  er  der  det  rette  Grund- 
lag for  et  Frieri  i  Ord  og  Gerning,  et  udtalt  Fri- 
eri, som  jeg  vil  kalde  det. 

Et  stumt  Frieri  er  altsaa  Vejen  til  et  ud- 
talt Frieri,  og  et  udtalt  Frieri,  som  ikke  har  et 
stumt  Frieri  som  Grundlag,  forekommer  ydersj 
sjældent  paa  Grundlag  af  nogen  virkelig  Kær- 
lighed. 

Dette  kommer  deraf,  at  Manden  i  Alminde- 
lighed for  at  paabegynde  et  udtalt  Frieri  maa 
have  en  Opmuntring,  en  lille  Impuls  dertil  fra 
Kvindens  Side.  Det  maa  enten  være  saaledes, 
at  han  allerede  »stumt«  har  friet  til  hende  og 
faaet  dette  stumme  Frieri  besvaret,  eller  saale- 

des,  at  hun  »stumt«  har  friet  til  ham.     Een  af 
Delene. 

Blikke,  Smil,  Bevægelser  —  sagde  vi  —  ^r 
det  stumme  Frieris  Midler.  Hvilke  Blikke,  Smil 
og  Bevægelser?  spørger  De.  Naturligvis  saa- 
danne  Blikke,  Smil  og  Bevægelser,  der  viser, 
at  man  beundrer,  elsker,  attraar  den  andens 
Person.  For  saadanne  Blikke,  Smil  og  Bevæ 
gelser  behøver  vi  ingen  Recepter  opskrive ;  de 
kommer  af  sig  selv,  blot  man  elsker,  og  den, 
der  begynder  med  dem,  kan  som  sagt  ligesaa 
vel  være  Kvinden  som  Manden.  Om  den  ene 
eller  den  anden  begynder,  er  en  ganske  lige- 
gyldig Ting;  de  maa  dog  besvares,  hvis  der 
skal  komme  noget  ud  deraf. 

Gaar  vi  nu  til  det  udtalte  Frieri,  saa  kom- 
mer vi  ind  paa  et  Omraade,  der  er  vanskeligere 
at  behandle. 

Det  udtalte  Frieri  er,  som  vi  har  set,  i  Al- 
mindelighed Mandens  Sag.  Men  det  Spørgsmaal 
frembyder  sig  af  sig  selv:  Hvorledes  skal  det 
foregaa?  Og  vi  vil  finde,  at  dette  Spørgsmaal 
er  besvaret  paa  Hundreder,  ja  paa  Tusinder  af 
Maader  i  Lærebøger  om  Kærlighed,  Dannelse, 
god  Tone  og  alt  saadant. 

Skal  vi  besvare  Spørgsmaalet,  vil  vi  begynde 
med  at  sige,  at  der  er  ligesaa  mange  Maader 
at  fri  paa,  som  der  er  Friere,  og  hver  Maade 
kan  være  god  for  sig.     Her  har  vi  nemlig  med 

noget  at  gøre,  der  i  allerhøjeste  Grad  afhænger 
al  Frierens  Individualitet,  Individualiteten  af 
den  Kvinde,  til  hvem  han  skal  fri,  og  de  Om- 
stændigheder, hvorunder  begge  Parter  befin- 
der sig. 

Enhver,  der  skal  optræde  som  Frier,  maa 
derfor  selv  ved  sin  Takt  og  sit  Omdømme 
skønne  over,  hvorledes  han  skal  bære  sig  ad; 
det  kan  vi  ikke  lære  ham,  da  han  kun  selv 
kender  sig  selv,  Pigen,  han  skal  fri  til,  og  de 
Forhold,  hvorunder  hun  og  han  lever. 

Vi  vil  nøjes  med  at  nævne  en  Masse  For- 
holdsregler, der  blandt  andet  kan  faa  og  vitter- 
ligt har  faaet  Betydning  i  mangfoldige  Tilfælde, 
idet  vi  overlader  til  Læseren,  hvis  han  vil  op- 
træde som  Frier,  at  holde  sig  disse  Forholds- 
regler efterrettelige  eller  ikke,  alt  efter  hvad  han 
selv  finder  passende. 

Hvorledes  Frieriet  skal  begyndes,  er  meget 
ofte  et  let  løseligt  Problem;  thi  det  gaar  som 
oftest  som  med  det  stumme  Frieri,  det  hele  kom- 
mer ganske  af  sig  selv,  og  er  det  føi  st  i  Gang, 
glider  det  hele  ganske  let. 

Den,  man  ønsker  at  blive  forlovet  med,  bør 
man  være  mere  opmærksom  imod  end  imod 
andre  Damer,  dog  ikke  saaledes,  at  man  fuld- 
stændig tilsidesætter  disse.  Man  maa  søge  at 
gætte  hendes  Ønsker,  før  de  er  udtalt.  Taber 
hun   sit  Lommetørklæde,  maa  man  være  parat 

til  at  tage  det  op,  førend  nogen  kommer  en  i 
Forkøbet.  I  det  daglige  Liv  finder  man  paa 
alle  mulige  Maader  at  vise  hende  Opmærksom- 
beder paa,  snart  forærer  man  hende  en  Buket 
Blomster  eller  en  lille  Ting,  som  man  ved  hun 
sætter  Pris  paa,  snart  inviterer  man  hende  i 
Teatret,  til  Concert  o.  s.  v.  For  hendes  Ven- 
inder skal  man  omtale  hende  som  en  behagehg 
og  elskværdig  Pige.  Overfor  hendes  Forældre 
optræder  man  med  5'derste  Høflighed  og  Rid- 
derlighed, saa  at  man  hurtigt  vinder  deres  Gunst. 
Man  maa  ikke  lade  det  skorte  paa  Tjenstvillig- 
hed. Moderen  hjælper  man  f.  Eks.  ved  Arran- 
gementer af  Familiefester  o.  s.  v..  Faderen  ta- 
ler man  alvorligt  og  fornuftigt  med,  idet  man 
tydeligt  røber  Interesse  for  det  samme,  som 
interesserer  ham.  Paa  Bal  maa  man  ofte  danse 
med  hende,  dog  ikke  udelukkende  med  hende; 
thi  da  faar  det  let  Udseende  af,  at  hun  er  den 
eneste,  som  vil  danse  med  en.  hvilket  skader 
ens  Værdighed.  Men  naar  man  har  svunget 
hendes  Veninder  et  Par  Gange,  opsøger  man 
atter  sin  udkaarne  og  begynder  nye  Opmærk- 
somheder. 

Tal  med  din  udkaarne  om  hendes  Klæde- 
dragt! Forsøm  ikke  at  udtale  det,  naar  du 
synes,  at  et  eller  andet  Klædningsstykke  klæder 
hende  særlig  godt.  Tal  om,  hvor  rask  og  glad 
hun  ser  ud!     Byd  hende  ofte  ud  paa  Spadsere- 

ture!  Konverser  let  og  naturligt  med  hende! 
Mærker  du,  at  et  Æmne  keder  hende,  saa  for- 
lad det!  Hold  dig  Ira  lærde,  tørre  Materier! 
Tal  om  Kærlighed  eller  i  alt  Fald  om  noget, 
der  har  en  Duft  af  det  erotiske!  Sørg  for  at 
ledsage  hende  hjem  om  Aftenen,  naar  hun  er 
ude  i  et  eller  andet  Selskab !  Er  Samtalen  saa 
livlig  og  godt  i  Gang,  kan  du  godt  gøre  en 
lille  Omvej  for  at  forlænge  den  korte  Tid,  du 
kan  tilbringe  med  hende,  og  du  maa  skaffe  dig 
Underretning  om,  naar  du  igen  kan  vente  at 
faa  hende  at  se  her  eller  der,  og  da  naturlig- 
vis indfinde  dig. 

Naar  saa  efter  længere  eller  kortere  Tids 
Forløb  Bekendtskabet  er  fæstnet,  kan  Frieriet 
anses  for  at  være  begyndt,  og  der  er  da  næppe 
mange  Trin  til  selve  Kærlighedserklæringen. 

I  mange  Tilfælde  lader  nu  flere  af  de  oven- 
for angivne  Fremgangsmaader  sig  slet  ikke  an- 
vende. Dette  er  f.  Eks.  Tilfældet,  naar  man 
blot  en  eneste  Gang  er  truffet  sammen  med 
en  Dame,  som  man  siden  ikke  faar  Anledning 
til  at  tale  med  enten  for  de  strænge  Forældres 
Skyld  eller  af  andre  Aarsager.  I  saadanne 
Tilfælde  maa  man  spørge  nogen  af  hendes  Be- 
kendte for  endnu  engang  at  komme  i  hendes 
Selskab,  eller  ogsaa  maa  man  gennem  et  Brev 
søge  at  underrette  hende  om,  at  hun  er  Gen- 
standen for  ens  Kærlighed.     Dertil  hører  en  vig 

Fiftlghed;  det  kan  komme  saa  vidt,  at  man 
maa  ben3'tte  alle  Slags  Kneb  derved,  og  ikke 
sjældent  er  Køkkentrappen  og  den  skarpsindige 
Kokkepige  eller  en  anden  af  Husets  Folk  den 
eneste  Udvej. 

Med  Hensyn  til  det,  at  give  sin  elskede 
Gaver,  da  skal  man  huske,  at  man  aldrig  skal 
give  mere,  end  hvad  der  svarer  til  ens  øko- 
nomiske Forhold.  Den,  der  mener,  at  han  be- 
standig skal  give  Gaver  for  at  insinuere  sig, 
er  paa  Vildspor,  Følger  han  denne  Anskuelse, 
opnaar  han  blot  at  blive  betragtet  som  en 
»Guldfisk«,  og  naar  hans  Gaver  bliver  sjæld- 
nere eller  mindre  kostbare,  hvad  de  muligt 
med  Nødvendighed  maa,  fordi  han  nu  een  Gang 
ikke  er  nogen  Guldfisk,  saa  opstaar  der  Mis- 
fornøjelse og  Ærgrelse;  han  har  skabt  en  va- 
nemæssig Forventning,  der  nu  skuffes.  Mærk! 
Man  skal  vogte  sig  for  at  lade  det  faa  Ud- 
seende af,  at  man  er  rigere,  end  man  virkelig  er ! 

Naar  Bekendtskabet  er  tilstrækkeligt  mod- 
net, er  Øjeblikket  kommet  til  »at  erklære  sig«, 
som  det  kaldes.  For  mange  er  dette  en  van- 
skelig Sag,  ja  saa  vanskelig,  at  der  er  dem, 
der  lever  ugifte  hele  deres  Liv.  blot  fordi  de, 
da  Øjeblikket  kom,  ikke  turde  komme  frem 
med  deres  Kærlighedserklæring.  Beklageligt 
nok,  saa  meget  mere  som  Kærlighedserklæ- 
ringen,   i    de    Heste  Tilfælde  er  en  ren  Formå- 

litet,  thi  den  Kvinde  maatte  være  meget  ind- 
skrænket, som  ikke  af  det,  der  er  gaaet  forud, 
kunde  forstaa,  at  det  hele  gaar  ud  paa  at  tilvinde 
sig  hendes  Kærlighed. 

En  Kærlighedserklæring  kan  gives  paa  tre 
Maader,  nemlig  1)  mundligt,  2)  skriftligt  og 
3)  ved  Kærtegn.  Hvilken  Maade  der  skal  anvendes, 
maa  bero  paa  Omstændighederne.  Men  lad  det 
være  sagt  med  samme,  at  den  skriftlige  Kær- 
lighedserklæring har  noget  skruet  og  unatur- 
ligt ved  sig,  hvor  godt  og  ligefremt  den  end  er 
skrevet.  Efter  min  Mening  bør  man  kun  be- 
nytte den  skriftlige  Kærlighedserklæring,  naar 
ingen  af  de  andre  Maader  er  mulig  eller  gun- 
stig. Kærligheden,  det  vil  sige  »den  ægt(^  Kær- 
lighed«, er  nemlig  noget,  der  ikke  saa  godt 
lader  sig  meddele  pr.  Brev,  hvor  udmærket  en 
Brevskriver  man  end  er;  Følelsen  har,  naar 
den  skal  meddeles  skriftligt,  ikke  det  samme 
umiddelbare,  friske  Præg,  som  naar  den  lægger 
sig  for  Dagen  i  Ord,  Væsen  eller  Kærtegn. 

Den  mundtlige  Erklæring  har  flere  P'ordele: 
For  det  første  kan  den  foretages  ved  det  første, 
det  bedste  Tilfælde  ;  endvidere  lader  den  ikke 
den  tilbedte  faa  Tid  til  at  raadføre  sig  med 
ildesindede  Slætninge  eller  Venner,  saafremt 
hun  ikke  ønsker  Betænkningstid;  dernæst  faar 
man  ved  den  mundtlige  Erklæring  Besked  m.ed 
det  samme  og  ved,  hvorledes  Sagerne  staar. 

Det  skriftlige  Frieri  skal  man  som  sagt  efter 
vor  Formening  helst  ikke  indlade  sig  paa;  men 
der  kan  dog  forekomme  Tilfælde,  i  hvilke 
denne  Fremgangsmaade  er  den  eneste  mulige 
eller  i  alt  Fald  den  gunstigste. 

Den  bedste  af  alle  Erklærmger,  er  den,  der 
sker  ved  et  Kærtegn,  det  vil  sige  ved  et  Kys; 
denne  Erklæring  opstaar  ganske  uvilkaarligt, 
naar  man  er  alene  med  den  udkaarne;  ledet 
af  ganske  den  samm.e  Trang  mødes  begges 
Læber  ganske  uvilkaarligt  i  et  Kys;  dermed 
er  Erklæringen  givet  og  besvaret;  Ord  er  over- 
flødige. 

Ved  den  mundtlige  Kærlighedserklæring  kan 
man  maaske  være  i  Forlegenhed  med,  hvilke 
Ord  man  skal  bruge.  Dette  bør  man  ikke  spe- 
kulere særligt  over;  man  siger  rent  ud,  hvad 
der  maa  være  ganske  naturligt,  nemlig  at  man 
elsker  Pigen  og  ønsker  at  vide,  om  hun  elsker 
en  igen.  Følgende  ganske  simple  og  ukunstlede 
Frieri  forefaldt  engang  paa  Gaden  mellem  en 
ung  Mand  og  en  ung  Pige,  der  aldrig  havde 
set  hinanden  før.  Det  havde  baade  Forlovelse 
og  Ægteskab  til  Følge,  og  Parterne  levede 
lykkeligt  sammen  hele  Livet  igennem: 

Da  den  unge  Mand  saa  den  unge  Pige,  gik 
han  uden  videre  hen  til  hende,  lettede  paa 
Hatten  og  sagde : 

»God    Dag,    Frøken,     hvilket    herligt    Vejr  I 

Skal  De  ikke  ud  at  spadsere  med  Deres  For- 
lovede?« 

Hun  svarede:   »Jeg  har  ingen«. 

»Vil  De  have  mig?«  sagdehan,  »jeg  er  heller 
ikke  forlovet.« 

»Ja,  lad  gaa!«  svarede  hun. 

»Der  har  De  min  Haand!  Skal  det  være 
Alvor? 

»Ja.  hvorfor  ikke?« 

Det  var  det  hele.  Og  saa  let  kan  man  i 
Virkehgheden  i  de  allerfleste  Tilfælde  komme 
til  det,  blot  man  ikke  er  et  Mæhæ,  der  er 
ved  at  synke  i  Jorden  af  Forlegenhed,  men 
har  en  Smule  Overlegenhed  og  Dristighed. 
Hvad  kan  der  i  værste  Fald  ske?  Muligt,  at 
man  bliver  afvist,  muligt,  at  man  bliver  en 
Smule  til  Latter.  Hvad  gør  det?  Den  Slags 
Ting  maa  man  vide  at  sætte  sig  ud  over.  For- 
øvrigt bliver  man  aldrig  til  Latter  hos  Pigerne 
selv;  hvis  dette  sker,  maa  det  være  hos  andre 
Personer,  i  hvis  Paahør  Frieriet  er  foregaaet. 
Pigerne  selv  venter,  at  nogen  skal  fri  til  dem; 
det  er  et  Led  i  deres  naturlige  Bestemmelse, 
de  vilde  jo  derfor  selv  være  latterlige,  om  de 
fandt  en  Mands  Frieri  som  saadant  latterligt. 

Et  Frierbrev  kan  skrives  paa  mange  Maader. 
Men  ogsaa  her  anbefaler  vi  den  ligefremme, 
ukunstlede,  omsvøbsfri  Maade.  Pas  imidlertid 
altid  paa  at  skrive  et  Frierbrev  saa  pænt  som 

muligt  paa  smukt  hvidt  eller  rosenrødt  Papir, 
lad  det  kun  være  Brevpapir  af  meget  lille 
Format,  og  læg  det  ligeledes  i  en  Konvolut  af 
meget  lille  Format,  ikke  mere  end  halv  saa 
stor  som  en  almindelig  F'orretningskonvolut. 
Sæt  Frimærket  lidt  paa  skraa!  Grunden  til,  at 
et  Frierbrev  ikke  maa  se  saa  stort  ud,  er  den, 
at  der  intet  anmassende  Præg  maa  være  over 
det.  Beskedenhed,  Finhed  og  Blufærdighed 
skal  være  udbredt  over  det. 

Her  har  vi  et  Par  Eksempler  paa  Frierbreve: 

a)  Frøken  N.  N! 

Jeg  haaber  ikke.  De  vil  blive  vred,  naar 
jeg  gennem  disse  Linier  fortæller  Dem,  at  jeg 
i  lang  Tid  har  næret  en  oprigtig  Kærlighed 
til  Dem.  Jeg  ser  mig  nu  ikke  længer  i  Stand 
til  at  dølge  denne  Kærlighed  og  spørger  Dem 
herved,  om  De  vil  opfylde  mit  Hjertes  inder- 
ligste Ønske,  nemlig  at  blive  min  elskede  Brud. 
Jeg  elsker  Dem,  og  selv  om  De  vilde  forsmaa 
min  Kærlighed,  skal  jeg  dog  i  min  Ensomhed 
—  thi  jeg  kan  aldrig  elske  nogen  anden  — 
bevare  Deres  skønne  Billede  i  min  Sjæl  som 
det  bedste  Minde  jeg  ejer. 

Jeg  har  vendt  mig  først  til  Dem  for  at  er- 
fare, om  De  tillader  mig  at  bede  Deres  kære 
Forældre  om  Deres  Haand,  og  forst  naar  jeg 
af   Dem    selv,    dyrebare    Pige,    har     hørt     det 

længselsfuldt  ventede  Ord  «Ja«,  tør  jeg  spørge 
Deres  P'orældre. 

I  det  Haab,  at  De  velvillig  vil  besvare  disse 
Linier  —  helst  med  et  Ja  -  skal  jeg  i  Morgen 
Middag  Kl.  1  komme  hjem  til  Deres  Forældre 
for  af  disse  selv  at  erfare  min  Skæbne. 

Deres  hengivne  og  trofaste 
X. 

b)  Ærede  Frøken ! 

Jeg  har  tre  Gange  forsøgt  i  Ord  at  med- 
dele Dem  mit  Hjertes  Følelser;  men  Sindsbe- 
vægelse har  hver  Gang  tvunget  mig  til  Tavs- 
hed. Jeg  ved  ikke,  i  hvilket  Lys  det  kan  be- 
tragtes, men  hvis  jeg  blot  kan  give  Dem  Begreb 
om  mit  eget  Hjerte  paa  Grundlag  af  det  Ind- 
tryk, Deres  mange  Ynder  og  fortræffelige  Egen- 
skaber har  udøvet  paa  det,  da  vil  min  Lykke 
i  denne  Verden  for  en  stor  Del  afhænge  af 
Deres  Svar.  Jeg  er  ikke  ubesindig,  Frøken,  og 
jeg  vil  ikke  ønske  Deres  Haand,  hvis  Deres 
Hjerte  ikke  følger  med. 

Mine  Livsvilkaar  er  uafhængige  og  min  Ka- 
rakter uplettet;  dette  skal  De  faa  ganske  utve- 
tydige Beviser  paa.  De  har  allerede  set  nogle 
af  mine  Slægtninge  hos  Deres  Tante,  især  min 
Moder,  hvem  jeg  nu  lever  sammen  med.  Deres 
Tante  vil  give  Dem  Oplysninger  angaaende 
vor  Familie,    og    hvis  disse  tilfredsstiller  Dem, 

vil  jeg  ikke  blot  betragte  mig  som  overordent- 
lig lykkelig  over  at  have  Tilladelse  til  at  an- 
holde om  Deres  Haand,  men  vil  ogsaa,  hvis  min 
Kærlighed  skulde  bhve  gengældt,  gøre  det  til 
mit  fremtidige  Livs  fornemste  Opgave  at  fremme 
den  Kvindes  Lykke,  hvem  jeg  foretrække  for 
alle  andre  i  Verden.  Jeg  vil  afvente  Deres  Svar 
med  den  yderste  Utaalmodighed  og  forbliver, 
Frøken, 

Deres  oprigtige  Beundrer 
N.  N. 

c)     Til  en  ung  Enke. 

Kære  Frue ! 
Det  smertefulde  Tab,  som  Skæbnen  har  be- 
redt Dem  ved  at  berøve  Dem  en  god  og  stræb- 
som Mand,  har,  som  jeg  ved,  foraarsaget  Dem 
stor  Sorg.  Dette  forstaar  jeg  saa  godt.  Men, 
min  kære  Fru  N.  N.,  De,  som  er  saa  ungdoms- 
frisk, og  som  har  været  saa  livlig  og  glad,  De 
bør  ikke  bonsukke  Deres  skønne  Væsen  i  Sorg 
og  Elendighed.  De  kan  bedre  end  nogen  Pige 
skabe  en  Mands  Lykke,  og  jeg  for  min  Del 
vilde  ikke  kunne  tænke  mig  nogen  skønnere 
Lod,  end  om  De  vilde  tillade  mig  at  opbyde 
al  min  Evne  for  at  trøste  Dem  i  Deres  En- 
somhed. Jeg  har  elsket  Dem,  endog  inden  De 
blev  gift,  og  med  den  samme  Kærlighed  beder 
jeg  Dem  nu  modtage  min  Haand  og  mit  Hjerte. 

De  skal  i  mig  finde  en  trofast,  deltagende  og 
kær  Ven,  som  aldrig  skal  glemme,  hvilket 
Offer  De  har  bragt  mig  ved  at  forsage  den 
stille  Ensomhed,  hvori  De  i  den  sidste  Tid  har 
levet.  Min  Stilling  er  saadan,  at  jeg  med  Guds 
Hjælp  kan  forskaffe  Dem  en  blid  og  rolig 
Fremtid,  og  jeg  venter  blot  et  Ja  fra  Dem  for 
at  blive  det  lykkehgste  Menneske.  Tør  jeg 
vente,  at  De  ikke  afslaar  min  Bøn,  saa  beder 
jeg  Dem  om  med  et  Par  Ord  at  underrette  mig 
herom;  men  i  hvilket  som  helst  Tilfælde  skal 
jeg  indfinde  mig  hos  Dem  paa  Torsdag  for  at 
erfare  min  Skæbne. 

Deres  hengivne  og  deltagende 
N.  N. 

d)    Et  kort  Kærlighedsbrev. 

Frøken  EHsabeth  Holml 
Med  disse  Linier  vil  jeg  i  al  Korthed  sige 
Dem,  at  jeg  elsker  Dem.  Hvorledes  denne 
Følelse  er  opstaaet  hos  mig,  er  her  ikke  Stedet 
til  at  forklare,  nok  er  det,  at  Deres  Skikkelse 
og  Væsen  har  gjort  et  saadant  Indtryk  paa 
mig,  at  den  dybeste  og  heftigste  Kærlighed  til 
Dem  fylder  mit  Hjerte.  Jeg  spørger  Dem  nu 
kort  og  godt:  Kan  De  elske  mig  og  vil  De 
være  min?  I  bekræftende  Fald  lover  jeg  Dem 
at  blive  Dem  en  god  og  trofast  Ægtefælle. 

Jeg  vil  tillade  mig  at  besøge  Dem  paa  Fre- 
dag for  at  høre  Svaret  af  Deres  egen  Mund. 

Deres  hengivne 

N.  N. 

Af  disse  fire  Eksempler  ser  man,  hvor  for- 
skelligt saadanne  Kærlighedsbreve  kan  skrives. 
Eksempel  d  er  det  mest  kortfattede.  Kortfat- 
tethed  er  vel  altid  en  Dyd.  naar  man  passer 
paa  ikke  at  blive  for  tør  eller  afsnuppet.  Det 
gør  dog  ingen  Ting,  at  et  Frierbrev  er  en 
Smule  langt,  blot  man  vogter  sig  for  al  Unatur 
og  Kunstlethed.  Ligefremhed,  Oprigtighed,  jævn 
og  klar  PYemstilling  er  Kendemærker  paa  et 
godt  Frierbrev. 


FJORTENDE  KAPITEL 


Forlovelse. 

Forlovelsen  er  Forberedelsen  til  Ægteskabet. 
Den  bør  ikke  strække  sig  over  for  lang  Tid. 
Et  gammelt  Ord  siger:  »Lang  Forlovelse  giver 
kold  Kærlighed«,  og  dette  er  ingen  Løgn.  Mange 
mener,  at  det  er  nødvendigt    at    være    forlovet 

en  3—4—5  Aar  for  ret  at  lære  hinanden  at 
kende.  Men  dette  er  en  fuldstændig  Misfor- 
staaelse.  Har  man  ikke  lært  hinanden  at  kende 
paa  eet  Aar,  saa  lærer  man  det  saamænd 
aldrig,  det  kan  man  vist  ganske  rolig  gaa  ud 
fra.  Desuden  er  det  under  alle  Omstændighe- 
der først  i  Ægteskabet,  at  man  til  Gavns  lærer 
hinanden  at  kende.  Derfor  bør  Folovelsestiden 
ikke  være  for  lang. 

Forlovelsens  Symbol  er  Forlovelsesringen, 
Spørger  man,  hvorfor  man  ikke  ligesaa  godt 
kan  give  sin  forlovede  en  Brosche,  et  Hals- 
baand  el.  lign.  som  en  Fingerring,  er  Svaret; 
Ringen  er  et  Sindbillede  paa  Evigheden.  Den 
har  ingen  Ende,  og  det  skulde  jo  helst  ogsaa 
være  Tilfældet  med  det  Forhold,  der  er  stiftet 
ved  en  Forlovelse.  Ringen  skal  være  af  Guld 
for  at  udtrykke  det  høje  Værd,  Forbindelsen 
har  for  begge  Parter. 

Da  Forlovelsen  som  sagt  ikke  er  andet  end 
en  Indledning  til  Ægteskabet,  og  da  Forskellen 
mellem  dettes  og  hins  Natur  væsentlig  ikke  er 
andet,  end  at  Forlovelsen  mangler  Kirkens  eller 
Øvrighedens  Stadfæstelse,  Ægteskabet  ikke,  saa 
bør  man  ogsaa  sørge  for  saavidt  muligt  at 
være  overfor  hinanden  i  Forlovelsestiden,  som 
man  vil  være  i  Ægteskabet. 

Man  maa  gøre  alt  for  at  lære  hinanden  at 
kende  ud  og   ind,    aflure    hinanden    alle   smaa 

Og  store  Ejendommeligheder,  vænne  sig  til  at 
rette  sig  lidt  efter  hinanden  og  nøje  prøve,  om 
man  stadig  elsker  hinanden,  og  om  ikke  den 
Lidenskab,  der  fik  en  til  at  indgaa  Forbindelse 
med  den  anden,  var  et  Bedrag.  Det  vil  sige, 
at  man  stadig  skal  spørge  sig  selv  og  undersøge 
hos  sig  selv,  om  man  nu  ogsaa  er  ganske 
sikker  paa  at  elske  vedkommende,  efter  at  man 
har  lært  ham  (hende)  bedre  at  kende. 

Derimod  skal  man  være  forsigtig  med  at 
sætte  hinandens  Kærlighed  paa  Prøve.  Det 
giver  Anledning  til  Misforstaaelse  og  kan  let 
blive  Aatsag  Hl  Brud.  Jeg  har  oplevet  at  se 
flere  Eksempler  derpaa: 

En  ung  Handelsrejsende  var  blevet  forlovet 
med  en  overordentlig  smuk,  beleven  ung  Pige, 
som  han  elskede  inderligt.  Han  var  fuldt  over- 
bevist om  sin  elskedes  Troskab  og  Hengiven- 
hed. Engang  foreslog  han  en  Ven,  at  denne  i 
hans  Fraværelse  skulde  forsøge  at  vinde  hendes 
Kærlighed.  Hvis  det  faldt  ud  til  Held  for  Ven- 
nen, skulde  denne  beholde  hans  elskede,  og 
den  Handelsrejsende  skulde  endog  give  Cham- 
pagne og  betale  ham  100  Kr.;  medens  i  mod- 
sat Fald  Vennen  skulde  give  Champagne  og 
betale  den  Handelsrejsende  100  Kr.  Vennen 
gik  ind  paa  Væddemaalet.  Da  han  nu  gjorde 
den  unge  Piges  Bekendtskab,  blev  han  i  den 
Grad    indtaget    i     hende,     at    han    besluttede 

for  Alvor  at  søge  at  vinde  hende.  Da 
han  nu  underrettede  hende  om,  at  hendes  for- 
lovede ikke  mere  hrød  sig  om  hende,  anede 
hun  naturligvis  ikke  Sagens  rette  Sammenhæng, 
men  troede,  at  det  forholdt  sig,  som  den  unge 
Mand  sagde,  og  gik  derfor  ind  paa  hans  Frieri. 
Da  den  Handelsrejsende  kom  hjem  fandt  han 
da,  at  der  virkelig  var  blevet  et  Par  af  de  to, 
og  han  maatte  finde  sig  i  at  miste  sin  Forlo- 
vede og  i  Tilgift  rykke  ud  med  Champagnen 
og  de  100  Kr. 

En  andnn  ung  Mand  skulde  i  en  Provins 
aftjene  sin  Værnepligt,  og  da  han  tog  Afsked, 
bad  han  sin  Broder  at  have  Tilsyn  med  Kæ- 
resten, og  ved  Siden  heraf  bad  han  hende  at 
søge  en  Støtte  hos  Broderen,  medens  han  selv 
var  fraværende.  Dette  Hverv  røgtede  Broderen 
saa  godt,  at  Pigen,  da  hendes  første  Elsker 
kom  hjem,  var  gift  med  hin. 

Fraværelse  fra  sin  Forlovede  som  i  det 
sidst  nævnte  Tilfælde  er  i  det  hele  noget,  man 
skal  være  forsigtig  med.  Et  gammelt  Ord  siger 
ganske  vist:  j' Adskillelse  styrker  Kærligheden«, 
og  det  kan  ogsaa  være,  at  der  er  noget  sandt 
i  det.  Men  i  alt  Fald  bør  man  ikke  være  for 
tit,  for  langt  og  for  længe  borte  fra  sin  F'orlo- 
vede.  Det  ligger  jo  i  Sagens  Natur.  Kærlig- 
heden maa,  naar  den  een  Gang  er  vakt  til 
Uve,  have  en  Genstand,  mod  hvilken  den  kan 

rette  sig.  og  med  hvilken  den  kan  udveksle  sine 
Følelser,  og  det  hænder  saaare  let,  at  Følelsen, 
naar  den  elskede  er  bort^^,  kaster  sig  over  paa 
en  anden  Genstand,  hvorved  den  første  træn- 
ges til  Side.  Man  kan  gerne  sige,  at  det  i  saa- 
dant  Tilfælde  ikke  er  synderligt  bevendt  med 
Troskaben;  men  Troskab  og  Troskab  er  to  Ting. 
Kærligheden  er  en  Naturdrift  i  Mennesket,  saa 
stærk  og  brusende,  at  den  ikke  kan  vente  syv 
lange  og  syv  brede  paa  at  finde  Afløb,  saa  kan 
man  tale  nok  saa  meget  om  Troskab,  som  man 
vil.  Hvor  kan  man  desuden  forlange  Troskab, 
naar  det  er  saaledes;  i  den  forladte  elskendes 
Interesse  kan  det  ikke  være  at  yde  Ttoskab, 
naar  han  eller  hun  kan  finde  andre  ligesaa 
attraaværdige  Genstande  for  sin  Kærlighed 
som  den,  der  har  forladt  vedkommende,  i  denne 
sidstes  Interesse  kan  det  maaske  nok  være, 
men  det  kan  dog  godt  være,  at  denne  ogsaa 
kan  finde  andre  attraaværdige  Genstande  for 
sine  Følelser^  ligesaa  attraaværdige  som  den, 
han  eller  hun  har  forladt,  og  i  saa  Fald  kan 
Interessen  temmelig  let  opgives.  Dog  skal  dette 
ingenlunde  være  sagt  for  at  forklejne  Troska- 
ben; denne  er  saa  vist  af  største  Vigtighed  i 
Kærlighed;  thi  selv  om  del  er  saaledes,  at  hver 
af  Parterne  i  et  Kærlighedsforhold  ofte  let  kan 
finde  andre  ligesaa  attraaværdige  Genstande 
for    sine    Følelser    som    den     ^nden    Part,    saa 

maa  de  dog  eet  Sted  være  tro,  og  saa  kan  de 
jo  ligesaa  godt  være  tro  mod  hinanden.  Ethvert 
andet  Kærlighedsforhold  vil  i  Reglen  ikke  frem- 
byde større  Tillokkelser,  og  de  samme  Farer  for 
Troskaben  er  til  Stede  i  dem. 

Een  Ting  spiller  i  Forlovelsen  saavel  som 
i  Ægteskabet  en  meget  stor  Rolle  med  Hensyn 
til  Bevarelsen  af  Forholdet;  det  er  Parternes 
større  eller  mindre  Tilbøjelighed  til  Skinsyge. 

Skinsyge  er  en  slem  Plage  for  den,  som 
lider  deraf;  men  den  er  ikke  blot  en  Plage  for 
denne  Person,  men  ogsaa  for  Omgivelserne, 
hvis  vedkommende  ikke  formaar  at  beherske 
den  02:  hindre  den  i  at  give  sig  aabenlyst 
Udslag. 

Det  kan  selvfølgelig  i  Begyndelsen  være 
ret  pikant  at  se  sin  elskedes  Kærlighed  udtrykt 
i  Frygten  for,  at  man  kunde  elske  en  anden; 
men  denne  Leg  er  dog  som  en  Snebold,  der 
bliver  større,  jo  længere  den  triller,  og  til  sidst 
vokser  sin  Ophavsmand  over  Hovedet. 

I  Almindelighed  maa  det  siges,  at  ingen 
af  Parterne  maa  give  den  anden  nogensomhelst 
Grund  til  Skinsyge.  Derfor  man  man  opføre 
sig  saaledes,  at  selv  den  mest  mistænksomme 
ikke  kan  faa  Skygge  af  Anledning  til  at  nære 
Skinsygens  Lidenskab  i  sit  indre,  og  sker  det 
alligevel,  at  vedkommende  lægger  Skinsyge  for 
Dagen,  gør  man  bedst  i  lade  det  komme  til  en 

Forklaring,  hvorved  mangen  Gang  et  enkelt 
Ord  er  i  Stand  ti)  at  hæve  al  Tvivl.  En  aaben 
og  ærlig  Opførsel  er  det  bedste. 

Der  er  imidlertid  o^saa  de  Mennesker,  der 
finder  en  Anledning  til  Skinsyge  i  alt  muligt, 
selv  i  de  mindste  Bagateller.  Der  er  de  Mænd, 
der  ikke  kan  taale,  at  deres  Kærester  taler 
eller  danser  med  andre  Mænd,  og  der  er  de 
Kvinder,  der  ikke  kan  taale,  at  deres  Kærester 
taler  eller  danser  med  andre  Kvinder.  Saa- 
danne  Mennesker  er  det  i  det  hele  taget  van- 
skeligt at  staa  i  Kærlighedsforhold  til.  Man  gør 
maaske  bedst  i  at  søge  at  dæmpe  deres  Til- 
bøjeligheder til  Skinsyge  derved,  at  man  een 
Gang  for  alle  lader  dem  forstaa,  at  de  intet 
som  helst  har  at  frygte. 

Om  en  forlovet  Mands  Opførsel  overfor  andre 
Kvinder  end  sin  forlovede  og  om  en  forlovet 
Kvindes  Opførsel  overfor  andre  Mænd  end  sin 
forlovede  kan  der  gælde  dit  og  dat,  som  man 
maa  skrive  sig  bag  Øret: 

En  forlovet  Mand,  der  virkelig  elsker  sin 
forlovede  og  elskes  af  hende,  skal  være  for- 
sigtig i  sin  Opførsel  overfor  andre  Damer.  Han 
maa  stadig  være  høflig,  men  dog  passe  ikke 
at  give  sin  Kæreste  nogen  rimelig  Grund  til 
Skinsyge.  For  meget  maa  han  ikke  imødekom- 
me andre  Kvinders  attraaende  Blikke;  en  Smule 
skader  dog  ofte  ikke,  da  hans  Kæreste  derved 

ser,  at  hun  har  Medbejlersker;  hun  bliver 
derved  ængstelig  for  at  stilles  i  Skygge  af 
disse  og  vil  derfor  anstrænge  sig  for  at  opbyde 
al  sin  EKkværdighed  for  at  stille  dtm  i  Skygge 
eller  i  alt  Fald  ikke  selv  blive  stillet  i  Skygge 
af  dem. 

Een  Ting  maa  man  passe  nøje  paa,  det  er, 
at  il  an  ikke  møder  sin  Kæreste  paa  Gaden, 
medens  man  selv  gaar  med  en  anden  Dame 
under  Armen,  ja  i  det  hele  taget,  at  man  ikke 
møder  sin  Kæreste,  medens  man  er  i  Selskab 
med  andre  Damer.  Hun  vil  i  Reglen  føle  sig 
ilde  berørt  deraf,  selv  om  hun  ikke  er  af  noget 
skinsygt  Temperament. 

Noget  lignende,  som  her  er  sagt  om  den 
forlovede  Mands  Optræden  overfor  andre  Kvin- 
der end  sin  forlovede,  gælder  cgsaa  om  den 
forlovede  Kvindes  Opiræden  overfor  andre 
Mænd. 

Man  maa  ikke  betragte  Forlovelsestiden 
som  en  Tid  til  alt  muligt  Pjank.  Det  er  meget 
forkert.  Forlovelsen  er.  som  vi  har  S(  t,  Ægte- 
skabets Forhal,  deri  er  af  største  Vigtighed. 

Man  skal  derfor  ikke  finde  paa  Pjank,  me- 
dens man  er  forlovet,  og  saaledes  spilde  hin- 
andens Tid  og  maaske  lægge  Hindringer  i 
Vejen  for,  at  det  Arbejde  til  Fulde  kan  gøres, 
der  skal  til,  for  at  Æi^teskabet  saa  snait  som 
mu  igt  kan  fuldbyrdes. 

Saadant  Pjank  er  det  ofte,  naar  de  forlo- 
vede trækker  hinanden  rundt  fra  Familie  til 
Familie,  fra  den  ene  fjerne  Slægtning  til  den 
anden,  for  at  præsentere  hinanden.  Disse  fjerne 
Slægtninge  er  ofie  saa  uendelig  ligegyldige,  og 
ofte  ser  de  ogsaa  hellere  de  forlovedes  Hæle 
end  deres  Tæer. 

Præsentationsskikken  straks  efter  Forlovel- 
sen er  i  det  hele  taget  en  dum  Skik.  Man  fører 
sin  Familie  sammen  med  en  Person,  som  man 
maaske  aldrig  vil  komme  til  at  ægte.  En  Pige 
af  mit  Bekendtskab  præsenterede  engang  fire 
Forloveder  efter  hverandre  med  kun  kort  Tids 
Mellemrum  mellem  hver  af  dem.  Først  den 
femte  Gang  indsaa  hun  det  urigtige  i  denne 
Skik;  men  da  blev  hun  ogsaa  gift.  Det  var 
netop  Præsentationsskikken,  der  var  Skyld  i, 
at  hendes  tidligere  fire  Forlovelser  gik  over 
Styr;  thi  ved  hver  af  disse  havde  Kæresten 
hos  de  Mennesker,  for  hvem  hun  piæsenterede 
ham,  truffet  en  anden  Pige,  som  han  syntes 
bedre  om,  og  som  snart  blev  hans  hemmelige 
forlovede,  indtil  det  blev  opdaget,  hvorpaa  den 
første  Forlovelse  blev  hævet.  Desuden  hindrer 
Præsentationsskikken  de  unge  i  ret  at  lære 
hinanden  at  kende;  de  kan  ikke  være  rigtig 
fortrolige  med  hinanden;  thi  i  Selskab  er  man 
aldrig  sig  selv. 

I  det  hele  er  det  Pjank   at  farte   for  meget 

rundt  til  Baller,  Selskaber,  Koncerter,  Teater 
o.  s,  V.  i  sin  Forlovelsestid.  Man  skal  søge  Lej- 
lighed til  saa  ofte  som  muligt  at  komme  sam- 
men i  Fortrolighed  for  at  tale  om  de  Ting,  der 
har  begges  Interesse,  veksle  Kærtegn  og  i  det 
hele  nyde  hele  den  usigt  lige  Fryd  ved  hinan- 
den, som  Kærligheden  skaber. 

At  tale  om,  hvad  der  hører  Ægteskabet  til, 
og  i  det  hele  i  alle  Maader  at  forberede  sig 
paa  dette,  er  godt  for  de  foflovede. 

Frem  for  alt  er  det  i  Forlovelsestiden  godt 
at  vænne  sig  til  at  være  økonomisk,  en  Egen- 
skab, der  senere  i  Ægteskabet  saa  godt  som 
i  alle  Tilfælde  kommer  til  at  spille  en  over- 
vejende Rolle.  Den  ugifte  Mand  behøver  ofte 
ikke  se  saa  meget  paa  Skillingen  som  den 
gifte,  den  ugifte  Kvinde  ofte  heller  ikke  saa  meget 
som  den  gifte  Kvinde.  Det  er  da  godt,  naar  et  for- 
lovet Par  vænner  sig  til  at  se  paa  Sagerne,  som  de 
rimeligvis  vil  blive  nødt  til  at  se  paa  dem,  naar  de 
bliver  gift,  særlig  hvis  de  faar  Børn.  Man  miaa, 
som  det  populært  hedder,  »lære  at  vende  hver 
Tiøre  tre  Gange,  før  man  giver  den  ud.«. 

Økonomisk  Talent  er  en  stor  Egenskab, 
naar  den  blot  ikke  bhver  til  utaaleligt  Gnieri. 
Man  maa  aldrig,  selv  om  ens  Indtægter  for- 
bedres, og  selv  om  man  har  det  godt  i  alle 
Maader,  lade  sig  forlede  til  at  tro,  at  nu  kan 
man  lade  fem  være  lige,  nu  kan  man  slaa   sig 

løs,  nu  kan  man  rutte  med  Penge  og  Kræfter. 
Herregud!  Man  har  jo  nok,  ja  mer  end  nok. 

Vogt  dig  for  denne  Tanke!  Den  er  den 
sikre  Vej  til  Fattighuset  eller  Ladegaarden, 
maaske  til  Daarekisten. 


FEMTENDE  KAFITEL 


Ægteskab. 

Ægteskabet  er  blevet  kaldt  ^en  hellig  Pagt«. 
Det  skulde  være  Meningen  med  denne  Institu- 
tion, at  den  var  en  Forening  af  to  Mennesker 
af  hver  sit  Køn  i  den  inderligste  Kærlighed  og 
til  et  Samliv  i  Endrægtighed  med  hinanden  og 
i  Opofrelse  og  Hengivelse  for  hinanden.  I  Æg- 
teskabet skulde  det  Kærlighedsliv  mellem  to 
Mennesker,  der  er  indledet  gennem  Frieriet  og 
fortsat  gennem  Forlovelsen,  naa  sin  Kulmi- 
nation. 

Men  hvis  vi  betragter  de  Ægteskaber,  der 
indgaas  i  Virkeligheden,  vil  vi  rigtignok  faa 
det  Indtryk,  at  de  langtfra  opfylder  de  nævnte 
Betingelser.  Thi  hvad  er  det  vel  for  Forhold, 
vi  ser?     Her  er  Forhold,  i  hvilke  Mand  og  Kone 

lever  som  Hund  og  Kat,  skændes,  ja  slaas  fra 
Morgen  til  Aften,  her  er  Forhold,  i  hvilke  Man- 
den solder  og  drikker  alle  de  Penge  op,  der 
tjenes  til  Familiens  Behov,  og  her  er  Forhold, 
i  hvilke  Ægtefællerne  er  mere  hgegyldige  og 
fremmede  for  hinanden,  end  de  er  overfor 
ganske  udenfor  staaende.  I  Sandhed!  Det  er 
intet  lysteligt  Billede,  man  faar  af  Ægteskabet  i  al 
Almindelighed,  man  faar  ofte  det  Indtryk,  at  Æg- 
teskab og  Kærlighed  er  to  vidt  forskellige  Ting, 
som  har  saa  lidt  som  muligt  med  hinanden  at  gøre. 

Men  vi  vil  ikke  her  gaa  ind  paa  at  skildre 
de  Vederstyggeligheder,  der  findes  i  det  virke- 
lige Liv.  De  er  for  godt  kendte,  til  at  dette 
behøves.  Lad  os  derimod  betragte,  hvad  der 
hører  til,  for  at  der  skal  være  Udsigt  til,  at  et 
Ægteskab  skal  blive  lykkeligt!  Det  vil  vise 
sig,  at  det  i  Virkeligheden  slet  ikke  er  saa  me- 
get og  saa  indviklet,  som  nogle  tænker. 

Først  og  fremmest  kan  vi  i  al  Almindelighed 
sige,  at  der  til  et  saadant  Samliv  mellem  to 
Mennesker,  som  Ægteskabet  er,  hos  begge  Par- 
ter kræves  tre  Egenskaber,  hvis  det  skal  bringe 
dem  nogen  Lykke.  Disse  er  Fordragelighed, 
Overbærenhed  og  Skaansomhed.  Gaar  man 
ikke  ind  i  Ægteskabet  med  disse  Egenskaber 
eller  i  alt  Fald  med  Villie  til  at  lægge  dem  for 
Dagen,  da  er  der  den  største  Sandsynlighed  for, 
at  det  paagældende  Ægteskab  vil  strande. 

Men  dette  er  i  al  Almindelighed  talt.  Gaar 
vi  nærmere  ind  paa  Enkeltheder,  er  der  følgende 
at  bemærke: 

Vanhellig  ikke  selve  Ægteskabets  Begyn- 
delse, Brylluppet!  Det  er  noget  af  det  værste, 
du  kan  gøre.  Vis  dig  ikke  paa  Bryllupsdagen 
beruset!  Mul.gt  har  du  aldrig  før  vist  dig  saa 
ledes  for  din  Hustru,  og  hun  kunde  da  eerne 
tabe  al  Agtelse  for  dig.  Vær  ikke  voldsom 
mod  din  Hustru  for  derved  at  tiltvinge  dig  hen- 
des Gunst!  Vær  ikke  paatrængende  i  dine 
Kærtegn!  Husk,  hun  maa  have  lidt  Tid  at 
fatte  sig!  Alt  kommer  nok,  blot  du  giver  lidt 
Tid. 

Naar  saa  Samlivet  for  Alvor  er  begyndt, 
saa  kom  den  R  gel  i  Hu,  der  er  en  Hovedbe- 
tingelse for  et  godt  Samliv,  den,  at  der  hos 
hver  af  Parterne  maa  være  nogen  god  Villie 
til,  om  saa  skal  være,  at  gaa  ind  paa  den  an- 
dens Meninger,  Planer  eller  Ønsker,  selv  om 
disse  ikke  i  Øjeblikket  stemmer  med  ens  egne! 

Et  lykkeligt  Ægteskab  kan  aldrig  fremkom- 
me, hvis  Kvinden  betragtes  i-om  Mandens  Slav- 
inde, eller  omvendt,  Manden  som  Kvindens 
Slave.  Kvinden  er  ligeberettiget  med  Manden, 
hendes  Tanker,  Anskuelser,  Ønsker  og  Planer 
har  ligesaa  megen  Ret  til  at  høres  som  hans, 
hendes  Virken  og  Liden  i  Ægteskabet  er  ikke 
af  ringere  Betydning  end  hans,  i  Masser  af  Til- 


136 


fælde  er  de  endda  af  større  Betydning.  Om- 
vendt er  Manden  ik  e  skabt  til  at  være  sin 
Kone  underdanig  En  Toffelhelt  er  et  løjerligt 
Stykke  Mandfolk,  som  oftest  sikkert  et  Mand- 
folk med  en  meget  snæver  aandelig  Horisont; 
thi  det,  der  gør  en  Mand  til  Tøffelhelt,  er  gan 
ske  simpelt  Angsten  for  at  sige  eller  gøre  sin 
Kone  imod,  idet  han  tror,  at  han  kun  derved 
kan  bevare  hendes  Kærlighed.  Detre  Ræsonne- 
ment viser  imidlertid  et  meget  daarligt  Kend- 
skab til  Kvindens  Natur.  At  man  aldrig  skal 
sige  eller  gøre  sin  Kone  imod,  kan  intet  for- 
nuftigt tænkende  Menneske  opstille  som  en  æg- 
teskabelig Maksime.  Hvis  dette  skulde  være 
almindelig  Regel,  vilde  Tusinder  af  Familier 
snart  ende  paa  Ladegaarden  eller  i  Daareki- 
sten,  og  Tusinder  af  Mænd  maatte  blive  Idioter 
før  eller  senere;  en  Tøffelhelt  er  jo  for  øvrigt 
heller  ikke  langt  fra  at  have  noget  idiotisk 
ved  sig. 

Man  vil  imidlertid  spørge,  hvad  Mening  der 
saa  er  i  at  sige,  at  i  Æ^ieskabt-t  hver  af  Par- 
terne skal  have  nogen  god  Vdlie  til  at  rette 
sig  efter  den  andens  Tanker,  Anskuelser,  Øn- 
sker og  Planer.  Dette  har  vi  sagt,  det  er  gan- 
ske rigtigt;  men  man  maa  erindre,  at  vi  be- 
mærkede »om  saa  skal  være«,  det  kan  være, 
at  det  er  det  fornuftigste,  naar  Familiens  Tarv 
skal    tjenes,   og  indser  man  dette,  er  det  rime- 

ligt  at  være  eftergivende,  ligesom  man  maa 
hu.ske,  at  man  altid  skal  laane  Øre  til,  hvad 
ens  Æjitefælle  har  at  sige,  og  ikke,  saa  snart 
vedkommende  aabner  Munden,  slaa  til  Side, 
hvad  hun  eller  han  vil  sige,  som  noget  urime- 
ligt, noget,  som  virkelig  mange  Mennesker  gør. 
Det  er  jo  at  røbe  Mangel  paa  Agtelse,  ja  at 
lægge  en  Ringeagt  for  Dagen  (jverfor  sin  Æg- 
tefælle, der  maa  oprøre  selve  dennes  menne- 
skelige Æresfølelse.  I  Virkeligheden  skaber  da 
ogsaa  dette  „Rethaveri" ,  som  man  kunde  kalde 
det,  Ufred  i  utaUige  Ægteskaber. 

Men  selv  om  man  skal  være  villig  til  i  for- 
nødent Fald,  at  gaa  ind  paa  sin  Ægtefælles 
Tanker^  Anskuelser.  Ønsker  og  Planer,  saa  vil 
dette  ikke  sige,  at  dette  altid  vil  være  tilraa- 
deligt.  Man  maa  sige,  at  der  er  Omraader  i 
ethvert  Ægteskab,  hvor  Manden  ifølge  sin  Ka- 
rakter og  sin  Virksomhed  maa  være  den,  der 
har  bedre  Indsigt  end  Hustruen,  og  hvor  derfor 
Mandens  Villie  maa  komme  til  at  gælde  i  Til- 
fælde af  en  Konflikt,  og  at  der  omvendt  ogsaa 
er  Omraader,  hvor  Hustiuen  slaar  som  den 
mere  indsigtsfulde,  og  hvor  hendes  Planer  der- 
for maa  være  bestemmende.  Men  hvilke  Om- 
raader, dette  er,  er  ikke  godt  at  sige,  da  jo  i 
vore  Dage  Menneskers  Virkefelter  er  saa  højst 
forskellige.  I  et  Ægteskab,  hvor  Konen  staar 
for  Husholdningen  og  Manden  for  det  ydre  Ar- 

bcjde  saaledes,  som  det  altid  tidligere  har  væ- 
ret indrettet,  maa  Hustruen  nødvendigvis  aner- 
kendes som  den,  der  har  bedst  Indsigt  i  Hus- 
holdningsspørgsmaal,  Manden  som  den,  der  har 
bedst  Indsigt  med  Hensyn  til  de  ydre  Forret- 
ninger. Nu  kan  man  jo  imidlertid  ikke  mere 
gøre  denne  Distinktion  i  alle  Ægteskaber,  da 
Konen  ofte  ligesom  Manden  har  ydre  Arbejde, 
og  Manden  tit  ogsaa  giver  sig  af  med  selve 
Husholdningen.  Dog  er  der  eet  Omraade  hvor 
man  saa  godt  som  altid  maa  sige,  at  Hustruen 
er  den  indsigtsfuldeste,  det  er  Barneplejen. 

Manden  kan  altsoa  siges  at  være  Hersker 
paa  sit  P'elt,  Hustruen  Herskerinde  paa  sit. 
Hver  af  Parterne  gør  klogt  i  saa  hurtigt  som 
muligt  at  anerkende  den  andens  Overlegenhed 
paa  det  for  ham  eller  hende  bestemte  Omraade. 
Derved  vil  mange  Konflikter  undgaas;  men 
opstaar  saadanne,  da  maa  den  af  Parterne,  inden- 
for hvis  Indsigts  -  Omraade  det  paagældende 
Spørgsmaal  hører  hjemme,  sætte  sin  Villie  igen- 
nem paa  Trods  af  den  anden. 

Man  maa  ikke  herimod  indvende,  at  dette 
vil  svække  Kærligheden;  thi  det  vil  det  netop 
ikke;  det  vil  tvært  imod  styrke  den.  Maaske 
vil  ved  saadanne  Konflikter  den  af  Parterne, 
der  maa  bøje  sig,  blive  muggen  og  gnaven 
samt  ærgerlig  paa  dtn  anden;  men  ser  ved- 
kommende,   at  den  anden  har  haft  Ret,  at  det 

virkelig  var  til  Familiens  Bedste,  at  den  anden 
satte  sin  Villie  igennem,  saa  forsvinder  al 
Muggenhed  og  Gnavenhed,  og  Kærligheden, 
som  nu  har  faaet  fornyet  Kraft  gennem  For- 
staaelsen  af  den  andens  aandelige  Fortrin,  rej- 
ser sig  atter.  Efterhaanden  vil  da  saadanne 
Konflikter  blive  sjældnere  og  sjældnere,  mul'gt 
til  sidst  ganske  forsvinde,  idet  hver  af  Parterne 
kommer  til  den  Erkendelse,  som  det,  efter  hvad 
vi  ovenfor  bemærkede,  i  det  hele  taget  er  klo- 
gest for  dem  at  fatte  saa  hurtigt  som  muligt, 
nemlig  Forstaaelsen  af,  at  hver  har  sit  Om- 
raade,  hvor  hans  eller  hendes  Anskuelser  og 
derpaa  grundede  Bestemmelser  maa  være  gæl- 
dende. 

Noget,  der  kan  give  Anledning  til  slemme 
Konflikter  i  Ægteskabet,  ja  til  dettes  Opløsning, 
er  Utroskab.  Men  paa  dette  Punkt  vil  der  ikke 
være  Tale  om  at  løse  en  Konflikt  paa  nogen  af 
de  Maader,  vi  ovenfor  har  fremsat 

For  det  første  skal  ingen  af  Ægtefællerne 
uden  rimelig  og  overbevisende  Grund  mistæn- 
ke, end  sige  beskylde  den  anden  for  Utroskab. 

Dernæst  maa  det  staa  enhver  af  dem  klart, 
at  der  gælder  samme  Ret  for  dem  begge.  Hvis 
derfor  den  ene  kan  tillade  sig  at  være  utro, 
maa  han  eller  hun  indrømme  den  anden  den 
samme    Ret    og    altsaa    ikke  bebrejde  vedkom- 

mende    noget,    bvis    han  eller  hun  bevislig  har 
været  utro. 

Saaledes  har  det  hidtil  ikke  været,  og  saa- 
ledes  er  det  for  en  stor  Del  heller  ikke  endnu 
i  Samfundet.  Der  er  her  et  Punkt,  hvor  man 
til  Dato  ikke  har  anerkendt  Kvindens  Ligebe- 
rettigelse med  Manden;  thi  medens  det  aldrig 
har  betydet  synderligt,  om  Manden  nok  saa 
meget  gik  »sin  egen  Boldgade«,  som  man  si- 
ger, og  indlod  sig  i  kønslig  Forbindelse  med 
det  ene  Fruentimmer  efter  det  andet,  ja  havde 
sine  løbende  Kærlighedsforbindelser  ved  Siden 
af  Ægteskabet,  saa  var  den  Slags  Ting,  mente 
man,  i  bøj  Grad  utilladelige  for  Kvinden. 

Spørger  man:  »Hvorfor  i  al  Verden  det?«, 
lyder  Svaret:  »En  Mands  Utroskab  har  ikke 
saa  slemme  Følger  som  en  Kvindes.  Manden 
kan«,  siger  man,  »ved  sin  Utroskab  udsætte 
sig  for  at  blive  Barnefader;  men  dette  vil  kun 
medføre,  at  han  kommer  til  at  betale  et  for 
holdsvis  ubetydeligt  Opfostringsbidrag  til  de 
uægte  Børn,  han  faar.  Men  Hustruen  udsætter 
sig  ved  Utroskab  for  at  blive  Barnemoder,  og 
hun  kan  ikke  slippe  for  de  uægte  Børn,  hun 
faar,  følgelig  maa  hendes  Mand  betragte  dem 
som  sine  og  saaledes  forsørge  en  andens  Børn«. 

Enhver,  der  ikke  ser  overfladisk  paa  Tingene, 
vil  indse,  hvor  forkert  og  lidet  skarpsindigt 
dette  Ræsonnement  er. 

Den  Mand,  der  er  utro  og  derved  faar  uægte 
Børn,  paadrager  ikke  blot  sig  selv  et  Under- 
holdningsbidrag til  disse  Børn;  men  han  paadra- 
ger ogsaa  andre  en  Byrde.  Disse  andre  kan  selv 
være  Ægtemænd,  idet  det  maaske  er  med  dis- 
ses Koner,  at  han  har  gjort  sig  skyldig  i  Utro- 
skab, hvorved  de  faar  hans  Børn  at  forsørge 
foruden  deres  egne.  Eller  det  er  Offentlighe- 
dens Mænd,  der  maa  træde  til  og  paatage  sig 
de  uægte  Børns  Forsørgelse  og  Opdragelse, 
eller  det  kan  endelig  være  Mænd,  der  ved  pri- 
vat Initiativ  træder  til.  Selv  om  nemlig  de 
Kvinder,  med  hvem  en  Mand  i  Utroskab  har 
indladt  sig,  ikke  selv  har  Ægtemænd,  nødes  de 
dog  til,  hvis  de  faar  Børn,  efrerhaanden  at  søge 
mandlig  Støtte;  thi  saa  godt  som  ingen  Kvinde 
kan  undvære  mandlig  Støtte;  Kvinden  er  for 
svag  til,  at  hun  alene  i  Længden  kan  sørge 
baade  for  sig  selv  og  sine  Børn  samt  for  disses 
Opdragelse;  hun  vil  da  søge  at  blive  gift.  og 
kan  hun  ikke  det,  maa  Offentligheden  eller  pri- 
vate Mænd  støtte  hende. 

Men  naar  det  er  saaledes,  er  det  ingen  Uret 
mod  den  utro  Mand,  at  han  selv  faar  uægte 
Børn  at  forsørge.  En  lignende  Byrde,  som  han 
paadrager  andre,  kan  med  Rette  siges  at  paa- 
hvile ham,  og  det,  selv  om  hans  Utroskab  slet 
ikke  medfører,  at  han  faar  uægte  Børu;  dette 
sidste  er  nemlig  ikke  hans   Skyld;     det    er    en 

ren  Tilfældighed;  Risikoen  er  under  alle  Om- 
stændigheder til  Stede, 

Naar  derfor  en  Mand  er  utro,  opvejes  denne 
Utroskab  i  Grunden  netop  ved  hans  Kones 
Utroskab;  hun  skaffer  ham  uægte  Børn  at  for- 
sørge eller  skaber  i  alt  Fald  en  Risiko  derfor; 
men  han  har  netop  paadraget  andre  den  samme 
Forsørgelsespligt  eller  i  alt  Fald  en  Risiko  der- 
for.    Det  gaar  altsaa  lige  op. 

Der  møder  os  her  noget,  der  for  øvrigt  gør 
sig  gældende  overalt  i  Naturen,  hvor  Livet 
rører  sig;  der  er  en  Stræben  efter  at  skabe 
Balance  i  Tingene;  det  Tab  eller  den  Vinding, 
der  voldes  fra  een  Side,  maa  have  sin  Modvægt 
henholdsvis  i  et  Tab  eller  en  Vinding,  der  vol- 
des Ira  en  anden  Side.  Dette  er  en  almindelig 
Naturlov. 

Der  kunde  skrives  og  er  jo  for  øvrigt  skre- 
vet tykke  Værker  om  Samlivet  i  Ægteskabet. 
Vi  vil  imid'ertid  ikke  sige  mere,  end  hvad  vi 
allerede  har  sagt,  i  Erkendelse  af,  at  hvad  der 
i  øvrigt  er  at  tale  om,  hovedsageligt  maa  afgø- 
res under  Hensyntagen  til  de  særlige  Omstæn- 
digheder, hvorunder  ethvert  ægttskabeligt  Liv 
leves,  og  disse  Omstændigheder  er  kun  de  paa- 
gældende Ægtefæller  nøje  kendt  med. 

SEKSTENDE  KAPITEL. 


Ægteskabelig  og  fri  Kærlighed-  Platonisk  og 
sanselig  Kærlighed. 

Man  taler  ofte  om  Kærlighed  paa  en  un- 
derlig Maade.  Saaledes  er  det  almindeligt  at 
skelne  imellem  den  ægteskabelige  Kærlighed 
og  den  frie  ditto.  Denne  Distinktion  har  vundet 
almindel'g  Hævd. 

Og  dog  er  det  indlysende,  at  Kærlighed  er 
Kærlighed,  hvad  enten  den  forekommer  i  eller 
udenfor  Ægteskab.  Udirykket  »Fri  Kærlighed« 
er  i  Virkeligheden  en  Modsigelse;  ingen  ægte 
Kærlighed  er  fri,  fordi  Kærligheden  ifølge  sin 
Natur  er  Hengivelse  til  et  andet  Menneske  og 
derfor  binder  den  elskende  til  dette  andet  Men- 
neske paa  den  Maade,  at  han  føler  sig  forplig- 
tet til  at  at  tænke  og  handle,  muligt  opofre  sig, 
for  vedkommende.  Naar  ofte  den  Kærlighed, 
der  kaldes  fri,  betragtes  med  en  vis  Foragt, 
som  noget  lavere  end  den  ægteskabelige,  beror 
dette  paa  overfladisk  Tankegang.  Kærligheden 
i  en  P'orbindelse  udenfor  Ægteskab    kan    være 

ligesaa  fin  og  ophøjet  som  Kærligheden  i  et 
Ægteskab,  og  findes  der  mange  daarlige  Kær- 
lighedsforbindelser  udenfor  Ægteskab,  saa  fin- 
des der  jo,  som  vi  har  paavist,  ogsaa  utaUige 
slette  Ægteskaber.  Det  er  altsaa  Hip  som  Hap. 

Man  slcelner  ofte  ogsaa  mellem  platonisk  og 
sanselig  Kærlighed. 

Begrebet  »Platonisk  Kærlighed«  stammer 
fra  »Plato«,  en  meget  berømt  oldgræsk  Filosof, 
Elev  af  Sokrates. 

Platonisk  Kærlighed  vil  sige  en  ophøjet,  for 
alt  jordisk  befriet  Kærlighed,  en  Kærlighed,  i 
hvilken  kun  det  sjælelige  spiller  en  Rolle.  De, 
der  elsker  »platonisk«,  elsker  kun  hinandens 
Sjæle,  ikke  hinandens  Legemer.  Alt,  hvad  der 
er  af  Kødet  alt  sanseligt,  alle  legemlige  Kær- 
tegn hører  ikke  hjemme  i  den  platoniske  Kær- 
lighed. 

Den  sanselige  Kærlighed  er  det  modsatte 
af  den  platoniske.  I  den  er  det  Legemet,  der 
elsker.  Kærlighedsforening  Vil  her  sige  en  ren 
legemlig  Forening  i  Kærtegn. 

Det  er  meget  tvivlsomt,  om  en  platonisk 
Kærlighed  i  sin  fuldstændig  rene  Skikkelse 
gives,  snarere  maa  man  sige,  at  der  gives  Kær- 
lighed, i  hvilken  det  platoniske  er  overvejende, 
om  end  ikke  ganske  luttret  fra  det  sanselige 
Element;  i  al  ægte  Kærlighed  maa  der  uden 
Tvivl  findes  saa  vel  et  platonisk  som  et    sanse- 

ligt  Element.  Ægte  Kærlighed  af  ren  sanselig 
Art  gives  derfor  heller  ikke;  Erotik,  der  ikke 
er  andet  end  Sanselighed,  forekommer  ganske 
vist  tit ;  men  det  kan  ikke  fortjene  Navnet 
»ægte  Kærlighed«,  næppe  nok  Navnet  »Kær- 
lighed«. 

Det  sjælelige  er  selvfølgelig  af  største  Vig- 
tighed i  al  Kærlighed.  Det  gælder  ikke  blot 
om  at  elske  hinanden  med  Legemet,  men  og- 
saa  med  Sjælen,  d.  v.  s.  med  Aand  og  Følelse. 
Hvor  daarlig  den  Kønsforbindelse  er,  i  hvilken 
der  ikke  gør  sig  nogen  Trang  gældende  til  at 
elske  det  sjælelige,  frembyder  Erfaringen  utal- 
lige Eksempler  paa.  Der  maa,  hvis  en  Kærlig- 
hedsforbindelse  skal  føre  til  noget  rigtigt,  imel- 
1' m  de  elskende  findes  en  sjæleliu  Hinnioni, 
der  ytrer  sig  deii,  at  Tanker,  Følelser  og  Øn- 
sker for  en  sior  Del  stemmer  overens.  To  el- 
skende maa,  som  det  hedder,  være  »to  Hjerter 
og  een  Tanke«. 

Dette  er  det  platoniske  i  Kærligheden. 

Men  Kærliiiheden  kan  heller  ikke  undvære 
det  sanselige.  Kys,  Omfavnelser  og  andre  Kær- 
tegn hører  ligesaa  sikkert  med  til  den  sande 
Kærlighed  som  sjælelig  Harmoni.  De  kan  be- 
tragtes som  Kærlighedens  Krydderi, uden  hvilket 
den  bliver  smagløs  og  ligesom  en  vammel  eller 
ukrydret  Ret  ikke  har  den  Virkning,  den  skulde 

Det  er  derfor  dumt,  naar  Mennesker  vil 
borteliminere  det  sanselige  fra  Kærlighiden. 
De  bliver  ved  saadanne  Forsøg  latterlige,  fordi 
de  vil  fjerne  noget,  de  dog  selv  har  Trang  til; 
thi  Mennesker  bliver  altid  latterlige,  naar  de 
vil  trodse  Naturen. 

Ikke  desto  mindre  har  den  Anskuelse  ofte 
været  fremført  og  hævdet,  at  det  sanselige  i 
Kærligheden  er  uskønt,  umoralsk,  usselt  o.  s.  v  , 
o.  s.  V. 

Denne  Anskuelse  er  først  og  fremmest  kom- 
met frem  indenfor  religiøse  Sekter,  der  har 
hævdet,  at  alt,  hvad  der  er  jordisk,  alt,  hvad 
der  kan  henregnes  til  »Kødets  Lyst*,  skal  skyes 
som  Pesten;  thi  alt  dette  formenes  ikke  at  være 
af  Gud  og  ikke  at  være  ham  velbehageligt. 
Denne  Anskuelse  har  man  kaldt  Åsketismen. 

Asketismen  har  ogsaa  været  hævdet  og 
fulgt  indenfor  den  kristne  Kirke.  Den  katolske 
Kirkes  gejstlige  skulde  være  Asketer,  skulde 
afholde  sig  fra  alt  verdsligt  og  ene  leve  i 
Tanken  paa  Gud.  Mange  af  disse  gejstlige 
stræbte  ogsaa  at  gennemføre  denne  Livsan- 
skuelse, Munke  og  Nonner  søgte  i  den  katol- 
ske Kirkes  første  Tid  til  ensomme  Steder  for 
ene  at  dyrke  Gud  og  glemme  alle  verdslige 
Fristelser,  og  der  er  ingen  Tvivl  om,  at  mange 
mente  det  alvorligt. 

Men  ak!    Det  gik  her,  som    det    altid   maa 

gaa,    naar    Mennesket    er    i    Konflikt    med    sin 
egen  Natur,  den  gamle  Adam  er  vanskelig    at 
udrydde;  thi  som  Baggesen  siger : 
»Naturam  furca  pellas  ex, 
hun  kommer  dog  igen,  den  Heks«, 
det  er  udlagt:  »Om  du  end  nok  saa  ofte  søger 
at  drive  Naturen  ud,  saa  kommer  hun  dog  til- 
bage, den  Heks.« 

Derfor  gik  det  dem,  som  mente  det  alvor- 
ligt, saaledes,  at  de  maatte  stride  en  haard 
Kamp  for  at  blive  Herre  over  deres  sanselige 
Drifter,  og  dog  lykkedes  det  dem  sjældent  i 
særlig  Grad  og  aldrig  fuldstændigt.  Enten  for- 
faldt de  til  alskens  Unatur  og  Perversitet,  no- 
get, der  altid  rammer  den,  som  vil  kæmpe  imod 
Naturen,  eller  ogsaa  opgav  de  Kampen. 

Og  netop  denne  Kamp  mod-  det  -sanselige 
førte  indenfor  den  katolske  Kirke  til  en  Reak- 
tion. Det  er  en  Kendsgerning,  at  naar  en  be- 
stemt Tendens  i  Menneskelivet  længe  har  væ- 
ret fulgt,  fremkommer  der,  hvis  denne  Tendens 
kræver  Overvindelse  for  at  vedligeholdes,  en 
Tendens  i  modsat  Retning. 

Til  sidst  blev  de  katolske  gejstliges  Liv  alt 
andet  end  asketisk.  Munkene  og  Nonnerne  ved- 
blev nok  at  prædike  om  det  fordærvelige  i  at 
give  efter  for  Kødets  Lyst ;  men  i  Smug,  i 
deres  egne  Lønkamre,  levede  de  et  ganske  an- 
det Liv  end  det,  de  prædikede  om.  Dette  vakte 

som  bekendt  stor  Forargelse,  og  der  opstod 
en  almindelig  Uvillie  mod  de  gejstlige,  en 
Uvillie,  der  har  faaet  sit  Udtryk  i  den  italienske 
Digter  Boccacios  Bog  »Decameron  eller  de 
hundrede  Fortællinger«,  hvori  de  katolske  gejst- 
liges Liv  lægges  blot  og  gøres  til  Genstand 
for  en  hudflettende  Satire. 

De  katolske  gejstliges  Liv  har  vist,  at  den 
gennemførte  Askese  ikke  kan  være  en  held- 
bringende Livsanskuelse  for  Mennesker  at  b}^gge 
deres  Liv  paa.  En  .anden  Sag  er  det,  at  der 
med  Hensyn  til  Sanselighed  altid  gælder  et 
vist  Maadehold ;  en  midlertidig  Askese  kan 
endog  tit  være  anbefalelsesværdig  i  mange 
Menneskers  Liv ;  eet  er  naturligvis  naturlig 
Sanselighed,  et  andet  Udskejelse;  denne  sidste 
skal  undgaas,  at  Mennesker  ikke  skal  forøde 
deres  Kraft,  men  formaa  at  holde  sig  friske, 
sunde  og  unge  i  saa  lang  Tid  som  muligt. 

Saavel  det  platoniske  som  det  sanselige  i 
en  vis  maadeholden  Grad  hører  da  med  til 
Kærligheden. 

Men  der  synes  ofte  i  Menneskelivet  at  finde 
en  Konflikt  Sted  mellem  disse  to  Elementer, 
en  Kondikt,  der  let  fører  til,  at  det  ene  eller 
det  andet  af  dem  udskydes  som  uværdigt  eller 
unødvendigt.  Dette  har  sin  Aarsag  deri,  at 
Mennesker  har  en  Tilbøjelighed  til  at  overdrive 
Betydningen    af    een    Retning    og    glemme,    at 

den  modsatte  Retning  ogsaa  har  sin  Betydning 
Snart  hedder  det,  at  Kærligheden  bør  være 
lutter  Sjæl,  det  sanselige  er  Mennesker  uvær- 
digt, Mennesket  er  skabt  for  det  ophøjede,  og 
det  gælder  at  løsrive  sig  fra  alt,  hvad  der  er 
legemligt;  thi  dette  fører  Mennesket  bort  fra 
dets  ideale  Stræben.  Denne  Teori  er  jo,  som 
man  ser,  ikke  synderlig  forskellig  fra  Asketis- 
men. Snart  er  det  omvendt  netop  det  legem- 
lige. Vægten  lægges  paa,  og  alt  sjæleligt,  alt, 
hvad  der  er  usanseligt,  alle  aandelige  Idealer 
regnes  for  latterligt. 

Den  berømte  spanske  Digter  Cervantes  har 
i  sin  udødehge  Roman  „Don  Quixote  å  la 
Mancha"  saa  at  sige  skildret  os  hele  denne 
Livets  Trai^edie  og  Komedie  i  een  eneste  stor- 
slaaet  Type. 

Don  Quixote  er  en  aldrende  spansk  Ridder, 
hvis  Fantasi  er  blevet  i  højeste  Grad  forvirret 
ved  at  læse  eventyrlige  Ridderromaner  om 
Hekse,  Drager,  Trolde,  dejlige  Prinsesser  o.  s.  v. 
Til  sidst  beslutter  han  at  gøre  sit  eget  Liv  til 
et  saadant  Riddereventyr.  Han  vil  optræde  som 
en  Helt,  vise  sig  som  den  tapre,  opofrende 
Ridder,  der  drager  i  Kamp  for  sin  Dame.  Den 
ophøjede,  over  alt  jordisk  Begreb  hævede  Kær- 
lighed er  hans  Ideal.  Mad  og  Drikke,  sanselig 
Erotik    og    andre    jordiske    Lyster  anstaar  sig 

ikke  Helten,  mener  han.     Den  Slags  Ting  skal 
man  lade  haant  om. 

Saa  drager  han  da  af  Sted  paa  sin  magre 
Krikke,  Rosinante,  ledsaget  af  sin  Tjener,  Sancho 
Pancha,  der  er  alt  andet  end  ridderligt  anlagt 
og  just  ikke  deler  sin  Herres  Anskuelser  om 
de  jordiske  Lysters  Uværdighed.  De  oplever 
de  utroligste  Eventyr.  Don  Quixote  kæmper 
baade  med  Drager  og  Kæmper,  befrier  dejlige 
Prinsesser  fra  frygtelige  Troldmænd  o.  s.  v. 
Men  alt,  hvad  han  oplever,  eksisterer  i  Virke- 
ligheden kun  i  hans  egen  Fantasi.  Dragerne 
og  Kæmperne,  han  slaas  med,  er  Vindmøller, 
fredeligt  græssende  Dyr  eller  noget  andet  harm- 
løst, de  uskyldige  Prinsesser  er  i  Virkeligheden 
ganske  almindelige  Pigebørn  o.  s.  v. 

Trods  alle  Don  Quixotes  Idealer  bryder  hans 
kødelige  Lyster  naturligvis  ud  i  mange  Tilfælde. 
Sult  og  Tørst  m.  m,,  som  baade  Don  Quixote 
og  Sancho  Pancha  prøver,  vækker  nogle  mindre 
»ujordiske«  Lyster  hos  dem.  Don  Quixote  har 
i  sine  ophøjede  Teorier  glemt  Mundheldet: 
»Uden  Mad  og  Drikke 
duer  Helten  ikke«. 

Ogsaa  overfor  de  mange  Kvinder,  de  træffer, 
kommer  tit  nogle  mindre  »ophøjede«  Tilbøje- 
ligheder frem.  Kort  sagt,  den  gamle  Adam  lader 
hvert  Øjeblik  sit  Hoved  komme  til  Syne. 

Alt    dette    virker    selvfølgelig  latterligt,  saa 

meget  mere.  som  det  er  skrevet  paa  en  saa 
utrolig  komisk  Maade,  at  man  ler  fra  Bogens 
Begyndelse  til  dens  S.uming.  Man  har  sagt,  at 
der  aldrig  er  skrevet  nogen  mere  komisk  Bog. 
1  hvor  hwj  Grad  den  vækker  Latter,  illustrerer 
følgende  Anekdote  ganske  godt: 

Det  fortælles,  at  den  spanske  Konge,  da 
han  en  Dag  stod  paa  Altanen  udenfor  sine 
Slotsvinduer,  fik  Øje  paa  en  Student,  der  sad 
paa  en  Bænk  nedenfor  i  Slotshaven  og  læste  i 
en  Bog.  Studenten  opførte  sig  højst  mærkeligt; 
han  vred  og  drejtde  sig,  gjorde  alle  mulige 
Fagter  og  lo  ustandseliut.  Da  kaldte  Kongen 
paa  en  af  sine  Hotitiænd,  pegede  paa  Studenten 
og  sagde:  »Enten  er  den  Student  blevet  van- 
vittig, eller  ogsaa  læser  han  Don  Quixote«. 

Men  Don  Quixote  er  ikke  blot  komisk,  han 
er  ogsaa  tragisk.  Han  er  nemlig  et  Billede  paa 
hele  Menneskeslægten,  der  vil  løsrive  sig  fra 
det  sanselige  og  udelukkende  tilstræbe  det 
aandelige,  men  iKke  kan  det,  fordi  det  sanse- 
lige hvert  Øjeblik  faar  Overhaand,  deri  er 
der  baade  noget  komisk  og  noget  tragisk.  Der 
er  noget  komisk  deri,  fordi  det  jo  ikke  kan 
være  Livets  Mening,  at  vi  fuldstændig  skal  løs- 
rive os  fra  det  sanselige  og  aldeles  ikke  give 
dette  nogen  Ret;  naar  vi  prøver  derpaa,  bliver 
vi  naragtige.  Og  der  er  noget  tragisk  deri, 
fordi    vur    sanselige    Natur   saa   oite  faar  Magt 

over  os  i  Tilfælde,  hvor  det  netop  g^ælder  for 
os  om  at  have  Herredømmet  over  den  saaledes, 
at  vi  ikke  villieløst  følger  den  Indsk5^delse,  en 
Drift  pludselig  vækker  i  os.  At  have  Herre- 
dømme over  sine  Drifter,  saa  at  man  ikke  hvert 
Øjeblik  følger  deres  Impulser,  men  lægger  Vægt 
paa  Maadehold,  gælder  det  jo  nemhg  om  for  en- 
hver. Men  desv  ærre !  Hvor  meget  vi  end  øver 
os  i  Beherskelse,  Drifterne  faar  dog  tit  Bugt 
med  os. 

Fordi  der  nu  er  dette  »tragiske«  ved  Men- 
neskeslægten saavel  som  ved  Don  Quixote, 
maa  vi  dog  ikke  deraf  lade  os  forlede  til  at 
tabe  Modet  i  vor  egen  Stræben  efter  at  beher- 
ske vore  Drifter  og  kun  i  maadeholden  Grad 
gire  efter  for  Sanseligheden.  Det  er  vel  muligt 
at  naa  dette  Maal,  og  vi  maa  huske,  at  »stadig 
Stræben«  er  Menneskets  Lod.  Om  end  vi  i 
det  ene  Tilfælde  efter  det  andet  bukker  under 
for,  hvad  der  er  galt,  maa  vi  dog  aliid  stræbe 
efter  at  komme  saa  vidt,  at  vi  ikke  mere  buk- 
ker under,  men  faar  Overhaand  over  det  slette 
i  os. 

SYTTENDE  KAPITEL 


Galanteri. 

Man  hører  ofte  i  vore  Da^e  Udtalelser  som 
denne:  »I  vore  Dage  er  Ungdommen  ikke  ga- 
lant«. En  gammel  Dame,  jeg  kendte,  sagde 
en  Gang:  »Nej,  i  Nutiden  er  Ungdommen  dog 
ganske  anderledes  end  den  var,  da  jeg  var 
ung.  Den  Gang  rejste  en  ung  Mand  sig  op, 
naar  en  Dame  kom  ind  i  en  Sporvogn,  og  lod 
hende  sidde  i  Stedet  for  sig  selv,  hvis  der  ikke 
var  Plads  andet  Steds,  den  Gang  talte  de 
unge  ikke  i  Munden  paa  de  gamle;  men  nu  — 
aa  Herregud;  —  hvad  er  det  for  en  Ungdom, 
der  lever  nu?« 

Naa,  der  er  jo  intet  ualmindeligt  i  denne 
Udtalelse ;  gamle  Folk  S3'nes  jo  i  Regkn,  at  deres 
egen  Ungdomstid  var  den  bedste. 

Men  mon  der  alligevel  ikke  kan  være  noget 
sandt  i,  hvad  den  gamle  Dame  sagde,  eller  i 
det  mmdste  noget,  der  gjorde  det  rimeligt,  at 
hun  talte  saaledes.  Det  er  upuatvivleligt  saa- 
ledes,    at   man  meget  ofte  uvilkaadigt  faar  det 

Indtryk,  at  vore  Dages  Ungdom  ikke  lægger 
megen  Vægt  paa  at  være,  hvad  man  med  eet 
Ord  ka'der  »galant«.  Det  kan  være,  det  er 
noget,  der  kun  gør  sig  gældende  paa  visse 
Sieder  og  med  Mellemrum,  og  maaske  har  det 
aldrig  været  anderledes,  end  det  nu  er.  Men 
selv  om  det  er  saaledes,  er  det  jo  ikke  sikkert, 
at  det  er  det  bedste. 

For  at  faa  lidt  Klarhed  derover  vilde  maa- 
ske en  lille  Redegørelse  for,  om  »Galanteriet« 
er  noget,  man  saadan  mir  nix  dir  nix  skal 
kaste  i  Skarnbøtten  og  anse  for  værdiløst,  ikke 
være  af  Vejen. 

»Galant«  vil  sige  »ridderlig«.  »Galant«  er 
blot  det  franske  Ord  for  »ridderlig«.  At  være 
ridderlig  vil  sige  at  være  høflig,  beleven,  tjenst- 
villig, taktfuld,  hensynsfuld  og  modig.  »Det 
var  ikke  saa  lidt«,  vil  De  maaske  sige,  og  De 
vil  muligvis  betakke  Dem  for  Ridderligheden, 
naar  den  er  saa  fordringsfuld  Men  hvad  er 
alle  disse  Egenskaber,  som  vi  der  nævnede,  vel 
andet  og  mere  end,  hvad  der  i  det  hele  taget 
skal  til  for  at  gøre  en  Mand  til  Mand?  En 
Mand,  der  vil  være  »en  Mand«,  maa  være  rid- 
derlig, det  er  en  given  Sag. 

Nogle  tror  ikke,  at  der  hører  saa  meget  til 
for  at  være  ridderlig.  De  mener,  at  Ridderlig- 
hed blot  er  en  Slags  »ydre  Polerihed«.  der  be- 
staar   i   at    bukke    og    skrabe,    sige    en    Masse 

smigrende  Ord  og  floskelagtige  Talemaader  o, 
lign.  Hvor  taabeligt!  Dette  er  jo  netop  ikke 
Ridderlighed,  men  enten  Uridderlighed,  idet  alt, 
hvad  der  ligger  i  det,  er  Sledskhed  og  usselt 
Kryberi,  eller  en  ren  mekanisk  Vane,  tillært  i 
Livets  Gang  som  en  Lektie,  der  læres  udenad 
paa  Remse  og  ikke  betyder  noget  som  helst. 
Saaledes  føles  det  da  ogsaa  tit. 

Den  sande  Ridderlighed  kendes  derpaa,  at 
den  kommer  fra  Hjertet  og  gaar  til  Hjertet. 
Der  er  den  ægte  i  Sind  og  Tanke  boende  Elsk- 
værdighed over  den,  derfor  fortryller  den  en- 
hver. 

Den,  hos  hvem  den  sande  Ridderlighed  fin- 
des, er  aldrig  i  Tvivl  om,  hvorledes  han  skal 
opføre  sig;  han  har  et  ganske  sikkert  Instinkt, 
der  i  hvert  Tilfælde  viser  ham  den  Vej,  han 
skal  gaa.  Han  ved  ogsaa,  at  de,  overfor  hvem 
Ridderligheden  skal  lægge  sig  for  Dagen,  er 
særlig  »de  gamle«   og  »Kvinderne«. 

Her  vil  vi  særlig  tale  om  Ridderlighed  over- 
for Kvinden,  idet  Ridderlighed  overfor  Alder- 
dommen falder  udenfor  vort  Æmne;  for  øvrigt 
er  der  ikke  saa  megen  Forskel. 

Ridderlighed  overfor  Kvinden  er  i  sin  Orden. 
Den  skyldes  Kvinden  som  det  svagerere  af  de 
to  Køn,  og  det  er  en  ren  Fejltagelse  at  tro,  at 
den  LigestiUing  med  Manden,  som  Kvinden  nu 
har  i  Samfundet,  berettiger  Manden    til    at    af- 

læoge  sin  Ridderlighed  som  et  gammelt,  umo- 
derne Klædningsstykke. 

Paa  mangfoldige  Maader  lægger  Ridderlig- 
hed overfor  Kvinden  sig  for  Dagen. 

Den  ridderlige  rejser  sig  op  og  lader  den 
unge  Dame  sætte  sig,  naar  hun  ønsker  det  og 
ikke  kan  finde  Plads  paa  anden  Maade,  f.  Eks. 
i  en  Sporvogn.  Han  tager  op,  hvad  hun  maatte 
tabe,  og  overrækker  hende  det  med  et  Buk. 
Han  hjælper  hende  paa  Benene,  hvis  han  ser, 
at  hun  glider  og  falder  om  paa  Gaden  i  snav- 
set eller  glat  Føre,  og  han  hjælper  hende  des- 
uden bagefter  med  at  faa  rengjort  og  ordnet 
hendes  Klæder.  Ser  han,  hun  er  i  Fare,  f.  Eks. 
for  at  blive  kørt  over,  springer  han  straks  til 
og  søger  at  bringe  hende  udenfor  denne  Fares 
Rækkevidde;  han  sætter  muligt  sit  eget  Liv  i 
Vove  for  at  redde  hendes.  Han  byder  hende 
sin  Arm  og  si.i  Beskyttelse  og  ledsager  hende 
hjem,  hvis  han  ved  Nattetid  træffer  hende  alene 
paa  ildeberygtede  Steder.  Han  besørger  Ærin- 
der, hun  skulde  have  gjort,  men  ikke  kan  over- 
komme. Han  kysser  ærbødigt  hendes  Haand 
til  Afsked.  Han  trakterer  hende  med  et  eller 
andet,  naar  han  er  ude  med  hende  og  ser,  at 
hun  trænger  til  noget. 

Se  her  har  vi  nogle  af  de  Handlemaader,  i 
hvilke  Ridderligheden  lægger  sig  for  Dagen. 

»Men«, vil  man  sige:  »skyldes  alt  dette  en  hvil- 
ken som  helst  Kvinde?* 

Dertil  maa  vi  ganske  vist  svare:  »Nej,  ikke 
enhver  Kvinde,  man  ser,  skylder  man  Ridder- 
lighed-^. Der  gives  unægteligt  de  Kvinder,  hvis 
Væsen  og  Adfærd  aldeles  ikke  indbyder  dertil. 
Med  eet  Blik  ser  man  dette;  de  forekommer 
en  hovmodige,  uforskammede  og  uelskværdige, 
og  dette  øjeblikkelige  Indtryk  maa  man  rette 
sig  efter,  hvis  man  ikke  skal  løbe  Fare  for  at 
nedværdige  sig  selv.  Det  er  desuden  sand- 
synligt, at  den  Slags  Kvinder  aldeles  ikke  skøt- 
ter om  Ridderlighed;  der  findes  jo  nemlig  saa- 
danne  Kvinder;  der  er  dem,  der  skal  tages  med 
Hensynsløshed  og  Overlegenhed,  ja  muligt 
med  Raahed  og  Brutalitet,  og  kan  man  ikke 
optræde  saaledes  overfor  dem,  maa  man  hellere 
holde  sig  fra  dem. 

Men  desuden  er  det  jo  klart,  at  man  ikke 
kan  være  ridderlig  paa  alle  Maader,  overfor 
alle  og  enhver  og  til  enhver  Tid.  Saa  vilde 
man  faa  nok  at  gøre. 

Der  kan  jo  være  vigtigere  Ting,  der  staar 
paa  Spil  for  en,  hvis  man  lader  sig  optage  af 
Ridderlighed,  særligt  hvis  denne  vil  lægge  vi- 
dere Beslag  p^ia  ens  Tid.  Saaledes  kan  det 
ikke  altid  være  en  Pligt  at  ledsage  en  Dame, 
naar  man  om  Natten  træffer  hende  paa  et  ilde- 
berygtet  Sted.     Der    kan    være    andre    Pligter, 

der  forbyder  det;  maaske  er  man  Læge  og  skal 
skynde  sig  til  et  Sygeleje;  vi  Mennesker  kan 
ikke  faa  Tid  og  Kræfter  tU  alt,  og  der  er  der- 
for dem,  vi  maa  lade  sejle  deres  egen  Sø;  vi 
maa  samle  os  om  noget  og  give  os  fuldt  hen 
til  det.  ellers  stykker  vi  vort  Liv  ud  i  Atomer 
og  faar  ikke  noget  rigtigt  ud  af  noget. 

At  traktere  paa  en  Dame  kan  heller  ikke 
altid  blive  nogen  Forpligtelse,  og  her  kan  man 
med  Rette  sige:  »Navnlig  ikke  i  vore  Dage«. 
Kvinderne  er  i  vor  Tid  ofte  selv  ikke  saa  daar- 
ligt  situerede;  de  er  ofte  ganske  godt  beslaaet 
med  Skillinger,  ofte  ligesaa  meget,  ja  maaske 
mere  ved  »Muffen«  end  Mændene.  En 
Undeisøgelse  af  en  ung  Dames  og  en  ung  Her- 
res Portemonnaier  falder  just  ikke  altid  ud  til 
Fordel  for  Heirens. 

Man  maa  imidlertid  indrømme,  at  man  tit 
ser  en  forbløffende  Mangel  paa  Ridderlighed  i 
vore  Dage.  En  Ungdom,  der  ved  enhver  Lej- 
lighed optræder  uhøfligt  og  raat,  er  mildest 
talt  modbydelig.  Den  ridderlige  Høflighed  i  det 
mindste  koster  ikke  særlig  megen  Ulejlighed, 
og  den  bør  altid  haves  paa  rede  Haand  for  i 
paakommende  Tilfælde  at  lægges  for  Dagen. 
Men  i  vore  Dage  undlades  ofte  selv  den, 
og  ofte  ser  man  det  modsatte  af  Rid- 
derlighed, ogsaa  ved  Lejhgheder,  hvor  det 
ikke  er  paa  sin  Plads. 

Det  er  f.  Eks.  ganske  utroligt,  hvad  man 
kan  se  i  en  Storby.  Der  er  Mennesker  der  paa 
Gaden  ganske  umotiveret  overfuser  andre,  dem 
ganske  ubekendte  Personer  med  gemene  Til- 
raab,  ja  med  at  genere  dem  saa  godt  som  mu- 
ligt. Dette  sker  ogsaa  tit  overfor  Kvinder,  jeg 
har  set  flere  Eksempler  derpaa.  Naar  f.  Eks. 
en  eller  anden  paa  Gaden  overfuser  en  Kvinde 
med  Tilnærmelser  paa  gemen  Maade,  hvad  skal 
man  da  kalde  det? 

Noget,  som  Damer  meget  ofte  oplever,  sær- 
lig i  en  stor  By,  er  det,  at  blive  tiltalt  eller 
efterfulgt  eller  begge  Dele  af  en  eller  anden 
Mandsperson,  særlig  ved  Aftens-  eller  Nattetid. 

Men  hvad  vil  man  nu  sige,  naar  jeg  paa- 
staar,  at  dette  ikke  altid  kan  kaldes  at  overfuse 
en  Kvinde  med  Tilnærmelser,  eller  i  det  hele 
siges  at  være  noget  uridderligt,  ja  at  det  tvært 
imod  tit  er  noget  fuldt  forsvarligt. 

Lad  os  ikke  tage  Livet  —  hellerikke  Kvin- 
den —  paa  en  altfor  højttravende  Maade?  Der 
er  ikke  noget  dummere  overfor  den  unge  Pige, 
eftersom  hun  sjældent  er  højttravende,  men 
tvært  imod  som  oftest  et  lille  praktisk,  undse- 
ligt og  sky  Væsen,  alt  andet  end  dristig  og 
overlegen  overfor  Mænd. 

Naar  en  ung  Mand,  paa  Gaden,  tiltaler  en 
ung  Pige  ved  Aftens-  eller  Nattetid  og  maaske 
følger    efter    hende,    vil    det    naturligvis  meget 

ofte  ske,  at  hun  svarer  afvisende  paa  hans  Til- 
tale, og  at  hun  søger  at  slippe  fra  ham.  Men 
ligesaa  ofte  viser  det  sig  rigtignok,  at  hendes 
Afvisning  og  Forsøg  paa  at  smutte  væk  kun 
finder  Sted  i  Begyndelsen ;  er  den  unge  Mand 
ihærdig,  opgiver  han  ikke  Jagten,  da  sker  der 
tit  et  Omslag;  hun  bliver  velvillig  overfor  ham 
og  skænker  ham  sin  Gunst,  at  sige,  hvis  hun  i 
det  hele  taget  synes  om  ham  og  ser,  at  han 
har  »alvorlige  Hensigter«. 

Det  er  netop  Sagen.  Det  maa  være  Alvor 
fra  hans  Sde  ganske  ligesom  et  Frieri  til  en 
Pige,  man  kender. 

Men  er  det  det,  kan  det,  som  Erfaringen 
viser  oy:saa  føre  ti!  noget;  det  er  en  kendt  Sag, 
at  mrmire  gode  K  rrl  gheJspartier  er  indledt 
paa  Gaden. 

Og  hvorfor  skulde  de  for  øvrigt  ikke  kunne 
blive  det?  Det  er  jo  en  Drift,  der  fører  Man- 
den til  Kvinden,  virker  pan  Kvinden  og  fører 
hende  i  hans  Arme.  Denne  Drift  rører  sig  over- 
alt, i  Selskaber,  paa  Baller,  paa  Udflugter,  i  den 
fri  Natur,  paa  Gader  og  Stræder  o.  s.  v.  Den 
kan  ikke  siges  at  være  skønnere  det  ene  Sted 
end  det  andet. 

I  øvrigt  har  vi  jo  vist,  at  Manden,  naar  han 
vil  vinde  Kvinden,  maa  vise  nogen  Kækhed  og 
Ihærdighed.  Nuvel!  I  disse  Gadetilnærmelser 
kan  der  godt  ligge  noget  kækt  og  ihærdigt. 

Kvinderne  er  aldeles  ikke  saa  meget  imod 
de  mandlige  Tilnærmelser  paa  Gader  og  Stræ- 
der, som  saa  mange  tænker.  Hvorfor  skulde 
de  ogsaa  være  det?  Gaden  kan  vel  være 
ligesaa  godt  et  Sted  som  ethvert  andet. 
Mange  ønsker  endda  gerne  at  træffe  en  Mand 
paa  Gaden  til  hvem  de  kan  knytte  sig  Under- 
tiden skuffer  du  en  ung  Pige  meget  ved  at  gaa 
ligegyldigt  forbi  hende.  Hun  ser  dig  maaske, 
synes  ora  dig,  venter,  at  du  skal  begynde;  thi 
hun  tør  ikke  sige  det  første  Ord,  hvad  der  i 
saadant  Tjlfælde  jo  heller  ikke  er  hendes  Sag. 
Og  du !  Hvis  du  vidste  hvorledes  det  var  fat 
med  hende,  hvis  du  ikke  var  opfyldt  af  en 
ganske  latterlig  Mangel  paa  blot  en  lille  Smule 
Mod,  saa  vilde  du,  om  Pigen  i  det  hele  anstod 
dig,  gaa  hen  til  hende,  uden  videre  tage  hendes 
Arm,  smile  til  hende  og,  hvis  ingen  andre  var 
til  Stede,  —  kysse  hende.  Tro  mig,  hun  vilde 
blive  glad!  Det  er  lige  netop  det,  hun  ønsker, 
og  det  er  jo  for  Resten  ogsaa  lige  netop  det, 
du  ønsker. 

Men  naturligvis!  Det  er  ikke  altid,  det  gaar 
saaledes.  Pigerne  ønsker  ofte  ogsaa  hellere  at 
se  ens  Hæl  end  ens  Taa.  Man  maa  da  udsætte 
sig  for  at  brænde  sig  lidt  engang  imellem. 
Men  hvad!  Den,  der  ikke  vil  udsætte  sig  der 
for,  finder  heller  ikke  dem,  overfor  hvem  han 
ikke  kommer  til  at  brænde  sig. 

11 

Tilnærmelserne  paa  Gader  og  Stræder  be- 
høver jo  heller  ikke  i  og  for  sig  at  være  urid- 
derlige. De  kan  finde  Sted  paa  den  artigste, 
belevneste  Maade,  selv  om  de  straks  kan  synes 
lidt  paatrængende. 

»Er  det  nu«,  vil  man  spørge,  »kun  Mand- 
folk, der  skal  være  ridderlige?  Kræves  Ridder- 
lighed ikke  ogsaa  af  Kvinden? 

Hertil  maa  svares:  »Jo,  sandelig  kræves 
der  Ridderlighed  af  Kvinden.  Men  hos  hende 
behøver  den  ikke  at  give  sig  saa  stærke  Ud- 
slag. Det  er  nok,  naar  det  ridaerlige  Sindelag 
lægger  sig  for  Dagen  i  BHkke,  Miner,  Væsen, 
Tale.  Overfor  Alderdommen  bør  den  unge 
Pige  hgesaavel  som  den  unge  Mand  beflitte  sig 
paa  Ridderhghed.  Spørgsmaalet  er,  om  der 
ogsaa  kan  være  Tale  om,  at  den  unge  Kvinde 
skal  være  ridderlig  overfor  den  unge  Mand, 
ligesom  denne  overfor  hende.  Hertil  er  at  sige, 
at  hun  i  alt  Fald  bør  besvare  hans  Ridderlig- 
hed med  VelviUie  og  Taknemmelighed,  hvilket 
jo  godt  kan  kaldes  »kvindelig  Ridderlighed«. 
Særligt  bør  hun  gøre  det,  hvis  hun  synes  om 
den  unge  Mand  og  gerne  vil  tillade  et  Kurma- 
geri fra  hans  Side,  som  hun  ser,  han  er  forhip- 
pet paa;  thi  da  giver  hun  ham  en  god  Opmun- 
tring. Der  kunde  derimod  være  Tale  om,  at 
hun  ikke  skulde  lade  sig  mærke  med  nogen 
VelviUie     eller     Taknemmelighed    overfor    den 

Mandsperson,  som  vel  viser  sig  ridderlig  over- 
for hende,  men  hvis  Kurmageri  hun  vil  afvise; 
thi  ellers  synes  det,  som  om  hun  giver  ham  en 
Opmuntring.  Hertil  er  imidlertid  at  sige,  at 
hun  meget  vel  kan  vise  Velvillie  og  Taknem- 
melighed overfor  de  Tjenester,  en  Mandsper- 
son yder  hende,  og  dog  afvise  ham  som  Frier. 
Dette  bør  hun  gøre  kort  og  godt  —  men  høf- 
ligt. Undertiden  kan  det  ganske  vist  forsvares, 
at  en  ung  Pige  er  kold  og  afvisende,  utaknem- 
melig og  uvillig  overfor  en  Elsker,  som  hun 
ikke  vil  have,  ellers  bliver  hun  aldrig  af  med 
ham«. 

Med  Hensyn  til  Spørgsmaalet  »Ridderlig- 
hed«, gælder  endvidere  som  antydet,  at  »Rid- 
derlighedc  ikke  er  det  samme  som  Kryberi  og 
slavisk  Underdanighed.  Vogt  dig  vel  for  at 
gøre  den  dertil!  Du  vil  møde  Afsky  i  Stedet 
for  Velvillie,  Had  i  Stedet  for  Kærlighed.  Gen- 
nem alle  ridderlige  Manerer  og  Handlinger,  du 
lægger  for  Dagen,  skal  en  vis  Grad  af  Vær- 
dighed skinne  frem.  Da  ser  man  til  Fulde,  at 
du  er  en  Person  af  Menneskeværd. 


n* 

ATTENDE  KAPITEL 


Kærlighed  og  Egennytte. 

»Kærligheden«,  siger  en  Forfatter,  »vil  altid 
forblive.  Skønt  den  er  ældgammel  som  Jorden, 
er  den  dog  ung  som  Morgenrøden,  og  den 
sætter  sit  Stempel  paa  hver  Menneskesjæl, 
som  aabner  sig  for  dens  Røst«. 

Dette  er  sandt.  Og  vi  kan  tilføje:  »For  en- 
hver Menneskesjæl,  der  aabner  sig  for.  dens 
Røst,  oplader  den  en  Verden  af  Fryd  og  Her- 
lighed, der  hidtil  kun  var  anet  og  drømt.« 

Kærligheden  er  den  største  Lykke  i  Livet. 
Men  for  at  naa  denne  Lykke  er  det  nødvendigt, 
at  Menneskesjælen  giver  sig  hen  i  Livet  paa 
en  deltagende  og  selvfornægtende  Maade;  thi 
Deltagelse  og  Selvfornægtelse  er  de  Nøgler, 
der  lukker  op  for  Indgangen  til  Kærlighedens 
Paradis,  og  uden  hvilke  denne  Indgang  er  og 
bliver  lukket. 

Kærhgheden  frembringer  et  fuldstændigt 
Omslag  i  enhver  Menneskesjæl;  thi  findes  Kær- 
hgheden ikke,  er  Mennneskesjælen  udelukkende 

»egoistisk«.  Her  tænkes  naturligvis  ikke  blot 
paa  Kærlighed  mellem  Mand  og  Kvinde,  men 
overhovedet  paa  alt,  hvad  der  kan  kaldes  Kær- 
lighed, som  f.  Eks.  Forældres  Kærlighed  til 
deres  Børn,  Børns  til  deres  Forældre,  Kærlig- 
hed mellem  Søskende  indbyrdes  o.  s.  v.;  forøv- 
rigt har  al  Kærlighed,  af  hvilken  Art  den  nu 
end  er,  ja  og  ogsaa  alt  Venskab,  der  i  Virke- 
ligheden ikke  er  andet  end  en  Kærlighed,  som 
mangler  det  sanselige  Element  —  altsaa 
en  platonisk  Kærlighed  —  bevislig-  sin 
Rod  i  Kærligheden  mellem  Mand  og  Kvinde; 
denne  Kærlighed  er  i  Virkeligheden  den  store 
Livskilde,  ud  fra  hvilken  alle  andre  Strømme 
rinder,  og  al  anden  Slags  Kærlighed  er  kun 
særlige  Arter  af  denne. 

I  deres  Grund  -  kan  man  med  Rette  sige 
—  er  alle  Væsener,  ogsaa  alle  Mennesker, 
egoistisk  anlagte;  de  stræber  kun  efter  deres 
egen  Velfærd,  søger  kun  selviske  Interesser. 
Ja,  paa  enMaade  er  selv  Kærligheden  »egoistiske, 
thi  den  har  naturHgvis  sin  Rod  i  Egoisme,  det 
er  jo  nemlig  klart,  at  selv  om  den,  der  elsker, 
giver  sig  hen  i  Ømhed,  Deltagelse  og  Selvfor- 
nægtelse for  en  andens  Skyld,  saa  gør  han  det 
jo  netop  alligevel  for  »sin  egen  Skyld«  i  sidste 
Instans;  han  bringer  andre  Lykke  ved  denne 
Hengivelse;  men  dette  er  netop  for  ham  det 
rette  Middel  til  at   bringe    sig    selv  Lykke,   og 

skønt  han  ikke  tænker  derpaa,  er  det  dog  saa- 
ledes;  tænke  derpaa  kan  han  iøvrigt  ikke ;  thi 
det  siger  jo  sig  selv,  at  naar  vi  skal  hengive 
os  til  andre,  da  kan  vi  ikke  tænke  paa  vor 
egen  Lykke,  men  maa  have  disse  andres  Lykke 
for  Øje,  derfor  bliver  det  os  ikke  bevidst,  at 
det,  vi  gør,  gør  vi  i  Virkeligheden  for  vor  egen 
Skyld.  Kærligheden  er  altsaa  nok,  »uselvisk«; 
men  den  udspringer  af  »selviske Formaal«,  den 
er  paa  een  Gang  Egennytte  og  Uegennytte; 
den  et  en  »Uegennytte«,  der  staar  i  »Egen- 
nyttens« Tjeneste,  men  som  ikke  kan  gøre  sig 
gældende,  uden  at  »Egennytten«  —  i  alt  Fald 
for  en  Tid  —  holdes  ude  fra  Bevidstheden. 
Kærligheden  staar  i  Modsætning  til  »den  rene 
Selviskhed«,  som  er  en  Stræben  efter  at  tjene 
sig  selv  uden  samtidig  at  tjene  andre;  denne 
Stræben  forekommer  i  Virkeligheden  sjældnere 
end  man  tror. 

Mange  vil  maaske  sige,  at  vor  Forklaring 
af,  hvad  Kærlighed  er,  maa  forringe  Kærlig- 
hedens Begreb.  »Kærligheden«,  vil  man  sige, 
»er  noget  stort  og  skønt,  den  har  intet  med 
Selviskhed  at  gøre«. 

Men  dertil  maa  vi  svare,  at  saaledes  er  det 
ikke.  Kærligheden  udspringer  af  Selviskhed  og 
tjener  Selviskhed  som  alt  andet  i  Menneskena- 
turen og  Menneskelivet;  dette  kan  ikke  bort- 
forklares.    Og  selv  om    vi    har    opdaget   dette, 

saa  forflader  det  aldeles  ikke  Kærlighedens 
Begreb;  vi  kan  trods  denne  Opdagelse  meget 
vel  se  noget  stort  og  skønt  i  Kærligheden.  Vi 
kan  ikke  gaa  uden  om  den  Kendsgerning,  at 
alt  i  egentlig  Forstand  er  »Egoisme«;  hvad 
Mennesker  foretager  sig,  det  være  sig  stort 
som  smaat,  det  være  sig  selvfornægtende  som 
selvisk,  foretager  de  sig  naturligvis  egentlig 
kun  for  deres  egen  Skyld.  Hvad  i  al  Verden 
skulde  de  ellers  foretage  sig  det  for?  De  kan 
jo  ikke  have  nogen  som  helst  Grund  til  at 
tjene  noget  som  helst  andet  end  deres  egen 
Velfærd,  og  om  end  de  lægger  Vægt  paa  nok 
saa  ideal  en  Stræben,  nok  saa  uegennyttig 
Handlemaade,  nok  saa  heltemodige,  opofrende, 
selvhengivende  Foretagender,  det  vil  dog  altid 
alt  sammen,  selv  om  det  ikke  i  Almindehghed 
staar  Individerne  selv  klart,  ved  nøjere  Betragt- 
ning kunne  føres  tilbage  til  Egoisme;  det  vil 
altid  kunne  vises  at  have  sit  Udspring  i  en 
Trang  i  Individiet  selv,  for  hvis  Tilfredsstillelses 
Skyld  det  handler,  som  det  handler,  og  det  er 
jo  netop  »Egoisme«. 

Dette  er  uomtvisteligt.  Men  derfor  taber 
Kærligheden  dog  ikke  sin  Karakter  som  »det 
uselviske,  uegennyttige,  opofrende,  deltagende« 
i  Livet.  Alt  dette  er  den  jo  alligevel,  og  alt 
dette  kan  den  jo  meget  vel  være  fuldt  ud   op- 

rigtigt,  selv  om  den  egentlig  talt  kun  er  afledt 
af  selve  Egoismen  og  er  en  Ve]  for  denne. 

Dette  maa  man  ikke  tabe  af  Syne,  Gør 
man  det,  ser  man  bort  fra  Kendsgerningerne 
og  naar  ikke  til  Sandheds  Erkendelse,  men  til 
taagede,  forvirrede  Forestillinger;  i  hvilke  der 
ingen  Sammenhæng,  er,  saaledes  som  det  er 
Tilfældet,  naar  vi  betragter  Kærligheden  som 
en  Fordring  til  os  om  at  gøre  os  til  lutter 
»Ædelhedc,  opgive  alle  selviske  Hensyn  og 
aldrig  mere  tænke  paa  vore  egne  Interesser, 
eller  naar  vi  —  omvendt  —  betragter  Kærlig- 
heden som  noget  dumt  og  kun  lader  »den  rene 
Selviskhed«  fylde  vort  Liv.  I  disse  Maader  at 
slutte  paa  gør  sig  det  samme  psykiske  Fæno- 
men gældende,  som  vi  tidligere  har  omtalt, 
nemlig  det,  at  en  eller  anden  Retning  i  vort 
Væsen  ofte  urigtigt  i  Tanken  gives  en  over- 
dreven Betydning,  saa  at  andre  Retninger  ikke 
kommer  til  deres  Ret. 

Det  er  jo  nemlig  klart,  at  lige  saa  lidt,  som 
vort  Liv  skal  være  lutter  Egoisme,  lige  saa 
lidt  skal  det  være  lutter  Uselviskhed,  Opofrelse, 
Selvfornægtelse  —  eller  hvad  man  nu  vil  kalde 
det  — ,  og  lige  saa  lidt  skal  det  altsaa  være 
lutter  Kærlighed. 

Nej!  Livet  skal  være  en  Vekslen  mellem 
begge  disse  Retninger  i  vort  Væsen,  saaledes, 
at  snart  den  ene,  snart  den  anden  følges.  Snart 

maa  vi  indskrænke  os  til  kun  at  tænke  paa 
vore  egne  Interesser  i  snæver  Forstand,  snart 
kan  vi  give  os  hen  til  andre,  handle  for  deres 
Skyld. 

Livet  er  saaledes  indrettet,  at  det  fordrer 
dette  af  os,  og  det  nytter  derfor  ikke,  at  vi 
tror  noget  andet.  Livet  har  sine  Love.  som 
vi  ikke  kan  ophæve  eller  lave  om,  og  den,  der 
ikke  kan  finde  noget  »stort  og  skønt«  ved  Til- 
værelsen, som  den  nu  een  Gang  er,  ham  kan 
man  ikke  hjælpe;  hvis  han  ikke  vil  opgive  sin 
lave,  mod  hans  egen  Natur  stridende  Ansku- 
else om  Tilværelsen,  kan  han  unægtelig  ikke 
kaldes  noget  »Lykkens  Barn«. 

Men  Livet  er  saa  indviklet,  saa  mangfoldigt, 
at  det  ikke  altid  er  let  for  Mennesket  at  afgøre, 
hvornaar  det  skal  indskrænke  sig  til  at  handle 
af  »ren  Selviskhed«,  og  hvorna'ir  det  skal  give 
sig  hen  i  »Kærlighed«.  For  de  fleste  kommer 
der  i  Livet  mer  eller  mindre  alvorlige  Kon- 
flikter imellem  disse  to  Retninger.  Flere  store 
Forfattere  har  beskrevet  denne  Kamp  mellem 
Egennytten  og  Kærligheden  i  Menneskelivet. 
'  Saaledes  er  der  flere  Forfattere,  der  har  skil- 
det  Kampen  mellem  Pengebegærligheden  og 
en  eller  anden  Kærligheds- Retning  i  et  Men- 
neskes Sjæl. 

Man  hører  ofte  ualmindelig  haarde  Domme 
blive  fældet  om  det  Menneske,  der  ved  en  eller 

anden  Lejlighed  eller  i  en  eller  anden  Sag  ikke 
er  selvfornægtende,  men  udelukkende  har  Hen- 
synet til  sig  selv  for  Øje.  Men  det  viser  sig 
som  Regel,  at  de,  der  fælder  saadanne  Domme, 
selv  ikke  er  anderledes  end  den,  de  dømmer. 

Vi  paastaar,  at  det  til  Tider  kan  være  for- 
svarligt først  og  fremmest  at  have  Hensynet 
til  sig  selv  for  Øje,  selv  om  jeg  ganske  vist 
vil  benægte,  at  dette  kan  være  Tilfældet  meget 
ofte. 

Sagen  er:  Vi  maa  jo  huske,  at  ethvert 
Menneske  har  to  Opgaver  her  i  Livet,  nemlig 
den,  at  vinde,  og  den,  at  give,  og  den  sidste 
af  disse  Opgaver  kan  ikke  løses,  før  den  første 
er  løst.  Det  er  jo  tydeligt,  at  vi  intet  kan  give 
før  vi  har  vundet  noget,  og  at  jo  mere  vi  har 
vundet,  des  mere  kan  vi  give. 

Tænker  jeg  mig,  at  jeg  var  kommet  i  den 
Situation  at  have  mistet  alt,  hvad  jeg  ejer  — 
lad  det  være  ved  Ildsvaade,  Krig  eller  andre 
Ulykker  —  da  kan  det  ikke  nytte,  man  kom- 
mer og  vil  fordre  Kærhghed  hos  mig;  Kærlig- 
hed yttrer  sig  altid  i  Villie  til  at  give  noget, 
enten  personlig  Kraft  eller  ydre  Ting;  men  jeg 
har  jo  intet  at  giv^e;  er  jeg  syg  og  nedbrudt, 
har  jeg  ikke  engang  personlig  Kraft,  og  er  jeg 
ikke  det,  maa  dog  den  personlige  Kraft  først 
og  fremmest  rettes  paa  det,  jeg  skal  bruge  til 
eget  Behov    —    i    alt  Fald  et  Maal  af  Mad  og 

Drikke  og  andre  Nødvendighedsartikler  —  før 
den  kan  stilles  i  Kærlighedens  Tjeneste.  Ganske 
vist  behøver  det  i  sidste  Tilfælde  ikke  vare 
synderligt  længe,  før  der  atter  bliver  Kraft  hos 
mig,  som  jeg  kan  stille  i  Kærlighedens  Tjeneste; 
saa  saare  jeg  har  faaet  tilstrækkeligt  at  spise 
og  drikke  og  faaet  lidt  Klæder  paa  Kroppen, 
er  jeg  paa  en  Maade  atter  i  Stand  til  at  elske, 
og  disse  Ting  kan  jeg  jo  i  faa  Øjeblikke  ind- 
tjene. Men  vi  ser  altsaa,  at  der  kan  komme 
Øjeblikke,  i  h.v\\^Q  „den  rene,  absolutte  Egoisme" 
maa  gaa  forud  for  Kærlighed. 

Men  det,  Mennesker  dømmer  som  Egoisme, 
er  i  Virkeligheden  meget  ofte  aldeles  ikke 
Egoisme.  Det  er  netop  selve  Kærligheden,  de 
dømmer  saaledes.  Selv  Kærligheden  kan  nem- 
hg  synes  egoistisk. 

Dette  ligger  deri,  at  jeg  ikke  kan  give  min 
Kærhghed  til  alle.  Et  Menneske  er  begrænset 
—  mere  eller  mindre  —  det  kan  hæve  sig  til 
en  vis  Kraft  —  større  eller  mindre  —  alt  efter 
dets  individuelle  Evner;  -  men  denne  Kraft 
har  dog  sine  Grænser.  Ingen  kan  være  Pot  og 
Pande  for  enhver.  Deraf  kommer  det,  at  jeg 
ofte  ikke  kan  hengive  mig  i  Kærlighed  til  et 
andet  Menneske  af  Kærlighed  til  et  tredie. 

Fører  vi  det  ovenfor  omtalte  Eksempel  vi- 
dere, saaledes,  at  vi  forestiller  os,  at  jeg  havde 
rejst    mig    igen    af   Elendigheden,    havde  faaet 

Hus  og  Hjem  samt  et  Levebrød,  da  kan  vi 
tænke  os,  at  jeg  nu  er  i  Stand  til  at  tage  mig 
en  Hustru,  til  at  have  Børn  med  hende;  jeg 
kan  nu  sammen  med  min  Familie  leve  behage- 
ligt, jeg  har  muligt  endda  Raad  til  at  støtte 
Venner  og  Bekendte,  men  der  er  dog  en  Grænse 
for,  hvad  jeg  formaar,  og  det  Tilfælde  kan  da 
fremkomme,  at  en  eller  anden  søger  min  Støtte, 
men  at  jeg  da  er  nødt  til  at  afvise  Vedkom- 
mende, og  det  netop  af  Hensyn  til  dem.  for 
hvem  jeg  nu  een  Gang  er  en  Støtte;  ingen  af 
dem  finder  jeg  det  maaske  rimeligt  at  nægte 
min  Støtte  i  den  Grad  og  paa  den  Maade,  som 
det  er  bestemt,  den  skal  gives,  og  naar  saa 
er,  er  muligt  al  min  Kraft,  alle  mine  Indtægter, 
alt  mit  Gods  beslaglagt.  I  et  saadant  Tilfælde 
kan  det  let  falde  den  afviste  ind  at  tale  om 
min  »skrækkelige  Egenkærlighed«.  »Han  tæn- 
ker kun  paa  sig  selv«,  hedder  det.  Nej!  Jeg 
tænker  paa  Hustru  og  Børn,  Kolleger,  Venner, 
Bekendte  el.  andre,  og  det  er  sjældent,  at  der 
skulde  være  nogen  rimelig  Grund  for  mig  til 
at  lade  Hensynet  til  nogen  af  dem  fare  af 
Hensyn  til  en  anden;  for  det  meste  er  det  jo 
saadant  her  i  Livet,  at  Per  kan  være  ligesaa 
god  som  Poul,  —  eller  ligesaa  daarlig,  om  man 
vil,  og  de  Fortrin,  man  ikke  finder  hos  den 
ene,  men  hos  den  anden,  opvejes  altid  af  For- 

trin,  man  finder  hos  den  ene,  men  ikke  hos 
den  anden. 

Enhver  kan  ved  en  Smule  Eftertanke  indse, 
at  hvad  vi  her  har  omtalt.  Tilbøjeligheden  til 
at  dømme  den  haardt,  der  af  Kærlighed  for- 
holder sig  afvisende,  meget  hyppigt  kommer 
frem  i  Samfundet. 

Vi  maa  alle  forstaa,  at  ligesom  vi  ikke  selv 
kan  staa  paa  Pinde  for  alle  og  enhver,  saale- 
des  kan  vi  heller  ikke  vente  det  samme  hos 
andre,  og  naar  det  derfor  gaar  os  saaledes,  at 
vi  afvises  dér,  hvor  vi  tænker,  at  vi  kan  opnaa 
noget,  saa  lad  os  roligt  bøje  os  under  denne 
Livets  Lov  og  søge  andet  Steds  hen !  Enhver 
skal  nok  finde  sit,  blot  Haabet  ikke  opgives, 
og  Villien  er  ærliir.  Og  om  end  noget  gaar  i 
Stykker  her  i  Livet,  saa  kom  Ibsens  Linier  i 
»Kærlighedens  Komedie«  i  Hu: 

Jeg  spiler  min  Vinge,  hejser  mit  Sejl, 
suser  som  en  Ørn  over  Livssjøens  Spejl; 
agter  gaar  iVlaagernes  Skare. 
Overbord  med  Fornuftens  Ballast  kun! 
Kanhænde  jeg  sejler  min  Skude  paa  Grund; 
men  saa  er  det  dog  dejligt  at  fare! 

NITTENDE  KAPITEL 


Om  Sundhedens  og  Skønhedens  Betydning 
i  Kærlighed. 

»En  sund  Sjæl  i  et  sundt  Legeme«,  det  var 
den  berømte  engelske  Filosof  John  Lockes  Motto 
for  al  Opdragelse.  Det  kan  staa  som  Motto 
for  hele  vort  Liv;  thi  det,  som  det  overalt  gæl- 
der om  for  at  vinde  frem  ad  den  Vej,  der  fø- 
rer til  Lykkens  Paradis,  det  er  netop  stedse  at 
have  en  sund  Sjæl  i  et  sundt  Legeme.  Og  vær 
forvisset  om,  at  disse  to  Ting  hænger  uadskil- 
leligt sammen,  uden  legemlig  Sundhed  gives 
ikke  sjælelig,  og  omvendt. 

Heller  ikke  Kærlighedens  Lykke  findes  uden 
Sundhed  paa  Legeme  og  Sjæl,  i  alt  Eald  kun 
Stumper  af  den.  Pas  derfor  godt  paa!  Vogt 
dit  Legeme  godtj  Sørg  for  ikke  at  forfalde  til 
skadehge  Excesser,  hverken  af  den  ene  eller 
den  anden  Art,  som  f.  Eks.  seksuel  Unatur, 
Overmaal  i  Spise  og  Drikke  o.  s.  v. !  Hold  dig 
fra  skadelige  Spiser  og  Drikke!  Gør  dig  be- 
kendt  med  alle  de  Regler  for  sund  og  fornuftig 

Levevis,  som  den  lægevidenskabelige  Hygiejne 
i  vore  |Dage  har  udbredt  blandt  Folk!  Lev 
ikke  for  meget  som  et  Stuemenneske!  Men  til- 
bring en  stor  Del  af  din  Tid  i  fri  Luft!  Sørg 
vel  for  daglig  Motion  og  Legemsøvelse! 

Alt  dette  er  noget,  der  spiller  en  meget  stor 
Rolle  for  den,  der  skal  have  Lykken  med  sig  i 
Kærlighed. 

Naar  du  føler  dig  rig  og  stærk,  da  er  det 
godt.  Men  gaa  saa  ikke  hen,  som  nogle  gør, 
og  forød  din  egen  Rigdom  og  Styrke!  Vær 
forsigtig,  og  øs  ikke  i  dit  Overmod  ud  til  højre 
og  venstre,  ellers  kan  din  R  gdom  og  Styrke 
hurtigt  faa  Ben  at  gaa  paa.  Tro  blot  ikke,  du 
har  for  meget  og  derfor  ikke  har  nødig  at  være 
sparsommelig!  Hvor  mange  har  vel  formeget! 
Og  selv  om  nogle  har  for  meget,  mon  de  der- 
for skal  forfalde  til  Ødselhed? 

Det  er  en  Kendsgerning,  at  intet  Middel  er 
som  Sundhed  i  Stand  til  at  vække  andre  Men- 
neskers Glæde.  Man  bliver  uvilkaarhg  glad  og 
betaget  ved  Synet  af  en  sund  og  livskraftig 
ung  Mand  eller  Kvinde,  og  dette  er  i  høj  Grad 
en  Spore  for  Kærligheden.  Hvilket  ganske  an- 
det Indtryk  frembringer  ikke  det  Menneske, 
hvis  Kinder  er  farvede  af  Friskhedens  Rødme, 
hvis  Øjne  straaler  af  Liv,  hvis  Ryg  er  rank, 
hvis  Gang  er  let  og  sikker,  og  hvis  Legeme  er 
som  gennemsyret  af  Energi,  end  det,  hvis  An- 

sigt  er  blegt,  hvis  Øjne  er  døde,  hvis  Ryg  er 
krum,  hvis  Gang  er  tung  og  vaklende,  og  hvis 
Legeme  mangler  en  blot  nogenlunde  Grad  af 
Energi!  Selv  om  det  Menneske,  der  gør  Ind- 
tryk af  Usundhed,  har  andre  Betingelser  for  at 
vinde  og  vedligeholde  Kærlighed,  det  faar  den 
dog  næppe  »helt«.  Der  mangler  noget,  og  det, 
der  mangler,  er  Livet  selv. 

Noget,  der  spiller  en  overordentlig  Rolle 
med  Hensyn  til  at  forøge  eller  formindske  den 
Tiltrækningskraft,  et  Menneske  udøver  paa  an- 
dre, er  den  Lugt,  der  udgaar  fra  det.  Det  er 
en  Kendsgerning,  at  ligesom  en  god  Lugt  ved 
et  Menneske  virker  højst  behageligt  paa  andre, 
selv  om  den,  fra  hvem  den  kommer,  er  grim 
og  lidet  tiltalende,  sa åledes  vækker  en  daarlig 
Lugt  stor  Modbydelighed  En  daarlig  Lugt  ty- 
der paa  Usundhed  og  er  i  og  for  sig  nok  til  at 
støde  andre  bort. 

Der  er  mange  Mennesker,  der  ved  første 
Øjekast  kan  synes  meget  tiltalende;  men  kom- 
mer man  i  deres  Nærhed,  opdager  man,  at  de 
har  en  græsselig  Lugt  ud  af  Halsen,  der  jager 
en  langt  bort ;  om  man  end  før  nok  saa  meget 
har  følt  Lyst  til  at  kysse  vedkommende,  saa 
skal  Lysten  nu  nok  forsvinde.  I  mange  Til- 
fælde stammer  nu  denne  daarlige  Lugt  ud  af 
Halsen  fra  en  eller  anden  Mavesygdom,  og  i 
saadanne    Tilfælde    maa    man   naturligvis  søge 

Lægeraad  og  muligt  Lægehjælp.  Men  i  andre 
Tilfælde  kan  det  vel  siges  at  bero  paa  et  Men- 
neskes egen  Forsømmelighed,  at  der  klæber  en 
saadan  Lugt  ved  det;  det  lever  et  usundt  Liv, 
fylder  sig  med  alle  mulige  ufornuftige  Spiser 
og  Drikke  o.  s.  v.  Det  er  sikkert  i  alle  saa- 
danne  Tilfælde  muligt  at  komme  af  med  Lug- 
ten i  kort  Tid,  blot  man  anlægger  en  anden 
Levemaade.  Jeg  er  temmelig  sikker  paa,  at 
holder  man  sig  følgende  Regler  efterettelige,  vil 
man  hurtigt  opnaa  et  heldigt  Resultat: 

Lad  dine  Drikke  være:  Frisk  Mælk  (kogt 
eller  ukogt),  frisk  Vand,  let,  alkoholirit  01  — 
eller  en  Gang  imellem  lidt  ægte  Frugtsaft  blan- 
det i  Vand!  Drik  ikke  Kaffe!  Nyd  om  Mor- 
genen en  Kop  meget  tynd  Te  eller  bedre  en 
Kop  varm  Mælk  med  nogle  Stykker  Franskbrød 
med  Smør  (og,  om  du  vil,  let  Ost)  til;  bedst  er 
dog  en  Portion  Havregrød  med  Mælk.  Spis  til 
Frokost  lidt  Smørrebrød  med  Æg,  let  Ost,  even- 
tuelt lidt  Honning  eller  Marmelade ;  nyd  ogsaa, 
om  det  kan  lade  sig  gøre,  lidt  moden  Frugt, 
Æbler,  Pærer,  Blommer,  Kirsebær,  Stikkelsbær 
m.  m.  Til  Middag  ikke  meget  Kød!  Spis  Kar- 
tofler med  Smør,  Grødretter  (f.  Eks.  Risengrød 
i  Vand  eller  Mælk,  Vandgrød.  Boghvedegrød, 
Æblegrød  m.  m),  Mælk  og  Tvebakker  o.  lign. 
Middagen  spiller  ikke  saa  forfærdelig  stor  Rolle, 
som  saa  mange  tror;     navnlig   er    det    aldeles 

ikke  nødvendigt  at  man  faar  to  forskellige  Ret- 
ter, af  hvilke  den  sidste  saa  er  tilberedt  saale- 
des,  som  kræves  af  Hensynet  til  den  Levemands- 
tilbøjelighed  til  Lækkerier,  som  kan  opstaa  næ- 
sten hos  enhver.  Giv  for  Guds  Skyld  Afkald 
paa  disse  Levemandsretter!  Hold  dig  som  Re- 
gel fra  stegte  og  brasede  Sager,  navnlig  stegte 
Fiske-  og  Kødretter!  Om  Eftermiddagen  drik- 
ker du  ikke  en  Kop  Kaffe,  men  en  Kop  frisk- 
lavet Chocolade  eller  Kakao,  hvori  du  kommer 
lidt  Flødeskum,  og  spiser  dertil  et  eller  andet 
Bagværk,  Brioscher,  Boller,  Linser,  Flødekager 
el.  lign.  Hold  dig  fra  alle  disse  sukkererede 
Kager  med  Syltetøj  og  andre  underlige  Tilsæt- 
ninger! De  virker  sikkert  ikke  godt  paa  Ma- 
ven. I  det  hele  taget:  alle  disse  mer  eller 
mindre  kunstfærdigt,  af  mange  forskellige  In- 
gredienser sammensatte  Spiser  er  tvivlsomme; 
de  vækker  Formodningen  for  at  indeholde  no- 
get, man  ikke  har  godt  af.  Spis  altid  det,  som 
du  ved,  hvad  er,  og  som  du  ved,  bestaar  af 
noget,  der  er  sundt  og  nærende  for  Legemet! 
Til  Aftensmad  nyder  du  ligesom  til  Frokost 
noget  Smørrebrød  med  Kartofler,  Æg,  Ost  o. 
s.  V.  samt  muligt  lidt  Frugt;  du  drikker  en 
Kop  tynd  Te.  Alt  dette  Paalæg,  som  Folk  i 
Almindelighed  ynder  paa  Smørrebrødet,  Pølse, 
Leverpostej,  Sildesalat  og  deshge,  er  i  høj  Grad 

forkasteligt.  Sky  altfor  mange  Krydderier  og 
stærkt  krydrede  Spiser! 

Ryg  ikke  meget,  og  naar  du  ryger,  da  kun 
udsøgte  Cigarer!     Bort  med  Piber  og  Skraa! 

Denne  Levemaade  har  jeg  selv  fulgt  i  lange 
Tider,  og  jeg  tør  paastaa,  at  den  har  været  i 
høj  Grad  heldbringende  for  mig.  Jeg  var  tid- 
ligere en  stor  Gourmand,  men  følte  mig  den 
Gang  ofte  utilpas  og  ilde  til  Mode;  Maven  var 
aldrig  i  Orden.  Nu  er  det  noget  helt  andet; 
jeg  føler  mig  nu  altid  let,  frisk  og  kraftig.  I 
Begyndelsen  var  det  maaske  lidt  svært  at  vænne 
sig  af  med  sine  gamle  Tilbøjeligheder:  men  da 
denne  Vanskelighed  var  overvundet,  vendte 
disse  Tilbøjeligheder  aldrig  mere  tilbage.  Jeg 
tilraader  enhver  at  gøre  det  samme,  navnlig 
den,  der  har  en  daarlig  Lugt  ud  af  Halsen ;  det 
vil  uden  Tvivl  fjerne  Lugten  fuldstændigt  efter 
nogle  Maaneders  Forløb;  men  Anvisningerne 
maa  følges  nøjagtigt. 

At  den,  der  lugter  af  Spiritus,  ikke  kan 
frembringe  noget  særligt  godt  Indtryk  paa  or- 
dentlige Individer  af  det  modsatte  Køn,  siger 
sig  selv.  Den,  der  er  forfalden  til  Drik,  kan 
derfor  være  forvisset  om,  at  han  ikke  vil  kom- 
me nogen  Vej  i  Kærlighedsaffærer  overfor  or- 
dentlige Mennesker;  den  Stank,  der  udgaar  fra 
ham,    er  nok  til  at  mane  andre  til  at  tage  sig 

i  Agt. 

Skønheden  spiller  i  Kærlighed  tilnærmelsesvis 
ikke  saa  stor  en  Rolle  som  Sandheden.  Det  er 
en  fuldstændig  Fejltagelse  at  tro,  at  Skønheden 
har  nogen  afgørende  Betydning.  Naar  det,  som 
vi  har  omtalt,  ofte  er  saaledes,  at  meget  grim- 
me Mænd  faar  meget  smukke  Koner,  og  at  om- 
vendt meget  grimme  Koner  faar  meget  smukke 
Mænd,  saa  har  vi  jo  netop  deri  et  Bevis  paa, 
at  Skenhed  er  noget,  hvorpaa  det  aldrig  først 
og  fremmest  kommer  an,  og  som  meget  vel 
kan  ganske  undværes.  Et  Menneske,  der  ikke 
er  skønt,  kan  dog  eje  Betingelser  for  at  vinde 
og  fastholde  Kærlighed ;  der  kan  være  baade 
Elskværdighed,  Energi,  Sundhed  ra.  m.  hos  ved- 
kommende, og  det  kan  derfor  trods  sin  Mangel 
paa  Skønhed  naa  langt. 

Paa  den  anden  Side  maa  man  dog  ikke  un- 
dervurdere Skønhedens  Betydning. 

Skønhed  er  en  Naadegave,  hvormed  Natu- 
ren finder  for  godt  at  udmærke  nogle  Menne-^ 
sker;  den  kan  ikke  andet  end  vække  andres 
Glæde  og  Beundring,  og  derpaa  er  den  natur- 
ligvis ogsaa  beregnet,  og  naar  derfor  et  Men- 
neske til  de  Egenskaber,  med  hvilke  det  for- 
maar  at  vinde  og  vedligeholde  andres  Kærlig- 
hed, føjer  Skønhed,  da  spiller  denne  naturligvis 
en  stor  Rolle;  den  er  en  Fryd,  en  Øjenslyst, 
for  Elskeren,  der  saa  ofte  kan  beskue  den. 

Den    maa    dog    ikke    være    forbundet    med 

Hovmod  og  Opblæsthed;  i  saa  Fald  er  den 
meget  uheldig  ;  den  bliver  da  en  Kilde  til  Smerte 
for  andre,  og  den  forringer  sin  Indehavers  Men- 
neskeværd i  høj  Grad.  Skønheden  er  et  Natu- 
rens Adelsmærke;  bæres  dette  ikke  med  Vær- 
dighed og  uden  Anmasselse,  da  er  det  galt  fat, 
da  glemmer  vedkommende  sit  særlige  Ansvar 
overfor  Naturen;  thi  Skønhed  giver  ligesom  i 
øvrigt  alle  udmærkede  Egenskaber  et  særhgt 
Ansvar. 

Skønhad  synes  i  øvrigt  ofte  at  blive  tildelt 
særlig  fremragende  Mennesker  netop  som  et 
Kendemærke  paa,  at  de  er  Mennesker  med  sær- 
lig udmærkede  Evner.  Det  er  en  Kendsger- 
ning, at  særlig  fremragende  Mennesker  ofte  er 
smukke  Mennesker ;  Skønheden  er  det  ejendom- 
melige ydre  Præg,  der  sikrer,  at  de  i  Menne- 
skesamfundet bemærkes  og  antages  for  at  være 
bestemt  til  noget  sædigt,  en  Antagelse,  som 
Naturen  netop  vil  have  vakt  hos  deres  Med- 
mennesker, for  at  de  kan  komme  til  at  indtage 
den  høje  Position  i  Samfundet,  der  tilkommer 
dem,  og  saaledes  fuldføre  deres  betydningsfulde 
Opgaver. 

Derfor  skal  man  heller  ikke  misunde  den 
skønne  eller  særligt  fremragende  Person,  fordi 
man  selv  er  mindre  skøn  eller  fremragende. 
Hvad  vedkommende  har  forud  for  en,  maa  han 
til    Fulde    betale   med  de  større  naturlige  For- 

pligteiser,  han  har  i  Sammenligning  med  en 
selv.  Thi  jo  større  Egenskaber,  jo  større  An- 
svar. 

Misund  altsaa  ikke  den,  der  af  Naturen  er 
rigere  udrustet  end  du  selv!  Det  er  meget 
dumt.  Undse  dig  tvært  imod  ikke  for  at  give 
vedkommende  din  Beundring,  ja,  om  saa  skal 
være,  din  Kærhghed  eller  dit  Venskab !  Thi 
du  kan  være  sikker  paa,  at  det  er  Naturens 
Mening,  at  vedkommende  skal  være  værdig 
dertil. 

Ofte  er  det  derfor  ynkeligt  at  se  og  høre, 
med  hvilket  Nid  og  Nag,  med  hvilken  Misun- 
delse og  Smaalighed  Mennesker  overdænger 
dem,  hvem  Naturen  særlig  har  udmærket  paa 
en  eller  anden  Maade.  Det  er,  som  om  de 
var  bange  for,  at  disse  Mennesker  skulde  staa 
i  Vejen  for  deres  egen  Lykke,  en  ganske  ugrun- 
det Frygt,  eftersom  i  Reglen  ingen,  der  gør, 
hvad  han  kan,  kommer  til  at  mangle,  hvad 
han  behøver  her  i  Livet;  han  maa  jo  blot  give 
lidt  Tid. 

Ofte  har  jeg  i  Selskab  hørt,  hvorledes  en 
eller  anden  fraværende  ung  Pige  eller  ung 
Mand,  der  udmærkede  sig  ved  legemlige  eller 
aandelige  Fortrin,  bagvaskedes  paa  det  frygte- 
ligste. Falde  nogen  af  de  tilstedeværende  ind, 
at  fremdrage  den  fraværendes  fortrinlige  Egen- 
skaber  og   give    dem   sin    ærlige,   uskrømtede 

Anerkendelse,  —  ja,  det  kunde  det  nok;  men 
det  var  meget  sjældent,  og  naar  det  ske- 
te, da  blev  den  paagældende  snart  overdøvet 
af  de  andres  Skvalder. 

Hvor  er  den  Slags  Ting  dog  vederstyggelige, 
saa  meget  mere,  som  Bagvadskerne  jo  meget 
vel  ved,  at  de  ikke  blot  er  Bagvadskere,  men 
ogsaa  Løgnere,  der  i  deres  stille  Sind  maa 
anerkende  den  bagvaskedes  Fortrin  fremfor  dem 
selv!  De  er  bange  for  selv  at  komme  til  at 
synes  for  ringe  og  ved  ikke,  at  de  netop  ved 
at  give  disse  Fortrin  deres  højlydte  Anerken- 
delse forøger  deres  eget  Menneskeværd. 

Man  kan  ikke  undres  over,  at  der  hos  sær- 
ligt udmærkede  Mennesker  ofte  findes  en  saa 
høj  Grad  af  Stolthed.  Hvorledes  skulde  disse 
Mennesker  ellers  have  en  Mulighed  for  at  kunne 
tage  Vare  paa  de  fortrinlige  Egenskaber,  hvor- 
med Naturen  har  forlenet  dem,  for  at  kunne 
værge  dem  mod  de  mange  Angreb  og  den  me- 
gen Miskendelse,  d^r  møder  dem,  og  holde  dem 
i  Hævd  paa  Trods  af  dette? 

Det  forekommer  os  derfor  ikke  at  være 
med  Urette,  at  et  fremragende  Menneske  —  det 
være  sig  Mand  eller  Kvinde  —  er  noget  stolt, 
naar  denne  Stolthed  ikke  gaar  over  til  Opblæst- 
hed og  Anmasselse,  og  de  mange  Bebrejdelser, 
man  retter  mod  et  saadant  Menneske  paa  Grund 
af  dets  Stolthed,  finder  vi  dumme. 

Man  beskylder  ofte  den  berømte  danske  Skue- 
spillerinde Fru  Heiberg  for  at  have  været  me- 
get selvbevidst.  Ja^  vist  var  hun  selvbevidst; 
men  naar  man  finder,  at  hun  i  sin  Bog  »Et 
Liv  genoplevet  i  Erindringen«  er  pralevorn,  maa 
vi  dertil  bemærke,  at  det  synes  os  kun  at  være 
i  meget  ringe  Grad;  den  Selvbevisthed,  der 
præger  Bogen,  kan  man  ikke  anke  over,  naar 
den  forekommer  hos  et  Menneske  med  saa 
sjældne  Egenskaber,  som  Fru  Heiberg. 

Et  gammelt  Ord  siger:  »Giv  Gud,  hvad  Guds 
er,  og  Kejseren,  hvad  Kejserens  er!«  Dette 
gælder  ikke  blot  med  Hensyn  til  ydre  Ting,  men 
ogsaa  med  Hensyn  til  Anerkendelse  af  person- 
lige Egenskaber,  det  være  sig  aandelige  som 
legemlige.  Vær  altid  oprigtig  i  din  Anerken- 
delse !  Vær  aldrig  bange  for  at  anerkende  den 
som  større  end  dig  selv,  som  virkelig  er  større 
end  du  selv,  eller  den  som  skønnere  end  dig 
selv,  der  virkelig  er  skønnere  end  du  selv!  Thi 
du  kan  være  forvisset  om,  at  kun,  hvis  du  gi- 
ver andre  en  oprigtig  Anerkendelse,  vil  en  op- 
rigtig Anerkendelse  blive  givet  dig  selv. 

TYVENDE  KAPITEL. 


Om  Renlighedens.  Properhedens  og  Ordentlig- 
hedens samt  om  Klædedragtens  Betydning  I 
Kærlighed. 

For  at  være  sund  maa  man  være  renlig. 
Men  Renlighed  er  i  det  hele  taget  en  Ting, 
der  er  nødvendig  i  Kærlighed,  —  i  alt  Fald 
overfor  de  fleste.  Har  den,  til  hvem  man  er 
kommet  i  Kærlighedsforhold,  nogen  æstetisk 
Sans  og  Renlighedsfølelse,  vil  han  eller  hun 
fordre  den  hos  sin  Elskerinde  eller  Elsker. 

Vær  derfor  renlig  i  alle  Henseender! 

Vær  desuden  proper!  Gaa  ikke  med  Skæg- 
stubbe i  Ansigtet,  men  vær  altid  ordentligt 
barberet,  og  har  du  Skæg,  da  sørg  for,  at  det 
er  velplejet!  Lad  dine  Hænder  være  godt  soig- 
nerede!  Ingen  lange,  sorte  Negle! 

Vær  proper  med  dine  Klæder! 

Det  er  en  Dyd  hos  mange  Kvinder,  at  de 
er  saa  overordentlig  propre  med  deres  Klæder. 
De  holder  af,  at  deres  Linned  skinner  blæn- 
dende   hvidt,    der   maa    ingen    Plet    være    paa 

Kjolen,  Haaret  maa  stedse  være  ordnet  og  op- 
sat. Properhedssansen  kan  ganske  vist  over- 
drives. Der  er  de  Damer,  der  er  saa  pertent- 
lige, at  de  hellere  gaar  en  Mil  for  ikke  at 
komme  til  at  sætte  over  en  Rendesten  og  der- 
ved faa  lidt  Snavs  paa  Sko,  Strømper  eller 
Kjole.     Men  alting  kan  jo  overdrives. 

Man  kan  være  sikker  paa,  at  en  snavset, 
pjaltet  og  uordentlig  klædt  Mand  i  Alminde- 
lighed gør  et  daarligt  Indtryk  paa  Kvinderne. 
De  fleste  vil  sige:  »Hu!  Den  Mand  kunde  jeg 
aldrig  faa  Lyst  til  at  kyssse«,  og  ved  denne 
Forestilling  gyser  det  dem  helt  ind  i  Sjælen. 
Thi  ligesom  de  selv  er  betænkt  paa  den  høje- 
ste Renlighed  og  ikke  hviler,  før  alt  i  denne 
Retning  er  bragt  i  Orden,  saaledes  er  i  Al- 
mindelighed ogsaa  deres  første  Blik,  naar  de 
træffer  sammen  med  en  Mand,  rettet  paa  hans 
Lintøj,  paa  hans  Kravetøj  og  paa  hans  Lomme- 
tørklæde. Er  alt  dette  ikke  rent  og  pænt,  saa 
væmmes  de  allerede,  og  aabner  nu  oven  i 
Købet  den  ædle  Herre  Munden  for  at  strø 
Virak  for  den  Skønne,  og  der  opstiger  fra 
det  indre  Alter,  fra  slet  rensede  Tænder,  eller 
som  Efterveer  af  Skraatobak,  Hvidløg,  Bræn- 
devin eller  andet  visse  mefistiske  Dunster,  saa 
taber  han  rimeligvis  Slaget,  og  saa  vover  han 
aldrig  mere  at  komme  den  Skønne,  der  stedse 
afskyr  ham,  for  Øje. 

Ogsaa  efter  Herrernes  Negle  og  Hænder 
ser  Damerne.  De  lægger  Mærke  til  alt.  En 
uvadsket  Haand,  sorte,  usoignerede  Negle  væk- 
ker Modbydelighed. 

Betragt  dig  nøje  i  Spejlet,  unge  Mand,  inden 
du  gaar  til  din  Skønne;  finder  du  dit  Linned 
smudsigt,  saa  bliv  hjemme!  Vask  Ansigt  og 
Hænder  rene!    Bank  dine  Klæder  dygtigt  ud! 

Nu  Klædedragten!  Klæd  dig  smukt,  men 
passende,  det  vil  sige,  hverken  saaledes,  at  du 
ligner  en  Laps  eller  en  pyntet  Abekat,  eller 
saaledes,  at  du  ser  ud  som  en  Sjover.  Foragt 
ikke  lidt  Pynt,  som  f.  Eks.  smukt  hvidt  Kra- 
vetøj, fine  Slips  m.  m.  Man  bebrejder  saa  tit 
Damerne  deres  Tilbøjelighed  til  at  pynte  sig. 
Men  maa  man  ikke  snarere  rose  dem  derfor, 
naar  de  da  ikke  lider  af  en  ren  Pyntemani  ? 
De  pynter  sig  egentlig  ikke  blot  af  Forfæn- 
gelighed, men  ogsaa  fordi  smukke  Klæder  be- 
hager dem  mere  end  grimme. 

Husk  paa,  at  det  gælder  ikke  just  at  klæde 
sig  efter  Moden,  men  smagfuldt,  det  vil  sige, 
hverken  prangende  eller  usselt;  men  som  det 
anslaar  sig  et  værdigt,  og  dog  paa  samme  Tid 
ligefremt,  ukunstlet  og  beskedent  Menneske. 

Tro  blot  ikke,  at  fordi  du  er  en  Mand,  har 
din  Paaklædning  intet  at  sige!  Det  er  en  me- 
get stor  Fejl  hos  Mændene  i  vor  Tid,  at  de 
lægger    saa    Uden    Vægt    paa   Paaklædningen, 

ja  paa  deres  ydre  Fremtoning  i  det  hele.  Far- 
ver foragter  de  aldeles,  hvad  der  bevirker,  at 
de  ofte  kommer  til  at  se  kedelige  og  ensfor- 
mige ud. 

Se  til  Kvinderne!  De  lægger  en  ganske 
anden  Vægt  paa  Klædedragten. 

»fa«,  vil  du  sige,  »med  Kvinderne  er  det 
noget  ganske  andet;  Forfængeligheden  er  hos 
dem  det  halve  Liv.« 

Hvilket  Nonsens!  En  vis  Forfængelighed 
med  Hensyn  til  det  ydre  anstaar  sig  ligesaavel 
en  Mand  som  en  Kvinde.  Den  har  akkurat 
Hgesaa  meget  at  sige  for  dig,  naar  du  vil  gøre 
Indtryk  paa  Kvinden,  som  den  har  for  Kvinden, 
naar  hun  vil  gøre  Indtryk  paa  Manden. 

Med  en  vis  Ret  siger  man,  at  »Klæder  ska- 
ber Folk«.  Naturligvis  er  Klæder  ikke  Livet, 
ikke  det,  det  først  og  fremmest  kommer  an 
paa  for  noget  Menneske;  men  de  maa  ikke 
negligeres. 

Man  vil  maaske  sige,  at  det  er  løjerligt,  at 
Klæderne  skal  spille  nogen  videre  Rolle.  »Hvor 
ofte«,  vil  man  sige,  »løber  Mændene  ikke  paa 
en  Limpind  og  lader  sig  bedaare  af  en  Kvinde, 
til  Dels  fordi  hun  er  smukt  og  elegant  klædt. 
Mangen  Ægtemand  er  blevet  narret,  fordi  han 
valgte  en  Hustru,  der  blændede  ham  med  sit 
elegante    Ydre;    ved    den  Kunst,   hvormed  hun 

forstod    at    gøre  dette  Ydre  ejendommeligt,  in- 
teressant og  fantasifuldt,  lod  han  sig  lokke«. 

Dette  er  meget  sandt.  Menneskeneerunder- 
tiden  som  mange  Insekter,  der  flyver  efter  de 
farverigeste,  mest  iøjnefaldende  Blomster,  selv 
om  det  slet  ikke  er  virkelige  Blomster,  men 
f.  Eks.  blot  nogle,  der  er  malede  paa  Lærred 
eller  fremstillede  paa  et  Tapet. 

Jeg  kendte  saaledes  en  Mand,  der  var  blevet 
meget  forelsket  i  en  ung  Pige;  hun  tiltrak  ham 
med  uimodstaaelig  Magt.  Men  ved  nærmere 
Bekendtskab  opdagede  han,  at  denne  Tiltræk- 
ningsevne  væsentligt  beroede  paa  hendes  smukke 
Klæder  og  i  det  hele  paa  hendes  med  stor 
Kunst  arrangerede  Ydre.  Ved  nærmere  Efter- 
syn bemærkede  han,  at  der  egentlig  ikke  var 
nogen  Stads  ved  hende;  for  at  fremhæve  Ydret 
bar  hun  forlorne  Hofter,  forlorne  Skuldre,  for- 
lorne Tænder,  jaforlorentHaar.  Man  kan  forstaa.at 
Manden  tog  Flugten  ved  denne  Opdagelse,  — 
han  forsvandt,  kort  sagt,  hurtigt  fra  hendes 
Nærhed. 

Det  er  saaledes  meget  sandt,  at  Klæde- 
dragten ikke  kan  være  af  afgørende  Betydning 
ved  Bedømmelsen  af  et  Menneskes  Værd,  og 
at  man  skal  tage  sig  i  Agt  og  ikke  dømme 
Mennesker  efter  det  ydre  alene. 

Men  paa  den  anden  Side  tager  man  ikke 
altid  Fejl,    naar    man    lader    det  Indtryk,    man 

faar  af  et  Menneskes  hele  ydre,  ved  Kunst  for- 
mede Fremtoning,  det  vil  sige  Paaklædning, 
Frisure,  Teint,  m.  m.,  spille  en  Rolle  i  sin  Dom 
om  dette  Menneskes  Værd;  thi  gør  denne  Frem- 
toning et  smagfuldt,  tiltalende  Indtryk,  da  er 
det  ofte  et  ubedrageligt  Tegn  paa,  at  der  er 
Smag  og  Intelligens  hos  vedkommende,  hvilke 
er  betydelige  indv^ortes  Egenskaber,  for  hvis 
°Skyld  dette  Menneske  allerede  kan  være  værdt 
at  elske. 

Det  er  ikke  blot  med  Hensyn  til  sit  Legeme 
og  sin  Klædedragt,  at  det  gælder  at  være 
renlig,  proper  og  ordentlig;  men  det  er  ogsaa 
med  Hensyn  til  alle  ydre  Genstande,  der  hører 
ind  under  ens  Besiddeisesomraade.  Dit  Værelse, 
dine  Møbler,  dine  Bøger,  dine  Tæpper,  Gardi- 
ner, Puder  o.  s.  v.  maa  være  propre  og  or- 
dentlige holdt.  Det  sammer  gælder  dine  Kop- 
per, Glas,  Tallerkener,  Skaale,  Fade,  Kander, 
Bakker  o.  s.  v. 

Her  er  Tale  baade  om  Mand  og  Kvinde. 

Den  unge  Dame,  der  modtager  sin  Elsker 
i  et  uordentligt,  snavset  Værelse  og  trakterer 
ham  af  sit  Køkkens  Beholdning  paa  et  mal- 
propert  Service  —  snavsede  Kopper,  Asietter, 
Skaale  m.  m.  —  hun  løber  den  Risiko,  at  hans 
Hengivenhed  tor  hende  snart  synker  et  Par 
Grader  og  derefter,  hvis  det  virkelig  viser  sig, 
at  hun  er  uordentlig  og  malproper,  daler  lang- 

somt  ned  mod  Nulpunktet.  Han  slutter  nemlig 
at  hun  vil  blive  en  uordentlig,  sjusket  Hustru, 
og  denne  Slutning  indvirker  paa  hans  Kærlighed. 

Men  noget  lignende  gælder  en  ung  Mand. 

Han  kan  jo  ogsaa  modtage  Besøg  af  sin 
elskede,  og  hvis  hans  Værelser  da  er  uordent- 
lige og  snavsede,  hans  Servicer  malpropre, 
saa  betager  han  hende  Lysten  til  at  være 
sammen  med  ham,  hvor  tiltalende  saa  end 
hans  Person  kan  synes  hende.  Der  kommer 
et  Punkt,  i  hvilket  de  iiike  harmonerer,  og 
som  derfor  vil  give  Anledning  til  Konflikter 
imellem  dem. 

Ofte  vil  hun  betragte  sig  som  den,  der  har 
meget  bedre  Forstand  paa  de  Dele  end  Man- 
den. 

Mærk  imidlertid!  Det  er  ofte  uheldigt,  naar 
Kvinden  betragter  sig  som  den  eneste,  der  — 
i  Forholdet  til  Manden  —  kan  have  Forstand 
paa  et  eller  andet  Omraade.  Ganske  vist  er 
det,  som  vi  før  har  paavist,  med  Rette,  at  hun 
anser  sig  selv  og  fordrer  at  blive  anset  som 
den  indsigtsfuldeste  paa  det  Omraade,  paa 
hvilket  hun  særlig  er  hjemme;  men  hun  skal 
dog  helst  have  den  Tanke,  at  hendes  elskede, 
hendes  Mand  sagtens  vilde  kunne  magte  det 
samme  Omraade,  hvis  han  vilde  sætte  sig  ind 
i  det. 

Saaledes   er   det  ofte  meget  uheldigt,  naar 

Kvinden  betragter  sig  som  den  eneste,  der  har 
Forstand  paa  Husets  Gerning,  og  ikke  mener, 
at  en  Mand  kan  sætte  sig  ind  i  sligt  og  be- 
sørge det  ordentligt.  Det  er,  hvis  det  ikke  mod- 
bevises, en  Fiasko  for  Manden. 

Og  hvorfor  skulde  i  øvrigt  en  Mand  ikke 
kunne  forstaa  sig  hgesaa  godt  paa  Husgerning 
som  en  Kvinde?  Jeg  har  kendt  unge  Mænd, 
der  forstod  at  gøre  rent,  lave  Mad,  stoppe 
Strømper  og  lappe  Klæder  paa  den  upaakla- 
geligste  Maade.  Jeg  har  kendt  unge  Mænd,  der 
modtog"  Besøg  af  deres  elskede  og  af  Venner 
og  Bekendte,  og  forstod  i  egen  Person  at  be- 
værte dem  nydeligt.  En  Herre  af  mit  Bekendt- 
skab plejede  altid,  naar  hans  elskede  kom,  at 
traktere  hende  med  Eftermiddagste  og  ristet 
Franskbrød,  udelukkende  tillavet  af  ham  selv; 
det  var  en  Triumf  for  ham,  da  han  erfarede, 
at  hans  elskede  havde  betroet  en  Veninde,  at 
Intet  Steds  smagte  Eftermiddagsteen  og  det 
ristede  Brød  hende  saa  godt  som  hos  hendes 
Kæreste. 

Anskuelsen  om,  at  det  ikke  er  noget,  der 
passer  for  en  Mand,  at  gøre  rent,  at  lave  Mad 
o.  s.  V.,  er  forældet.  Der  er  intet  i  Naturen, 
der  har  bestemt,  at  Rengøring,  Madlavning 
etc.  er  specielle  kvindelige  Departementer.  En 
Mand  skal  kunne  forstaa  sig  paa  alt,  selv  om 
der  naturligvis  maa  være  nogle  Omraader,  hvor 

han  er  særlig  kyndig,  og  det  er  en  Erfaring, 
jeg  har  gjort,  at  den  Mand,  der  viser  sin  el- 
skede, at  han  forsraar  at  gøre  et  Værelse  or- 
dentligt i  Stand,  at  tillave  en  eller  anden  Ret 
godt  og  servere  den  propert  og  pænt,  at  repa- 
rere et  Klædningsstykke  m.  m.,  han  gør  et 
meget  dybt  Indtryk  paa  hende;  hun  bhver  i 
sit  stille  Sind  nødt  til  at  anerkende  hans  Smag, 
Intelligens  og  Dygtighed  i  al  Almindelighed. 

Saaledes  skal  det  gerne  være.  Thi  Kvin- 
den skal  helst  i  Manden  se  Forstand,  —  helst 
en  overlegen  Forstand  — ,  saa  at  hun  i  Sand- 
hed kan  begribe,  at  han  af  Naturen  er  bestemt 
til  at  være  hendes  Støtte.  Men  hvorledes  kan 
hun  det,  naar  hun  ser,  at  han  er  dum  paa 
Punkter,  der  jo  i  Virkeligheden  ikke  kræver 
synderlig  IntelHgens  for  at  magtes,  som  f.  Eks. 
det  at  lave  en  Kop  Kaffe  eller  Te.  Mange 
Mænd  har  virkelig  ikke  Spor  af  Begreb  om 
den  Slags  Ting  og  tror,  at  de  vil  blive  latter- 
lige i  deres  Koners  Øjne,  hvis  de  søger  at  faa 
Begreb  derom,  skønt  Sandheden  er  den,  at  en 
Kvinde  maa  synes,  at  en  Mand  er  en  Tosse, 
der  ikke  kan  lave  en  Kop  Te  eller  Kaffe,  efter- 
som der  jo  hertil  ikke  hører  synderlig  megen 
Kunst;  hun  maa  tro  om  ham,  at  han  ikke  duer 
til  meget  i  denne  Verden,  naar  han  ikke  en- 
gang kan  gøre  saa  simple  Ting,  og  denne 
Dom    bhver  hun  muligt  slaaende  ved,    thi    om 

hans  virkelige  Evner  ved  hun  jo  ofte  saa 
grumme  lidt,  da  han  har  sit  Virksomhedsom- 
raade  paa  Steder,  hvor  hun  ikke  kommer. 

Der  er  imidlertid  ogsaa  Kvinder,  der  ikke  kan 
lave  en  Kop  Kaffe  eller  Te  eller  gøre  anden 
lettere  Gerning.  En  ung  Dame,  jeg  kendte,  blev 
gift;  efter  Brylluppet  opdagede  hendes  Mand, 
der  i  øvrigt  var  meget  forelsket  i  hende,  at 
hun  ikke  forstod  sig  paa  noget  som  helst  af, 
hvad  der  falder  ind  under  Husgerning ;  hun 
kunde  ikke  engang  feje  et  Gulv,  og  han  maatte 
i  alle  Ting  vise  hende,  hvorledes  hun  skulde 
bære  sig  ad. 

Nu  er  det  jo  saaledes  i  vore  Dage,  at  mange 
unge  Kvinder  ikke  sørger  for  at  skaffe  sig 
noget  Begreb  om  Husgerning,  fordi  de  har 
Stillinger,  der  kræver  ganske  andre  Ting  af 
dem ;  de  er  Kontordamer,  Lærerinder  o.  a. ; 
ofte  maa  deres  Mangel  paå  Kendskab  til  Hus- 
gerning derfor  undskyldes  hos  dem;  de  kan 
ikke  faa  Tid  til  alt. 

Jeg  vil  endda  gaa  saa  vidt  at  sige,  at  der 
egentlig  ikke  er  noget  saa  særligt  latterligt  i 
ovennævnte  Eksempel,  hvis  man  tænker  sig, 
at  den  unge  Dame  havde  en  eller  anden  ydre 
Stilling,  der  lagde  Beslag  paa  hende. 

Derimod  vil  jeg  paastaa,  at  Eksemplet  vilde 
have  indeholdt  noget  meget  latterligt,  hvis  det 
havde  været  saaledes,    at    det   var    den   unge 

Dame,  der  havde  skullet  vise  sin  Mand,  hvor- 
ledes han  skulde  bære  sig  ad  i  Hussager. 

Thi  med  Mænd  er  det  noget  anderledes  end 
med  Kvinder.  En  Kvindes  Kræfter  er  for  be- 
grænsede, til  at  man  kan  fordre  saa  forfærde- 
ligt meget  af  hende.  Men  en  Mand  maai  vore 
Dage  helst  forstaa  sig  paa  lidt  af  alt;  det  kan 
han  nemlig  ofte,  blot  han  er  sund  og  rask;  er 
han  svag  eller  en  Stakkel,  er  det  naturligvis 
en  anden  Sag. 

Et  vist  Begreb  om  alle  de  Smaating,  som 
hører  Huset  til,  burde  derfor  i  vore  Dage 
enhver  rask  Mand  have,  hvad  enten  han  nu 
har  en  Kæreste  eller  ikke,  og  hvad  enten  han 
skal  giftes  eller  ikke;  thi  han  staar  ellers  saa 
underligt  hjælpeløs  og  raadvild  i  mange  Ting. 
Om  fornødent  skulde  han  selv  kunne  besørge 
saadanne  Ting  som  at  feje  og  vadske  et  Gulv, 
støve  af  i  sit  Værelse,  lave  Mad,  Te,  Kaffe, 
Chocolade  o.  s.  v.,  reparere  sine  Klæder  m.  m. 
Og  ikke  blot  saadan  noget,  men  ogsaa  Smaa- 
ting som  det,  at  kline  Hullet  i  en  Væg  til, 
fernisere  et  Gulv,  male  en  Væg  eller  en  Dør, 
binde  sine  egne  Bøger  ind  o.  s.  v.  er  det  godt 
for  Manden  at  forstaa  sig  paa. 

En  Mand  i  vore  Dage  bør  —  kort  sagt  — 
være  et  Stykke  af  en  Tusindkunstner,  foruden 
at  han  skal  have  sit  Speciale,  saa  at  han  kan 
sige  om  noget:  Ja,  paa  det  Omraade  er  jeg 
Fagmand. 

EN  OG  TYVENDE  KAPITEL 


Kærligheden  i  det  daglige  Liv. 

Der  er  nogle  Mennesker,  der  troer,  at  Kær- 
ligheden er  en  Slags  »Søndagsfornøjelse« ;  den 
hører  efter  disse  Menneskers  Mening  kun  hjem- 
me paa  Søn-  og  Helligdage  og  maa  ikke  gribe 
forstyrrende  ind  i  det  daglige  Livs  Arbejde. 

Dette  er  en  løjerlig  Anskuelse,  og  man  skul- 
de tro,  at  Folk,  der  nærer  den,  aldrig  havde 
elsket  selv.  Thi  Kærligheden  er  naturligvis 
ingen  Søndagsfornøjelse;  den  kan  røre  sig  til 
hvilken  Tid  det  skal  være,  Hverdag  og  Hellig- 
dag, Morgen  og  Aften,  Dag  og  Nat,  Sommer 
og  Vinter,  og  det  maa  vel  kaldes  heldigt,  at 
den  kan  det ;  thi  i  modsat  Fald  vilde  Livet  rig- 
tignok til  daglig  Brug  se  lidt  trist  og  kedsom- 
meligt ud.  Kærligheden  er  den  Eliksir,  der  gør 
Livet  værdt  at  leve;  kunde  vi  kun  nyde  af 
denne  Eliksir  paa  Søn-  og  Helligdage,  da  vilde 
vi  savne  den  for  meget  til  Hverdagsbrug;  et 
saadant  Savn  vilde  ikke  være  godt ;  thi  vel  kan 
det  siges  om  Kærligheden,  som  om  alt   andet: 

»Der  skal  være  Maade  med  det« ;  men  paa  den 
anden  Side  maa  vi  heller  ikke  betragte  Kærlig- 
heden, som  vi  betragter  Alkohol,  Tobak  eller 
Opium,  nemlig  som  noget,  der  i  og  for  sig  er 
skadeligt  og  derfor  maa  nydes  med  meget  stort 
Maadehold  —  ja,  helst  slet  ikke  nydes.  Kær- 
ligheden er  den  gavnligste  Medicin  for  ethvert 
Menneskes  Legeme  og  Aand;  der  skal  som 
med  al  anden  Medicin  være  Maade  med  Nydel- 
sen af  den ;  men  dog  gælder  det  den  som  me- 
gen anden  Medicin,  at  der  helst  skal  tages,  om 
jeg  saa  maa  sige,  »en  Spiseskefuld  hver  Dag«. 

Kærligheden  er  i  det  hele  taget  noget,  man 
ikke  saadan  uden  videre  kan  forudbestemme 
Tid  og  Sted  for;  den  kommer  og  svinder  naar 
den  vil,  og  hvor  den  vil;  det  er  Naturen  selv, 
der  træfjer  Bestemmelser  i  saa  Henseende  og 
at  indordne  Kærligheden  i  skematieke  Rubrikker, 
er  nærmest  latterligt. 

Man  kan  saaledes  ikke  foreskrive  et  Menne- 
ske en  Tid  og  et  Sted  til  at  forelske  sig.  I  det 
hele  taget  forelsker  man  sig  slet  ikke;  man 
venter  ikke  derpaa;  det  opstaar  ganske  af  sig 
selv  paa  et  eller  andet  Tidspunkt,  paa  et  eller 
Sted  og  ved  en  eller  anden  Lejlighed;  og  det 
kan  ligesaa  godt  ske  under  det  daglige  Arbej- 
de, som  i  ledige  Stunder,  ligesaa  godt  paa  en 
Hverdag,  som  paa  en  Søn- eller  HeUigdag,  lige- 
saa  godt  paa  et  Kontor,  en  Arbejdsplads  eller 

i  en  Butik,  som  paa  et  Bal,  ved  en  Koncert 
eller  paa  en  Skovtur. 

En  ganske  anden  Sag  er  det,  at  unge  Men- 
nesker, selv  om  de  er  forelskede  i  hinanden, 
ikke  uden  videre  kan  hengive  sig  til  Kærlighe- 
dens Glæder  ved  en  hvilken  som  helst  Lejlig- 
hed. Det  siger  sig  selv,  at  naar  deres  Arbejde 
lægger  Beslag  paa  dem,  naar  noget  af  stor 
Vigtighed  skal  foretages,  maa  de  oppebie  det 
passende  Øjeblik,  da  de  kan  lade  deres  Kær- 
lighed give  sig  Udslag  og  helt  og  holdent  fylde 
deres  Væsen. 

Derfor  gælder  det,  at  et  hvilket  som  helst 
Tidspunkt  og  et  hvilket  som  helst  Sted  aldrig 
kan  være  passende  for  en  ung  Mand  til  at  er- 
klære en  Kvinde  sin  Kærlighed  eller  for  to  el- 
skende til  at  holde  Stævnemøde.  Den  Tid,  i 
hvilken  man  er  optaget  af  sit  alvorlige  daglige 
Arbejde,  og  det  Sted,  hvor  man  udfører  dette 
Arbejde,  kan  sjældent  —  maaske  aldrig  —  være 
passende  i  de  nys  nævnte  Øjemed. 

Det  gælder  om  med  en  vis  Takt  at  kunne 
vælge  Tid  og  Sted  til  Afgivelse  af  en  Kærlig- 
hedserklæring eller  til  et  Stævnemøde. 

Nu  maa  det  fremhæves,  at  en  Mand,  der 
besidder  saa  mange  elskværdige  Egenskaber, 
at  han  ved  første  Blik  fængsler  hvert  kvinde- 
ligt Hjerte,  sjældent  er  raadvild  med  Hensyn 
til  Valg  af  Sted  og  Lejlighed  til  at  gøre  Erob- 

ringer;  Sejren  kommer  ham  i  Møde,  hvor  end 
hav  viser  sig.  Den  derimod,  der  er  udrustet 
med  mindre  glimrende  Egenskaber,  og  som  der- 
for først  maa  tilkæmpe  sig  den  Skønnes  Kær- 
lighed, for  ham  maa  det  vistnok  være  en  højst 
vigtig  Sag  at  erhverve  sig  nogen  Forstaaelse 
af,  hvilke  Tidspunkter  og  Lejligheder  der  pas- 
ser bedst  til  at  gøre  Erobringer  eller  til  Stæv- 
nemøder. 

I  al  Almindelighed  kan  man  fastslaa  følgende: 

Det  til  Kærlighedserklæringer  bedst  passen- 
de Sted  maa  være  stille,  uforstyrret  og  ubesøgt 
af  enhver  fremmed  Lurer,  ja  det  maa  —  saa 
at  sige  —  tilhøre  det  elskende  Par  som  en 
Ejendom.  Da  nu  den  Skønne  ofte  er  mest 
utvungen  og  uforstyrret  i  sin  egen  Familiekreds, 
saa  kunde  man  vel  sige,  at  Elskeren  ofte  til 
Sted  for  sit  Kærlighedsangreb  helst  bør  vælge 
Familiens  stille  Kreds, 

Enhver  Skønhed  besidder  af  Naturen  en  vis 
Blufærdighed,  som  forbyder  hende  at  afsløre 
sit  Hjertes  bedste  Følelser  for  al  Verden  eller 
overhovedet  offentligt  tilkendegive  Følelse  af 
Længsel  efter  nogen  Mand.  Dette  ligger  i  den 
kvindehge  Natur.  Kvinden  vil  og  maa  have 
Skin  af,  at  hun  paa  ingen  Maade  selv  søger  og 
attraaer  Mændenes  Selskab,  men  derimod  søges 
og  attraaes  af  dem. 

I  større  Selskaber  vil  derfor    en   fintfølende 

Kvinde  i  høj  Grad  vogte  sig  for  i  nogen  Maade 
at  være  paafaldende  artig  eller  lægge  nogen 
varm,  om  Kærlighed  vidnende  Forekommenhed 
mod  dig  for  Dagen.  Hun  vilde  tro  derved  at 
krænke  sin  egen  Kvindelighed,  ja  virkelig  ogsaa 
bortgive  noget  af  sin  Værdighed.  I  mindre  Fa- 
miliekredse dermimod,  hvor  ikke  enhver  har  sin 
Næse,  og  den  Skønne  altsaa  mindre  behøver 
at  frygte  for  Verdens  Dom,  hvor  det  er  hende 
tilladt  utvungent  at  yttre  sit  Hjertes  Følelser, 
hvor  denne  frie  Meddelelse  endog  paabydes  af 
Høfligheden,  —  dér  kan  du  snarere  smigre  dig 
med,  at  hun  vil  bevare  dit  smægtende  Blik,  gen- 
gælde dit  Haandtryk  og  laane  dine  Bønner  et 
naadigt  Øre;  thi  dér  er  ingen  Spottere  eller  Bag- 
talersker,  dér  adspredes  den  Skønne  ikke  af  an- 
dre overvejende  Tanker,  og  hendes  Sjæl  er  mere 
henvendt  paa  eet  Punkt,  paa  dig  og  din  Kærlig- 
hed. 

Stræb  derfor  i  Særdeleshed  efter  at  opnaa  Adi- 
gang  til  din  Skønnes  Familiekreds;  vel  er  Fa- 
miliens Kreds  den  mindste  i  det  menneskelige 
Selskab;  men  Amor  er  størst  i  denne  Kreds. 
Kun  maa  du  ogsaa  sætte  dig  ind  i  denne  Kreds' 
Sædvaner  og  Vedtægter.  Er  du  fornemmere 
end  dens  Medlemmer,  da  frabed  dig  een  Gang 
for  alle  Erkendelsen  af  denne  Forskel ;  er  du 
ringere,  da  søg  i  det  mindste  ved  ædel  Tænke- 
maade,  ædelt  Hjerte  og  ædel  Adfærd  at  udfylde 
Kløfen. 

Dog  ikke  alene  den  Skønnes  snævre  Familie- 
kreds, men  ogsaa  ethvert  andet  Sted,  hvor  du  uden 
Tvang  kan  skaffe  dine  Følelser  Luft,  og  hvor  den 
Skønne  uden  Forlegenhed  og  Rødme  tør  kom- 
me dine  Følelser  i  Møde,  vil  være  passende  til 
dit  Øjemeds  Opnaaelse.  Da  der  imidlertid  i  det 
almindelige,  selskabelige  Liv  tilbyder  sig  tusinde 
saadanne  Steder  og  Lejligheder,  og  det  kun 
kommer  an  paa  tilbørligt  at  erkende  og  benytte 
deres  Tilværelse,  vilde  det  blive  for  vidtløftigt 
her  at  fremsætte  særegne  Regler. 

Kun  dette  fortjener  endnu  at  bemærkes,  at 
ogsaa  ethvert  Sted,  der  gør  din  Skønne  i  en  el- 
ler anden  Henseende  modtagelig  for  Elskov,  kan 
være  passende;  omendskønt  ifølge  det  ovenfor 
sagte  store  Selskaber  i  Almindelighed  hindrer 
den  Skønnes  frie  Meddelelse,  kan  det  derfor  paa 
den  anden  Side  heller  ikke  nægtes,  at  naar  store 
Selskabers  Hensigt  er  at  fjerne  trykkende  Tvang 
og  Stivhed,  f.  Eks.  ved  Maskerade,  Baller, 
Skuespil  el.  desl.,  da  maa  Amor  vistnok  ogsaa 
her  have  Adgang  og  Indflydelse. 

Vi  faar  da  overhovedet  denne  Regel :  • 

„Vælg  i  det  hele  taget  et  saadant  Sted,  som 
begunstiger  din  Skønnes  Munterhed,  Erobrings- 
lyst, Forfængelighed  og  utvungne  Meddelelse-" 

Angaaende  Tidspunktet,  der  er  passende  til 
Kærlighedserklæring  eller  Stævnemøde,  da  kan 
der  jo  ingen  Tvivl  være  om,  at  Aftenen  er  den 


202 


bedste  Tid  paa  Dagen  til  disse  Handlinger,  Saa 
længe  Solen  ikke  er  gaaet  ned.  vil  der  sjældent 
frembyde  sig  et  belejligt  Tidspunkt,  fordi  baade 
Mand  og  Kvinde  i  disse  Timer  er  optaget  af 
alvorligt  Arbejde.  Vel  kan  under  Tiden  et  lille 
Øjeblik  uden  Skade  snappes  fra  Arbejdet,  og  det- 
te Øjeblik  kan,  hvis  man  er  heldig  nok  til  at  finde 
sin  Skønne,  medens  det  staar  paa,  gøres  til  et 
Kærlighedsøjeblik,  fuldt  af  den  højeste  Salighed 
for  begge  Parter,  netop  fordi  det  varer  saa  kort 
og  kommer  ligesom  et  Krydderi  til  Arbejdet. 

Men  det  er  sjældent,  at  dette  kan  ske.  Som 
oftest  er  Aftenen,  naar  Arbejdet  er  lagt  til  Side 
for  den  Dag,  den  bedste  Tid  paa  Dagen  for  Kær- 
lighed. 

Men  dette  gælder  ikke  blot  Søn-  og  Hellig- 
dagsaftener ;  det  gælder  ogsaa  Hverdagsaftener ; 
thi  —  som  vi  paaviste  —  Kærligheden  er  ikke 
noget,  der  kun  skal  henlægges  til  Søn-  og  Hel- 
ligdage. Nej !  Den,  der  for  Alvor  elsker,  bør 
ofre  sin  Kærlighed  saa  mange  Øjeblikke  som 
muligt,  bør  skænke  sin  elskede  saavel  Hver- 
dags som  Søndagsaftener. 

Skulde  det  ske.  at  han  var  saa  heldig  at 
træffe  sin  elskede,  før  det  er  Aften,  i  et  Øjeblik, 
da  hendes  Arbejde  ikke  lægger  Beslag  paa 
hende,  og  da  hun  er  ubevogtet  af  andre,  da  kan 
som  vi  bemærkede  et  saadant  Øjeblik  være  gun- 
stigt for  Kærligheden.     Men  Elskeren  maa  tage 

sig  i  Agt,  at  han  benytter  dette  korte  Øjeblik 
godt;  han  maa  navnlig  passe  paa,  at  hans  Til- 
nærmelse ikke  faar  Udseende  af  „en  Spøg",  hvad 
der  meget  let  kan  ske,  dels  fordi  man  skal  skyn- 
de sig,  dels  fordi  man  i  Øjeblikket  generer  sig 
for  at  give  sine  virkelige  Følelser  til  Kende  og 
tror,  at  man  desuagtet  kan  faa  noget  ud  af  sin 
Tilnærmelse  ved  at  anlægge  den  paa  en  spøgen- 
de, kaad  Maade.  Dette  bliver  det  ogsaa  af  Vig- 
tighed at  passe  paa,  hvis  man  træffer  sin  elskede, 
medens  man  selv  er  ved  sit  daglige  Arbejde  og 
nok  kan  ofre  et  Øjeblik  fra  dette  paa  sin  Kær- 
lighed. 

Naturligvis  er  det  i  det  hele  taget  altid  af 
Vigtighed  at  undgaa  at  „spøge  i  Kærlighed", 
naar  det  drejer  sig  om  „en  alvorlig  Kærlighed", 
en  Fordring,  hvis  Betydning  vi  jo  i  øvrigt  tid- 
ligere har  paavist,  idet  vi  har  hævdet  Nødven- 
heden af  „Oprigtighed". 

Men  det  er  som  sagt  navnlig  i  de  ovenfor 
nævnte  Tilfælde,  at  man  let  løber  Faren  for  at 
ødelægge  det  hele  med  Spøg.  idet  man  har  saa 
lidt  Tid  til  at  tænke  sig  om.  Det  er  nemlig  en 
Kendsgerning,  at  Mennesker  har  meget  lettere 
ved  at  tage  en  Sag,  selv  om  den  virkelig  betyder 
noget  alvorligt  for  dem,  paa  en  overfladisk  Maa- 
de, hvad  der  vel  ligger  deri,  at  Alvoren  kræver 
Overvejelse  og  en  energisk  „Samlen  af  sig 
selv". 

Man  maa  ikke  tro,  at  Pigerne  ynder  Fjas  og 
Pjank  i  Kærlighedssager.  Den  mindste  Tanke 
deraf  kan  tværtimod  faa  en  Pige  til  at  vende  sir? 
Elsker  Ryggen. 

„Og  dog",  vil  man  sige,  .-fjaser  og  pjanker 
mange  Piger  jo,  saa  det  er  forskrækkeligt". 

Ja,  dette  er  meget  sandt;  men  det  kan  aldrig 
gaa,  naar  der  skal  være  Alvor  i  Sagen,  og  det 
ved  Pigerne  som  Regel  meget  godt. 

Fjas  og  Pjank  er  i  det  hele  ikke  særligt  til- 
talende. Men  navnlig  maa  man  vogte  sig  der- 
for, naar  man  har  alvorlige  Sager  for. 

Og  for  Resten  maa  det  siges,  at  Kærlighed 
er  noget,  man  som  oftest  ikke  bør  drive  Løjer 
med.  Selv  om  m.an  ikke  mener  det  alvorligt,  er 
det  dog  meget  ofte  saaledes,  at  man  saarer  an- 
dres Følelser,  ja  maaske  gør  IMennesker  luyk- 
kelige  for  lange  Tider  ved  denne  Fremgangs^ 
maade.  foruden  at  man  udsætter  sig  for  selv  at 
blive  regnet  for  en  „pjanket  Person",  hvem  an- 
dre ikke  kan  fatte  nogen  Tillid  til. 

Forkastelig  er  saaledes  den  Maade,  som  unge 
Piger  eller  unge  Mænd  i  deres  Overmod  kan 
finde  paa,  nemlig  for  Løjers  Skyld  at  lade,  som 
om  de  er  forelsket  i  en  anden,  og  saa  senere  gøre 
vedkommende  forstaaeligt,  at  det  hele  kun  var 
Pjank. 

At  avertere  i  Avisen  efter  en  Kæreste  eller 
en  Ægtemage  blot  for,  som  man  siger,  „at  have 

lidt  Sjov",  kan  maaske  som  oftest  ingen  Ulykker 
medføre ;  men  man  udsætter  sig  dog  ogsaa  der- 
ved for  at  saare  andre  eller  blamere  sig  selv  eller 
maaske  begge  Dele. 

Jeg  kendte  saaledes  en  ung  Dame,  der 
sammen  med  en  Veninde  besluttede  „for  Løjers 
Skyld"  at  avertere  i  Avisen  efter  Herrebekendt- 
skaber. I  Avertissementet  stod,  at  de  ærede  re- 
flekterende skulde  møde  paa  et  bestemt  Sted.  til 
en  bestemt  Tid  og  være  kendelige  ved  en  blaa 
Sløjfe  i  Knaphullet.  Man  kan  begribe,  at  der 
mødte  en  ^længde  med  blaa  Sløjfer  i  Knaphul- 
let- De  unge  Damer,  der  selv  skulde  have  haft 
lignende  Sløjfer  til  Kendemærke,  mødte  natur- 
ligvis uden  disse  og  mente  derfor,  at  de  ganske 
ugenert  kunde  more  sig  over  de  mange  mer  eller 
mindre  naragtige  Mandfolk,  der  var  mødt. 
Ulykken  vilde  imidlertid,  at  der  imellem  de  Her- 
rer var  een.  der  fik  Øje  paa  de  to  kaade  unge 
Damer;  tilfældigvis  var  denne  Herre  en  Bekendt 
af  Faderen  til  den  ene  af  Damerne;  han  begreb, 
at  det  var  disse,  der  havde  averteret,  gik  hen  til 
dem  og  friede,  som  han  gik  og  stod,  til  den  unge 
Dame,  hvis  Fader  han  kendte.  Hun  lo  ham 
imidlertid  ud,  og  da  han  senere  søgte  at  forny 
Frieriet  i  hendes  Hjem,  blev  han  afvist.  Til 
Hævn  blamerede  han  den  unge  Dame  overfor 
hans  og  hendes  fælles  Venner  og  Bekendte  ved 
at  fortælle  denne  Avertissements-Hi.stori*-  og  tale 

meget  nedsættende  om  hende,  saa  at  hendes 
Rygte  led  derved,  idet  hun  blev  kendt  som  en 
Fjante,  der  ikke  var  nogen  Alvor  ved,  ja  af  flere 
endda  ansaas  for  en  Tøjte.  Hvad  „ond  Tunge" 
kan  udvirke,  er  jo  en  kendt  Sag. 

De  saakaldte  Ægteskabsannoncer  i  Aviserne 
maa  vist  i  det  hele  taget  under  Tiden  ikke  tages 
altfor  alvorligt,  ikke  en  Gang,  naar  de  har  den 
betydningsfulde  Tilføjelse  „Spøg  frabedes". 

Dog  tvivler  jeg  ikke  om,  at  de  i  Masser  af 
Tilfælde  er  allvorligt  ment.  Hvis  man  vilde 
spørge,  om  der  er  nogen  Mening  i  at  søge  at 
stifte  et  Kærlighedsforhold  ad  den  Vej,  maa  jeg 
svare:  „Hvorfor  ikke.  Den  Vej  kan  være  lige 
saa  god  som  enhver  anden,  blot  Sagen  er  Al- 
vor„.  Jeg  kender  selv  Ægteskaber,  i  hvilke  Æg- 
tefællerne oprindeligt  har  fundet  hinanden  gen- 
nem Avisen  og  altid  har  levet  meget  lykkeligt 
sammen. 


TO  OG  TYVENDE  KAPITEL. 


Det  individuelle  i  Kærligheden- 
Skønt  Kærligheden  overalt,   hvor  den   rører 
sig,  har  det  Fællespræg,  som  vi  har  bestemt  som 

Trang  til  Ømhed  og  Beskyttelse,  er  den  dog 
tillige  overalt  bestemt  ved  „det  individuelle". 
Dette  vil  sige,  at  Kærligheden  i  sit  Væsen  præges 
paa  forskellig  Maade  for  de  forskellige  Indivi- 
der, og  dette  vil  atter  sige,  at  den  Genstand,  den 
søger,  i  høj  Grad  er  bestemt  ved  det  elskende 
Individs  særlige  Ejendommeligheder  og  For- 
hold. Der  er  saa  at  sige  ikke  to  Mennesker,  hvis 
Kærlighed  kræver  Genstande  med  ganske  de 
samme  Egenskaber;  den  Person,  den  ene  elsker, 
afskyes  maaske  af  den  anden. 

Dfette  Forhold  er  netop  Grunden  til,  at  det  er 
saa  vanskeligt  at  give  bestemte  almengyldige 
Regler  for,  hvorledes  Kærligheden  skal  yttre 
sig  udadtil,  og  man  vil  erindre,  at  vi  fremhævede 
denne  Vanskelighed,  inden  vi  gik  over  til  des- 
uagtet at  opstille  Regler. 

Det  individuelle  i  Kærligheden  kan  vi  ikke 
undgaa  at  blive  opmærksomme  paa.  Blot  man 
ser  sig  en  lille  Smule  om,  vil  man  jo  opdage, 
hvor  forskellige  Individernes  erotiske  Tilbøjelig- 
heder er. 

Der  er  Mænd.  som  særligt  bliver  forelsket  i 
slanke,  spinkle  Kvinder,  og  der  er  Mænd,  som 
aldeles  ikke  kan  tænke  sig  at  elske  saadanne 
Kvinder,  men  søger  de  yppige  og  fyldige;  der 
er  Mænd,  som  foretrækker  Blondiner  for  Bru- 
netter, andre,  der  foretrækker  Brunetter  for  Blon- 
diner.    Der  er  Kvinder,   der  ikke  kan    fordrage 

skægløse  ^Nlænd,  og  andre,  som  afskyer  Skæg 
som  Pesten.  Der  er  Kvinder,  som  elsker  store, 
grovt  byggede,  noget  brutale  Mænd  med  store 
Kræfter,  og  der  er  Kvinder,  som  udelukkende 
elsker  fine,  aandsbegavede  Mænd  med  spinkle 
Legemer  og  uden  korporlige  Kræfter.  Der  er 
Mænd,  som  altid  forelsker  sig  i  unge  Pige,  an- 
dre, der  kun  søger  gifte  Koner,  atter  andre,  der 
fortrinsvis  sætter  deres  Garn  ud  for  Enker.  Der 
er  —  hvor  mærkeligt  det  end  lyder  —  Kvinder, 
der  fortrinsvis  elsker  smaa.  hæslige  Mænd  med 
en  eller  anden  Abnormitet,  som  Pukkelrygget- 
hed,  Skævbenethed  o.  s.  v.,  og  der  er  Kvinder, 
som  kun  kan  tænke  sig  at  elske  høje,  slanke, 
statelige  Mandsskikkelser.  Der  er  Kvinder,  der 
kun  vil  have  med  rige  Mænd  at  gøre,  andre,  der 
foretrækker  den  fattige.  Endnu  besynderligere 
synes  det,  at  der  er  Kvinder,  der  kun  elsk-^r 
Mænd,  som  indtager  en  bestemt  Stilling,  har 
en  bestemt  Titel  el.  lign.,  jeg  kendte  saaledes 
en  ung  Pige,  der  havde  gjort  Bekendtskab  med 
en  ung  Mand,  i  hvem  hun  blev  forelsket ;  af  en 
eller  anden  Grund  troede  hun,  at  den  unge  Mand 
var  teologisk  Kandidat;  da  det  imidlertid  viste 
sig,  at  han  ikke  var  det,  brød  hun  med  ham 
med  den  Motivering,  at  „hun  kun  kunde  elske 
teologiske  Kandidater". 

Der  kunde  opregnes  Tusinder  af  Eksemp^r 
paa  de  besynderligste  Forhold,  der  oostaar  af 
„det  individuelle  i  Kærligheden". 

For  blot  at  nævne  et  Par  Eksempler  paa  Maa 
og  Faa : 

Jeg  kendte  en  Mand,  en  lidt  ældre  Levemand, 
som  kun  fandt  Glæde  ved  ganske  magre  Kvin- 
der; det  vil  sige,  unge  skulde  de  ogsaa  være. 
Han  tilbragte  sine  Aftener  med  at  gaa  fra 
Varieté  til  Varieté  og  studere  det  kvindelige  Per- 
sonale ;  saa  han  et  nyt  Ansigt,  der  sad  paa  t.n 
ung  Kvinde,  hvis  Krop  var  slank  som  en  Sy- 
naal,  saa  var  han  der  straks ;  han  opsøgte  hende 
og  paabegyndte  sit  Kærligheds-Angreb ;  uhel- 
dig var  han  sjælden,  skønt  der  i  Grunden  ikke 
var  det  mindst  forføriske  ved  ham.  Men  han 
vidste  altid  sikkert,  paa  hvilket  Omraade  han 
kunde  regne  med  at  faa  Bytte,  og  han  regnede 
saa  godt  som  aldrig  fejl. 

En  anden  Herre  af  mit  Bekendtskab  brød  sig 
kun  om  gifte  Kvinder;  da  jeg  spurgte  ham, 
hvilke  hans  Grunde  dertil  egentlig  var,  svarede 
han  : 

„Jo ser  De,  en  gift  Kvinde,  det  er  dog 

noget  ganske  andet  end  en  ung  Pige.  En  gift 
Dame  kan  man  tale  med  om  Ting,  som  man  ikke 
kan  tale  med  en  ung  Pige  om ;  hun  vilde  jo  bare 
gøre  sig  latterlig,  hvis  hun  vilde  prøve  paa  at 
spille  snerpet  eller  uskyldig.  Hun  er  ikke  læn- 
gere i  den  Periode  af  Livet,  hvor  man  maa  nøjes 
med  Anelserne;  hun  er  traadt  ind  i  den  Periode, 

hvor  man  har  Kendsgerningerne  at  holde  sig  til, 
og  ethvert  Forsøg  fra  hendes  Side  paa  at  lade 
naiv  vilde  klæde  hende  ilde;  det  ved  hun  ogsaa 
meget  godt  selv". 

Bekendt  er  det  jo,  at  der  findes  Mennesker  — 
Kvinder  som  Mænd —  der  fortrinsvis  elsker  dem, 
der  er  raa  og  brutale.  Om  Kvinder,  der  som  Hun- 
de følger  en  Mand,  der  underkuer  og  prygler  dem, 
har  vi  jo  hørt  saa  tit.  Dette  Forhold  har  endda 
fundet  en  klassisk  Fremstilling  i  Digtekunsten, 
nemlig  i  den  tyske  Digter  Heinrich  von  Kleists 
berømte  Drama:  „Katshen  von  Heilbron". 

Aarsagerne  til  det  individuelle  i  Kærlig- 
heden" er,  som  vi  straks  i  Begyndelsen  af  dette 
Kapitel  bemærkede,  det  elskende  Individs  sær- 
lige Ejendoinmeligheder  og  private  Forhold; 
ikke  to  Mennesker  er  ens,  derfor  vil  heller  ikke 
de  Mennesker,  de  elsker,  være  ens ;  thi  der  gør 
sig  i  deres  Kærligheds-Trang  en  Forskel  gæl- 
dende, der  netop  beroer  paa  deres  særlige  Ejen- 
dommeligheder og  private  Forhold,  ja  ikke  blot 
beror  derpaa,  men  endog  ofte  nødvendiggøres 
deraf ; 

Man  har  et  Ordsprog,  der  sigter  til  det  indivi- 
duelle i  Kærligheden",  og  som  ofte  i  Omgangs- 
livet fremføres,  uden  at  nogen  egentlig  tænker 
over,  om  det  ogsaa  ganske  passer.  „Modsæt- 
ningerne mødes",  siger  man. 

Det  maa  indrømmes,  at  Livet  ofte  lader  det 

faa  Udseende  af,  at  dette  er  en  Lov,  hvorefter 
alle  Ting  retter  sig  indenfor  Kærlighedens  ud- 
strakte Rige;  det  mangler  ikke  paa  Eksempler; 
vi  ser.  at  den  aandeligt  begavede  tiltrækkes  af 
den  legemligt  begavede,  og  omvendt,  at  den  fat- 
tige søger  den  velhavende,  og  omvendt,  den  tyk- 
ke den  tynde,  og  omvendt,  de  store  de  smaa,  og 
omvendt  o.  s',  v.,  o.  .s  v. ;  alle  Ting  synes  gan- 
ske rigtigt  at  tyde  paa,  at  Modsætningerne  mødes 
overalt  og  altid- 

Men  —  —  ser  vi  nøjere  til,  vi*  vi  opdage, 
at  det  ikke  altid  passer  simpelt  hen  at  sige,  at 
Modsætningerne  mødes;  thi  der  viser  sig  at 
være  Modsætninger,  der  aldeles  ikke  kan  mødes, 
der  ikke  kan  forliges,  ja  ikke  bestaa  paa  een 
Gang,  hvis  de  kommer  sammen.  Det  viser  sig. 
at  der  stilles  en  bestemt  Fordring,  hvis  jModsæt- 
ninger  skal  kunne  mødes  og  bestaa  i  Endrægtig- 
hed ved  Siden  af  hinanden  ;  denne  Fordring  gaar 
ud  paa,  at  de  skal  kunne  „supplere"  hinanden. 

Vi  vil  altid  finde,  at  det,  et  Menneske  søger, 
er  noget,  der  kan  supplere  det.  Derfor  vil  f .  Eks. 
det  Menneske,  hvis  aandelige  Evner  er  ubetyde- 
lige, men  hvis  Legemskraft  er  stor,  føle  sig 
stærkt  tiltrukket  af  det  førstnævnte.  Disse  to 
Mennesker  „supplerer"  hinanden;  de  danner  paa 
en  Maade  nok  Modsætninger  til  hinanden  ;  men 
disse  Modsætninger  er  supplerende 

Hvis  derfor  Mundheldet  skal  have  nogen  .Me- 

ning,  maa  det  forstaas  saaledes  :  „Modsætninger, 
der  supplerer  hinanden,  snødes".  Dette  er  det 
netop,  der  sker  her  i  Livet. 

Navnlig  lægger  vi  Mærke  til,  at  det  er  saa- 
ledes, naar  vi  betragter  „det  økonomiske",  der  jo 
altid  spiller  en  Rolle  i  Kærligheden. 

Det  siger  sig  selv,  at  den  fattige  Kvinde  vil 
søge  Støtte  hos  den  velsituerede  Mand ;  den,  hun 
skal  elske,  skal  helst  være  velsitueret,  fordi  det 
for  hende  er  det  naturlige,  at  den,  der  er  Gen- 
standen for  hendes  Kærlighed,  ogsaa  er  hendes 
økonomiske  Støtte;  paa  denne  Maade  supplerer 
han  hende,  medens  han  ikke  vil  stille  den  sam- 
me Fordring  til  hende,  men  hos  hende  søge  an- 
dre ham  supplerende  Egenskaber,  for  hvis  Skyld 
han  kan  tage  hende,  økonomisk  Støtte  gælder 
det  jo  ikke  for  ham  at  finde. 

Men  ogsaa  den  daarligt  situerede  Mand  vil 
jo  fortrinsvis  søge  Kvinder,  der  er  velhavende ; 
det  vil  for  ham  ofte  spille  en  Rolle,  hvor  stor 
en  Medgift  Pigen  kan  miedbringe  i  Ægteskabet. 

I  Selskabslivet  hører  vi  ofte,  naar  Talen  er 
om  et  eller  andet  ,,Parti"  mellem  en  Mand  og  en 
Kvinde,  Udtalelser  som  disse :  „Aa,  han  har 
saamænd  blot  taget  hende  for  Pengenes  Skyld" 
eller  „Hun  har  blot  taget  ham  for  Pengenes 
Skyld". 

Det  er  i  de  bestemte  Tilfælde  altid  meget  van- 
skeligt at  dømme  om,  hvorvidt  den.  der  kommer 

med  dette  Udbrud,  har  Ret  eller  ikke.  Sandsyn- 
ligheden taler  imidlertid  for,  at  vedkommende 
ikke  har  Ret.  Det  maa  ganske  vist  indrømmes, 
at  det  hænder,  at  en  Mand  tager  en  Kvinde  eller 
en  Kvinde  en  Mand  udelukkende  for  Pengenes 
Skyld.  Men  det  er  sjældent.  Som  oftest  vil  der 
ogsaa  være  noget  „erotisk"  med  i  Spillet;  særlig 
er  dette  Tilfældet,  naar  det  er  en  fattig  Pige, 
der  gifter  sig  med  en  velsitueret  Mand.  Det  er 
jo  nemlig  saaledes,  at  hvis  en  ung  Pige  ikke 
føler  sig  tiltalt  af  en  Mand,  ikke  føler,  at  han 
ejer  Betingelser  for  at  kunne  vække  hendes  Kær- 
lighed, vil  hun  naturnødvendigt  føle  sig  meget 
uvillig  til  at  indlade  sig  med  ham,  om  han  saa 
er  aldrig  saa  rig;  alene  Tanken  om  hans  Kær- 
tegn vil  vække  hendes  Modbydelighed-  Noget 
lignende  vil  ogsaa  være  Tilfældet  for  en  ung 
Mands  Vedkommende  i  Forholdet  til  en  rig 
Kvinde. 

Man  maa  derfor  være  lidt  forsigtig  med  at 
paastaa,  at  det  „kun"  er  „for  Pengenes  Skyld", 
at  en  tager  en  anden. 

Derimod  kan  man  i  mange  Tilfælde  med 
Sandhed  sige,  at  det  „blandt  andet  er  for  Penge- 
nes Skyld"  og  i  nogle,  at  det  „først  og  fremmest 
er  for  Pengenes  Skyld". 

De  sidst  nævnte  Tilfælde  vil  ofte  være  uhel- 
dige; men  de  Tilfælde,  i  hvilket  det  „blandt 
andet  er  for  Pengenes  Skyld",  synes  jeg,  det  er 


214 


vanskeligt  at  dadle;  for  det  første  maa  vi  tage 
i  Betænkning,  at  det,  at  Pengene  spiller  en 
Rolle,  behøver,  som  vi  ovenfor  paaviste,  aldeles 
ikke  at  udelukke  Kærligheden,  for  det  andet 
maa  vi  ogsaa  erindre,  at  „det  økonomiske"  i  vore 
Dage  nu  een  Gang  er  af  en  saadan  Vigtighed, 
at  det  er  umuligt  at  se  bort  fra  det. 

Det  individuelle  spiller  i  det  hele  taget  en 
overordentlig  stor  Rolle  i  Kærlighed;  men  det 
gælder,  som  bemærket,  at  man  her  ikke  kan  op- 
stille Regler.  Individet  maa  selv  bedst  kende 
sine  Ejendommeligheder  og  Forhold  og  derfor 
ogsaa  bedst  selv  kunne  forstaa,  hvilke  Forbin- 
delser der  passer  for  det.  Hvis  det  ikke  lider  af 
Sindssyge  eller  er  vanvittigt,  skal  Erfaringen  og 
sund  Menneskeforstand   nok  lede  det  paa  rette 

V€j. 

Vil  man  „ærligt"  bedømme  et  eller  andet  For- 
.  hold,  maa  man  altid  tage  Hensyn  til  det  indivi- 
duelle. Ikke  to  menneskelige  Forhold  er  ens. 
Det  gælder  nu  mere  og  mere  at  faa  Øjnene  op 
for  Livets  Mangfoldighed  og  Variabilitet,  ellers 
gør  man  sig  skyldig  i,  hvad  der  almindeligvis 
kaldes,  „at  skære  alle  Ting  over  een  Kam",  en 
Fremgangsmaade,  der  ofte  fører  til  Uretfærdig- 
hed. 

En  Forfatterinde  sammenligner  for  at  vise, 
hvilken  Forskel,  der  er  paa  de  menneskelige  In- 
dividualiteter, Mennesket  med  Dyrene,  idet  hun 

viser,  at  nogle  Mennesker  ligner  een  Dyreart, 
andre  en  anden.  Jeg  kan  ikke  dy  mig  for  at 
citere  hendes  Udtalelse,  dér  synes  mig  ret  komi- 
ske: 

„Nogle  Kvinder",  siger  hun,  „ligner  Hunde- 
ne, der  slikker  den  Haand,  der  slaar  dem.  Disse 
yndes  særlig  af  herskesyge  Mænd.  Nogle  lig- 
ner Kattene,  der  er  indsmigrende,  men  falske. 
Disse  er  de  farligste  for  Mændene ;  thi  de  over- 
falder dem  med  List.  Nogle  ligner  Faarene, 
der  er  fromme  og  taalmodige ;  men  naar  man  vil 
trække  dem,  stamper  de  i  Jorden  og  vil  den 
modsatte  Vej.  Nogle  ligner  Papegøjerne,  der 
kan  gøre  et  farligt  Spektakel  og  bide  slemt. 
Nogle  ligner  Gæssene,  der  gerne  dypper  deres  fe^ 
de  Bryst  i  Rendestene,— og  saa  fremdeles.  Man- 
ge Mænd  ligner  Løverne,  af  hvilke  der  er  forskel- 
lige Arter,  saasom  Gadeløver  og  Balløver.  Nog- 
le ligner  Rævene,  der  gaar  frem  med  planlagt 
Lumskhed.  Nogle  ligner  Æslerne,  der  er  gode 
Lastdragere,  men  trevne  og  trodsige.  Nogle  lig- 
ner Elefanterne,  der  er  kloge  og  godmodige, 
men  klodsede.  Nogle  ligner  Hestene,  der  er  fy- 
rige, hidsige  og  kaade.  Nogle  ligner  Aberne, 
der  er  naragtigeog  nogle  ligner  Svinene;  til  dis- 
se sidste  maa  henregnes  de  vandrende  Øltøn- 
der •). 


*)  Amalie  Clausen:  Kærlighed.   Aarhus  1908.    S.  63-64. 

Sammenligningerne  er  maaske  hist  og  her 
lidt  haltende.  Faktum  er  imidlertid,  at  vi  ofte 
hos  Mennesker  kan  genfinde  Egenskaber  eller 
Træk,  der  er  ejendommelige  for  en  eller  anden 
Dyreart,  en  Omstændighed,  der  maaske  kan  tje- 
ne til  Bestyrkelse  af  den  ofte  fremsatte  Teori,  at 
vi  Mennesker  nedstammer  fra  Dyrene.  Dette 
vedkommer  os  ikke  her.  Men  vi  ser,  at  Forskel- 
len mellem  Mennesker  kan  være  saa  stor,  at  to 
Individer  ikke  blot  er  forskellige  fra  hinanden 
paa  samme  Maade  som  to  Individer  af  een  og 
samme  Dyreart,  men  endog  som  to  Individer  af 
hver  sin  Dyreart. 


TRE  OG  TYVENDE  KAPITEL. 


Den  store  Kærlighed. 

Ja,  —  den  store  Kærlighed!  Eksisterer  der 
mon  en  Kærlighed,  man  kan  kalde  saaledes  ? 
Mange  mener  det,  mange  mener  det  ikke.  Sand- 
heden er  vel  den,  at  den  store  Kærlighed  ikke 
forekommer  i  enhver  Mands  og  Kvindes  Liv. 

Den  store  Kærlighed  maa  være  en  Kærlig- 
hed, som  den  mellem  „Romeo"  og  „Julie"  i 
Shakespeares  berømte  Kærlighedstragedie,  en 
Hengivelsestrang  af  saa  stormende  Natur,  at  den 
fejer  alle  andre  Interesser  til  Side  og  maa  have 
sit  Forløb,  selv  om  den  fører  i  Døden. 

Ikke  al  Kærlighed  er  saa  mægtig.  Der 
gives  forskelilge  Grader  af  Kærlighed,  det 
frembyder  Erfaringen  i  Tusindvis  af  Eksempler 
paa.  Det  synes  saa,  at  Flertallet  af  Menne- 
skene kun  kender  de  mere  „modererede"  Grader 
af  Kærlighed;  den  voldsomme  Lidenskab,  som 
karakteriserer  den  store  Kærlighed,  formaar  ikke 
at  betage  dem. 

Man  taler  ofte  om  „Kærlighed  ved  første 
Blik".  Nogle  paastaar,  at  dette  eksisterer,  an- 
dre benægter  det.  Utvivlsomt  er  det  imidlertid, 
at  det  eksisterer;  men  det  kan  være  eet  af  to, 
enten  Forhlændelse  eller  et  Tilfælde  af  den  store 
Kærlighed. 

Det  er  jo  en  Kendsgerning,  at  mange  tror  at 
være  kommet  til  at  elske  et  Menneske,  blot  de 
har  set  det  een  Gang,  ofte  endog,  selv  om  de 
kun  har  set  vedkommende  ganske  flygtigt.  Ofte 
tager  de  Fejl.  Det  hele  er  kun  en  Forhlændelse, 
fremkaldt  ved  ydre  Virkemidler,  smagfuldt  Toi- 
lette, flot  Klædedragt.  Skønhed,  indtagende  Ma- 
nerer o.  s.  v. 

Vi   har  tidligere  omtalt,  hvilken    Rolle   „det 

ydre"  spiller.  Det  er  aldeles  forbavsende,  hvilke 
Virkninger,  der  kan  frembringes  ved  dette.  Sær- 
lig maa  man  lægge  Mærke  til,  hvilken  umaadelig 
Rolle  Farver,  Smykker  og  Pynt  af  al  Slags  spil- 
ler i  Elskoven. 

Nu  er  det  jo,  som  vi  ligeledes  tidligere  har 
paavist,  ingenlunde  af  det  onde.  at  Mennesker 
lægger  en  vis  Vægt  paa  det  ydre.  Men  det  er 
paa  den  anden  Side  ogsaa  forkert  af  et  Menne- 
ske, naar  det  bedømmer  et  andet  udelukkende 
efter  det  ydre ;  derved  hilder  det  sig  som  sagt 
meget  ofte  i  en  Forblændeise. 

Men  det  kan,  som  vi  sagde,  ogsaa  være  „den 
store  Kærlighed",  der  opstaar  ved  første  Blik. 
Dette  er  dog  efter  vor  Anskuelse  sjældent.  Som 
oftest  skal  der  lidt  Bekendtskab  til,  inden  Kær- 
ligheden kan  naa  saa  høj  en  Grad,  at  den  for- 
tjener Navnet  „den  store". 

Det  er  ingenlunde  saaledes  at  forstaa,  at  fordi 
der  gives  en  Kærlighed,  der  maa  kaldes  „den 
store",  er  al  anden  Kærlighed  værdiløs-  At  an'r 
tage  dette  vil  have  meget  beklagelige  Følger  for 
de  fleste. 

Selv  om  Kærlighed  ikke  er  en  stormende,  alt 
opslugende  Lidenskab,  kan  den  dog  være  en 
stærk  Følelse  og  have  den  største  Indflydelse 
paa  de  elskendes  Liv. 

Det  synes  endog  at  være  saaledes,  at  der  er 
Mennesker,  for  hvem  „den  store  Kærlighed"  al- 

deles  ikke  passer,  hverken  som  en  Lidenskab,  der 
rører  sig  i  deres  eget  Indre,  eller  som  en  Liden- 
skab, der  fra  andres  Side  rettes  mod  dem.  Dette 
har  sin  vel  forstaaelige  Grund : 

Det  er  i  Tilværelsen  saaledes,  at  jo  større  et 
Menneske  er,  det  vil  sige,  jo  større  den  legem- 
lige og  aandelige  Energi  er,  hvortil  det  kan  hæve 
sig,  desto  større  Lidenskab  vil  Kærligheden  og- 
saa  have  en  Tendens  til  at  yttre  sig  hos  dette 
Menneske,  og  med  desto  større  Lidenskab  vil 
det  da  ogsaa  have  Behov  at  blive  elsket.  Det  er 
nemlig  en  Lov,  der  gør  sig  gældende  overalt; 
Evne,  Ydelse  og  Trang  staar  overalt  i  et  lige- 
fremt proportionelt  Forhold  til  hverandre,  altsaa 
jo  større  Evne,  jo  større  Ydelse,  men  ogsaa  jo 
større  Trang. 

Af  dette  følger  altsaa,  at  „den  store  Kærlig- 
hed" egentlig  kun  hører  hjemme  hos  stort  an- 
lagte Mennesker.  Mennesker  i  Almindelighed  vil 
være  mere  maadeholdne,  saavel  med  Hensyn  til 
den  Kærlighed,  de  selv  yder,  som  med  Hensyn 
til  den  Fordring  om  Kærlighed,  de  stiller  til  an- 
dre. Man  kan  jo  ogsaa  træffe  Mennesker,  der 
har  et  Valgsprog  som  dette:  „Elsk  mig  lidt, 
men  elsk  mig  længe  I",  et  Valgsprog,  vi  dog  ik- 
ke vil  anbefale  nogen  Mand  eller  Kvinde  at  føre 
i   Munden  lige  overfor  sin  elskede. 

FIRE  OG  TYVENDE  KAPITED. 


Kærligheden  paa  forskellige   Alderstrin. 

Kærligheden  mellem  Mand  og  Kvinde  spirer 
allerede  i  Barnealderen.  De  fleste  Børn  leger 
jo  „Kærester". 

Barnekærligheden  kan  være  overordentlig 
skøn  og  under  Tiden  sætte  sig  Spor  gennem  hele 
Individets  Livsløb.  Det  ligger  i  Sagens  Natur, 
at  den  ofte  maa  have  en  overvejende  „platonisk" 
Karakter- 
En  meget  smuk  Skildring  af  en  saadan  Bar- 
nekærlighed findes  i  Dickens'  Roman :  „David 
Copperfield",  hvor  det  fortælles,  hvorledes  den 
lille  Daved  blev  forelsket  i  „Little  Em'ly"  (lille 
Mille).  „Jeg  er  vis  paa",  siger  David  selv,  „at 
jeg  elskede  dette  Barn  med  saa  ophøjet,  ren  en 
Kærlighed,  at  ingen  senere  Alder  har  været  i 
Stand  til  at  yde  noget  lignende". 

Men  Kærligheden  naar  først  sin  fulde  Udvik- 
ling, naar  Barnealderen  er  et  tilbagelagt  Sta- 
dium. I  Alderen  fra  fem  og  tyve  til  tredive 
Aar  er  Mandens  egentlige  Periode  for  Elskov ;  i 

disse  Aar  staar  han  i  sin  fulde  Ungdomsblom- 
string,  Og  denne  Alder  er  derfor  ogsaa  den  mest 
passende  Alder  for  ham  til  at  gifte  sig.  For 
Kvinder  gælder  en  lidt  tidligere  Alder,  nemlig 
fra  det  to  og  tyvende  til  det  otte  og  tyvende  Aar. 

Det  kan  naturligvis  ikke  undgaas,  at  efter- 
haanden  som  Mand  og  Kvinde  skrider  frem  i 
Alder,  svækkes  deres  Evne  til  Kærlighed.  Livet 
er  nu  een  Gang  saaledes,  at  vi  ikke  kan  vedblive 
at  være  lige  unge,  sunde  og  kraftig;e,  og  dette  i 
Særdeleshed,  hvis  vi  i  Ungdommens  Aar  har  hen- 
givet os  til  Udskejelser  og  forødt  vore  Kræfter- 

Dog  er  der  i  og  for  sig  slet  ikke  noget  i  Vejen 
for,  at  Mænd  selv  i  en  fremrykket  Alder  formaar 
at  vinde  unge  Pigers  Kærlighed;  men  for  at 
dette  skal  kunne  ske,  maa  de  være  velbevarede, 
det  vil  sige,  de  maa  ved  en  maadeholden,  sædelig 
Levevis  have  forstaaet  at  vedligeholde  deres  ung- 
dommelige Saft  og  Kraft.  En  ung  Pige  vil  end- 
og ofte  foretrække  en  saadan  ældre  Kavaler  frem- 
for en  ung  Tilbeder,  idet  han  vil  være  hensyns- 
fuldere og  mere  fintfølende  end  den  sidst  nævn- 
te; han  vil  som  Ægtemand  give  mindre  Anled- 
ning til  Skinsyge;  han  vil  være  mere  opmærk- 
som, i  højere  Grad  bestræbe  sig  for  at  imøde- 
komme sin  Hustrus  Ønsker  og  passe  langt  bedre 
paa,  at  den  Lue.  han  har  evnet  at  tænde,   ikke 

gaar  ud. 

Man  Ihar    mange    historiske    Mcsemplcr    paa 


222 


Ægteskaber,  i  hvilke  Manden  var  betydelig 
ældre  end  Hustruen,  og  hvor  desuagtet  Forhol- 
det var  højst  lyksaligt. 

Digteren  Rahbek  skal  have  levet  et  overor- 
dentligt lyksaligt  Liv  med  sine  Kone,  KaTnma, 
den  fra  vor  Litteraturs  Guldalder  saa  kendte 
Kamvia  i  Bakkehuset. 

Det  mest  glimrende  Eksempel  paa  en  Mand, 
der  var  ypperlig  Elsker  og  Ægtemand  højt  op  i 
Aarene,  er  dog  Nordmanden  Christian  Jacobsen 
Drackenberg.  Men  denne  Mands  Liv  synes 
ganske  vist  ogsaa  at  være  ligefrem  „overnatur- 
ligt" saa  rigt  paa  Kraft,  det  var. 

Han  blev  født  i  iVaret  1626  og  blev  146  Aar 
gammel.  I  en  Alder  af  1 1 1  Aar  giftede  han  sig, 
og  hans  Kone,  der  var  firsindstyve  Aar  yngre, 
befandt  sig  særdeles  lykkeligt  ved  hans  Side. 
Hun  døde,  medens  han  endnu  var  en  forholds- 
vis ung  Mand  —  ikke  mere  end  125  Aar  gammel 
— ,  og  det  fortælles,  at  hun  paa  Dødslejet  tog 
hans  Haand  i  sin  og  erklærede,  at  han  i  alle 
Maade  havde  været  hende  en  god  Ægtemand. 
I  en  Alder  af  132  Aar  friede  Drackenberg  saa  til 
en  ung  Bondepige.  Hun  sagde  dog  nej,  idet 
hun  sandsynligvis  tænkte,  at  der  dog  maatte 
være  en  Grænse  selv  for  den  mest  ubændige 
Mandskraft.  Selvfølgelig  havde  Drackenberg 
mange  Børn,  saa  mange,  at  han  selv  ikke  vidste 
Tallet  paa  dem.    Han  havde  dem  rundt  om  \  alle 

Riger  og  Lande;  thi  han  havde  faret  viden  om, 
oplevet  meget  og  ikke  nægtet  sig  noget. 

Men  frembyder  Livet  den  Slags  Eksempler, 
saa  frembyder  det  til  Gengæld  Tusinder  af  Eks- 
empler paa,  hvor  latterligt  det  kan  være,  naar 
en  gammel  Mand  tror  at  kunne  vinde  en  endnu 
ung,  blomstrende  Kvindes  Kærlighed.  Det  for- 
staar  sig  af  sig  selv,  at  en  gammel,  udlevet,  træt, 
gnaven  og  pirrelig  Mand  er  er  Vederstyggelig- 
hed for  en  ung,  kærlighedstørstende  Pigesjæl. 
Hans  Penge  gør  ham  ikke  elskværdigere,  hans 
Galanteri  vækker  hendes  Spot;  hans  Kærtegn 
vækker  hendes  Afsky,  ja  Had. 

Og  dog  kan  undertiden  saadanne  gamle  Li- 
bertinere gøre  en  vis  Furore  paa  Elskovens  tor- 
nefulde Vej.  Men  det  er  i  Kraft  af  deres  Pen- 
ge, deres  Guldstykker,  Banknoter  og  Checks,  at 
de  naar  noget. 

I  Paris  findes  nok  af  den  Slags  Individer, 
ældre  Herrer  med  graat  Haar  og  Monokel  i  Øjet, 
elegant  udhalede  og  med  en  Tegnebog  spækket 
med  Pengesedler.  De  kaldes  vieux  marcheurs, 
hvad  der  paa  Dansk  nærmest  kan  gengives  ved 
„gamle  Trappeslidere".  Saadanne  Herrer  har 
deres  Garn  ude  efter  de  alleryngste,  de  smaa 
Sypiger  eller  Butikspiger  fra  16—20  Aar;  dem 
efterstræber  de  med  deres  Tegnebøger  og  deres 
Galanteri. 

At  en  ældre  Kvinde  kan  vinde  en  ung  Mnnds 

Kærlighed,  frembyder  Livet  ogsaa  Eksempler 
paa.  Dog  er  det  sjældent,  at  Kvinden  kan  gøre 
noget  erotisk  Indtryk  paa  en  Mand,  naar  hun  er 
oppe  over  de  to  eller  tre  og  fyrre.  Det  hænder; 
men  det  gælder  her,  ligesom  med  Mænd,  at  hun 
maa  være  ualmindelig  velbevaret. 

Man  maa  dog  i  det  hele  her,  hvor  Talen  er 
om  Kærligheden  paa  forskellige  Alderstrin,  atter 
vogte  sig  for  de  almengyldige  Regleri.  Livet 
frembyder  saa  mangfoldige  Forhold.  Det  hæn- 
der, at  de  graa  Haar,  baaret  med  Værdighed  og 
Ynde,  netop  er  et  Plus.  der  hjælper  til  med  at 
tænde  Elskovs  Lue  og  holde  den  ved  Lige. 


FEM   OG   TYVENDE   KAPITEL. 


Et  Liv  uden  Kærlighed. 

Af  Kærligheden  mellem  Mand  og  Kvinde 
udspringer,  som  vi  flere  Gange  har  bemærket,  al 
anden  Kærlighed.  Den  er  som  en  mægtig  Flod, 
fra  hvilken  der  udgaar  utallige  Bifloder,  der,  selv 
om  de  i  Størrelse  og  Styrke  ikke  kan  maale  sig 
med  den.  dog  kan  være  store  og  stærke  nok. 

Først  og  fremmest  udspringer  Familiekcerlig- 
heden  af  denne  Livets  Urkraft.  Forældres  Kær- 
lighed til  deres  Børn,  Børns  til  deres  Forældre, 
Kærligheden  mellem  Søskende  indbyrdes  —  alt 
er  det  Forgreninger  af  „den  erotiske  Kærlig- 
hed", Kærligheden  mellem  Mand  og  Kvinde. 

Ogsaa  Venskabet  er  en  Forgrening  deraf.  Ja, 
om  „almindelig  Menneskekærlighed"  kunde  man 
med  Rette  paastaa  det  samme;  thi  alt,  hvad  der 
hedder  Barmhjertighed.  Medlidenhed.  Skaan- 
somhed,  Fordragelighed  og  Overbærenhed  har 
Rod  i  Kærligheden  og  vilde  utvivlsomt  slet  ikke 
være  til,  om  denne  ikke  var  til. 

Det  er  en  Erfaring,  som  ofte  gøres  af  den, 
der  elsker,  at  hans  Kærlighed,  skønt  den  vel  er 
rettet  mod  en  bestemt  Person  af  det  andet  Køn, 
dog  kaster  som  et  Genskin  paa  mange  andre. 
At  elske  den  ene  er  at  elske  mange.  Kærlig- 
heden kaster  et  Trylleslør  over  alt.  Paa  een 
Gang  føler  Elskeren  sig  let  og  fri ;  Mennesker 
og  Ting,  som  han  før  har  betragtet  med  Uvillie 
eller  Ligegyldighed,  forekommer  ham  pludselig 
behagelige  og  tiltrækkende ;  alle  Ting  synes  at 
gaa  saa  let  for  ham,  og  alle  smiler  til  ham ;  Ver- 
den er  blevet  fuld  af  Smil  og  Glæde  for  ham,  og 
Livet  synes  ham  „en  Dans  paa  Roser". 

Fra  min  egen  Ungdomstid  husker  jeg  en 
Sommeraften,  da  jeg  vandrede  med  min  elskede 
ad  en  Sti,  vi  havde  fundet  i  Nærheden  af  „Klam- 

penborg  Skov",  en  Sti,  der  ikke  syntes  meget 
befærdet.  Paa  den  ene  Side  laa  Marker  og  Enge 
og  over  disse  naaede  Blikket  Villaer,  der  laa 
spredt  mellem  hverandre.  Særlig  een  Villa,  der 
var  ganske  oplyst,  tiltrak  sig  Opmærksomheden  ; 
den  var  større  og  gjorde  et  smukkere  Indtryk  end 
de  andre.  Paa  den  anden  Side  af  Stien  var  en 
Udkant  af  Skoven.  Her  vandrede  vi,  Arm  i 
Arm,  fortabt  i  hinanden.  Paa  een  Gang  syntes 
den  smukke  Villa  os  et  Slot,  Skoven,  Markerne, 
Vejen,  Husene,  ^  alt  forekom  os  et  Eventyr- 
land, hvori  vi  selv  følte  os  som  Prins  og  Prin- 
sesse. Vi  kunde  slet  ikke  forklare  os  dette 
Drømmespil ;  men  vist  er  det,  alt.  hvad  vi  saa, 
syntes  os  blændende  og  fortryllende.  Det  var 
Elskoven,  der  blændede  og  fortryllede  os.  Be- 
ru.sede  sank  vi  i  hinandens  Arme.  Lad  være,  at 
Livet  rummer  megen  Kummer  og  Smerte !  For 
saadanne  Øjeblikkes  Skyld  kan  det  vel  være 
værdt  at  leve.  Thi  usigelig  Lykke  er  det  at  elske 
og  at  vide  sig  elsket. 

„At  elske  een,  er  at  elske  mange",  sagde  vi. 
Ja,  dette  er  Sandhed.  Kærligheden  er  som  So- 
len, der  kaster  sine  Straaler  til  mange  Sider  og 
varmer  mange  Steder,  selv  om  der  er  een  Egn, 
hvor  den  brænder  stærkere  end  andre  Steder. 

Dog  kan  Solens  Straaler  jo  ikke  trænge  alle 
Steder  hen  ;  de  har  deres  Rækkevidde,  ud  over 
hvilken    de   ikke   naar.     Saaledes   er   det    ogsaa 

med  Kærligheden.  Den  har  sin  Begrænsning, 
sit  afgrænsede  Omraade,  indenfor  hvilket  den 
hører  hjemme,  og  udenfor  hvilket  den  ikke  kan 
gaa;  dette  Omraade  er  større  eller  mindre,  alt 
efter  Størrelsen  af  Menneskets  Evner;  det  be- 
stemmes af  Mennesket  eget  —  bevidste  eller  ube- 
vidste —  Valg ;  men  det  maa  til,  hvis  Livet  ikke 
skal  tabe  sig  i  lutter  Drøm  og  Meningsløshed. 

Dette  har  vi  tidligere  paavist,  idet  vi  har  ud- 
viklet, hvorledes  vi  ikke  kan  give  Kærlighed 
til  alle  og  enhver  og  derfor  kan  synes  dem  egoi- 
stiske, der  ikke  kan  komme  med  i  den  Kreds  at 
Individer,  den  være  sig  nu  større  eller  mindre, 
hvem  vi  tager  under  vor  Kærligheds  Vinger,  og 
som  derfor  udgør  vor  Kærligheds  Omraade.  Vi 
har  ogsaa  paavist,  at  intet  Menneskes  Liv  kan 
være  lutter  Kærlighed,  fordi  en  vis  Grad  af  Ego- 
isme er  nødvendig  for  enhver. 

Men  et  andet  Spørgsmaal  er  det,  om  et  Men- 
neskeliv der  er  ganske  blottet  for  Kærlighed, 
kan  forekomme.  Man  skulde  synes,  det  var 
umuligt.  Og  dog  gives  der  Mennesker,  hvis 
Liv  ser  ud  til  at  være  ganske  uden  Kærlig- 
hed i  enhver  Forstand,  det  være  sig  erotisk  Kær- 
lighed, Familiekærlighed  eller  almindelig  Men- 
neskekærlighed. 

Sagen  er,  at  et  Menneske  kan  komme  saavidt 
i  Unatur,  at  daarligc  Tilbøjeligheder  tager  Mag- 
ten i  dets  Liv  og  faar  Overhaand  over,  ja  muligt 

ganske  tilintetgør  den  Trang  til  at  elske  og  blive 
elsket,  Naturen  oprindeligt  har  nedlagt  i  det. 
Saaledes  er  det  jo  en  Kendsgerning,  at  Begær- 
lighed og  Gerrighed  fuldstændig  kan  vinde 
Overhaand  i  en  menneskelig  Sjæl  og  udrydde  al 
Kærligheds-Trang  og  dermed  Barmhjertighed, 
Fordragelighed,  Skaansomhed,  Overbærenhed, 
Hjælpsomhed  og  Offervillighed,  alle  disse  Dy- 
der, som  er  Børn  af  Kærligheden  og  ikke  findes 
uden  den,  og  uden  hvilke  det  menneskelige  Sam- 
fund kun  vilde  være  en  stor  Røverrede. 

Det  gamle  INIenneske  —  Kvinde  som  Mand 
— ■  der  har  levet  et  Liv  i  Kærlighed  efter  sin  Na- 
turs Trang,  kan  holde  sig  munter,  ja  paa  en  vis 
Maade  ungdommelig  lige  til  sin  Død ;  med  Glæ- 
de og  Deltagelse  kan  det  betragte  Børnene  og 
de  unge  og  gaa  op  i  deres  Interesser ;  „det  lever", 
som  man  siger,  „sit  Liv  om  igen  ved  at  betragte 
de  unge".  Derfor  elskes  det  ogsaa  af  de  unge  — 
i  alt  Fald  af  de  unge,  som  er  noget  værd  — 
betragtes  som  Midtpunkt  i  deres  Kreds  og  som 
den,  hvis  Tale  er  som  „en  gylden  Traad",  der 
bliver  en  Ledetraad  for  dem  selv  i  Livet,  og  som 
de  derfor  begærligt  griber  efter.  Hvor  henri- 
vende er  ikke  en  saadan  gammel  Mand  eller 
Kvinde,  der  føler  sig  ung  i  de  unges  Kreds! 

Hvor  ganske  anderledes  er  derimod  ikke  det 
gamle  Menneske,  hvis  Liv  har  været  uden  Kær- 
lighed!   Glade  Mennesker  omgiver  det  ikke  for 

at  lytte  til  alt.  hvad  det  kan  fortælle,  for  at 
drage  sig  alle  de  Lærdomme  til  Minde,  som  det 
kan  give  de  unge  paa  Grundlag  af  de  mange 
Erfaringer,  det  har  høstet.  Ene  sidder  det,  gna- 
vent, urimeligt,  pirreligt,  uden  Minder,  som  det 
er  værdt  at  tænke  tilbage  paa ;  det  er  en  Lidelse 
for  de  unge  at  have  med  det  at  gøre;  i  Tomhed 
og  Tristhed  føler  det  Livet  —  et  overflødigt  Liv 
—  ebbe  ud;  ingen  tænker  paa  det,  ingen  søger 
dets  Selskab,  og  ingen  begræder  dets  Død, 

Maa  et  Menneske  ikke  grue  for  slig  Alder- 
dom ? 

Charles  Dickens  har  i  et  berømt  Juleeventyr 
skildret  os  en  gammel  Gniepind.  der  er  nærved 
at  ende  saaledes  paa  sine  gamle  Dage- 

Scrooge  hedder  han ;  han  er  en  ubarmhjertig, 
pengegridsk  Person,  „haard  og  skarp  som  en 
Flintesten,  hvoraf  Jernet  aldrig  har  slaaet  een 
oplivende  Gnist,  „en  klemm.ende,  vridende,  skra- 
bende gammel  Synder",  „ensom  som  en 
Østers"  •)  ;  han  lever  ikke  for  andet  end  Forret- 
ning og  atter  Forretning;  for  ham  er  alt,  livad 
der  hedder  Kærlighed  og  har  dermed  at  gøre, 
af  det  onde.  Derfor  er  ogsaa  alt.  hvad  der  hed- 
der Julestemning  og  Juleglæde  ham  fremmed; 
han  kender  ikke  til  den  hemmelighedsfulde 
Magt,  der  er  ved  Julen,  dette,  der  bringer  M<mv 


*)  Charles  Dickens:  The  Christmass  carol  in  prose. 

neskene  nærmere  til  hverandre,  idet  det  gør  dem 
gladere,  taalsommere  og  mere  indladende  over- 
for hverandre;  Julen  aabner  Hjerterne  mere, 
end  de  ellers  er  det.  Men  med  Scrooge  er  det 
ikke  saaledes;  hans  Hjerte  er  lukket;  da  nogle 
Herrer  kommer  til  ham  for  at  bede  ham  give 
en  Skærv  til  de  fattige  i  Anledning  af  Julen, 
svarer  han  :  „Er  der  ikke  Fængsler  og  Arbejds- 
huse  nok  ?" 

Men  Scrooge  oplever  noget  .overnaturligt. 
Han  bliver  hjemsøgt  af  Aander,  der  viser  ham, 
hvilket  foragteligt  Liv  han  fører.  Først  er  der 
en  Aand,  den  fortidige  Juls  Genfærd,  der  fører 
ham  tilbage  til  hans  egen  Barndom,  da  han  kun^ 
de  glæde  sig  med  andre  ved  Julen,  da  den  umid- 
delbare Trang  til  Kærlighed,  der  slumrede  i 
hans  Bryst,  som  den  slumrer  i  ethvert  Menneske- 
bryst, endnu  ikke  var  udslukt.  Scrooge  bliver 
Barn  igen  ved  saaledes  at  se  sin  egen  Fortid. 
Dernæst  er  der  en  Aand,  den  nuværende  Juls 
Genfærd,  der  viser  ham,  hvorledes  den  Kærlig- 
heds-Trang, der  slumrede  i  ham,  da  han  var  Barn 
og  ung  Mand,  er  slukt,  og  hvorledes  han  nu, 
mdens  alle  andre  holder  Jul  i  Endrægtighed, 
Kærlighed  og  Glæde,  sidder  ensom  og  ruger 
over  sine  Bøger  og  sine  Penge.  Og  endelig 
kommer  den  Aandi,  der  kaldes  „den  fremtidige 
Juls  Genfærd",  og  viser  ham,  hvilken  Alderdom 
og  hvilken  sørgelig  Død  han  vil  faa,  hvis  han 

fortsætter,  som  han  hidtil  har  levet.  Disse  over- 
naturlige Oplevelser  omvender  .^  fuldstændig 
Scrooge;  han  bliver  et  ganske  andet  Menneske. 

Med  stor  Kunst  har  Forfatteren  formaaet  at 
kaste  Julens  Stemning  og  Humor  over  dette 
Eventyr;  det  er  en  af  de  vidunderligste  Fortæl- 
linger, der  findes  i  Litteraturen. 

Dette  Juleeventyr  lærer  os  netop,  hvad  der  er 
Moralen  af,  hvad  vi  har  fremsat,  nemlig  det,  at 
vi  ikke  skal  undlade  at  give  os  hen  i  Kærlighed. 
Heller  ikke  skal  vi  tøve  dermed ;  men  har  vi  tø- 
vet, da  lad  os  huske,  at  „Kærlighed  gives  aldrig 
forgæves",  selv  om  det  i  et  Øjeblik  kan  se  saa- 
ledes  ud! 

Giv  din  Kærlighed,  kære  Ven  eller  Veninde, 
hvad  enten  du  er  ung  eller  gammel,  og  giv  den, 
selv  om  et  eller  andet,  der  er  af  Betydning  for 
din  Egenkærlighed  gaar  i  Stykker.  Gør  ikke, 
som  en  ung  Mand,  jeg  kendte !  Han  bar  sig  ad 
paa  følgende  Maade : 

Han  var  blevet  forlovet  og  havde  en  Aften  sat 
sin  Kæreste  Stævne  et  bestemt  Sted.  Klokken 
otte  skulde  de  mødes.  Lidt  før  otte  mødte  jeg 
ham  paa  Gaden. 

„Hvor  skal  du  hen  ?"  spurgte  jeg. 

„Til  Stævnemøde",   svarede  han. 

„Du  Lykkens  Yndling!  Hvornaar  skal  det 
være  ?" 

„Klokken  otte". 


„Naa!"  sagde  jeg,  „saa  maa  du  skyiide  dig; 
den  mangler  kun  fem  Minutter". 

Vi  stod  begge  lige  udenfor  en  Hattemager- 
butik. Paa  een  Gang  fik  min  Ven  Øje  paa  en 
ualmindelig  smuk  Hat,  der  laa  i  Vinduet.  Han 
blev  helt  forelsket  i  denne  Hat  og  besluttede  at 
købe  den.  Han  bad  mig  gaa  med  ind  i  Butiken, 
for  at  jeg  kunde  bedømme,  hvorledes  Hatten 
vilde  klæde  ham. 

„Du  har  ikke  Tid  dertil",  sagde  jeg,  „Klok- 
ken er  mange ;  din  udkaarne  venter  dig" . 

„Aa,  Skidt!"  svarede  han,  „har  hun  ventet 
saa  længe,  kan  hun  vel  vente  Dyrehavstiden 
med,  som  det  hedder." 

Jeg  svarede  ikke  derpaa ;  det  kom  jo  ikke  mig 
ved ;  men  jeg  maa  tilstaa,  at  jeg  havde  mine 
egne  Tanker  om  denne  negligerende  Maade  at 
behandle  sin  Kæreste  paa  bag  hendes  Ryg- 
Vi  gik  ind  i  Butiken ;  men  det  varede  natur- 
ligvis syv  lange  og  syv  brede,  inden  han  kunde 
finde  en  Hat,  der  passede  til  hans  Hoved,  og  som 
var  af  samme  Slags  som  den,  han  havde  set  i 
Vinduet.,  Klokken  var  derunder  blevet  et  Kvar- 
ter over  otte. 

Hvorledes  Stævnemødet  forløb,  fik  ]eg  ikke 
at  vide  den  Aften  ;  men  et  Par  Dage  efter  traf 
jeg  ham  igen,  og  da  erfarede  jeg  af  hans  egen 
Mund,  at  han  slet  ikke  havde  truffet  sin  udkaar- 
ne;   hun    var   bleven    ked   af   at    vente    og    var 

gaaet  sin  Vej,  og  kort  efter  modtog  han  et  Brev 
fra  hende,  hvori  hun  slog  op  med  ham  med  den 
Motivering,  at  „saadan  et  upaaHdehgt  Menneske 
kunde  hun  ikke  have  med  at  gøre". 

Naa,  det  synes  nu  nok  en  lidt  vel  radikal 
Fremgangsmaade  fra  den  unge  Piges  Side.  for 
di  hendes  Tilbeder  blot  en  enkelt  Gang  er  kom- 
met for  sent  til  et  Stævnemøde  med  hende.  Men 
paa  den  anden  Side  viser  dette  Eksempel,  hvor 
farligt  det  er  at  lade  andre  Interesser  gaa.  forud 
for  Kærligheden.  Ligner  det  ogsaa  noget  at 
gaa  ind  i  en  Hattebutik  og  ganske  rolig  staa  der 
og  prøve  Hatte,  medens  ens  Elskede  venter  læng- 
selsfuldt? Nej,  en  rigtig  Elsker  gaar  først  til 
sin  Elskede,  selv  om  han  kun  har  en  gammel 
Bør  paa  Hovedet;  og  ser  han,  at  det  haster,  saa 
bekymrer  han  sig  aldeles  ikke  om  andre  Ting, 
men  løber,  som  gjaldt  det  Livet. 

Der  kan,  som  vi  i  et  tidligere  Kapitel  har 
vist,  nok  være  de  Ting,  der  gaar  forud  for  Kær- 
ligheden ;  men  det  er  kun  det  allernødvendigste. 
Kærligheden  er  ellers  det,  der  skal  fylde  vort 
Liv,  om  end  indenfor  det  afgrænsede  Omraade, 
den  maa  have  hos  enhver  af  os.  Ethvert  Men- 
neskes Hovedopgave  i  Livet  er  den,  at  yde  og 
modtage  Kærlighed  paa  den  til  hans  eller  hen- 
des Individualitet  og  private  Forhold  bedst  pas- 
sende Maade. 

SEKS  OG  TYVENDE  KAPITEL 


Don  Juan. 

„Hvem  er  Don  Juan",  vil  De  spørge. 

Svaret  er  dette:  „Don  Juan  er  ikke  noget 
Egennavn  ;  det  er  et  Fællesn,avn  for  en  bestemt 
Klasse  af  Individer. 

Don  Juan  er  Kvindeerobreren  par  excellence, 
den  deciderede  Kvindeforfører  og  Kvindebedaa- 
rer,  en  Person,  hvem  Kvinderne  maa  følge,  maa 
falde  for  Fode,  blot  de  ser  ham. 

„Gives  der  virkelig  saadanne  Mænd?"  vil 
man  spørge.  Vi  maa  tilstaa,  at  det  vist  er  sjæl- 
dent; men  det  er  sikkert,  at  der  stikker  noget 
af  en  Don  Juan  i  saa  godt  som  ethvert  Mand^ 
folk. 

Don  Juan  kan  ikke  være  en  Person,  vi  maa 
betragte  med  Ringeagt  og  Modbydelighed. 
Tvertimod !  Det  siger  jo  sig  selv.  at  den,  der 
ved  sit  blotte  Væsens  TrvHeri  skal  kunne  erobre 
Kvinderne,  maa  være  et  Menneske,  hvem  Natu- 
ren har  udstyret  med  vidunderlige  Gaver,  og 
som  vi  derfor  maa  beundre.     Hans  Opgave  som 

„Don  Juan"  er  egentlig  stillet  ham  af  selve  Na- 
turen, og  at  bebrejde  ham,  at  han  søger  at  løse 
den,    vilde  derfor  være  urimeligt. 

Det  forstaar  sig,  at  saa  beundringsværdig  en 
Skikkelse  maa  vække  Kunstnerens,  særlig  Dig- 
terens og  Komponistens  Interesse.  Den  er  i  høj 
Grad  tjenlig  til  at  være  Hovedfigur  i  et  Digter- 
værk eller  i  et  Musikværk. 

Tre  Kunstværker,  der  alle  har  Don  Juan-Skik- 
kelsen som  Hovedfigur,  og  som  alle  bærer  Tit- 
len: „Don  Juan",  er  da  ogsaa  blevet  klassiske, 
Det  er  Komponisten  Mozarts  Opera  „Don 
Juan",  den  engelske  Digter  Byrons  Digtning 
„Don  Juan"  og  endelig  den  franske  Digter  Mo- 
liéres  Komedie  „Don  Juan". 

Søren  Kirkegaard  har  sagt:  „Don  Juans  Væ- 
sen er  Musik".  Sandheden  deraf  bliver  os  ind- 
lysende, naar  vi  hører  Mozarts  Opera;  thi  saia 
vidunderligt  er  Don  Juans  Skikkelse  sammen- 
smeltet med  denne  udødelige  Tonedigtning,  at 
vi  næsten  ikke  kan  tænke  paa  Don  Juan  uden  i 
Forbindelse  med  den.  „Don  Juan"  og  „Mozarts 
bedaarende  Toner",  det  er  to  Ting,  der  saa  at 
sige  ikke  kan  skilles  ad- 

Ogsaa  Byrons  Digtning  er  blevet  udødelig. 
I  glimrende,  vekselvis  kaade,  humoristiske,  ve- 
modige, spottende,  poetiske  Vers  synger  den 
store  Digter  om  sin  Helt  og  skildrer  hans  Liv  og 
Levned  lige  fra  Vuggen  af.    Dybsindige  filoso- 

fiske  Strøbemærkninger  ledsager  dette  vidunder- 
lige Digt,  der  vugger  sig  i  alle  mulige  Stemnin- 
ger, fra  den  lystigste  til  den  højtideligste.  Vi  ler 
og  græder,  elsker  og  hader,  jubler  og  sørger  med 
Digteren  og  hans  Helt,  medens  vi  følger  denne 
paa  alle  hans  eventyrlige  Farter  og  føler  vore 
Hjerter  banke  ved  alle  hans  Kærligheds- 
historier. Ogsaa  her  viser  det  sig,  at  Don 
Juans  Væsen  er  Musik;  thi  denne  Digt- 
ning virker  gennem  sine  Vers  musikalsk,  og 
vi  føler,  at  dette  er  passende  i  et  Digterværk, 
der  behandler  Don  Juan. 

Moliéres  Komedie  »Don  Juan«  skildrer  den 
Handling,  der  benyttes  i  Mozarts  Opera.  Den 
er  en  af  Moliéres  navnkundigste  Komedier, 
skrevet  med  al  den  Ynde,  al  det  fortryllende 
Vid  og  Lune,  der  udmærker  Moliére. 

Baade  i  Mozarts  Opera  og  i  Moliéres  Kome- 
die synker  Don  Juan  til  sidst  ned  i  selve  Hel- 
vedes Afgrund.  Saaledes  maatte  Fantasien  ud- 
male sig  den  Straf,  der  venter  den  formasteli- 
ge Forfører.  Hos  Byron  er  der  derimod  ikke 
Tale  om  at  lade  Don  Juan  ende  saaledes ;  Dig- 
teren røber  overalt  en  stærk  Sympati  med  sin 
Helt.  Og  for  øvrigt  er  det  tydeligt  nok,  at 
Mozart  i  sin  Opera  ogsaa  har  lagt  en  overor- 
dentlig Sympati  for  Don  Juan — Skikkelsen 
for  Dagen,  selv  om  han  lader  ham  synke  ned 
i  Helvede. 

Vi  kan  ikke  nægte  Don  Juan— Skikkelsen 
vor  Sympati  og  Beundring.  Det  er  sandt,  at 
han  er  en  Forfører,  en  Kvindebedaarer ;  men 
det  er  jo  nu  een  Gang  saaledes,  at  Naturen 
maa  frembringe  Kvindeerobrere,  saa  vist,  som 
den  fordrer,  at  Kvinden  skal  erobres.  Det  er 
ogsaa  sandt,  at  Don  Juan  løber  fra  den  ene 
Kvinde  til  den  anden,  at  han,  naar  han  har 
brudt  een  Blomst,  kun  har  Tanke  for  at  bryde 
en  anden.  Men  paa  en  vis  Maade  er  Don  Juan 
ikke  troløs;  han  er  stedse  oprigtig;  hans  Elskov 
er  for  hver  Kvinde,  han  møder,  sand  og  ægte ; 
selv  om  den  svinder  igen  overfor  den  samme 
Kvinde,  saa  var  den  dog  sand  saa  længe,  den 
var  der. 

Kvinderne  vilde  vist  være  de  sidste  til  at 
nægte  Don  Juan  deres  Sympati  og  Beundring. 
Don  Juan  maa  for  dem  være  Indbegrebet  af 
alt,  hvad  der  er  attraaværdigt  hos  Manden,  og 
naar  saa  er,  maa  han  jo  ogsaa  være  deres 
Sympati  og  Beundring  værd. 

Det  er  altsaa  ikke  Kvinderne,  der  har  for- 
dømt Don  Juan;  men  fordømt  er  han  jo  dog 
blevet.  Af  hvem?  ]a  af  Mænd,  af  sløjt  tæn- 
kende Mænd,  af  en  offentlig  Mandfolkemening; 
denne  er  det,  der  har  klæbet  sig  fast  paa  Mo- 
liére  og  Mozart,  saa  at  de  har  opfattet  ham 
noget  forkert  og  som  Følge  af  denne  Opfattelse 

anset  det  for  rigtigt  at  lade  ham  faa  Helvedes 
Straf. 

Don  Juan  kan  ikke  fordømmes,  fordi  han 
er  »sprunget  af  Sandheden«.  Han  er  et  ægte 
Barn  af  Naturen.  Der  er  intet  løgnagtigt  i 
ham.  Overfor  hver  den,  han  elsker,  giver  han 
al  den  oprigtige  Elskov,  han  kan  give,  hverken 
mere  eller  mindre;  men  naar  Elskoven  dør, 
har  han  intet  mere  at  give,  da  maa  han  søge 
andre  Blomster,  der  paany  kan  vække  den  til 
Live;  deri  er  intet  »troløst«  i  alt  Fald  intet 
troløst  mod  Sandheden  i  ham  selv,  og  det  er 
kun  denne  Troløshed  vi  skal  vogte  os  for. 

Under  Tiden  hører  man  Betegnelsen  »Jonc 
brugt  i  en  lignende  Betydning  som  Betegnelsen 
»Don  Juan«.  Der  er  imidlertid  efter  den  al- 
mindelige Sprogbrug  stor  Forskel  paa  en  »Jon« 
og  en  »Don  Juan«. 

En  Don  Juan  er  et  Menneske,  der  ved  sit 
blotte  Væsens  Trylleri  formaar  at  gøre  Erob- 
ringer hos  det  andet  Køn.  Han  behøver  blot 
at  vise  sig,  og  Kvinderne  attraar  og  elsker 
ham.  En  »Jon«  derimod  er  omtrent  det  sam- 
me som  en  »Skørtejæger«,  et  Mandfolk,  der 
render  efter  Kvinder,  hvor  han  ser  dem,  i  Sa- 
loner, paa  Gader  og  Stræder  o.  s.  v.  Ligesaa 
megen  Beundring  vi  kan  nære  for  en  Don 
Juan,  ligesaa  megen  Modbydelighed  vil  ofte  en 

fon  indgyde  os,  særligt,  hvis  han  er  gammel 
og  burde  vide,  at  hans  »Kvindejægeri«  ikke 
længere  kan  give  ham  noget  Udbytte. 

Saavel  Betegnelsen  »Jon«  som  Betegnelsen 
»Don  Juan«  refererer  sig  som  oftest  til  mand- 
lige Individer;  men  der  gives  ogsaa  kvindelige 
Don  Juaner  og  Joner. 

En  kvindelig  Don  Juan  maa  naturligvis  være 
en  decideret  „Mandserobrer«  blandt  Kvinderne. 
Saadanne  Kvinder  er  imidlertid  sjældne.  Det 
er  jo  nemlig  saaledes,  at  det  i  Grunden  er  una- 
turligt for  en  Kvinde  at  optræde  som  en  Don 
Juan;  hun  er  af  Naturen  bestemt  til  i  Kærhg- 
hed  at  spille  en  passiv  Rolle  og  maa  overlade 
den  aktive  til  Manden;  det  er  ham,  der  skal 
være  den,  der  tager  Initiativet  og  handler. 

Men  der  er  desuagtet  Kvinder,  hvem  det 
morer  og  tilfredsstiller  at  erobre  Mænd,  og  det 
ikke  ved  at  sidde  stille  og  være  smuk  og  for 
øvrigt  overlade  det  til  Hankønnet  selv  at  blive 
Fyr  og  Flamme,  men  ved  at  gribe  direkte  ind, 
sætte  sig  et  Maal,  beregne  Midlerne,  lægge  en 
Slagplan,  —  kort  sagt  ved  at  bytte  Rolle  med 
den  mandlige  Don  Juan.  Saadanne  Kvinder 
kan  man  under  Tiden  støde  paa  i  de  højere 
og  højeste  Samfundsklasser;  det  er  Kvinder 
som  faar  Lyst  til  at  agere  Don  Juaner  ved  at 
betragte    de    mandlige.     De    har  Raad  og   Tid 

til  det;  men  det  hele  er  naturligvis  blot  en 
Sport,  som  de  driver,  fordi  den  tilfredsstiller 
en  Trang  hos  dem  og  giver  deres  Tilværelse 
et  Indhold,  uden  hvilket  den  vilde  forekomme 
dem  tomt  og  trist 

Jeg  erindrer  fra  min  egen  Bekendtskabskreds 
en  smuk  og  rig  Dame  hvem  jeg  engang  besøgte 
ifølge  en  Invitation,  hun  havde  givet  mig, 

Da  jeg  kom  til  hende,  traf  jeg  hende  alene. 

Hun  sagde:  »Bliv  ikke  forundret  over,  at 
De  træffer  mig  alene  hjemme!  Jeg  har  mine 
Grunde,  som  jeg  siden  skal  fortælle  Dem,  til 
at  ville  tale  med  Dem  under  fire  Øjne.  Men 
sid  nu  ned  og  nyd  en  Kop  Kaffe!« 

Jeg  satte  mig  ned  og  begyndte  at  tage  Væ- 
relset, hvori  jeg  befandt  mig,  i  Øjesyn.  Det 
var  meget  net  udstyret;  men  hvad  der  særlig 
slog  mig,  var  det  Utal  af  Portrætter,  der  hang 
rundt  omkring  paa  Væggene,  stod  opstillede 
paa  Bordet,  ovenpaa  Klaveret,  paa  Hylder  og 
andre  Steder,  Portrætter,  der  alle  sammen  fo- 
restillede Mandspersoner,  men  —  som  jeg  kun- 
de se  —  af  højst  forskelligt  Ydre,  Rang  og 
Stand;  nogle  saa  ud  til  at  forestille  meget 
højtstaaende  Herrer. 

Den  smukke  Dame  betroede  mig  nu,  at  alle 
disse  Portrætter  var  Portrætter  af  Erobringer, 
hun  havde  gjort. 

»Ser  De.  min  Ven!«  sagde  hun  »jeg  skal 
betro  Dem  en  lille  Hemmelighed,  som  jeg  ikke 
har  betroet  nogen  anden.  Alle  disse  Portræt- 
ter forestiller  Mænd,  jeg  har  erobret.  Jeg  har 
ikke  villet  vente  paa,  at  Mændene  skulde  be- 
slutte sig  til  at  erobre  mig;  jeg  er  altid  kom- 
met dem  i  Forkøbet.  Hvor  jeg  end  befandt 
mig,  det  være  sig  i  et  hyggeligt  Hjem,  paa 
Gader  eller  Stræder,  i  Saloner  eller  andet  Steds, 
traf  jeg  mit  Valg.  Saa  jeg  en  eller  anden, 
som  gjorde  Indtryk  paa  mig,  besluttede  jeg,  at 
vedkommende  vilde  jeg  erobre;  denne  Beslut- 
ning i  Værk  satte  jeg  straks,  og  jeg  havde 
næsten  altid  Held  med  mig.  Pudsigt  var  det 
at  se,  at  Mandfolkene  ofte  bildte  sig  ind,  at 
det  var  dem,  der  gjorde  Kur  til  mig;  det  var 
helt  fortryllende  at  se,  hvilke  Anstrængelser  de 
gjorde  sig;  men  jeg  kunde  ikke  bare  mig  for 
at  le ;  det  var  jo  i  Virkeligheden  mig,  der  gjorde 
Kur  til  dem«. 

Jeg  bemærkede,  idet  jeg  lod  mit  Blik  strejfe 
rundt  fra  det  ene  Portræt  til  det  andet,  at  hun 
maatte  have  en  Smag  af  meget  betydelig  Ræk- 
kevidde, siden  hendes  Erobringer  var  saa  vidt 
forskellige. 

»Ja,  ser  De«,  sagde  hun,  »det  har  været 
højst  forskellige  Ting,  der  har  gjort  Indtryk 
paa  mig.     Der  var  nu  f.  Eks.    ham    der;     han 

var  Greve,  en  voldsom  rig,  fornem  og  elegant 
Mand.  Ham  valgte  jeg,  fordi  jeg  pludselig 
havde  faaet  Smag  for  »det  adelige«  ;  han  skul- 
de lære  mig  »adelige«  Manerer,  og  det  gjorde 
han  saamænd  godt,  saa  godt,  at  det  ikke  va- 
rerede ret  længe,  inden  jeg  ønskede  alt,  hvad 
der  er  adeligt,  derhen,  hvor  Peberet  gror.  Saa 
var  der  ham  der;  han  var  Handelsrejsende; 
knusende  sød  var  han;  hvad  jeg  navnhg  elske- 
de hos  ham,  var  hans  flotte  mørke  Overskæg; 
jeg  tror,  det  var  det,  der  gjorde,  at  jeg  valgte 
ham.  Og  her  ser  De  min  Skuespiller,  ja  ham 
—  kan  De  nok  forstaa  var  jeg  særhg  for- 
hippet paa;  for  smuk  var  han  jo,  og  tilbedt  af 
alle  Damer  var  han  jo  ogsaa.  Men  forelsket  i 
mig,  det  blev  han.  Hvilken  Triumf  det  var  for 
mig  at  fælde  alle  mine  Rivalinder,  det  kan  jeg 
ikke  sige  Dem.  Desværre !  Han  drak  og  endte 
som  et  Subjekt.  Saa  var  der  min  Løjtnant,  ja 
ham  tog  jeg  nu  mest  for  hans  smukke  Øjnes 
og  hans  elegante  Skikkelses  Skyld.  Gud  ved, 
hvor  han  nu  er  henne  i  Verden.  Saa  var  der 
min  Operasanger,  ham  tog  jeg  for  Stemmens 
Skyld,  for  køn  var  han  jo  ikke,  som  De  nok 
ser.  Endelig  kommer  vi  til  min  Doktor;  det 
er  ham,  De  ser  her,  hun  pegede  paa  Portræt- 
tet af  en  yngre  Mand  med  meget  fine  karak- 
teristiske Ansigtstræk;     han  bar  en  lille    Mou- 

stasche,  og  hans  krøllede  Haar  var  kastet  helt 
tilbage ;  Øjnene  havde  noget  drømmende  og 
melankolsk  ved  sig,  »ja  ham  valgte  jeg,  for- 
di —  —  —  fordi  —  —  —  nej,  det  kan  jeg  ikke 
sige  Dem«. 

»Ah!  Jeg  forstaar.  Ham  elskede  De  virke- 
ligt«. Hun  svarede  ikke;  men  jeg  kunde  se 
en  Taare  glimte  i  hendes  Øje,  og  jeg  anede, 
at  hendes  Liv  ogsaa  havde  kendt  en  større 
Kærlighed. 

»Men  lad  os  nu  faa  et  Parti  Skak«,  sagde 
hun,  »De  ved,  hvor  højt  jeg  elsker  dette  Spil; 
dog  kun,  naar  jeg  spiller  med  en  mandlig  Mod- 
stander«. 

»Hvorfor  kun  i  det  Tilfælde,  kære  Frue?« 

»Fordi  Sejren  kun  er  noget  værd  for  mig, 
naar  det  er  en  Mand,  jeg  har  overvundet. 
Hvad  er  der  ved  at  overvinde  en  Kvinde?* 

»Saa  mener  Fruen  maaske  at  kunne  besej- 
re mig?« 

»Jeg  vil  prøve  paa  det.  Jeg  ved  jo  ikke, 
hvor  dygtig  en  Skakspiller  De  er.  Men  jeg 
havde  rigtinok  tænkt  mig  at  overvinde  Dem 
—  —    -  ikke  blot  i  Skak«,  tilføjede  hun. 

»Saa  Fruen  havde  tænkt,  sig  ogsaa  at  ind- 
lemme mig  blandt  Deres  Erobringer?« 

»Ja,  hvorfor  ikke?  Jeg  kan  ikke  nægte  det. 
Det  var  i  Grunden  derfor,  jeg  sørgede  for  at 
være  alene,  da  De  kom«. 

Jeg  smilede. 

Vi  gav  os  nu  til  at  spille  Skak,  og  jeg  maa 
tilstaa,  at  den  smukke  Frue  havde  gjort  mig  i 
den  Grad  forvirret,  at  det  var  hende  en  let  Sag 
at  gøre  mig  mat. 

Jeg  vil  imidlertid  overlade  til  Læseren  selv 
at  tænke  sig  til,  om  det  ogsaa  lykkedes  hende 
at  indlemme  mig  mellem  sine  Erobringer. 
Skulde  Læseren  tilfældigvis  komme  til  at  kende 
denne  Dame,  kan  han  jo  se  at  blive  indbudt 
til  hende  og  da  undersøge,  om  mit  Portæt 
hænger  mellem  Portrætterne  af  hendes  mand- 
lige Erobringer. 

Denne  Dame  var,  hvad  man  kan  kalde,  >en 
kvindelig  Don  Juan«.  Men  hvor  stor  Forskel 
er  der  i  Grunden  ikke  paa  en  saadan  og  en 
mandlig  do.  For  den  kvindelige  er  det  kun  en 
Sport,  et  Tidsfordriv,  at  agere  Don  Juan,  for 
den  mandlige  er  det  en  naturhg  Livsopgave. 

Kvindehge  »Joner«  kan  vel  ogsaa  tænkes; 
men  saadanne  er  ikke  nær  saa  modbydehge, 
som  de  mandlige  ditto  kan  være.  »Joneriet« 
er  selvfølgelig  heller  ikke  almindeligt  blandt 
Kvinderne,  medmindre  vi  ved  »Joneri«  skal  for- 
staa  elskovsfulde,  attraaende  Blikke,  Smil  og 
Bevægelser;  thi  i  saa  Fald  er  det  jo  ganske 
naturligt  og  sædvanligt  blandt  Kvinderne;  men 
i  saa  Fald  er  det  ogsaa  langt  fra  at  være  mod- 
bydeligt, tvært  imod,  det  pryder  og  forskønner 

Kvinden.  »Joneri«  vil  jo  da  ikke  sige  andet 
end  det,  vi  tidligere  har  kaldt  »stumt  Frieri«. 

I  Historien  forekommer  flere  berømte  Ek- 
sempler paa  kvindelige  »Don  Juaner«  og  »Joner«. 

Saaledes  var  Messalina  en  kvindelig  Don 
Juan,  Kleopatra  ligeledes;  men  denne  sidste 
dog  kun  til  Dels;  thi  hos  hende  var  der  poli- 
tisk Ærgerrighed  med  i  Spillet.  Visse  berømte 
Dronninger  har  nærmest  været  »kvindelige 
Joner«. 

SYV  OG  TYVENDE  KAPITEL. 


Slutning. 

Alt  i  Tilværelsen  lever  og  aander  for  Kær- 
lighedens Skyld.  Knopperne  springer  ud,  Blom- 
sterne dufter,  Fuglene  synger,  Menneskene  ar- 
bejder o.  s.  V.,  —  alt,  fordi  Kærligheden  for- 
drer det.  Skulde  Individerne  kun  foretage  sig 
det,  der  er  nødvendigt  til  deres  eget  Livs  Op- 
retholdelse, vilde  al  højere  Virksomhed  for- 
svinde; Skønhed,  Poesi  og  Kunst,  al  dristigere 
Foretagsomhed,  alvorlig  Kappestrid  vilde  falde 
bort.  Og  snart  vilde  Livet  dø  hen.  Thi  Kær- 
ligheden er  jo  ikke  blot  til  for  den  Lykkes 
Skyld,  den  bringer;  men  ogsaa  fordi  den  er 
nødvendig  for  Slægtens  Opretholdelse. 

Kærligheden  er  saaledes  det,  der  giver 
Livet  højere  Indhold  og  Værdi,  og  det  er  der- 
for ikke  saa  underligt,  at  den  lige  fra  de  ældste 

Tider  har  fundet  Udtryk  i  Kunsten.  Hvilket 
Æmne  skulde  vel  passe  bedre  for  Kunstneren? 

Paa  mangfoldig  Maade  har  Kunsten  tumlet 
med  dette  Æmne.  Alle  Kunstarter  —  Musik 
og  Digtekunst,  Male-  og  Billedhuggerkunst  — 
har  varieret  og  atter  varieret  det,  mangfoldige 
Kærlighedsstemninger,  Kærlighedssituationer  og 
Kærlighedsforhold  har  de  tolket,  og  dog  synes 
Æmnet  uudtømmeligt.  Det  er  det  vel  ogsaa, 
fordi  der  ingen  Ende  er  paa  Tilværelsens  Evne 
til  at  variere  Tingenes  Komplikationer,  saa  at 
stedse  nye  Stemninger,  Situationer  og  Forhold 
kan  opstaa. 

Det  har  altid  været  naturligt  for  Digteren 
at  skrive  om  Elskov  og  alt,  hvad  dertil  hører, 
ja  der  er  dem,  der  endda  vil  gøre  denne  Til- 
bøjelighed til  et  Kendemærke  paa  en  ægte 
Digternatur.  Vist  er  det,  at  Elskoven  er  Digte- 
kunstens gamle,  og  dog  evig  unge.  Tema,  et 
Tema,  som  Digteren  aldrig  bliver  træt  af  at 
tolke  og  Digterens  Publikum  aldrig  træt  af  at 
høre  ham  tolke. 

Allerede  i  Forordet  omtalte  vi  jo,  hvorledes 
den  gamle  latinske  Digter  »Ovidius«  har  digtet 
•  om  Kædigheden  i  »ars  amandi«.  Men  vi  kunde 
nævne  utallige  Digterværkvr  fra  Oldtiden,  der 
alle  behandler  Kærligheden  ;  snart  er  det  den 
lykkelige,  snart  den  ulykkelige  Kærlighed,  der 
skildres  eller  synges  om.  Men  overalt  synger 
Digterne  til  Kærlighedens  Pris. 

I  de  sidste  Aarhundreder  er  der  i  de  civi- 
liserede Lande  med  Mellemram  fremstaaet  store 
Digtere,  der  vel  har  haft  et  dybere  Formaal 
med  deres  Digtning  end  blot  det,  at  synge  til 
»Amors  Forherligelse«;  men  som  dog  altid  har 
benyttet  Kærligheden  som  det  Æmne,  hvori- 
gennem de  bedst  kunde  klargøre  de  dybe  Sand- 
heder, de  vilde  have  frem.  Vi  kan  nævne  f. 
Eks.  Shakespeare,  Goethe,  Schiller,  Byron,  Schel- 
ley,  Heine,  Masset,  Øhlenschlåger,  Drachmann, 
Bjønson,  Ibsen. 

Schakespeare  er  den,  der  har  givet  Kærlig- 
heden den  udwdeligste  Forherligelse,  først  og 
fremmest  i  sin  henrivende  Elskovstragedie,  Ro- 
meo og  Julie,  Tragedien  om  de  to  unge  el- 
skende, for  hvis  Forbindelse  Familiehad  og  — 
skinsyge  lægger  Hindringer  i  Vejen.  Ogsaa  i 
andre  af  sine  Skuespil  har  Shakespeare  skildret 
Kærligheden. 

I  Hamlet  f.  Eks.  har  han  skildret  Kærlig- 
heden mellem  to  unge  elskende,  der  paa  Grund 
af  ulykkelige  Omstændigheder  drives  fra  hin- 
anden. Hamlet  og  Ofelia  vil  altid  ligesom 
Romeo  og  Julie  blive  staaende  som  Typer  paa 
to  elskende,  hvis  Kærlighed  faar  et  ulykkeligt 
Forløb. 

I  Othello  har  Shakesspeare  skildret  Skin- 
sygen,  i   Antonius   og  Kleopatra    Kærligheden 

mellem  disse  to  historiske  Personer,  i  sine  Lyst- 
spil har  han  varieret  Kærligheden  paa  mange 
Maader.  „En  Skærsommernatsdrøtn"  er  hans 
Ungdoms  første  Mesterværk;  i  denne  udødehge 
lyriske  Komedie  skildrer  han  alt  det  lyse,  bru- 
sende, festlige  ved  Kærhgheden,  idet  han  sam- 
tidig paa  den  vittigste  Maade  viser  os,  hvor- 
ledes menneskelige  Planer  og  Ønsker  kan  blive 
blæst  omkuld  som  Korthuse,  naar  Amor  vil  det; 
da  maa  Menneskene  give  sig  i  den  lille  Kær- 
'*^^^-  lighedsguds  Vold,  hvad  enten  de  vil  det  eller 
ikke,  og  hvad  enten  det  synes  dem  fornuftigt 
eller  ikke;  der  er  for  den  Sags  Skyld  saa  me- 
get, der  kan  synes  fornuftstridigt;  men  Naturen 
har  en  fornuftig  Mening  dermed  alligevel,  der- 
for søger  den  af  al  Magt  at  tvinge  Menne- 
skene til  at  hengive  sig  dertil  paa  Trods  af 
deres  Fornuft. 

Hvorledes  andre  Digtere  har  skildret  Kær- 
ligheden og  sunget  om  den,  skal  vi  ikke  her 
komme  nærmere  ind  paa.  Vi  har  jo  allerede 
omtalt  saavel  Byrons  som  Moliéres  „Don  Juan" . 
Endnu  skal  vi  blot  nævne  Digterværker  som 
Goethes  „Faust  og  „Egmont",  Øhlenschlågers 
^Åksel  og  Valborg"  og  „Aladdin",  Bjørnsons 
„Fortællinger"  Eksempler  paa  glimrende  poeti- 
ske Kunstværker,  der  er  inspirerede  af  Kærlig- 
heden. 

Ogsaa  i  de  andre  Kunstarter  har  Kærlighe- 
den som  det  fremgaar  af,  hvad  vi  ovenfor  har 
sagt,  virket  som  inspirerende  Magt.  Utallige 
Malere  og  Billedhuggere  har  med  Forkærlighed 
søgt  at  fremstille  kvindelig  Skønhed,  Ynde, 
Blidhed,  Mildhed  o.  s.  v.,  alle  de  Tryllemidler, 
som  den  kvindelige  Skikkelse  kan  udfolde,  og 
hvorved  huu  vækker  Kærligheden  i  Mandens 
Sind. 

Fra  Oldtiden  er  som  bekendt  bevaret  den 
berømte  Figur  „Venus  fra  Milo".  Denne  Fi- 
gur forestiller  jo  selve  Kærlighedens  Gudinde. 
Den  har  haft  —  og  har  vel  endnu  —  Ord  for 
at  være  en  Fremstilling  af  den  ideale  kvinde- 
lige Skønhed  og  Ynde. 

Saaledes  har  vi  da  nu  set,  hvorledes  al 
Kunst  egentlig  er  skabt  til  Kærlighedens  Ære. 
Som  det  har  været  hidtil,  saaledes  vil  det  vel 
vedblive  at  være:  Kunsten  vil  stedse  variere 
Temaet,  Kærlighed;  thi  dette  Tema  er  vel  ur- 
gammelt; men  det  er  dog  evigt  ungt  og  friskt. 
Det  er  alt  i  alt  som  en  evigt  rindende  Kilde, 
hvorfra  Kunsten  atter  og  atter  henter  ny  Saft 
og  Kraft. 

Men  ikke  blot  Kunsten,  nej,  Livet  i  det  hele 
henter  al  sin  Saft  og  Kraft  fra  Kærligheden. 
Uden  den  vilde  alt  ynkeligt  hensygne. 

